
Prefaţă 


În Bucureşti nu faci 50 de metri şi vezi inscripția 
„Basarabia este România ” în locuri cele mai diferite. Când domnul 
profesor V. Dulgheru mi-a propus să scriu o prefața la publicațiile sale 
pline de un patriotism exemplar, primul lucru la care m-am gândit a 
fost acest strigăt disperat al românilor, ce se doreşte să fie auzit de cei 
care au condamnat oficial pactul criminal Ribentrop-Molotov, dar de 
Basarabia şi Bucovina de Nord au uitat. Născut în noiembrie 1937, 
mereu mă mândresc faţă de prieteni, că m-am născut în România 
Mare, în Bucureşti, capitala ţării, în cartierul Uranus, pe locul 
actualului Parlament, unde era locuinţa bunicilor. În 1944, când am 
început şcoala primară, toate atlasele şi cărțile de geografie prezentau 
România întreagă. Aşa am învăţat judeţele şi capitalele lor, chiar dacă 
mai târziu, prin 1947, acestea au devenit corpuri delicte, ce putea să te 
ducă direct la închisorile regimului Ana Pauker. 

Apartenența de peste 90% la religia creştin-ortodoxă a români- 
lor este o recunoștiință faţă de biserica ce ne-a salvat neamul în 
vremuri în care valuri de migratori veneau peste noi. Este clar că acest 
popor a fost o stavilă în calea expansiunii ruseşti către Constantinopol, 
altfel ce interes avea Rusia să răpească în 1812 jumătate din Moldova 
lui Ştefan cel Mare, de unde cu greu şi temporar s-a lăsat dusă în 1918. 
Rusia avea un teritoriu imens, record de cea mai mică densitate de 
populaţie, bogății nemăsurate, exploatate mai mult sau mai puţin, deci 
Basarabia era numai o tentaţie strategică. Totuşi, atât autorităţile 
ţariste, cât şi cele sovietice de mai târziu au aplicat o politică practicată 
peste tot unde a călcat cizma rusească - deznaţionalizarea, rusificarea, 
chiar strămutarea de populaţii. Ce vină aveau românii ce s-au născut 
pe malul stâng al Prutului. Cum tatal meu este născut pe malul drept - 
comuna Oancea, unde jumătate sunt „alde Palade”, îmi amintesc de 
neamurile lui şi legăturile cu cei de peste Prut. 

Când mă gândesc la Basarabia, mă gândesc şi la Ştefan, la 
durerea lui pentru Cetatea Albă şi Hotinul, alte răni provocate nu de 
rusi, de data aceasta de turci. Statul artificial creat de Stalin-Molotov- 
Hruşciov pentru un vot la ONU, beneficiind de un cuplu nătâng- 
Constantinescu - Severin, stăpâneşte nu numai Bucovina de Nord, 
ținutul Herţei, dar şi sudul Basarabiei în mod legal (!), aşa cum 
România a semnat inconştientă tratatul de aderare la NATO. Dar mă 
bucur că ucrainienii i-au supărat pe ruşi şi cine ştie? În general, după 

1989 politica externă a României nu este dictată de la Bucureşti, altfel 
atunci când a răposat URSS şi când România putea să declare unirea 
cu Republica Moldova, faptă de curaj pe care eram îndreptăţiţi să o 
facem după exemplul Germaniei, domnul Iliescu a aşteptat un semnal 
de la Moscova, care nu a mai venit. Acest fapt mi l-a relatat fostul 
demnitar basarabean M. Druc, pe care l-am cunoscut bine, după ce s- 
a implicat în politica de pe malul drept al Prutului. 

Îmi amintesc că după primirea mandatului de ministru al 
cercetării şi tehnologiei în noiembrie 1992, în Cabinetul Văcăroiu, 
prima deplasare în „străinătate”, în martie 1993 a fost la Chişinău, 
împreună cu secretarul de stat Florin Tănăsescu şi senatorul Țugulea, 
basarabean de origine şi profesorul meu de electrotehnică din 
facultate. Atunci am pus la punct „Programul Moldova” pentru 
activiatea de cercetare ştiinţifică, dezvoltare tehnologică şi inovare, 
între România şi Republica Moldova, prin care se finanţau proiecte 
comune de interes naţional, condiţionat ca entitățile din România să 
nu poată lua decât cel mult 30% din sumele alocate. Era o gură de 
oxigen prin care cercetarea de peste Prut, care rămăsese fără finanţare, 
în degringolada creată în infrastructura domeniului prin dispariţia 
URSS, putea cât de cât să-şi continue activitatea. Din păcate, mai 
târziu, „minunatele” guverne de la Bucureşti nu au mai acordat atenţie 
acestui program, privit circumspect şi de unele personalităţi de la 
Chişinău, care credeau că prin acest program încurajam unioniştii! 

Regret că nu m-am implicat mai mult alături de adevărații 
patrioţi de peste Prut, în nobila lor strădanie de a repara o eroare a 
istoriei care dăinue ca o rană pe obrazul României. Curios, atât eu cât 
şi domnul profesor V. Dulgheru reprezentăm ştiinţele inginereşti în 
activitatea curentă, dar suntem pasionaţi de istorie, de adevărata 
istorie. Eu sunt motivat, deoarece generația mea a învăţat istoria şi 
geografia URSS (clasa IX*), iar de istoria noastră de tristă amintire 
redactată de Roler nu mai vorbim. 

Acum trebuie să o luăm de la capăt, normele noastre ca 
membri UE prevăd altceva, dar de la Neagoe Basarab şi al său 
„Meşter Manole” noi, românii, ne-am învăţat să se dărâme 
noaptea ce facem ziua! Gândul nostru nemuritor va triumfa pe 
ambele maluri ale Prutului, aşa să fie, să ne ajute Dumnezeu! 


Doru Dumitru Palade 
Prof.univ.dr.ing., ex ministru, România 


6 


CAPITOLUL I 
BASARABIE ÎNCOTRO? 


„Aduceţi Basarabia acasă / Aşa ne cere “Sfatul Țării Doi” 
Aduceţi Basarabia acasă / Reîntregiţi scăpa-vom de nevoi”. 
(Virgil Ciuca. New Yorkl 22 aprilie 2016) 


Natalia Dulgheru 


POLITICIANISMUL ȘI PARȘIVISMUL 


„În antichitate, reprezentanţii celor mai vechi meserii: 
prostituata şi hoțul, au hotărât să se căsătorească. Din rodul 
iubirii lor s-au născut primii politicieni profesionişti... ”. 


Ştiam şi mai înainte că politica 
este o curvă. Mă întrebam însă cum 
trebuie numiţi cei care o profesează? 
Cum să-i mai numim pe politicienii 
de astăzi din Basarabia, din acest 
colț de ţară atât de prost guvernat? 

j După ultimele evenimente, când 
\ 3 $ situația se inversa în fiecare zi, ne- 
2 am convins o dată în plus că în 
Basarabia mama politicienilor 
Politicianul de carieră corupți este veşnic însărcinată. 
n-are obraz, în schimb are Duelul dintre cei doi oligarhi — 
mai multe fețe Plahotniuc şi Filat îşi are rădăcinile 
încă de prin 2010 însă a ajuns la 
apogeu anul trecut. Oligarhul Plahotniuc îşi croia insistent calea 
spre puterea absolută în acest stat. Din cauza miopiei, dar mai 
corect cu concursul direct al lui Filat, partida Plahotniuc 
zădărniceşte alegerea lui lu. Leancă în funcția de prim-ministru, 
fiind ales în locul lui o păpuşă. Tot din cauza miopiei lui Filat 
dna Maia Sandu nu a fost acceptată în aceeaşi funcţie. Este o 
vorbă românească „Prostul nu e destul de prost dacă nu e şi 
fudul”. Unul dintre aceştia se află la dubă în loc să se afle alături 
de familie, iar altul îşi face drum spre ea sau, şi mai prost pentru 
el, îşi apropie deznodământul deloc fericit pentru el, în loc să 
plece cât mai departe de acest colţ blestemat şi să-şi cheltuiască 
miliardele! 

Pe 13 ianuarie în centrul Chişinăului totul fierbea. În faţa 
Teatrului de Operă şi Balet s-au adunat (sau mai corect au fost 
adunaţi!) aşa-numiţii susţinători ai oligarhului Plahotniuc (apr. 
15-20 mii, iar televiziunile lui Plahotniuc vorbeau de peste 

70000 de protestatari. Un simplu calcul arată că deoarece 
majoritatea au fost aduşi din teritoriu cu microbuzele, ar fi fost 
nevoie de peste 3000 de microbuze!), în realitate nişte oameni 
amărâţi, rătăciţi, neinformaţi, care în mare parte nu ştiau pentru 
ce au fost aduşi la Chişinău. S-a încercat o adevărată mineriadă 
a lui Plahotniuc în capitală. În urma unui plan bine pus la cale 
de Plahotniuc, Filat este băgat la dubă, iar peste scurt timp este 
debarcat absolut fără nici un motiv legal guvernul Streleţ. Astfel, 
calea spre olimpul puterii absolute în stat (Candu, finul lui 
Plahotniuc, este preşedintele parlamentului, care peste 2 luni (nu 
se ştie pentru ce perioadă) va cumula şi funcția de preşedinte al 
Republicii, justiţia şi procuratura sunt ale lui) s-a deschis. Din 
acest puzzle al lui Plahotniuc mai lipsea un singur element: 
guvernul. Ca şi copilul care vrea cu tot dinadinsul să posede 
jucăria preferată, Plahotniuc şi-a pregătit metodic, insistent 
(uneori chiar cu o insistență diabolică) calea spre olimp. Şi-a 
cumpărat 55 de deputaţi (pe piaţa basarabeană se vând uşor!). 
După modelul Ceauşescu şi-a organizat la Chişinău un spectacol 
de „susținere malefică” a sa ca „salvator al naţiunii”, care în 
2016 va aduce „stabilitatea şi bunăstarea” (adică raiul) în casele 
năpăstuiților (el lăfăindu-se într-un lux de neimaginat!). A fost 
prima lui apariţie în faţa mulțimii înconjurat de o întreagă bandă 
de bodyguarzi, înarmaţi cu umbrele (pe un timp foarte însorit!) 
antiglonţ şi alte accesorii.Pe parcurs şi-a trimis valetul („doi 
metri de bulbuci”, cum îl numea fostul său şef Voronin) la 
reşedinţa Preşedintelui Timofti de la Condriţa pentru a fi 
desemnat de el în funcția de prim ministru. 

Preşedintele  Timofti, spre onoarea lui, a refuzat 
desemnarea lui Plahotniuc, invocând motive de suspiciune de 
corupție (doar suspiciune! Toată lumea ştie în câte acte de 
corupție este implicat acest oligarh, inclusiv în furtul 
Miliardului), cerând PDM-ului înaintarea unei alte candidaturi. 
Culmea obrăzniciei, a doua zi valetul Lupu, însoțit şi de alți 
valeti îl propun insistent pe acelaşi Plahotniuc, invocând 
susținerea a 55 de deputaţi, număr care, între timp, se micşorase 

cu 7 deputați PLDM-işti, care şi-au retras semnăturile. 
Preşedintele Timofti iarăşi îl refuză, dându-le timp până la ora 
21.00 să propună o altă candidatură. Nefiind propusă o altă 
candidatură, la ora 21.40 preşedintele Timofti îl desemnează pe 
şeful cancelariei sale, Ion Păduraru (de altfel, toată lumea aştepta 
să fie înaintat repetat dl Ion Sturza!). 

Preşedintele Timofti a devenit iarăşi erou, cu regret doar 
pentru 15 ore. A doua zi, pe 15 ianuarie, de Ziua Culturii 
Româneşti şi a lui Eminescu, la depunerea de flori la bustul 
poetului, preşedintele Timofti şi premierul desemnat au fost 
întâlniți de mulţime ca eroi. Doar peste trei ore de la acest 
eveniment premierul desemnat, Ion Păduraru, îşi retrage 
candidatura (de ce?), iar cu aceeaşi grabă preşedintele Timoft îl 
desemnează pe ministrul în exercițiu Filip (Plahotniuc II), 
susținut de 55 de deputaţi, cei 7 transfugi, debusolați de-a 
binelea, revenind alături de satana. Pe 13-14 ianuarie 
preşedintele Timofii, scos şi curăţat de noroiul care a fost aruncat 
asupra lui de Platforma DA pe parcursul întregului an 2015, a 
fost declarat erou, iar pe 15 ianuarie, după retragerea lui 
ruşinoasă, a fost iarăşi arincat în noroi. 

În general, ce se întâmplă cu noi, Domnilor? Un electorat 
proromânesc cum este cel orheian îl alege în 1990 drept deputat 
al parlamentului sovietic pe poetul Nicolae Dabija cu 94% (cel 
mai mare scor din fosta uniune!), iar în 2015 — pe oligarhul, 
controversatul, învinuit de furtul Miliardului I. Şor? Unde şi 
când am pierdut acel cod genetic al verticalităţii şi dârzeniei 
(dacii au fost unicii care au opus rezistență marelui imperiu 
roman! Drept confirmare este Columna lui Traian, care de 2000 
de ani vorbeşte despre acest lucru unic în felul său)? De ce 
această dreaptă, care repreznintă opţiunea naţională, este atât de 
blestemată, atât de divizată şi plină de trădători. 

Ce se întâmplă cu unii dintre noi, pentru care nu a mai 
rămas nimic sfânt? Cum se poate să cazi atât de jos? Şi mă refer 
acum, în primul rând, la cei şapte deputaţi traseişti din PLDM? 
Cum se poate să-ţi retragi semnătura de pe lista ruşinii, rupându- 

ți părul din cap pentru greşeala comisă şi cerând iertare, ca peste 
o zi să reapari pe aceeaşi listă a lui satana, chiar dacă e cu nr. II? 

Ceva e putred, foarte putred în Danemarca noastră! Atât de 
detestatele de mai mulţi (inclusiv şi mine!) alegerile anticipate, 
deoarece conform sondajelor Dodon şi Usatii ar prelua 
majoritatea şi vor deturna cursul proeuropean al Republicii 
Moldova, acum devin o necesitate. Cu această clasă politică, 
compradoră, coruptă, compromisă sub toate aspectele (inclusiv 
cel al integrării europene şi apropierii de Țară, pe care doar au 
mimat-o toţi aceşti 5 ani), care a permis capturarea statului de 
către un oligarh, reprezentat de un SRL-al lui PD, care în 
alegerile trecute a obţinut doar 15,7% din voturile alegătorilor!, 
nu se mai poate merge înainte. 

Alegerile anticipate, inclusiv necesitatea alegerii 
preşedintelui prin vot direct, devin inevitabile. Şi atunci cum 
venim la aceste alegeri, care ar putea să aibă loc în acest an, noi 
cei de pe segmentul Dreapta — Centru-Dreapta, rămas practic 
fără partide credibile? În fizică există Legea vaselor 
comunicante şi Legea conservării energiei. Puțin probabil ca 
electoratul de Dreapta — Centru-Dreapta să-i voteze masiv pe 
Dodon şi Usatii. Sunt deja demarate câteva proiecte politice. 
Este de datoria noastră, în primul rând a intelectualilor, de a pune 
umărul la transformarea acestor proiecte politice în partide 
politice puternice, capabile să înlocuiască partidele compromise 
PL şi PLDM. Opţiunea mea personală ar fi PAS (Acţiune şi 
Solidaritate) — proiect politic demarat de dna Maia Sandu şi Ion 
Sturza. Să ne lumineze Dumnezeu în această perioadă plină de 
cumpene şi incertitudine! 


Literatura şi Arta, nr. 3, 21 ianuarie 2016 
http://www.revistasingur.ro/altele/14180-valeriu-dulgheru-politicianismul- 
i-curvismul?q=altele/14180-valeriu-dulgheru-politicianismul-i-curvismul 
http://www.agero-stutigart.de/RE VISTA- 
AGERO/COMENTARII/Politicianismul%20si%20parsivismul%20de%20Va 
leriu%20Dulgheru. htm 

ALEGERI ANTICIPATE IMEDIATE: CARE VOR FI 
REZULTATELE? 


Basarabia, acest colţ de ţară al patimilor, se află la 
răspântie. Este o situaţie fără precedent în ultimii 25 de ani de 
aşa numită independenţă, aflată în vizorul agenţiilor străine, care 
vin cu diferite comentarii. Sursele de informaţie ruseşti explică 
situaţia „„...prin dorința guvernanțţilor (de parcă Plahotniuc nu 
este omul lor!) de a duce cu orice preț Moldova în Uniunea 
Europeană, chiar cu preţul sărăcirii totale a populaţiei”. Vă 
imaginaţi câtă ipocrizie?! Dar tocmai din Uniunea Europeană, 
din România (nu din Rusia!), au venit în ultimul rimp atâtea 
ajutoare, care au europenizat drumuri, localuri de menire socială. 
Din păcate, şi omul simplu confundă cursul proeuropean cu 
Plahotniuc şi valeţii lui. 

Ce vedem că avem la momentul actual în acest colţ de ţară 
atât de prost guvernat: o guvernare cu cea mai scăzută încredere 
a populaţiei, adică a acelora care au ales-o în noiembrie 2014; o 
profundă criză economică şi politică cu o stradă tot mai agitată 
din cauza guvernării foarte proaste, a miliardului furat, care nu 
este căutat. După atâtea găinării comise de actuala guvernare, ea 
nu mai are dreptul moral să ne mai reprezinte. Oligarhul 
Plahotniuc a mers prea departe cu şmecheriile lui. După ce de 
două ori a fost respins de către preşedintele Republicii la funcția 
de prim-ministru, îl împinge pe omul său (Plahotniuc II — Filip 
a recunoscut direct în unul din primele interviuri că îl va asculta 
pe Plahotniuc fiindcă sunt prieteni şi are ce învăţa de la el!) în 
această funcție Basarabia, acest colţ de ţară al pătimirilor, se află 
la răspântie. Este o situaţie fără precedent în ultimii 25 de ani de 
aşanumită independenţă, aflată în vizorul agenţiilor străine, care 
vin cu diferite comentarii. Sursele de taină de la miezul nopții 
pentru a depune jurământul. Cui? Cei cu frică de Dumnezeu fac 
până la 28 ianuarie!), schimbă ziua şedinţei Parlamentului 
privind învestirea guvernului, anunțând parlamentarii (şi nu pe 
toţi!) cu câteva ore înainte de şedinţă; trece fulger acest guvern 

prin Parlament în doar 27 de minute (probabil suntem unicii care 
ne lăudăm cu astfel de performanţă), nefiind ascultat nici 
programul guvernului, nici audiaţi miniştrii noului guvern. Se 
creează impresia că dacă ar fi fost propuşi nişte măgari, ar fi fost 
votaţi cu aceeaşi repeziciune. Apoi cu aceeaşi iuţeală, hoţomă- 
neşte, la miezul nopţii, neavând componenţa deplină, guvernul a 
depus jurământul în faţa preşedintelui. Acest mod tâlhăresc a 
stârnit nemulţumirea mulțimii, care putea conduce în seara de 20 
ianuarie la un final tragic, similar celui din 7 aprilie 2009. 

Într-o situaţie jalnică se aflau cei din clădirea 
Parlamentului, care nu puteau să plece pe la casele lor din cauză 
că erau înconjurați de protestatari. D. Diacov (cea mai mare vină 
a lui este că şi-a vândut partidul oligarhului Plahotniuc) se 
destăinuia în fața unei televiziuni că a ieşit din clădirea 
parlamentului ,,...punându-şi o cască de poliţist şi scoțându-şi 
ochelarii”. Îmi amintesc de un caz mediatizat pe larg pe timpuri 
de propaganda leninistă cum Kerenski (cel care a realizat 
revoluţia rusă din februarie 1917) a părăsit Palatul de Iarnă 
(înconjurat de bolşevici) travestit în femeie. Vă imaginaţi la ce 
situaţie s-a ajuns ca guvernarea să fugă de propriii alegători. 

Într-o situaţie jalnică se aflau cei 14 candidaţi de miniştri 
(nu-i cunosc personal, dar printre ei pot fi şi oameni de treabă) 
care pe furiş, ca nişte hoţi, s-au adunat la cina cea de taină de la 
miezul nopţii pentru a aduce jurământul. Cui? Cei cu frică de 
Dumnezeu fac acest lucru ziua, pe lumină, iar cei cu Satana — pe 
întuneric, la miezul nopţii. 

Într-o situaţie extrem de jalnică a nimerit preşedintele PL 
M. Ghimpu, care a ajuns exact în situaţia iudei Iu. Roşca, fiind 
huiduit de mulţimea (mare parte care a votat pentru el), chiar şi 
agresat fizic (priveam faţa lui în una din imagini care îmi 
amintea de faţa lui Ceauşescu când era dus la execuţie). E 
dureros când şi alții (precum Filat) ne-a trădat însă cel mai 
dureros este că ne-a trădat cel, în opţiunile proromâneşti, 
proeuropene ale căruia mulţi am crezut sincer. Am mai spus-o şi 
o mai spun: pupatul comunist este extrem de veninos, chiar dacă 

peste noapte el a devenit social-democrat. Parcă este blestemată 
această dreaptă. Atâtea găinării a făcut M. Ghimpu. A comis 
marea trădare a aşteptărilor celor care l-au votat, care s-au 
încrezut în el. A îngropat un partid pronaţional atât de 
promiţător. A îngropat un tânăr politician cu o pregătire foarte 
bună, cu mari perspective politice. Să fi cedat conducerea 
partidului lui Dorin Chirtoacă aşa cum au cerut un grup de 
militanţi de frunte ai Partidului Liberal acum aproape trei ani ar 
fi fost o cu totul altă situație. De ce n-a făcut acest pas? Nu avea 
încredere în nepotul său Dorin Chirtoacă, în capacităţile lui de a 
conduce un partid, care de peste 8 ani conduce (de altfel, în 
general, nu rău în pofida multor insinuări!) o capitală cu 1⁄4 din 
populaţie într-o perioadă atât de tulbure? Este ceva la mijloc. 
Cert e că am pierdut noi toţi, cei cu simţ românesc. 

Aceşti guvernanţi se pare că au pierdut complet şi 
elementarul simţ al autoconservării. Să fi acceptat colacul de 
salvare aruncat de preşedintele Timofti, mă refer la guvernul 
Sturza, avea să fie o cu totul altă situaţie. Graţie încrederii 
partenerilor europeni în capacitățile lui Sturza, ar fi fost 
recuperată asistenţa lor, făcuţi (şi nu mimaţi) paşi reali în 
căutarea miliardului furat şi relansarea economiei, aflată la 
fundul fundului. Nu ar fi avut loc acest absurd mariaj al 
Platformei DA cu partidele lui Dodon şi Usatii. Nu s-ar fi ajuns 
la o temperatură maximă (în pofida gerurilor!) din ultimii 25 de 
ani în stradă şi la crearea acestui babilon al străzii, care au 
condus la blocarea clădirii Parlamentului şi la protestul de 
duminică. Nu am fi umblat acum cu mâna întinsă (mă refer la 
întâlnirea premierului P. Filip cu omologul său român D. 
Cioloş), care este o situație umilitoare pentru o aşchie de popor 
muncitoare, de parcă am fi nişte trântori. 

Este clar că alegerile anticipate sunt iminente. Întrebarea 
însă e: când vor avea loc aceste alegeri şi ce ne vor da ele? 
Analistul politic Oazu Nantoi (de altfel, cu pregătire 
inginerească la bază!) se întreabă ca şi mulți alţii: „Guvernarea 

actuală coruptă trebuie demisă, dar pe cine aducem în locul 
ei?”. lată aici e problema! 

Mă întreb şi eu: „Ce dorim să avem după alegeri”. Fiind 
inginer, încerc să modelez urmările acestor alegeri imediate, pe 
care le cer cei din fruntea acestui babilon. Ei bine, Dodon şi 
Usatii ştiu bine ce vor: să preia puterea (aceasta este porunca 
şefilor de la Kremlin), datoriile lor de miliarde pe umerii noştri, 
şi ei sunt pregătiți pentru aceasta. Ce vor însă liderii din 
Platforma DA? Să nu înţeleagă ei că fără nişte partide pe centru- 
centru dreapta nu îți poţi atinge scopul declarat: de a continua 
cursul proeuropean; de a aduce miliardul înapoi şi a-i pune la 
dubă pe toți hoţii (indiferent ai cui sunt!)? Dacă nu înţeleg acest 
lucru simplu, atunci nu merită să conducă masele. Dacă înţeleg 
acest lucru, şi totuşi insistă pentru alegeri anticipate, atunci ei nu 
sunt de-ai noştri, ei urmăresc un cu totul alt scop: înlocuirea unor 
hoţi cu alţii, a unui oligarh cu altul. 

Este absolut clar (pentru orice minte trează!) că alegerile 
anticipate imediate sunt contraproductive pentru noi, pentru 
cursul proeuropean al acestui colț de ţară. Energia maselor (în 
mare parte cu vederi de centru-dreapta) va fi fructificată la 
maximum de Dodon şi Usatii. Nici măcar Platforma DA nu a 
fost încă înregistrată ca partid. La ce bun să te arunci cu pieptul 
dezgolit asupra ambrazurii pentru interesele lui Dodon şi Usatii? 
Cea mai bună soluţie în această situaţie ar fi organizarea unor 
alegeri parlamentare anticipate şi a celor prezidențiale directe 
concomitent în toamnă. În acest răstimp ar putea fi fondate şi, 
relativ, consolidate noi formaţiuni politice pe centru-dreapta. Un 
interes major în acest sens prezintă proiectul M. Sandu şi al ex- 
premierului I. Sturza, care ar putea fi cea mai bună alternativă a 
Partidului Liberal Democrat de altădată. Ne va veni oare mintea 
moldoveanului cea de pe urmă? Să ne lumineze Dumnezeu! 

Literatura şi Arta, nr. 5, 27.01.2016. 
http://www.revistasingur.ro/altele/ 14235-valeriu-dulgheru-alegeri- 


anticipate-imediate-care-vor-fi-rezultatele? q=altele/14235-valeriu- 
dulgheru-alegeri-anticipate-imediate-care-vor-fi-rezultatele 

REUNIREA NU MAL E DOAR O DORINŢĂ. REUNIREA 
A DEVENIT O STRICTĂ NECESITATE 


„Și lacrimile mă apasă,/ Te rog, măicuţă, iamă-acasă. 

Mi-e inima însângerată, / Fiindcă mi-au pus sârmă ghimpată. 
Adesea lumea mă întreabă: /- Tu eşti orfana basarabă, cea 
despărțită pe nedrept /De la al mamei sale piept? ” 

(Lucia Stegărescu. Liceană) 


Este strigătul plin de durere al unei adolescente, al unei 
liceene frumoase la suflet şi la chip, desemnată în 2014 cea mai 
bună dintre elevii din liceele cu profil umanist, pe nume Lucia 
Stegărescu. Este o tânără basarabeancă precum sunt multe altele 
din generaţia ei şi alte generaţii, care visează la unirea cu patria- 
mamă, România. Observaţi, copiii şi nepoţii noştri îşi doresc 
revenirea acasă. Ce să mai vorbim de puţinii rămaşi în viaţă 
bunici ai noştri care tânjesc de peste 70 de ani de dorul de Țară? 
Dor cântat şi plâns în mărfarele cu care erau duşi ca vitele până 
la Cercul Polar. Dor plâns în necuprinsa taiga siberiană de 
bunicii noştri şi copiii lor (adică părinţii noştri), mulţi dintre care 
nu s-au mai întors la vatră, mistuiți de acest dor, dar şi de 
tratamentul inuman la care erau supuşi de cei care i-au „eliberat” 
de casă, de gospodărie, de gutuiul din grădină, de cireşul din 
ogradă. De ce însă nu reuşim să facem reunirea? De ce cei mulți 
care ar dori unirea tac şi sunt auzite doar puţinele (sper să fie 
aşa!) cozi de topor? 

Cum s-a întâmplat că, pornind, în 1989, cam de la acelaşi 
start, am devenit astăzi de cinci-şase ori mai săraci decât fraţii 
noştri din România? În aceşti 25 de ani România a înaintat 
constant spre scopul major — integrarea în Uniunea Europeană. 
România a avut un Snagov, unde partidele de toate culorile s-au 
unit întru realizarea acestui nobil scop. România a creat un 
sistem de drept, cel mai bun în sud-estul Europei, un sistem în 
care legile funcționează. Cetăţeanul de rând din România are cea 
mai mare încredere în organele de drept. De ce nu ar avea, dacă 

vede că prim-miniştri, miniştri, mari funcţionari şi oameni de 
afaceri, certaţi cu legea, se află în locuri binemeritate? 

Ce avem în Basarabia? O guvernare care a trecut de mult 
de limita încrederii populaţiei (gradul de neîncredere al 
populaţiei a ajuns la o cifră record de peste 92%). O guvernare 
bântuită de cele mai grave crize politice şi economice. O 
guvernare vinovată de miliardul furat şi de compromiterea 
serioasă a sistemului bancar (80% din sistemul bancar se află 
sub supravegherea Băncii Naţionale). O guvernare care nu 
doreşte să scoată la lumină adevărul despre miliardul furat. O 
guvernare care nu mai este în stare să-şi susţină pensionarii, să 
plătească salariile, şi acelea mizere. O guvernare care continuă 
metodic să calce cu stângul, să comită tot soiul de găinării în 
numele unei efemere stabilități, încălcând orice norme ale 
bunului-simţ şi ale conduitei politice (dacă se mai poate vorbi 
despre astfel de calităţi, care lipsesc cu desăvârşire politicianului 
basarabean din acest colț de ţară uitat de Dumnezeu). Avem un 
colţ de ţară aflat în stare de prefaliment. 

Ce avem de cealaltă parte a baricadei? O opoziţie extrem 
de pestriță ca culoare şi scopuri. O stângă relativ unită şi bine 
intenţionată: a reorienta cursul Basarabiei spre Est, spre Rusia 
(pentru aceasta sunt plătiți din gros de stăpân). Avem o dreaptă 
fără lideri politici. Tot greul a căzut pe umerii Platformei DA, 
iar frişca va fi culeasă de Dodon şi Usatii. Avem o dreaptă 
inexistentă sub aspectul organizării politice. Partidele de dreapta 
şi centru-dreapta aflate la putere (PL şi PLDM) sunt compromise 
iremediabil, iar altceva, care ar putea să le ia locul, se află doar 
în fază embrionară. Avem un adevărat Babilon unit în acest 
moment contra puterii în pofida oricărei logici, fiindcă 
acţionează asemenea racului broaştei şi ştiucii din fabula lui 
Donici. Nu ştiu dacă cineva îşi pune întrebarea ce vor face după 
ce vor da jos această guvernare odioasă. 

Toate acestea ne vorbesc despre ineficienţa proiectului 
politic „Republica Moldova”. Eficient doar poate pentru alde 

Voronin, Plahotniuc, Lupu, Filat, Şor ş.a. Nici pentru Dodon şi 
Usatii nu pare eficient, ei dorind reîncorporarea acestuia în 
Imperiul Rus al lui Putin. Pe parcursul a 25 de ani de aşa-numită 
independenţă, au fost încercate toate proiectele politice posibile, 
şi niciunul nu a fost de succes. După prima guvernare altruistă 
de scurtă durată (după declararea independenţei) a venit 
guvernarea agrariano-interfrontistă, care a stopat orice reforme. 
Urmată apoi de o guvernare democrată (care a coincis şi cu criza 
financiară din Rusia, ce a zguduit din temelii economia 
Republicii Moldova şi aşa şubredă), care a vândut gazoductul 
Gazpromului şi a cerut în mod parşiv încheierea Tratatului de 
bază cu România. A urmat o guvernare comunistă de 8 ani care, 
în pofida declaraţiilor de intrare în efemera Uniune Rusia- 
Belarus, nu a mai făcut acest lucru. După revoluţia tinerilor din 
7 aprilie 2009, la putere a venit o guvernare aşa-numită 
„proeuropeană”. Prin tot soiul de declaraţii proeuropene, a 
beneficiat masiv de ajutoare europene, pe care a parazitat, 
nefăcând niciun fel de reforme. Cei de sus au furat miliardul 
(adevărat, împreună cu alți hoţi de toate culorile!), au vândut 
Aeroportul din Chişinău, au bancrotizat cele mai mari bănci, au 
împins statul în captivitatea unui singur oligarh. 

Este clar că după atâtea experimente eşuate de statalism 
moldovenesc, acest colț de ţară a epuizat toate variantele. În 
realitate, i-a rămas o singură alegere: între România şi Rusia. Cât 
priveşte Rusia, ne-a mai rămas în memorie (poate nu la toţi) un 
gust amar după „raiul sovietic” şi „turismul în stil rusesc 
siberian”. În pofida declaraţiilor populiste ale lui Dodon şi 
Usatii, Rusia, bântuită tot timpul de tot soiul de cataclisme 
sociale, în viitorul apropiat va intra, poate, în cea mai adâncă 
criză economică, va degenera în una politică şi geopolitică 
(pisica chineză e la pândă). 

Avem oare alte soluţii? Tinerii deja ştiu de ce au (de ce 
avem) nevoie de Reunire. Tânăra Lucia Stegărescu ştie deja (la 
vârsta ei!) „...că România-i mama mea,/Că tată-mi este 

tricolorul,/ Iar fraţi mi-s muntele cu dorul”. Ai oare dumneata, 
moş Ion, alte alternative? Nu ai dori oare o viaţă relativ liniştită 
(aşa cum au avut-o bunicii noştri în perioada interbelică, atunci 
când peste Nistru regimul sovietic construia „raiul comunist” 
prin înfometare, colectivizare forțată, deportări, închisori)? Nu 
ai dori o pensie relativ decentă (în România este de 4-5 ori mai 
mare decât a dumitale de 700 de lei (circa 33 de euro)? Nu ai 
dori o infrastructură europeană în acest colț de ţară atât de 
frumos, dar atât de prost guvernat? Nu ai dori ca cei care şi-au 
băgat mâinile murdare în buzunarul dumitale şi aşa pustiu să stea 
la „odihna binemeritată” la închisoare? Nu ai dori ca fiii şi 
nepoţii dumitale să nu mai plece în străinătăţi în căutarea unui 
trai mai bun? 

Oricine nu este complet orb şi lipsit de elementară logică 
observă că totul este mai bine în România (chiar dacă încă nu a 
atins nivelul Franţei sau al Germaniei, care însă nu s-au aflat 
peste 50 de ani sub experimentul sovietico-comunist la hotarul 
de est al Europei) comparativ cu acest colț de ţară atât de prost 
guvernat. România a revenit acasă în marea familie europeană. 
România, cu toate problemele ei, este ţara din Europa cu cea mai 
dinamică economie. Este cea mai frumoasă ţară, care are munţi, 


mare, bogății naturale şi 
pământuri roditoare. La 
laşi, Basarabia este deja 
reintegrată pe o hartă 
(care poate fi observată 
doar de la înălțime!) din 
Piaţa Națiunii chiar în 
centrul lui. În sculptura 
din marmură albă, un dar 
frumos al principesei Olga 
Sturdza făcut Iaşiului — 
leagănul unirilor, la 1927 
(demolat la 1947 şi 
refăcut în 1999), 
Basarabia este 
simbolizată prin copilul care încearcă să se ţină de poalele 
mamei. 
Să ne ajute Dumnezeu să ne împlinim visul de secole! 


Literatura şi Arta, nr. 6, 11.02.2016. 

http://www. revistasingur.ro/altele/14320-valeriu-dulgheru-reunirea-nu- 
mai-e-doar-o-dorin?q=altele/14320-valeriu-dulgheru-reunirea-nu-mai-e- 
doar-o-dorin 

SFATUL ȚĂRII-2 S-A CONSTITUIT. 
ÎNTR-UN CEAS BUN 


„Înfrânt nu eşti atunci când sângeri/ 

Şi nici când ochii-n lacrimi ți-s /Cele mai crâncene înfrângeri. 
/Sunt renunţările la vis”. 

(Radu Gyr) 


Să nu renunțăm nici pe o clipă la visul Reunirii. 

Ieri, în simbolica pentru orice român basarabean zi de 27 
martie 2016 a avut loc un act simbolic: reconstituirea Sfatului 
Țării. Peste 1700 de delegați cu acte în regulă (procese-verbale 
de delegare) din toate colțurile Basarabiei s-au reunit în 
spațioasa sală a Palatului Naţional „Nicolae Sulac” pentru a pune 
bazele procesului extrem de dificil de Reunire a Basarabiei cu 
Țara-Mamă. Pentru câteva ore Palatul Naţional a fost Meca 
tuturor unioniştilor. Deschisă de minunații elevi de la 
„Prometeu”, liceu condus de Aurelian Silvestru, în palat domnea 
o atmosferă înălțătoare. Atâta spiritualitate românească 
concentrată într-un spațiu restrâns nu se mai aflase de mulți ani. 
Bunul meu prieten, directorul Casei Române de la Paris, ex- 
ministru al integrării României pe timpul lui Emil 
Constantinescu (1996-1998), profesorul universitar Alexandru 
Herlea mi s-a destăinuit: „Atâta spiritualitate românească nu am 
mai simțit din 1990 din Piaţa Universităţii”. Tineri şi mai puţini 
tineri, oameni în etate obosiţi de atâta aşteptare a momentului 
sacru al Reunirii, scandau la fiece pas îndemnul Reunirii. Pentru 
a le tăia pofta băgătorilor de seamă de a bârfi, organizatorii i-au 
plasat pe delegaţii veniţi din raioane pe locuri stabilite din timp. 
Mulţi au dorit să fie prezenţi la acest eveniment, însă, neavând 
invitaţii, au rămas în afara Palatului. 

Dacă stai să cauţi clenci, desigur, îl vei găsi. În orice 
manifestare există lacune, există loc pentru mai bine, cu atât mai 
mult într-o manifestare de o asemenea anvergură. Creştini fiind, 
trebuie însă să-i dăm cezarului ce-i al cezarului. Prin jertfirea 

dlui N. Dabija, a tânărului Constantin Codreanu, cu minunaţii 
săi Tineri ai Moldovei şi din Blocul Unităţii Naţionale, a 
apărătorilor Patriei dnii Cosovan şi Caraman, boicotată fiind de 
partidele unioniste, totuşi manifestarea de duminică a fost 
minunată. Starea de spirit din Palatul Naţional s-a revărsat pe 
artera principală a Chişinăului, pe bulevardul Voievodului. 
Oricât nu m-am străduit nu am putut prinde simultan capul şi 
coada coloanei. Organizatorii vorbesc de 50000 de manifestanți, 
mai multe surse de informaţie au difuzat numărul de circa. 15 
000, iar numărătorii socialişti au anunţat cifra de 5000. Stau slab, 
foarte slab cu logica aceşti numărători socialişti. Cu 5000 de 
oameni nu umpli bulevardul Ştefan cel Mare, capul coloanei 
fiind lângă Academia de Ştiinţe, iar coada încă în Piaţa Marii 
Adunări Naţionale. 

Într-un fel sunt explicabile acţiunile socialiștilor de 
duminică, dar zadarnice. Nici zvonurile de amplasare a unor 
bombe în Palatul Naţional şi în scuarul Gării Feroviare, unde a 
finalizat această frumoasă manifestare, nu şi-au atins scopul (dar 
scopul era de a stârni panică şi a zădărnici buna lucrare a 
Congresului). Nici oblăduirea mitropolitului Vladimir nu le-a 
fost de folos. Să te cruceşti nu alta: socialiștii lui Dodon, foştii 
comunişti antihrişti, cei care au distrus bisericile, au declarat 
religia drept opiu pentru popor, să fie binecuvântaţi. Nici 
grupuleţul de câteva zeci oameni (plătiţi, unii neştiind pentru ce 
au fost aduşi) cu steaguri şi pancarte roşii ale socialiştilor, 
îngrămădiţi lângă monumentul lui Ştefan cel Mare, scandând tot 
soiul de aiureli dodoniste (marele voievod, probabil, se sufoca 
de roşeaţa socialistă!), nu şi-a atins scopul. Am văzut în coloană 
un grup de femei de la Sadova (purtând o pancartă cu denumirea 
satului) şi le-am chemat să-l declare pe Dodon, născut la 
Sadova!, persona non grata în sat. Răspunsul lor a fost că deja 
au făcut acest lucru. Dodon a devenit o mare ruşine a satului. 

Totuşi, nu porcăriile lui Dodon mă deranjează cel mai 
mult. Acest lacheu al Kremlinului îşi merită solda de treizeci de 

arginţi. Daca face atâta vâlvă, înseamnă că stăpânii lui sunt 
deranjaţi serios. Evenimentele de duminică au stârnit roiul de 
vespi şi asta e bine, e o confirmare a justeţii alese spre Reunire. 
Ştabii de la Moscova şi cozile de topor autohtone îşi văd 
interesele puse în pericol.M-au deranjat comentariile practic ale 
tuturor televiziunilor: comentarii  scârboase, răutăcioase, 
rânzoase. Unii dintre aceşti băgători de seamă au văzut în Sfatul 
Țării-2 o tentativă de substituire a parlamentului. Prostii. A fost 
un moment pur simbolic. Sfatul Țării-2 are misiunea de pregătire 
a Reunirii, rămânând doar o mişcare socială, fără a pretinde a se 
transforma în partid, cum au făcut liderii Platformei DA după ce 
au călărit timp de un an de zile mârţoaga mişcării sociale. 

Ce m-a deranjat mai tare este reacția unora cărora le 
purtam o anumită stimă. De exemplu, analistul politic A. Țăranu, 
convins statalist la începuturi (fusese şi ambasador la 
Moscova!), recunoștea într-o emisiune televizată cu vreo două 
luni în urmă că pe parcursul acestor 25 de ani s-a demonstrat 
imposibilitatea construirii unui stat prosper cu o identitate 
distinctă şi că unica soluţie ar fi Reunirea noastră cu România. 
Acum însă când a apărut un astfel de curent care ar putea să 
realizeze Reunirea, el vine cu critică la adresa organizatorilor, în 
special, a lui N. Dabija. Un alt mult stimat analist politic, O. 
Nantoi, a coborât mult în ochii mei după emisiunea N. Morari 
de luni seara, când a declarat în zeflemea că a văzut în sala 
Palatului Naţional oameni aduşi, momiţi (cu ce?). Nu ştiu, eu nu 
am văzut niciunul. Este amoral să-i critici pe cei care încearcă să 
facă ceva pentru a scoate această aşchie de popor din mizeria 
morală şi materială în care se bălăceşte de peste 25 de ani. Ce a 
obţinut el în Platforma DA, în care a fost unul dintre lideri? Au 
buimăcit zeci de mii de oameni pe parcursul unui an de zile, ca 
până la urmă să se răsufle fără nici un rezultat palpabil. 

Încercând să compromită mişcarea unionistă, unii băgători 
de seamă îi învinuiesc pe organizatorii evenimentului de 
duminică de colaborare cu puterea. „Prea uşor le-a fost acordat 

Palatul Naţional, care nu se eliberează oricui”. În primul rând, 
mişcarea unionistă reprezintă circa. 30% din populaţie şi nu este 
o sectă oarecare. Faptul că Platforma DA şi PSRM ţin de peste 
jumătate de ani nişte corturi ca nişteşatre de țigani în faţa clădirii 
Guvernului şi a Parlamentului, în care de mult timp nu mai 
doarme nimeni, nu este o înţelegere cu puterea? 

Mă deranjează, de asemenea, reticenţa unor colegi. Unii 
dintre ei aveau temerea că manifestaţia va fi un eşec, că sala 
Palatului va fi goală. Nu s-a întâmplat acest lucru. Acum fac 
încercări de a minimaliza efectul celor întâmplate. Cei peste 30 
000 de manifestanți de la Marşul Unirii sunt reduşi la 10-15 mii. 
Suntem realişti şi înţelegem perfect că nu totul va reuşi aşa cum 
ne dorim, dar trebuie să încercăm să mişcăm lucrurile din loc. 
Deci cu toții să punem umărul şi să ne transformăm din simpli 
observatori în promotori ai avantajelor Re-Unirii. „O prăpastie 
poate fi trecută doar cu paşi mari”, spunea cineva. Să facem 
acest pas mare. Paşii mărunți nu ne-au dus la nimic. Cu paşi 
mărunți, cu indecizia noastră proverbială am ajuns acolo de unde 
am pornit. 

Să ne conducem de cunoscuta zicală „Câinii latră, iar 
caravana trece”. Să aducem avantajele Reunirii la urechile lui 
moş lon. 


Literatura si Arta, nr.13. 31.03.2016. 

INTEGRAREA EUROPEANĂ MAI ESTE POSIBILĂ 
DOAR PRIN RE-UNIREA CU ROMÂNIA 


Acest colţ de rai numit Basarabia, aflat în calea tuturor 
relelor, ca şi întregul principat Moldova, întotdeauna a aspirat 
spre civilizația europeană. Primii domnitori ai principatelor 
române au tins spre civilizaţia bizantină, parte a Imperiului 
Roman de Răsărit. Ştefan cel Mare, cel mai mare domnitor al 
Moldovei, a stat destrajă creştinătăţii, de strajă Europei 
împotriva turcilor şi a islamului. A ctitorit 44 de biserici şi 
mănăstiri, tradiția spunând că după fiecare victorie înălța un 
lăcaş de cult, atunci când Ungaria era treptat transformată în 
paşalâc islamizat. Fiind convins că urmaşii lui nu vor putea 
păstra independenţa Moldovei, a lăsat îndemnul de a se închina 
turcilor, „„...fiindcă vecinii întotdeauna ar putea pretinde la 
teritorii ale Moldovei”. loan-Vodă cel Cumplit a încercat să 
arunce jugul otoman, însă a eşuat, fiind trădat. Marele Mihai 
Viteazul a încercat să unească toate cele trei provincii româneşti, 
însă a fost şi el trădat. Dimitrie Cantemir a făcut o încercare de 
schimbare a unui regim asiatic musulman cu un alt regim, tot 
asiatic, pretins creştin. Ulterior s-a demonstrat că a fost o 
greşeală, nefiind luat în seamă îndemnul lui Ştefan cel Mare de 
a nu închina Moldova vecinilor. 

Prima generaţie de aur din epoca modernă s-a strâns în 
jurul lui Tudor Vladimirescu. Unul dintre ei a fost Petrache 
Poenaru, secretarul personal al lui Tudor Vladimirescu. Scăpând 
ca prin minune de la moarte, pleacă la îndemnul lui 
Vladimirescu la studii la Paris, Viena, devenind ulterior un mare 
matematician, fizician, inventatorul primului toc rezervor din 
lume (brevet francez nr. 3208, 1827), ulterior ministru al 
Învăţământului. Puţini însă cunosc faptul că Petrache Poenaru a 
fost primul care a propus tricolorul în calitate de steag național 
în armata lui Vladimirescu. 

Generaţia de aur, care s-a strâns în jurul moldoveanului 
Alexandru loan Cuza (născut la Huşi, tot pe acolo se născuse şi 
Dimitrie Cantemir!), a realizat Mica Unire a principatelor 
Muntenia şi Moldova, împreună cu Basarabia de sud, care a fost 
de bun augur pentru renaşterea statului român după circa 2000 
de ani de divizare. 

Generaţia de aur basarabeană de la 1918 (I. Pelivan, P. 
Halippa, P. Erhan, C. Stere ş.a.) a adus prima provincie 
românească aflată în exil la trupul Țării - Basarabia, care a 
revenit acasă pe 27 martie 1918, urmată mai apoi de Bucovina 
şi Transilvania. Această generaţie de aur basarabeană nu s-a 
cramponat de posturi, nu a ezitat nicio clipă când a luat epocala 
decizie în timpurile acelea foarte tulburi de a se uni cu Țara. 

Avem noi astăzi o astfel de generaţie, capabilă să pună mai 
presus de toate interesul național? Avem, însă se află în afara 
puterii, capturată astăzi de oligarhul Plahotniuc. Unionismul 
devine o unică opţiune pentru ieşirea din mizeria economică, 
politică şi morală în care ne aflăm. Recunosc acest lucru şi 
adversarii reunirii, precum Usatâi şi Dodon. „Ín primele 
sondaje care au fost la comanda mea, arătau că doar 5-6% din 
cetățeni susțin aderarea Republicii Moldova la România. Astăzi, 
la noi deja ne apropiem la cifra de 20 de procente”, declară 
Usatâii. „...Conform rezultatelor sondajelor închise, pe care le 
realizează formațiunea noastră, pe fundalul crizei social- 
politice şi economice din RM, creşte numărul unioniştilor”, a 
declarat alarmat recent preşedintele PSRM, I. Dodon. 

Este un fenomen alarmant pentru Moscova, pentru sculele 
ei. Se vede acest lucru din ultimele declarații trăsnite (să fie 
numai trăsnite!) ale lui Dodon din Parlament (care numai 
parlament nu mai poate fi numit, transformându-se într-un 
adevărat circ cu 101 clovni, poate cu mici excepții!). „Noi îi vom 
introduce pe unioniști în cartea roşie şi vom face acest lucru 
foarte curând. Vă promit”. Este o insultă la adresa tuturor celor 
cu dragoste de neam, o amenințare cu răfuiala fizică la adresa 


27 


unioniştilor şi instigarea la violenţă şi ură interetnică la adresa 
celor care se declară români în Republica Moldova. Să ne 
întrebăm cum va face acest lucru atunci când numărul 
unioniştilor înregistrați oficial (declarați români) (în realitate 
sunt mult mai mulți, peste 40% au declarat drept limbă maternă 
limba română!) în ultimii ani a crescut de zece ori (de la 2.16% 
în 2004 la 23% în 2014). O cale ar fi exterminarea în masă a 
unioniştilor sau împrăştierea lor prin toată necuprinsa lui 
Siberie, aşa cum au făcut idolii lui Stalin, Beria ş.a. după 1940. 

Dragi compatrioți! Vă dați seama ce pericol ne paşte dacă 
clica lui Dodon vine la putere? De aceea ne grăbeşte cu alegerile 
anticipate. Nu are răbdare să-şi pună planul său diabolic în 
aplicare cât mai repede. Putin se poate mândri cu un astfel de 
lacheu. Poţi sta cu mâinile încrucişate la piept şi să nu faci nimic. 
Lucrul îl fac slugile. 

Îmi pun întrebarea: ce mamă l-a născut pe acest Pavlik 
Morozov, pe acest mankurt, coadă de topor şi sclav al 
Moscovei? După astfel de declaraţii xenofobe, el ar trebui tras la 
răspundere penală, declarat „persona non grata” în România, 
unde derbedeului îi place să se odihnească cu familia (nu alege 
taigaua siberiană!), în satul său natal Sadova de către bunii noştri 
sadoveni. Copiii lui ar trebui să fie trimişi la un liceu slavon, nu 
să-şi facă studiile la cel mai bun liceu român „Prometeu”. 

Un alt descreierat de-al lui Dodon, pe nume Bătrâncea, a 
comis o blasfemie, a rupt în plină şedinţă a Parlamentului o hartă 
a României din anii '30, pe care studiază elevii. Mi-a plăcut 
răspunsul unui mare filantrop de peste Prut cu mare dragoste de 
Basarabia (un Vasile Stroescu contemporan al Basarabiei), care 
a instalat în satele şi oraşele basarabene 17 statui ale marilor 
înaintaşi ai Neamului: „Ei nu vor reuşi să rupă atâtea hărţi câte 
putem noi face”. Parlamentul actual s-a transformat într-un 
bâlci. Pentru un astfel de act acest Bătrâncea ar trebui tras la 
răspundere (culmea! în semn de batjocură el este inclus în grupul 
parlamentar de prietenie cu România). Dar cine să facă acest 

lucru când noi, unioniştii, suntem atât de dispersaţi prin puzderia 
de partiduţe, organizații nonguvernamentale, toate conduse de 
lideri cu rânză mare, nu şi cu mare dragoste de această aşchie de 
popor atât de oropsit? Reunirea devine un proces ireversibil, iar 
următorii ani sunt pregătitori ai acestui proces. Toate guvernările 
de la Independenţă încoace au făcut tot posibilul ca statul 
„Republica Moldova” să fie un stat eşuat, în care cetăţenii nu 
mai au încredere. Lucrul acesta l-a recunoscut recent şi analistul 
politic Anatol Țăranu, care la începuturi era un statalist convins. 
Pe străzile Chişinăului poţi auzi chiar de la cei care se consideră 
moldovenişti „...decât cu hoţii ăştia, mai bine să vină românii 
să îi bage la puşcărie”. 

Evenimentul major organizat pe 27 martie în Palatul 
Naţional „N. Sulac” şi apoi în scuarul Teatrului de Operă şi Balet 
de FDRM, în frunte cu N. Dabija, Blocul Unităţii Naţionale 
(BUN), tânărul Constantin Codreanu, de organizaţii ale 
combatanţilor şi alte ONG-uri, susținut (sper!) de partidele 
politice prounioniste, vine să facă acest proces ireversibil. 

Tot mai multă lume îşi dă seama că integrarea europeană 
a Republicii Moldova, aşa cum era văzută chiar şi acum doi ani, 
când Republica Moldova era privită de europeni ca o poveste de 
succes, nu mai este posibilă astăzi. Împotriva integrării astăzi 
lucrează doi factori: factorul intern şi cel european. Pe plan 
intern s-a creat o situaţie care practic exclude integrarea 
europeană. Actuala putere nu doreşte integrarea europeană 
fiindcă, implicată fiind în diverse scheme frauduloase, ar 
însemna să-şi bage gâtul în juvăţ. Opoziția parlamentară 
(socialişti şi comuniştii) au declarat nu o dată că nu vor susţine 
integrarea europeană, iar Dodon a promis că, atunci când va veni 
la putere, va denunța Acordul de asociere semnat cu atâta greu 
de premierul Iurie Leancă. Opoziția parlamentară, condusă de 
Platforma DA, ne-a îndemnat şi ea să luăm un moratoriu în 
problema integrării europene. 

Pe plan extern avem o Uniune Europeană bântuită de 
sindromul migranţilor (un proces dirijat de cineva), dispusă să 
închidă porţile pentru noi membri ai UE. După atâtea porcării 
comise de actuala guvernare, inclusiv furtul secolului, răbdarea 
europenilor începe să crape. „Mai bine s-o pierdem (Republica 
Moldova — n.n.) tactic decât strategic”, a declarat un oficial 
european. Din poveste de succes aceasta s-a transformat într-o 
poveste de groază, fiind dată drept exemplu prost Georgiei şi 
Ucrainei. Europenii cer o luptă adevărată cu corupția. Dar cine 
s-o facă? Plahotniuc şi acoliţii lui? Oricine în acest colţ de ţară 
atât de prost guvernat ştie că alături de Filat trebuie să se afle şi 
Plahotniuc, Shor, Dodon, Voronin, Victor Țopa ş.a., care au 
îndrăznit să bage mâna păroasă în buzunarul lui moş Ion, 
furându-i puţinii bănuţi pe care-i avea. Este clar că miliardul 
furat (se vorbeşte, de fapt, de mai multe miliarde!) va trebui să- 
l întoarcem noi, contribuabilii (un simplu calcul arată că ar fi 
vorba de peste o mie de Euro de la fiecare). 

„Puteţi să deveniți membri ai UE doar prin aderarea la un 
vecin puternic, cum ar fi România”, ne luminează controversatul 
R. Usatâii. De ce să nu-i dăm crezare acum? Europenii ne vor fi 
aliaţi în acest proces. Germania nu va avea dreptul moral să se 
opună, ea însăşi trecând prin acest proces la unificarea celor 
două Germanii în 1989. 

Să fim împreună pe 27 martie, duminică. Să fim sute de 
mii, ca lui Dodon să-i piară pofta de a ne mai băga în Cartea 
roşie. 

Numai împreună vom reuşi Reunirea cu Țara, integrarea 
în Uniunea Europeană. 


Literatura şi Arta nr. 12, 24.03.2016. 

AM PIERDUT PUTEREA CENTRALĂ. SĂ MAI 
PIERDEM ŞI CAPITALA? 


Situaţia actuală, în care se află acest colţ de ţară atât de 
prost guvernat, este penibilă. La cârmă se află un regim 
oligarhic, care a capturat mai toate instituţiile statului, care este 
vinovat de furtul Miliardului, care este vinovat de tărăgănarea 
investigaţiilor privind găsirea vinovaţilor de acest megafurt 
(tărăgănarea investigaţiilor de către clasa politică de la 
conducere este explicabilă. Îşi dau seama că, dacă Kroll va săpa 
mai adânc, va da la sigur de nişte nume ale făptaşilor acestui furt, 
dar care ei nu vor sa fie scoase la iveală). Avem un stat în care 
unul dintre vinovaţii direcţi de furtul Secolului, I. Şor, în loc să 
stea la dubă, este ales primar de Orhei (mai corect Şorhei, cum 
mai glumesc unii mucaliţi) de o majoritate care-l consideră cel 
mai bun primar din toate timpurile. Avem un stat, în care cel mai 
mare oligarh (V. Plahotniuc) s-a dorit să fie primar (ca Usatii la 
Bălţi şi Şor la Orhei!) pe întreaga Republică. Şi dacă nu i-a reuşit 
în mod direct, 1-a reuşit în mod indirect, împingându-l în faţă pe 
marioneta sa Filip. Avem un stat în care în poziţii-cheie, cum ar 
fi cea de la CSJ, sunt „alese” persoane cu mari probleme de 
integritate. 

Mai are şi unele merite această guvernare „democrată 
proeuropeană ”, „meritul” de bază fiind compromiterea aproape 
ireparabiilă a ideii de integrare europeană, a încrederii 
partenerilor europeni, atât de încântați de „povestea de succes” 
a Republicii Moldova de acum doi ani. Tot meritul acestei 
guvernări este distrugerea totală a dreptei şi a celor de centru- 
dreapta. Ce s-a ales din PLDM, care acum doi ani era cel mai 
puternic, având 1/3 din locuri în parlament, şi care ne chema să 
luptăm pentru o Moldovă fără comunişti? Nimic, doar 
încrederea făcută ţăndări a susținătorilor lui. Filat, în loc să 
devină erou național, care a pornit drumul integrării Republicii 
Moldova în Uniunea Europeană, a ajuns altundeva. 

Ce se întâmplă cu PL, cu liderul lui după ultimele mari 
trădări prin coalizarea (în numele salvării cursului proeuropean, 
spune M. Ghimpu. Şi Iu. Roşca îşi justifica cam în acelaşi mod 
trădarea din 2005) cu alde Reşetnikov, Ivanov ş.a. baistruci ai 
lui Voronin paraşutaţi pe platforma pregătită de Plahotniuc — aşa 
numita platformă social-democrată? ÎL priveşti uneori pe liderul 
PL şi te cruceşti auzindu-i argumentele. Ca şi Ceauşescu de altă 
dată este încrezut că toţi susținătorii de altă dată iau rămas fideli, 
că toate aceste „revolte ” ale votanţilor PL sunt nişte făcături. Că 
nu e aşa ştiu mulți. Eu sunt unul care din 2007 am votat 
permanent PL, dar pe care, spun aceasta cu părere de rău, că nu- 
l voi mai vota niciodată. Ca mine sunt mulți. Să nu vadă liderul 
PL aceste lucruri. Chiar şi recenta vizită a dnei ministru al 
Educaţiei C. Fusu la Teleneşti unde a fost fluierată, nu le spune 
nimic? Cu o astfel de atitudine a liderului lui nu e greu de 
prognozat soarta acestui partid în viitoarele alegeri, care ar putea 
să aibă loc chiar în toamnă. Va avea soarta similară cu cea a 
pped-ului lui Roşca, care până în ultimele momente nu a cedat 
cârma srl-ului lui altei persoane. Să fim sinceri, într-un fel M. 
Ghimpu a salvat guvernul lui Plahotniuc de la cădere acum, când 
nici nouă, celor de pe dreapta, nu ne convine. Însă dacă pe M. 
Ghimpu îl doare, într-adevăr soarta viitorului european al acestei 
aşchii de popor, ar începe pregătirile pentru alegerile din toamnă, 
pe care le-ar putea provoca, ieşind din actuala guvernare a lui 
Plahotniuc, atât de detestată atât pe interior cât şi, în special, pe 
exterior, de unde ar trebui să primim diverse asistenţe financiare 
pentru distanţarea de Rusia. 

De asemenea, constatăm cu regret că avem un stat în care, 
dacă guvernarea cade acum, la putere vin forţe clar 
promoscovite — o stângă formată din Dodon, Usatii, Voronin şi 
Lupu, care s-ar putea să aibă o durată de viaţă chiar mai lungă 
decât cea a perm-ului lui Voronin (Putin va şti cum să stimuleze 
durabilitatea acestei guvernări ).Opoziţia de stradă, reprezentată 
de liderii Platformei DA, este una infantilă, mioapă. Să nu 

înţeleagă liderii ei un lucru atât de simplu, că dacă ceri căderea 
guvernării acum, când nici tu nu ai un partid înregistrat, 
înseamnă că le asiguri lui Dodon şi Usatii venirea la putere. S-a 
văzut acest lucru şi în mişcările stradale organizate împreună, 
când mulțimile erau ale Platformei DA, iar succesele au fost 
privatizate de Dodon şi Usatii. Este clar că presiunea exercitată 
asupra guvernării, corelată cu presiunea externă, este necesară 
pentru a-i ţine în suspans pe guvernanţi, dar nu pentru a cere 
demisia ei imediată, când încă nu eşti gata pentru a intra şi a 
câştiga în cursa electorală. 

Acelaşi lucru se produce şi la nivel local, unde cei din 
Platforma DA coalizează direct cu Dodon şi Usatii. După ce am 
pierdut Bălțiul, suntem pe cale de a pierde şi Chişinăul, un fruct 
atât de dorit de Dodon, care a fost foarte aproape de a-l câştiga 
personal în 2011, şi aproape în 2015 prin doamna sa de fier, 
Z. Greceanii. De ce nu ar fi fructul dorit, dacă Chişinăul 
reprezintă circa 1⁄4 din populaţie, peste 70% din acumulările 
financiare. În acest scop Dodon l-a paraşutat pe I. Ceban din 
funcţia caldă şi onorabilă (pentru el) de parlamentar în funcția 
de consilier municipal (ce nu faci de dragul partidului!). Ajuns 
aici, acest I. Ceban (îi priveam cu dezgust comportamentul de 
lacheu de la câteva emisiuni ruseşti de la Moscova, fiind măgulit 
de marea onoare care i s-a făcut) se comportă ca şi haiducul 
Petrenko de altădată. Face totul pentru a zădărnici activitatea 
Primăriei Chişinăului. Pentru socialişti, cu cât e mai rău în oraş, 
cu atât e mai bine pentru partidul lor. 

Să nu se înţeleagă greşit că iau partea PL din Consiliu 
Municipal. DI D. Chirtoacă trebuia să facă ordine în echipa sa 
(având atâtea semnale!) după alegerile din primăvara anului 
trecut, să stopeze orice scheme frauduloase (în construcţii, 
comerţ, transport). Acum, pentru a nu permite accederea lui 
Dodon la primărie, D. Chirtoacă ar trebui să fie mai flexibil (a 
acoperi ambrazura cu pieptul gol nu este cea mai bună soluţie), 
să se distanţeze şi de unele declaraţii şi acţiuni ale unchiului său, 

care-i pot afecta imaginea. Dacă, urmărind un scop clar, altul 
decât al lui M. Ghimpu (mai sper încă!), Voronin şi-a paraşutat 
2/3 din efectivul său din parlament (pentru a salva ţara!), de ce 
nu face acelaşi lucru şi în consiliul municipal, ca să nu-l dea pe 
mâinile lui Dodon (pe care îl detestă!!!)? „Enteresul şi iar 
enteresul””, cum ar spune marele Caragiale. 

Această lupta fratricidă în Consiliul Municipal trebuie 
dusă până la un anumit moment, după care, dacă nu te opreşti, 
poţi ajunge în situaţia celor doi berbeci, care se bat crâncen (de 
ies scântei din coarnele lor) sub privirea lupului (nu a celui din 
parlament) hămesit de foame, care aşteaptă momentul potrivit. 

Dă-le, Doamne, „aleşilor poporului” puţină rațiune, 
pentru a evita colapsul şi la nivel municipal. 


Literatura şi Arta nr. 8, 25.02.2016. 
http://revistasingur.ro/altele/15265-valeriu-dulgheru-soluia-dodon-- 
capitala-fr-primar?q=altele/15265-valeriu-dulgheru-soluia-dodon-- 

capitala-fr-primar 


34 


CÂND ÎŢI LIPSEŞTE DEMNITATEA... 


> 


“Dacă demnitatea îţi lipseşte, să ştii că nici viitor nu ai...” 
(A. Silvestru). 


Scriam odinioară că în acest colţ de ţară uitat de Dumnezeu 
mama secăturilor (mancurţilor) e veşnic însărcinată. Priveam 
deunăzi o emisiune „Poziția? la postul de televiziune Accent 
TV, monitorizată de controversatul V. Borşevici, care în finalul 
emisiunii a declarat nonşalant: „S prazdnikom vas dorogie 
tovarişci (Felicitări cu ocazia sărbătorii, dragi tovarăşi)” (era 
ziua de 23 februarie şi se referea „marele savant” la ziua Armatei 
Sovietice, ziua armatei unui stat care de 25 de ani nu mai există 
pe harta lumii!). M-am simţit ca transferat în timp cu 30 de ani 
în urmă sau că timpul toţi, aceşti treizeci de ani s-a oprit. Să nu 
înțeleagă acest dr. hab. în tehnică, prof. univ. V. Borşevici 
imoralitatea şi absurditatea declaraţiei sale? Trebuie să 
recunoaştem că încă mulţi nostalgici, dar şi rătăciţi de-ai noştri 
încă sărbătoresc această sărbătoare. De ce n-ar sărbători-o dacă 
ditamai savanţi de pe ecranele televizoarelor îi cheamă să facă 
acest lucru. Această frântură de popor încă mai urmează să 
rătăcească prin pustiu până când ultimul alde Borşevici va 
dispărea. 

În aceeaşi zi de 23 februarie am avut şedinţa Senatului 
Universităţii Tehnice a Moldovei. Cred că acelaşi salut l-am fi 
auzit de la tribuna Senatului dacă colectivul Universităţii ar fi 
făcut greşeala în 1992 de a-l alege pe V. Borşevici rector al 
Institutului Politehnic din Chişinău. V. Borşevici era unul din 
trei candidaţi la postul de rector (mai erau prof. I. Bostan şi I. 
Groza), dar cel cu mai multe şanse. Tatăl său era prim consilier 
al preşedintelui M.Snegur şi, în opinia fecioraşului, trebuia să-i 
asigure acest post. Se vorbeşte că după decesul subit al rectorului 
de atunci V. Calmuţchi consilierul preşedintelui, I. Borşevici, 
pregătise deja ordinul de numire a lui V. Borşevici în funcția de 
rector interimar până la alegerea lui. O întâmplare fericită a făcut 

ca acest plan să nu ia foc. Chiar a doua zi după decesul 
rectorului, un grup de profesori ai Institutului Politehnic, printre 
care întâmplător m-am nimerit şi eu, au cerut audiență la 
Ministrul Educaţiei N. Mătcaş şi au propus numirea prim- 
prorectorului de atunci, prof. I. Samusi (o personalitate de o rară 
cumsecădenie şi ţinută profesorală), în funcția de rector 
interimar pe perioada organizării alegerilor, lucru care a fost 
făcut în aceeaşi zi. Aceasta a fost salvarea noastră, a celora de la 
Politehnică. 

Şi când te gândeşti că tatăl acestui mare moldovenist şi 
prieten al Rusiei V. Borşevici a fost unul din militanții de vază 
ai Mişcării de Eliberare Naţională (I. Borşevici), chiar îţi vine să 
crezi că şi proverbele populare uneori greşesc. „Surcica nu sare 
departe de trunchi”. lată că surcica (de fapt un ditamai ciot!) V. 
Borşevici a sărit departe, foarte departe de trunchiul I. Borşevici. 
Acum acest rătăcit de neam cu veleităţi de savant mai în toate 
domeniile ne „fericeşte” aproape în fiecare seară cu prezenţa şi 
„filozofările” lui (de altfel chiar foarte primitiviste!) la 
controversatul post de televiziune Accent TV (era al 
comuniştilor după închiderea postului NIT, acum a devenit al 
socialiştilor). 

Şi cum spuneam că mama lepădăturilor în acest colţ de ţară 
este veşnic însărcinată, numărul lor creşte catastrofal. În special 
acum, când avem o guvernare aşa-numită de dreapta şi 
proeuropeană atât de compromisă, când nu se mai văd liniile 
care despart curentele doctrinare, când totul în acest colţ de ţară 
s-a transformat într-un soi de Babilon. 

De ce ar trebui să ne mire această alianţă aparent alogică 
A. Năstase — Dodon — Usatâi. Dar parcă alianţa VOROŞCA de 
altădată între cele două extreme (extrema dreaptă şi cea stângă) 
părea la început mai logică? Să nu uităm că pe atunci alături de 
Roşca se afla V. Năstase, cel care a participat la distrugerea şi 
înstrăinarea Euro TV şi a Antenei C, unicele posturi naţionale pe 
vremea guvernării comuniste. „Enteresul şi iar enteresul”, cum 

ar spune marele Caragiale. Să nu căutăm nici acum elemente de 
logică în acţiunile actualilor lideri ai Platformei DA. Nu sunt. 
Sunt doar interese. Jonglând abil cu furtul miliardului (Despre 
care în ultimul timp nu prea amintescşi nu cer insistent ca 
Comisia Kroll să sape adânc pentru ai scoate la suprafață pe hoți. 
Săpând prea adânc s-ar putea să dea nu numai de furturile lui 
Plahotniuc şi Filat, dar şi de găinăriile lui Victor Țopa de la Air 
Moldova (pe atunci ministru al Transporturilor). de ale Zinaidei 
Greceanii cu fabrica de vin de la Cojuşna, de ale lui Dodon ş. a. 
Păcat de amara dezamăgire, care-i aşteaptă pe cei care încă mai 
cred în sinceritatea declaraţiilor liderilor Platformei. 

Eu de la bun început, când liderii Platformei DA nu 
admiteau prezenţa intelectualilor alături de ei, nu am văzut (din 
păcate) în ei o forță (sutele de mii de oameni au fost scoşi în 
stradă nu de ei, ci de miliardul furat). Se vedea încă din 
primăvară că au alte scopuri atunci când i-au huiduit şi îmbrâncit 
pe tinerii unioniști (acum e clar, locul lor era destinat tinerilor 
lui Dodon şi Usatâi), când într-un cazan erau aruncaţi laolaltă 
toţi „hoţii şi tâlharii”, exceptându-i pe Dodon, Greceanii, Usatii 
ş. a., când la alegerile locale practic chemau la susținerea 
candidatului socialiştilor pentru primăria Chişinău (acum când 
coaliția cu Dodon din făţişă s-a transformat în una directă a 
devenit clar!), a dnei Z. Greceanii (aşa cum este D. Chirtoacă cu 
păcatele, pe care le are sau care i se impută candidatul 
socialiştilor nu putea fi o alternativă la Primărie), când în Piaţa 
Marii Adunări Naţionale a fost huiduit marele Eugen Doga, 
ambasadorul nostru în lume, când au pactizat în modul cel mai 
direct cu Dodon şi Usatii, invocând scopul comun de luptă cu 
„oligarhii”, de parcă Usatâi şi Dodon nu sunt oligarhi (dar şi 
verii Țopa!!!). 

După ultimele atacuri mârşave asupra unioniştilor, asupra 
acelora care au iniţiat Mişcarea de Eliberare Naţională, scopul în 
sine al acestei Platforme DA a devenit mult mai clar. Cum poţi 
să loveşti atât de bădărăneşte în Ion Ungureanu, un intelectual 

de speţă, dintre care au mai rămas atât de puţini, unicul Ministru 
adevărat al Culturii de după independenţă (succesorii lui fiind de 
fapt mai mult miniştri ai anticulturii), care a transformat cultura 
moldovenească sovietică rusificată până la refuz în una 
naţională, care a „indrăznit” să transforme Teatrul „Puşkin” în 
Teatrul Naţional „Mihai Eminescu”, astfel aducându-l pe marele 
Eminescu la Chişinău, de unde a fost surghiunit în perioada 
sovietică. 

Mă întreb şi vă întreb şi pe Dumneavoastră, dragi cititori: 
cum 1 s-a ridicat mâna (mai corect glasul) acestui C. Cheianu să 
lovească în I. Ungureanu, care din actor s-a transformat într-un 
măscărici. Inteligenta înnăscută a lui lon Ungureanu nu-i 
permite să facă atacuri la persoană, să lovească mişeleşte. Se 
repetă cazul cu marele poet național Grigore Vieru, care era 
atacat bădărăneşte nu de Voronin şi acoliţii lui, ci de căţeluşul 
fidel I. Roşca şi compania, în care se afla şi V. Năstase. 

Acum, când lucrurile oricum merg spre alegeri anticipate, 
aş avea un îndemn către cei mulți nemulțumiți de actuala 
guvernare să nu creadă că „tot ce zboară se mănâncă”. S-ar 
putea chiar peste puţin timp să fiți tot atât de dezamăgiţi de 
liderii Platformei DA (acum lideri ai Partidului Platforma DA, 
înregistrat recent, ale cărui scopuri sunt altele decât cele 
declarate), precum sunteţi acum dezamăgiţi de actuala guvernare 
şi cum aţi fost dezamăgiţi odinioară de lu. Roşca. 

Aveţi alternative, cum ar fi Partidul PAS al Maiei Sandu. 
Să încercăm să creăm o alternativă actualei guvernări, dar şi 
coaliţiei Nastase-Dodon-Usatii. 


Literatura şi Arta, nr. 9, 3 martie 1016. 


http://www.revistasingur.ro/altele/14452-2016-02-29-12-44- 
07?q=altele/14452-2016-02-29-12-44-07 

SEMNELE IDENTITĂȚII AMORȚŢITE 
În dialog: prof. Virgil Mândâcanu şi prof. Valeriu Dulgheru! 


V.M. Situaţia socialpolitică după Congresul „Sfatul Țării- 
2”, care a luat decizii clare cu privire la deşteptarea şi 
Reîntregirea Țării la nivel local, naţional şi interstatal, a devenit 
încordată ca urmare a luptei proasiaticilor împotriva 
românismului, unionismului şi reîntregirii. În această luptă 
partidele de stânga şi centru-srânga (Dodon, Usatâi, Voronin, 
Diacov, Lupu...) activează toate elementele mai puţin 
competente în problemele identitare în istoria creării artificiale a 
celui de al doilea stat românesc. Ar fi bine să începem dialogul 
nostru cu problema: Ce este românismul? Ce sunt unionismul, 
reîntregirea? Destin sau ambiția unor persoane? 

V.D. Aş veni aici cu noţiuni formulate de mari iluminişti 
ai Neamului. „„Dumnezeirea este echivalentă cu Identitatea, cu 
Eul universal şi cu Patria. Aceasta este triada românismului”, 
spunea marele poet, patriot, filosof M. Eminescu. „Românismul 
nu se discută. El se afirmă — pe toate planurile vieţii. Nu-ţi poți 
discuta destinul biologic. Poţi cel mult să emigrezi sau să te 
sinucizi. Suntem români prin simplul fapt că suntem vii. A 
renunţa la „românism” înseamnă, pentru noi, românii, a 
renunţa la viaţă, a te refugia în moarte. Sunt oameni care au 
făcut asta. Dumnezeu să-i ierte! Dar de când suntem datori noi, 
majoritatea oamenilor vii din această ţară, să „discutăm ” cazul 
câtorva sute de mii de nefericiţi (e vorba de întreaga Românie, 
printre care alde Dodon, Voronin, Țîrdea ş.a. rătăciţi — n.n.), 
care şi-au ales, din prostie sau din lipsă de bărbăţie, singuri 
moartea? Românitatea, adică organismul acesta viu la care 
participăm cu toții, îi elimină de la sine. Toată inerția lor de 
celule moarte este zadarnică. Mai curând sau mai târziu se vor 
desprinde firesc şi vor cădea”, mărturisea marele filosof Mircea 
Eliade. Deci, românismul este destinul fiecăruia, în venele 

căruia curge sânge românesc, şi în niciun caz nu este ambiția 
cuiva. De mii de ani la gurile Dunării din cenuşa civilizaţiilor 
Cucuteni, Hamangia, Petreni, Vinca s-a plămădit neamul 
românesc care, conform unor savanţi străini, ar fi vatra 
civilizaţiei europene. În sprijinul acestei teorii vine şi analiza 
sumară, care arată că civilizația egipteană a apărut la gurile 
Nilului, cea mesopotamiană — între Tigru şi Eufrat, cea indiană 
— la gurile Indului. Civilizaţia Cucuteni-Tripolie, întinsă pe o 
suprafață de peste 350.000 km? la Ariuş (Carpaţi) până la 
Tripolie, Nipru, cuprinde şi întreg teritoriul actualei Basarabii, 
care se află chiar în mijlocul acestui spaţiu. Dar se ştie că orice 
procesm începe de la un centru de cristalizare, care mai apoi se 
răspândeşte în toate cele patru direcţii. De ce nu de este exploatat 
acest argument incontestabil? De ce alde Dodon insistă pe o 
istorie a unei aşchii de popor (începând cu 1812) fără să cunoşti 
istoria întregului? Fiindcă aşa doreşte Kremlinul. 

În baza acestor culturi ulterior au apărut pelasgii sau 
hiperboreenii cum îi numeau grecii, care au dat naştere 
vechii limbi latine (prisca latina). Mai târziu a apărut „cel 
mai mare neam după cel al inzilor — tracii” (Herodot), din 
care s-a separat „cea mai vitează şi dâră aripă — dacii” 
(Herodot). Prima reunificare a dacilor a făcut-o marele 
Buerebista, ucis însă prin trădare. A fost un mare stat, de 
temut chiar şi pentru marele Imperiu Roman. Mai apoi s-a 
destrămat, făcând faţă cu greu puhoaielor necontenite din 
est. Primele state feudale româneşti, ca şi în restul Europei, 
au apărut în sec. 13-14, însă o primă încercare de 
reunificare a lor a fost făcută de marele Mihai la 1600, însă 
fără succes fiindcă nu convenea marilor vecini. 

Faptul că reunificarea, reîntregirea este un drept al 
urmaşilor direcţi ai dacilor l-a recunoscut într-un fel şi Ecaterina 
a II*, care intenţiona să recreeze statul dac cu denumirea Dacia, 
evident sub protectorat rusesc în frunte cu cneazul Potiomkin. 

Ruperea la 1812 a celei mai frumoase părți a Moldovei — 
Basarabia — nu a permis Basarabiei (cu excepţia celor trei judeţe 
de la sud) să participe la mica Unire de la 1859, care a fost 
realizarea (parţială) a visului de peste 2000 de ani de reunificare 
a Neamului. Generaţia de aur basarabeană de la 1918 a readus 
Basarabia la matcă din cruntul exil rusesc de peste 100 de ani. 
Însă doar peste 22 de ani, pe parcursul cărora Basarabia a reuşit 
să-şi vindece rănile pricinuite de îmbrățişarea ursului, un nou 
puhoi din est (de această dată sovietic) a invadat Basarabia. 

V.M. Dorindu-ne libertate, democraţie şi unitate, am vrea 
să avem un stat de drept. În lipsa acestuia creşte nivelul 
corupţiei, criminalităţii, tâlhăriei, sărăciei, pierderea cetăţenilor 
buni care părăsesc Basarabia fără dorinţă de a se mai întoarce. 
Forţele criminale au grijă doar de statalitate, independenţă, 
neutralitate. Ce influență produce această stagnare a acestor 
direcţii asupra dezvoltării  culturalizării,  deşteptării şi 
aprofundării conştiinţei apartenenţei de Neam? 

V.D. Tocmai că această stare de lucruri foarte proastă din 
ultimul timp din Basarabia a impulsionat aceste procese. Aici, 
probabil, ar trebui să-i divizăm pe potenţialii unionişti în două 
categorii. Prima categorie ar fi cei care şi-au conştientizat clar 
apartenenţa de neam. Conform datelor oficiale, de la 2-3 
procente de acum câţiva ani s-a ajuns la circa 25% de cetăţeni 
basarabenii care se identifică drept români. O a doua categorie 
sunt cei care încă nu se identifică drept români (iată aici ar 
trebuie să muncim!), dar pe fundalul stării actuale din rău în mai 
rău ar participa la o eventuală Reîntregire. „Să vină românii să-i 
pună la dubă pe hoți” — este declaraţia unui manifestant dintr-o 
coloană a lui Dodon. Acestora trebui msă le fie aduse avantajele 
Reîntregirii, în special, sub aspect economic. 

V.M. Alegerea corectă privind viitorul o face poporul 
deşteptat, dar, cu regret, această alegere o impune politicul/ 
partinicul agresiv, egoist şi duşmănosîn ultimii 25 de ani. Care 
sunt obstacolele cele mai mari cu care se confruntă poporul 

nedeşteptat, de care trebuie să țină cont unioniştii în munca de 
culturalizare? Ce accente trebuie să punem noi, Sfatul Țării-2, în 
munca de culturalizare a poporului, care să realizeze 
Reîntregirea în 2018 pe cale paşnică? 

V.D. Obstacolul cel mai mare sunt rămăşiţele rudimentare 
ale propagandei sovietice, care a lucrat ca picătura chinezească. 
În memoria basarabeanului a rămas faptul că jandarmii români 
îi băteau pe basarabeni (astăzi în multe sate bântuite de furturi, 
violuri, omucideri s-ar dori un jandarm de pe timpuri!). Despre 
acest lucru le vorbea deunăzi coada de topor Bogdan Țărdea 
găgăuzilor la Comrat. Cine însă să le spună aceloraşi găgăuzi 
despre genocidul prin foamete promovat de regimul sovietic şi 
în satele găgăuzeşti? Cine să-i spună lui moş Ion că enkavediştii 
sovietici nu-i băteau pe moldoveni, ei pur şi simplu îi împuşcau, 
îi exterminau prin închisorile şi lagărele staliniste, prin foamete 
organizată, iar pe cei mai buni gospodari îi deportau în fundul 
Siberiei până la Cercul Polar? Cine să-i spună că regimul 
sovietic s-a comportat în Basarabia ca unul criminal, care, 
conform istoricului Larry Wats, a condus practic la înjumătăţirea 
numărului populaţiei prin lichidarea metodică a intelectualităţii 
prin închisorile şi gulagul enkavedist, prin cumplita foamete 
organizată în Basarabia în 1946—47 (precum cea din Ucraina în 
1931-33!), prin cele patru valuri de deportări, 1941, 1949, 1951, 
şi valul pasiv până în 1990, prin colectivizarea forţată, care au 
distrus completamente gospodarul în ţăranul basarabean, 
cultivat cu atâta migală în perioada interbelică după istorica 
(pentru Basarabia!) reformă agrară din 1922. 

De aceea culturalizarea, deşteptarea poporului este strict 
necesară. Este absolut clar. Deosebit de importantă va fi 
activitatea aleşilor în Sfatul Țării-2 şi a unioniştilor din teren. Un 
bun prieten de la Durleşti, maestrul Victor Celan, îmi scria zilele 
trecute: „La data de 3 aprilie în or. Durleşti s-a desfăşurat 
adunarea generală a unioniștilor... Cu votul majoritar am fost 
ales un Preşedinte ...Aştept recomandări, propuneri...” lată, 

domnilor intelectuali, un teren imens de lucru. Este deja un 
fenomen. Sarcina unioniştilor este de a-l transforma în unul 
general. Este unica posibilitate. 

V.M. Calea paşnică de realizare a alegerii corecte 
presupune referendumul. Ce referendum este posibil în 
condițiile noastre? De ce nu pot participa la el cei plecaţi în Țară 
după 1940 — '45? Ce rol le revine unioniștilor? 

V.D. Un maidan moldovenesc nu este pentru noi. Cineva 
ar dori acest maidan. Este clar că Reîntregirea trebuie făcută pe 
cale paşnică, dar cum? În 1940, bunicii şi părinţii noştri nu au 
fost întrebaţi prin referendum dacă vor să devină cetăţeni 
sovietici. Au venit, au pus hotar la Prut şi i-au declarat pe toţi cei 
care rămăseseră în Basarabia cetăţeni sovietici. Peste 700 de mii, 
în mare parte intelectuali, buni gospodari, au părăsit Basarabia 
de teama Siberiei. De ce aceşti basarabeni sau urmaşii lor nu ar 
trebui să aibă dreptul de participare la vot? Sau acest drept îl au 
doar sutele de mii de alogeni aduşi de regim pentru colonizarea 
Basarabiei, pentru diluarea elementului românesc? Ceea ce ne-a 
salvat a fost iarăşi talpa ţării, bietele, chinuitele noastre ţărance, 
mamele şi bunicile noastre (ar merita să li se ridice un 
monument!), care au născut şi educat mulţi copii (unele mame 
eroine au avut câte 10-12 copii). Rusoaicele însă s-au oploşit 
prin oraşe, născând câte 1-2 copii. Oricât de mulți ruşi aduşi în 
Basarabia, aceştia nu au putut dilua esenţial elementul românesc. 
Altceva le-a reuşit: să spele minţile oamenilor, să-i debusoleze 
complet cu aşa-numita identitate moldovenească, care nu există. 
Este o invenţie stalinistă, preluată acum din interes de diverse 
cozi de topor, cu care spală minţile unora mai slab pregătiţi. 
Dimpotrivă, ar trebui să ne mândrim cu faptul că această aşchie 
de popor a făcut parte dintotdeauna din marele neam românesc 
cu o istorie multimilenară. Ruşilor, care au o istorie mult mai 
recentă, le convine acest moldovenism (inventat de ei pentru cei 
slabi!). 

V.M. Schimbarea pe care o doreşte poporul prin 
Reîntregire ţine de Statul de Drept, pe care timp de 25 de ani 
nu-l puteam crea. Ultimii 25 de ani au arătat că, fiind rupți de la 
sistemul social-politic al statului de drept al Patriei-mamă, nu 
am reuşit nimic. Statalitatea oligarhică stabileşte dictatura. În ce 
constă problema majoră în obţinerea acestei schimbări de 
sistem? Cum poate fi obținută această statalitate adevărată? 

V.D. Desigur, ar fi plăcut să trăieşti într-o adevărată Elveţie 
între Prut şi Nistru, cu care ne momesc marii statalişti 
moldovenişti. Dar tocmai aceşti 25 de ani de aşa-numită 
independenţă au demonstrat că este imposibil acest lucru. Sunt 
câteva motive în acest secol. În primul rând, nu există un suport 
identitar al moldovenismului. Fiind o aşchie de ţară, desprinsă 
de Neam, nu poţi inventa un alt neam — cel moldovenesc — cum 
şi-o doresc ştabii de la Kremlin, punând la bază „invenția” 
tătucului lor Stalin. Nici cele două Germanii, nici vietnamezii, 
care s-au unit, nu au inventat noi naţiuni. Neamţul a rămas neamţ 
în ambele Germanii, vietnamezii au rămas vietnamezi în ambele 
Vietnamuri. Şi noi rămânem români în ambele state româneşti 
(deocamdată!) şi să aşteptăm (mai bine zis să apropiem) ceasul 
Re-unirii. De ce nu ne merge bine? „Fiindcă nu am făcut 
Unirea” spunea marele intelectual basarabean şi vindecător al 
sufletelor Nestor Vornicescu. Să facem această Reunire şi ne va 
merge bine. 

V.M. După ce poporul revoltat la maxim a protestat şi mai 
protestează încă s-a ales cu noi partide, cu anticipate, cu 
candidați la preşedinţie, cu întărirea dictaturii oligarhice şi 
ameninţări deschise cu răfuieli partinice, politice şi fizice. 
Forţele agresive de stânga folosesc la maxim arma 
informaţional-propagandistică, implicând noi partide, noi 
„savanţi”, noi propagandişti din est, încărcând la maxim 
atmosfera dezbinării politice. Ce rol îi revine Vocii Unioniste? 
Cum să fie ea auzită mai bine în realizarea tacticii şi strategiei 

culturalizării poporului în obţinerea statului de drept, de la care 
am fost rupţi cu forţa? 

V.D. Cât nu e de straniu însă acest megafurt al miliardului, 
aceste găinării ale guvernanţilor, vin în ajutorul unioniştilor. Tot 
mai mulţi, inclusiv din cei cu o atitudine rezervată faţă de 
problema Reîntregii, îşi dau seama că în acest colţ de ţară atât de 
prost guvernat este imposibil de creat un stat de drept. 
Schimbarea oligarhului Ionică (sau Ivan) cu oligarhul Vasilică 
(sau Vasea) nu va schimbă nimic. Este nevoie de o schimbare de 
sistem, de Reîntregire, de preluare a statului de drept românesc, 
care este considerat unul dintre cele mai bune în sud-estul 
Europei. Acest lucru trebuie adus la urechea lui moş Ion, la 
urechile încă a multor indecişi, rătăciți, debusolaţi de prea 
îndelungata şi diabolica maşină propagandistică sovietică. Cum 
de făcut? Da, nu avem televiziuni, nu avem radiouri. Să folosim 
la maxim această nouă armă informaţională modernă — reţelele 
de socializare. În special, cei tineri pentru ai informa corect pe 
bunii noştri părinţi, fraţi, bunici, lăsaţi pradă celor peste 50 de 
posturi TV ruseşti, a altor 7-8 televiziuni ale lui Plahotniuc. 
Postul Jurnal TV ar putea face mult mai mult, ar trebui să treacă 
de la servirea unui singur partid şi mişcări la servirea Neamului, 
să se includă plenar în această campanie de culturalizare a 
maselor. 

Referitor la alegerile prezidenţiale, părerea mea este să ne 
implicăm activ în această campanie cu un candidat unic pe 
dreapa-centru dreapta pentru a nu le permite lui Dodon sau lui 
Plahotniuc (pentru a contracara unionismul se vorbeşte deja 
despre o posibilă înţelegere între ei, ambii supuşi ai Moscovei!) 
să acapareze acest post important. Reîntregirea va trebui făcută 
cu un preşedinte prounionist. Campania preelectorală este un 
bun mijloc de a culturaliza masele. 

Intelectualii, cei mai în stare să facă acest lucru, ar trebui să 
se includă cât mai direct în elaborarea materialelor informative 
privind problemele de identitate, privind avantajele Reunirii sub 


45 


toate aspectele. În acest sens ar trebui formate în Sfatul Țării 2 
departamente pe profiluri, care să includă cei mai buni specialişti 
din domenii. Are intelectualitatea noastră o mare datorie față de 
moş Ion. Pe spinarea lui a învăţat, s-a ridicat pe scara ierarhică, 
atingând înălțimile, pe care le-a atins. Acum a venit timpul să 
întoarcă această datorie, să se jertfească pentru culturalizarea lui 
moş Ion, să-l readucă la conştientizarea identităţii sale şi atunci 
lucrurile vor merge spre bine. Lăsat de izbelişte în faţa 
propagandei ruseşti extrem de agresive el va rămâne debusolat 
în continuare. Trebuie să-i trezim cel puţin îndoieli referitor la 
ceea ce vede şi aude de pe ecranele televiziunilor şovine ruseşti. 

V.M. Pe măsură ce Reunirea deja se întâmplă creşte 
mişcarea unionistă în Republica Moldova şi România, creşte 
însă şi dezmăţul propagandei antiunioniste, antiromâneşti, a 
moldovenismului primitiv. Dialogul scriitorului Anatol 
Moroşanu cu preasfinția sa Marchel este un exemplu clasic în 
acest sens, o chemare de renunțare la unionism şi reîntoarcere la 
Rusia gulagurilor. Care sunt „argumentele ” doctrinei scoase din 
lada de gunoi de preasfinția sa Marchel în dialogul cu A. 
Moroşanu? 

V.D. Să-mi fie iertat mihilismul aparent însă în opinia mea 
Marchel de mult timp nu mai este un propovăduitor al 
creştinismului printre mireni ci vândut pentru treizeci de arginți 
serviciilor secrete ale Rusiei, aşa cum s-a stabilit în ultimul timp 
au fost mulţi slujitori ai bisericii ortodoxe ruse. 

Participant alături de Dodon, Țiîrdea, dar şi de 
ultranaționalistul  ultracomunistul  Prohanov la conferința 
„Moldova şi Rusia: istorie comună, valori comune” este clar 
rolul acestui „slujitor al bisericii”. Nu cred că merită să luăm în 
seamă „argumentele” lui Marchel, care coincid întocmai cu 
argumentele antihriştilor Dodon, Voronin ş.a. Pentru mine un 
adevărat slujitor al bisericii naţionale este cel care aduce lumină 
în popor. Din păcate Marchel nu face parte din această categorie. 
Doar cele câteva gafe (să fie doar gafe!) strecurate în dialogul cu 

pricina confirmă acest lucru. Adevărata istorie comună de mii de 
ani acest colţ de ţară a avut-o cu restul Țării, fiind parte 
componentă a Traciei, Daciei, a multiplelor state medievale 
româneşti, parţial al micii Românii de la 1859 şi principalul 
promotor al Marii Uniri de la 1918. 

V.M. Ca şi unioniştii de la 1918, unioniştii actuali 
urmăresc un singur interes — îmbunătățirea vieţii sociale, 
economice, politice, culturale, educaționale, aderând la sistemul 
statal al Patriei, de la care am fost rupți cu forţa la 1940. Sunt 
sigur că o bună parte dintre românii basarabeni nu ştiu, nu sunt 
conştienţi de aceasta. De ce, formând această conştiinţă 
dodonistă, usatistă, voronistă, ei nu vor obţine succes în 
stabilirea unei dictaturi oligarhice şi federalizarea Republicii 
Moldova? 

V.D. Nu au cum. Ceea ce pot ei să facă e să amâne ziua 
Reîntregirii. Dar aceasta îl va costa mult mai scump pe moş Ion. 
Sub influența geopolitică din regiune, situaţia politică şi 
economică se va înrăutăţi şi mai mult. O Basarabie aflată sub 
influenţă rusească (aşa cum şi-o doresc Dodon, Usatii, 
Plahotniuc ş.a.) ar însemna un blocaj din partea vecinilor, o 
închidere a hotarelor atât în vest cu România cât şi în est cu 
Ucraina (aşa cum s-a întâmplat cu regiunea transnistreană 
recent), care va crea mari probleme de ordin economic, politic şi 
social. Ne aşteaptă sumbra perspectivă a Transnistriei, care, 
actualmente blocată de Ucraina din sud-est, cu bani ruseşti mai 
puţini (în viitor vor fi şi mai puţini, luând în consideraţie 
profunda criză şi embargoul Occidentului cu care se confruntă), 
se află în prag de faliment. Reala perspectivă este de a ne 
transforma întrun bantustan rusesc de tipul Kaliningradului, nu 
într-o Elveţie deschisă tuturor. Lui Lavrov i-a ieşit un sfânt din 
gură când a declarat recent (referitor la aşa-numita „problemă 
transnistreană”) că Rusia va susţine „integritatea şi neutralitatea 
Republicii Moldova”. Acum e clar de unde vine această 
vânzoleală cu neutralitatea Republicii Moldova! Şi problema cu 

primarul Filipov de la Taraclia tot de acolo vine. Este necesar să 
fie create cât mai multe focare pe acest teritoriu „unitar şi 
neutru”. Oricât ar părea de ciudat, o reunire a Basarabiei cu 
România ar accepta şi Ucraina, care este pro-NATO şi care nu 
doreşte să aibă în spate o făcă tură rusească. Atunci când 
profesorul universitar va dori să primească un salariu de peste 
1000 de euro în loc de circa 150, pe care îi primeşte acum după 
mulți ani de activitate, când moş Ion va dori să primească o 
pensie de 5-6 ori mai mare (în România pensia minimă este de 
cam 3000 de lei comparativ cu 700 de lei ai lui moş Ion — la 
aceleaşi preţuri la alimente!, iar salariul mediu pe economie este 
de 5-6 ori mai mare decât în Basarabia), când părinţii şi bunicii 
vor dori ca fiii şi nepoţii lor, care au luat calea pribegiei, să 
revină acasă, când automobiliştii, sătui de gropile de pe 
drumurile basarabene, vor dori să circule pe magistrale 
româneşti, când mai mulți vor conştientiza că e mai bine să ai o 
țară cu munţi şi mare, cu o economie în creştere, cu bogății 
naturale unice în Europa, cu o siguranţă energetică, atunci va fi 
posibilă Reîntregirea Țării. 
Să nu permitem stingerea acestei făclii a deşteptării! 


Literatura şi Arta nr. 16, 21 aprilie 2016 

CIUMA ROŞIE INVADEAZĂ BASARABIA! 


„Comunismul (socialismul) nu poate fi iertat. 
EI încă n-a murit” 
(Acad. Gleb Drăgan) 


A fost înţelegerea de o viaţă a 
basarabeanului Gleb Drăgan, academician 
al Academiei Române. Născuţi doi fraţi 
gemeni, Gleb şi Boris, la Copceac, jud. 
Tighina, au fost despărțiți de regimul 
sovietic în 1940, văzându-se pentru prima 
dată peste 20 de ani. Dar câţi alți mulţi 
basarabeni cu destine mutilate încă mai 
avem astăzi în Basarabia? Puţine familii 
sunt care să nu fi suferit într-un mod sau 
altul în urma regimului sovietic: fie prin lichidare metodică din 
primele zile ale instaurării regimului sovietic în Basarabia, fie 
prin deportările masive în Siberia (şi părinţii pavlicilor morozovi 
Z. Greceanii şi D. Diacov au fost deportaţi în fundul Siberiei!), 
fie prin întemnițarea în închisorile şi lagărele staliniste, fie prin 
foametea organizată, fie prin colectivizarea forţată, care era o 
formă de şerbie stalinistă. Această belea adusă pe capul nostru 
pe vârful baionetelor sovietice în Basarabia a fost ca o ciumă a 
secolului XX. 

Și iată că această ciumă a secolului XX reînvie în 
Basarabia. După accidentul din 30 noiembrie 2014, când această 
formaţiune numită psrm, uzurpată, asemenea unui pui de cuc, de 
uzurpatorul Dodon, reprezentantul Kremlinului la Chişinău, 
activitatea subversivă a Moscovei se înteţeşte. Locul balaurului 
roşu (perm), încă condus de ramolitul V. Voronin (perm), l-a luat 
draconul roşu (psrm, observați că în abreviatură doar o singură 
literă diferă, esenţa rămânând aceeaşi) cu un pavlic morozov în 
frunte. Nici într-un caz să nu confundăm socialismul” lui 
Dodon cu socialismul suedez, german ş.a. 

Guvernarea extrem de proastă constituită după alegeri a 
alimentat prin furturile de miliarde şi diverse coţcării această 
hidoşenie. Dar şi prin miopia (să fie doar miopie!) conducerii 
Platformei DA, când sub pretextul de luptă cu oligarhii (de parcă 
Dodon, Usatii ş.a. nu sunt oligarhi!), i-a chemat să se alăture 
protestelor pe Dodon şi Usatii, cutia Pandorei a fost deschisă. 
Acum această formaţiune teroristă cheamă la răfuială fizică cu 
oponenții lor de idei. Câtă isterie au demonstrat ei în ultimul 
timp. Un descreierat socialist pe nume Bătrâncea (tânăr cu 
trupul, însă ramolit la minte!) rupe într-o şedinţă de parlament o 
simplă hartă a României anilor 30, folosită ca material didactic 
(ca şi alte hărți: harta u.r.s.s., harta lumii ş.a.) în licee. Un altul, 
Dodon, ne vorbeşte cu spume la gură despre „marele act de 
trădare al unioniştilor ”. Chiar şi în simbolica pentru întreaga 
suflare românească basarabeană zi de 27 martie (duminică), 
atunci când în Palatul Naţional avea loc un moment de înaltă 
spiritualitate românească, Dodon cu un grup de rătăciţi de-ai săi 
spurcă sfântul lăcaş bisericesc (din păcate, vândut antihristului) 
şi locul de lângă monumentul Marelui Voevod. El ne-a 
amenințat (pe cel puţin peste 30% din basarbeni, deocamdată!) 
că ne va băga în Cartea roşie. Îi va reuşi talâmbului acest lucru 
dacă nu ne vom uni. Manifestaţia unionistă de pe 27 martie 
trebuie să fie începutul unificării segmentului de dreapta-centru 
dreapta. Partiduţele unioniste şi liderii lor trebuie să 
conştientizeze acest pericol dacă vor să supravieţuiască, în 
special acum, în preajma alegerilor prezidențiale, şi, posibil, 
parlamentare anticipate. 

Deocamdată Dodon pune în aplicare pas cu pas planul 
elaborat la Kremlin. Zilele trecute îşi deleagă trimisul (pe 
ultracomunistul de ieri devenit ultrasocialist astăzi — B. Ţîrdea) 
la Comrat să le spele creierii găgăuzilor. Priveam secvențele 
înregistrate de la acea „ieşire în popor” (vă mai amintiţi despre 
cei 25000 de proletcultişti bolşevici!) când acest proletcultist 
îndruga verzi şi uscate: că dacă armata română nu ocupa 

Basarabia la 1918, aici la noi, ar fi fost construit raiul sovietic. 

Din păcate, această minoritate etnică, printre care (am 
spus-o şi o mai spun) sunt mulți oameni de treabă, mai români 
prin gândire decât mulți români prin naştere), care în perioada 
interbelică a demonstrat că poate trăi în bună înţelegere cu 
băştinaşii români (vă mai amintiţi provocarea sovietică de la 
Tatarbunar din 1924, declanşată de regimul bolşevic în speranţa 
că va fi susținută de etnicii găgăuzi şi bulgari, care însă nu s-au 
lăsat provocaţi?), acum a căzut iarăşi pradă propagandei 
dodoniste (precum în anii '90 a căzut pradă propagandei 
sovietice smirnoviste). 

Priveam cu stupoare cum băşcăniţa I. Vlah (culmea, 
numele ei este sinonim numelui de român!) mărşăluia la Comrat 
alături de Dodon ş.a., strigând lozinci antistatale, sub marea de 
steaguri roşii (dodoniste, chiar dacă erau camuflate sub steaguri 
vechi moldoveneşti cu bour) şi doar câteva tricoloruri ale statului 
„Republica Moldova”. „Acţiunea s-a desfăşurat la inițiativa 
autorităţilor locale ca răspuns la activizarea din ultima 
perioadă a fortelor unioniste, ce promovează reunirea 
Moldovei cu România... Membrii Adunării Populare au cerut 
autorităţilor de la Chişinău să interzică acţiunile ce vin „să 
lichideze statul Republica Moldova ””, scrie gagauzinfo.md. 
Poveşti pentru handicapaţi. Acţiunea a fost organizată de 
Dodon, lucru declarat de el încă până la evenimentele 
unioniste de duminică. Este un simplu joc al Moscovei. Dar 
oare acţiunile secesioniste permanente ale Comratului, 
apucăturile federaliste ale lui Dodon, fortifică satul “Republica 
Moldova”? Păcat. În situaţia creată, când statul “Republica 
Moldova” a falimentat, unirea ar fi şi spre beneficiul 
găgăuzilor, a tuturor minorităţilor naționale, care sunt 
protejate prin lege în România. 

Ce ar trebui să facem în această situaţie destul de 
complicată? Dacă mitingul anunţat de Platforma DA pentru 24 
aprilie va fi cu participarea lui Dodon şi Usatii, atunci totul ar 

trebui să fie clar. Dar şi ultimele dezvăluiri despre palatele lui A. 
Năstase (recunoscute, în sfârşit, de el!), despre averile lui din 
Germania demonstrează că, fiind şantajabil, nu poate fi 
candidatul dreptei. „Noi ducem o lipsă totală de un lider politic 
naţional. A fost totul compromis. Aşa cum în 2002 Turie Roşca a 
compromis ideea naţională. Acum această generaţie de 
politicieni, pe care i-am adus la conducere, au compromis”, 
afirmă Sandu Grecu. Are dreptate maestrul. Din păcate. Dar 
ceva totuşi trebuie făcut. Fatalismul acum e mortal pentru noi. 
Să găsim acest lider care ar putea să ne unească. Ca şi maestrul, 
nu văd astăzi un lider ideal unanim recunoscut de centru dreapta. 
Haideţi să-l găsim! 

Iertată să-mi fie încăpăţânarea însă drept posibil candidat 
la rolul de lider al dreptei — centru dreapta o văd pe dna Maia 
Sandu. Care ar fi argumentele în favoarea ei? Nu pentru că ar 
fi cea mai bună (ar putea fi găsit şi un altul mai bun!) ci pentru 
că ar avea şansele cele mai mari (în situaţia actuală) de a aduce 
cele mai multe voturi pe dreapta. Pentru că nu e şantajabilă. 
Pentru că în conformitate cu ultimele sondaje se află 
permanent pe locul trei după Dodon şi Usatii (deoarece Usatii 
nu poate participa este clar că Dodon va fi candidatul stângii, 
adică al Moscovei care, conform aceluiaşi plan al Moscovei, 
ar putea coaliza cu reprezentantul lui Plahotniuc, de ce Maia 
Sandu să nu fie candidatul dreptei?). Pentru că a demonstrat că 
este un om al acţiunii, un om cu principii (fapt ce a costat-o să 
fie acceptată în calitate de candidat la funcţia de prim 
ministru). Şi nu în ultimul rând, poate pentru că e femeie şi ar 
putea să fie sprijinită de mai multe votante din jumătatea mai 
mare de votanţi (femei). Atâţia „bărbaţi ai neamului” s-au 
perindat la putere în ultimul timp şi unde am ajuns? 

În faţa pericolului iminent al ciumei roşii să demonstrăm 
că putem fi uniți nu doar temporar (aşa cum am fost pe 27 
martie!) ci şi în alegerile preşedintelui din toamnă şi, poate, a 
celor parlamentare anticipate. 


Literatura şi Arta, nr. 14. 7 aprilie 2016. 

ACEST VÂRCOLAC ROŞU... 
„A căzut în cap Dodon /Când cânta la saxofon, 
Ieri cânta la Ostapciuc, /Astăzi— pentru Plahotniuc”. 
(Gh. Tatarciuc. Ocniţa) 


Aşa se vede el. Aşa îl văd sondajele. 

Aşa îl doresc stăpânii lui de la Kremlin. În 
adevăr, este o nulitate, un tip de neosocialist 
gălăgios, dar fără esenţă, un tip implicat în 
diverse găinării politice şi economice (să ne 
amintim doar de cazurile amorale din 
timpul pe când era ministru al Economiei în 
guvernul Greceanii), dar pe fundalul acestei 
d profunde crize de imagine a puterii, a 
partidelor politice de la putere, lucrul acesta se poate produce. 
Unicul concurent serios ar putea fi doar un singur candidat de pe 
dreapta-centru dreapta. Candidatul puterii va fi lansat doar 
pentru a nu permitec andidatului de dreapta să treacă în turul doi. 
În rest, înţelegerea cu Dodon este perfectă. Moscova deja a urzit 
combinaţiile necesare şi-i va răsplăti generos pe făptaşi. Să 
încercăm să-i facem un scurt portret acestui personaj. Dodon 
este un erou din fabula lui Donici Două poloboace. Face multă 
gălăgie şi nimic treabă. Este un tip aşa-zis neosocialist fără 
principii. „Nu mai e moral, nu mai e cu prințipuri. Nu mai e 
nimic: enteresul şi iar enteresul”, ar spune marele Caragiale. 
Mentorii săi cel puţin puteau să şi moară pentru convingerile lor 
de stânga. Pe aceştia îi mai poţi respecta. Dodon însă dimineața 
îşi face cruce la biserică, iar la amiază mărşăluieşte cu steaua 
satanică roşie şi secera şi ciocanul (acelaşi simbol!) pe străzile 
Chişinăului, ale Comratului (la Bălţi deocamdată nu-i permite 
Usatîi!). În scurt timp va mărşălui şi la Tiraspol, ovaţionat ca un 
erou „intregitor al ţării”. Chiar şi cochetarea cu Platforma DA 
(sugerată ştim noi de cine!) i-a adus dividende: i-a dezamăgit pe 
unii susținători de dreapta ai Platformei DA şi a folosit energia 
maselor (nu a lui din miopia liderilor Platformei DA) în 

scopurile sale. Priveam cu stupoare cum ultranaționalistul rus 
Prohanov îl lăuda la una din cele două televiziuni ale lui (nu este 
clar pe ce bani au fost cumpărate?) că ar fi „...cel/ mai bun 
preşedinte, unicul în stare să reîntregească ţara şi s-o 
transforme în prietena Rusiei...Se luptă nu pentru putere, ci 
pentru realizarea proiectului său (de fapt, al Kremlinului)”. 

Cât de neghiob se arăta acest satanist în piele de miel în 
preajma Paştelui cu coşarca cu ouă roşii, umblând pe la nevoiaşii 
de la ţară. Nu e nevoie de prea multă logică pentru a înţelege 
fariseismul dodonist. Este un „„...politician de carieră care n-are 
obraz, în schimb are mai multe fețe” (Fl. Dudiţă). Stimaţi 
credincioşi, care încă mai daţi crezare 
aiurelilor satanistului Dodon, mai citiți 
programul şi statutul partidului criminal 
socialist al lui Dodon (continuator fidel 
al ideologiei sataniste marxist-leniniste): 
„Partidul politic (PSRM — n.n.) foloseşte 
simbolul permanent în forma stelei 
(roşii!!!) reliefate cu cinci colțuri...”. Vă 
imaginați câtă ipocrizie: una să scrii (în 
acelaşi statut şi program), să spui şi alta să faci (de ce neam mira: 
acesta a fost întotdeauna crezul bolşevicilor şi al urmaşilor lor!). 
Dar este arhicunoscut faptul că acesta (steaua roşie!) este 
simbolul satanismului, introdus de satanistul nr. 1, idolul 
ideologic al lui Dodon, Voronin ş. a. satanişti, V. Lenin, care 
declarase după puciul bolşevic că ,„...Cu intestinele ultimului 
cleric vom strangula ultimul împărat”. 

Dodon nici măcar pentru stânga basarabeană nu este un 
lider incontestabil, mai degrabă este un uzurpator. Amintiţi-vă 
cum a ajuns în fruntea partidului socialiştilor. Fiind fugar (doar 
fugar!!!. Voronin este tartarul, care şi-a trimis michiduţii în 
partidul socialiştilor, în partidul democrat) de la Voronin, s-a 
oploşit ca un pui de cuc la pieptul Veronica Abramciuc şi mai 

apoi a procedat asemenea puiului de cuc: a aruncat-o din cuibul 
ei pe cea care l-a oploşit şi încălzit. 

Dodon e mereu pe planul doi, în spatele cuiva. Mai mulți 
ani a fost lacheul lui Voronin (acum este lacheul lui Putin. Creşte 
băiatul!!!). În cabinetul Z. Greceanii a fost viceprim-ministru, 
adică în spatele ei. A dorit foarte mult să pună mâna pe Capitală. 
Prima dată victoria a trecut pe lângă el, drept că foarte aproape. 
A doua oară a împins-o în prim- plan pe Z. Greceanii, dar marele 
grămătic cu fustă a pierdut cursa. El însă nu ştie să piardă. Fiind 
un tip răzbunător din fire (meteahnă specifică oamenilor mici, 
miticilor), l-a trimis pe haiducul său I. Ceban (tot de-al lui 
Voronin!) în consiliul municipal pentru a-i amări viața de primar 
lui Dorin Chirtoacă. 

Dar şi poziţia de lider în goana parlamentară din 2014 a 
fost una accidentală. Scoaterea partidului lui Usatii din cursa 
electorală chiar pe ultima sută de metri (nu ştiu a cui a fost ideea, 
dar a fost una proastă) a trezit în Dodon un Napoleon. lau crescut 
aripi de înger satanist. Puterea reală a partidului său a fost de 
doar apr. 15 mandate parlamentare, celelalte zece (dar poate şi 
mai multe!) ar fi fost ale lui Usatii (şi acesta un personaj obscur 
paraşutat de Moscova în marea politică moldovenească). Deci, 
cum poate un tip aflat mereu în planul doi, întotdeauna gata la 
primul apel al stăpânului, să devină lider naţional? Situaţia este 
clară. Ca pe timpul fanarioţilor Dodon este unsul ţarului şi în 
această postură se bucură de tot sprijinul stăpânului (drept 
dovadă sunt plecările săptămânale ale lui Dodon La Moscova. 
Iar aşa numita trâmbiţeală a marii dragoste pentru independenţa 
Moldovei este pentru cei naivi şi creduli, pentru cei rătăciți. Să 
nu se întâmple ca în cazul „,...basarabeanul votează în grabă şi 
fără să gândească, pentru ca, apoi, să poată înjura pe-ndelete ”. 
Până şi americanii au înţeles pericolul major al venirii creaturii 
Moscovei la putere. Nu din mare dragoste faţă de Plahotniuc i- 
au acordat atenţie, ci din simplul pragmatism că astăzi în acest 
colț de ţară năpăstuit nu există o altă putere care ar putea să-l 

oprească pe Dodon. Drept că nici americanii, probabil, nu au luat 
în consideraţie faptul că aşa-numita politică proeuropeană a lui 
Plahotniuc poate fi o făcătură rusească. „Secretul” descoperit 
recent că Plahotniuc deţine paşaport rusesc ar fi un argument. 
„Băiatul” nu doreşte să urmeze soarta lui Filat, de aceea, 
probabil, îşi pregăteşte un culcuş călduţ în matuşca Rusia, ştiind 
că în Occident nu are nicio şansă de a scăpa de Temis. Dar şi 
dezvăluirile şocante ale lui Usatii (uneori te miră cât de informat 
e!) că între Dodon şi Plahotniuc există o înţelegere e un 
argument în plus. Clar că Plahotniuc este făcătura lui Voronin. 
ÎI auzeam deunăzi cu stupoare pe comunistul nr. 1 declarând că, 
atunci când era preşedinte, l-a văzut doar de două ori pe 
Plahotniuc. Câtă ipocrizie! Când toată lumea ştie ce rol a jucat 
Plahotniuc în formarea oligarhului Oleg Voronin cu miliarde în 
băncile occidentale. 

Atunci ce e de făcut? Pe segmentul de stânga, în pofida 
concurenţei aparente, armonia este perfectă: Dodon şi candidatul 
puterii (alias al lui Plahotniuc!) vor face tot posibilul pentru a nu 
permite accederea candidatului dreptei în turul doi, inclusiv, prin 
stimularea (pe diferite căi!) desemnării a cât mai mulți candidaţi 
pe segmentul de dreapta, unde avem o situaţie catastrofală. 
Fragmentat până la refuz, bolnav de cunoscuta noastră boală — 
rânza moldovenească — unica şansă rezidă în capacitatea dreptei 
de a conştientiza pericolul major, care vine din partea lui Dodon. 
Numai unitatea întregii drepte şi centru-dreapta, care ar ieşi cu 
un singur candidat la prezidențiale, ar fi unica soluţie. Inclusiv, 
ce a mai rămas din PLDM după marile trădări, inclusiv, partidul 
lui lu. Leancă, inclusiv, Partidul Liberal. Daca Partidul Liberal 
va face şi de această dată un pas greşit de susţinere a candidatului 
puterii, care nu poate fi un altul decât omul lui Plahotniuc, ar fi 
încă pentru el un pas în hău. Electoratul nu-l va ierta. Şi 
unioniştii trebuie să susţină această unică candidatură. Părerea 
unor unionişti că nu avem nevoie de preşedinte, fiindcă îl avem 
la Bucureşti, este una greşită. Trebuie folosite toate căile pentru 

atingerea scopului final-de reunificare cu Țara, inclusiv, institu- 
tul prezidenţial, aşa cum este fără prea multe împuterniciri. Ceea 
ce este foarte clar — cu Dodon Preşedinte şi înclinarea vectorului 
spre Rusia, perspectivele Re-unirii devin sumbre de tot. 

Principiile de alegere a acestui unic candidat trebuie să fie 
pragmatice. Sondajele l-au identificat: Maia Sandu. În pofida 
unor reticenţe ale unora, candidatura doamnei trebuie susţinută. 
În caz contrar, susţinerea va fi a lui Dodon (fie prin pasivitatea 
noastră, fie prin obiectivitatea noastră uneori prea excesivă). 
Atuurile ei de bază ar fi următoarele: 

— Nefiind implicată în găinării politice şi economice, ea are 
un rating înalt, nu este şantajabilă (spre deosebire de următorul 
din sondaje — A. Năstase); 

— Fiind consecventă, în activitatea ei de ministru al Educaţiei 
a încercat să elimine corupţia la bacalaureat, chiar dacă în alte 
domenii ale educaţiei nu a fost atât de eficientă. În repetate 
rânduri a dat dovadă de principialitate şi verticalitate, că nu se 
cramponează de putere (să ne amintim epopeea legată de 
intenţia de a fi desemnată candidat la postul de prim-ministru, 
când dumneaei a pus nişte condiţii care au costat-o). Chiar şi 
declaraţia sa deschisă că este unionistă (spre deosebire de A. 
Năstase) o caracterizează; 

— Fiind femeie, pe fundalul atâtor găinării ale politicienilor 
bărbaţi, ar putea fi votată de către sexul frumos, care reprezintă 
mai mult de jumătate din alegători; 

— Este un politican  cumpătat,  cChibzuit,  nefiindu-i 
caracteristică duplicitatea politică, nu are apucături maniacale 
de liderism. Prin aceasta acum, chiar nefăcând nimic, dumneaei 
adună puncte în sondaje. 

Lumea s-a săturat de atâta mârşăvenie politică. Gândiţi-vă 
bine, oameni buni, înainte de a vă alia cu necuratul! 


Literatura şi Arta, nr. 19, 12 mai 2016 
http://www.revistasingur.ro/articol-pres/14899-valeriu-dulgheru-dodon-- 
prezident?q=articol-pres/14899-valeriu-dulgheru-dodon--prezident 

FURIA ANTIUNIONISTĂ 


E] 


„Aduceţi Basarabia acasă / Aşa ne cere “Sfatul Ţării Doi’ 
Aduceţi Basarabia acasă / Reîntregiţi scăpa-vom de nevoi”. 
(Virgil Ciuca. New York/ 22 aprilie 2016) 


Avântul mişcării unioniste deranjează tot mai mult forţele 
proruse, care văd în aceasta o ameninţare la scopurile lor 
hegemoniste în regiune. Isteria antiunionistă ia avânt. Ea le 
întunecă minţile unora, care devin scule docile în mâinile 
acoliților Kremlinului. Această isterie dodonistă exprimată prin 
ruperea unor nevinovate hărți, prin declaraţii de „...a-i băga (pe 
unionişti — n. n.) în cartea roşie” îi uneşte pe toţi proruşii 
indiferent de culoare, credinţă ş.a. Am scris în repetate rânduri: 
în acest colţ de ţară numit Republica Moldova toate sunt de-a 
îndoaselea. Nu mai există acea linie roşie care separă adevărul 
de minciună, credinţa de satanism, dreapta de stânga. Slujitori ai 
bisericii îi blagoslovesc pe satanişti la izbândă în lupta lor 
împotriva curentului credincioşilor ortodocşi  unionişti 
(unioniştii întotdeauna au fost de dreapta, iar dreapta 
întotdeauna creştin-democrată!), care devine tot mai deranjant 
pentru acoliţii Kremlinului, iar sataniştii cheamă poporul la 
credinţă „bisericii-mame ruse”. 

Ca o sfidare a bunului-simţ, talimbul Dodon apare foarte 
des (în special acum, în ajun de Paști) la cele două televiziuni 
ale sale (NTV şi Accent TV) cu chemarea de „salvare a iubitei 
Moldove de pericolul unionist”, de a fi alături de „biserica mamă 
care de secole ne-a înfrățit”. Nu e nevoie de prea multă logică 
pentru a înțelege fariseismul dodonist. Stimaţi credincioşi, care 
daţi crezare aiurelilor satanistului Dodon, mai citiţi programul şi 
statutul partidului criminal socialist al lui Dodon (continuatorul 
fidel al ideologiei sataniste marxist-leniniste): „Partidul politic 
(PSRM -— n.n.) foloseşte simbolul permanent în forma stelei 
(roşii!!!) reliefate cu cinci colţuri...” Vă imaginaţi câtă 
ipocrizie: una să scrii (în acelaşi statut şi program), să spui şi alta 

să faci (de ce ne-am mira: acesta fost întotdeauna crezul 
bolşevicilor şi urmaşilor lor!). Dar este arhicunoscut faptul că 
acesta (steaua roşie!) este simbolul satanismului, introdus de 
satanistul nr. 1, idolul ideologic al lui Dodon, Voronin ş. a. 
satanişti, V. Lenin, care declarase după puciul bolşevic că „...Cu 
intestinele ultimului cleric vom strangula pe ultimul împărat". 
La ordinul lui au fost distruse biserici şi mănăstiri, deportaţi 
credincioşi, întemnițați şi împuşcaţi slujitori ai Domnului. 
Aceasta este obsesia satanismului. 

Printre primii martiri ai satanismului bolşevic a fost 
Mitropolitul Vladimir al Kievului, împuşcat în februarie 1918 nu 
departe de Lavra Pecerska, centru spiritual cunoscut şi apropiat 
românilor datorită marelui mitropolit Petru Movilă. După 
sechestrarea moaştelor, în acea mănăstire, pe Sfântul Pristol a 
fost pusă statuia lui Lenin. Câţiva mitropoliți şi episcopi, precum 
şi zeci de mii de preoți şi călugări, au fost nimiciţi prin 
împuşcare. Mulţi clerici din Rusia au murit în torturi inima 
ginabile, în răni înfigându-le cruci. Preoţii basarabeni ucişi la 
Chişinău în timpul retragerii ruşilor în 1941 au fost găsiți cu 
ochii scoşi şi cu alte vătămări corporale greu de imaginat că ar 
fi fost făcute de o făptură omenească. În unele puşcării clericii 
au fost înecaţi în fecale. În mănăstirea intelectualilor, la Solovki, 
transformată în lagăr de exterminare, arhiereii erau obligaţi să 
doarmă în altar, unii chiar pe Sfânta Masă, şi să accepte plasarea 
tot acolo a vaselor pentru excremente. Drept răspuns, pe 
19.01.1918 patriarhul Tihon al Moscovei i-a anatemizat pe toţi 
cei care, fiind botezați în Ortodoxie, au ucis oameni nevinovaţi 
alături de hoarda comunistă. Trei zile mai târziu, Sinodul local 
al Bisericii Ortodoxe Ruse a confirmat această anatemă 
(anatema nu a fost anulată până în prezent). Patriarhul Tihon l-a 
înfruntat pe Lenin pe faţă, pentru care fapt a fost arestat în acelaşi 
an, petrecându-şi ultimii ani din viaţă în arest la domiciliu 
(Mănăstirea Donsk din Moscova), în 1925 fiind otrăvit. A fost 
ultimul patriarh cu verticalitate şi credință. În 1922 toate 

atribuţiile patriarhale au fost cedate mitropolitului comunist 
Agatanghel al Iaroslavului (de atunci până astăzi toți patriarhii 
şi mitropoliţii Bisericii Ruse (inclusiv vlădica Vladimir- capul 
„bisericii Chişinăului şi a întregii Moldove!!!”, au colaborat cu 
regimul comunist). Cum poate fi tratată altfel acordarea de către 
patriarhul Alexii II comunistului nr. 1 Voronin a celei mai înalte 
distincții bisericeşti „pentru promovarea şi apărarea 
ortodoxismului”? Bolşevicul Buharin declarase că “dragostea 
creştină este cel mai înrăit adversar al comunismului 
(socialismului — n.n.)”. Atunci cum să înţelegem „această 
dragoste creştină” a lui Dodon, auzită atât de des de pe ecranele 
televiziunilor lui? 

Strigătoare la cer au fost şi răspunsurile episcopului de 
Bălți şi Fălesti Markel în dialogul cu scriitorul Andrei 
Moroşanu, care sunt o chemare directă de renunțare la Ţară şi 
reîntoarcere la Rusia gulagurilor. Să-mi fie iertat nihilismul 
aparent, însă, în opinia mea, Markel de mult timp nu mai este un 
propovăduitor al creştinismului printre mireni, ci vândut pentru 
treizeci de arginţi serviciilor secrete ale Rusiei, aşa cum au fost 
majoritatea slujitorilor bisericii Ortodoxe Ruse după puciul 
bolşevic. Participant alături de Dodon, Țiîrdea, dar şi de 
ultranaționaliştii ultracomunişti ruşi Prohanov, Deleaghin s. a. la 
Conferinţa „Moldova şi Rusia: istorie comună, valori comune”, 
este clar rolul acestui „slujitor al bisericii”. Nu cred că merită să 
luăm în seamă „argumentele” lui Markel, care coincid întocmai 
cu argumentele antihriştilor Dodon, Voronin ş. a. Pentru mine 
un adevărat slujitor al bisericii naţionale este cel care aduce 
lumină în popor. Din păcate Markel nu face parte din această 
categorie. Doar cele câteva gafe (să fie doar gafe???) strecurate 
în dialogul cu pricina confirmă acest lucru. 

„Ștefan cel Mare vorbea slavona, adică rusa, că nu era să 
comunice cu nevastă-sa — crăiasa Evdochia, originară din Rusia 
Kieveană, prin intermediul traducătorului”. Interesantă logică. 
Ei bine, Ştefan cel Mare a avut-o de soţie şi pe grecoaica Maria 

de Mangop, descendentă din neamul bizantinilor. Conform 
logicii lui Markel, Ştefan cel Mare vorbea rusa, greaca, şi doar 
româna nu. 

„...Regele Ferdinand, rudă cu farul... ”. Să nu ştie acest 
„aducător de lumină” că rudă cu ţarul era regina Maria şi nu 
regele Ferdinand!!! 

„Unicul sprijin pentru idealul credinţei ortodoxe a fost 
Rusia... ”. Care Rusie? Cea care a fost creştinată (şi nu cea de la 
Moscova ci Rusia kieveană!) doar în a. 988, atunci când 
„...poporul român a fost cel dintâi popor creştin” (N. Crainic), 
că „...la Nichea a se fi iscălit orinduialele soborului (primului 
sobor creştin!) acolo ținut, Theofil, al mitropoliei Ghotiei 
(Daciei de la nord de Dunăre — n.n.) ” (Gh. Şincai). 

„+. Cât priveşte limba română, vă declar pe şleau: muntenii, 
transilvănenii şi toţi ceilalți vorbesc limba moldovenească, 
rebotezată românească”, declară „academicianul” Markel. 
După atâtea „perle” istorice spuse mai sus, mai străluceşte prin 
cunoştinţe în domeniul lingvistic. 

„+..Aşa-numita Mitropolie a Basarabiei este mai mult o 
făcătură de interes geopolitic”. Adică revenirea la biserica 
Neamului este o făcătură, şi nu rămânerea oarbă în sfera Bisericii 
Moscovei şi a întregii Rusii (ce are Moldova cu întreaga Rusie?) 
este făcătura geopolitică a Rusiei. De fapt ortodoxism înseamnă 
dreapta credinţă, însă pe lângă ortodoxia rusă există ortodoxia 
greacă (care ar fi mama ortodoxiei), română, sârbă, primatul 
fiind deţinut de Patriarhia Ecumenică a Constantinopolului. Nu 
pot să mă închin bisericii, care a binecuvântat războiul de pe 
Nistru dus de nişte criminali împotriva poporului paşnic. Nu pot 
să cred în biserica care îi blagosloveşte pe antihrişti de alde 
Dodon în „lupta lor contra unionismului ”. Nu pot să mă închin 
bisericii, care în raport cu noi a folosit crucea ca par de hotar. Nu 
pot să cred într-o biserică, care în loc să ilumineze poporul în 
limba sa l-a îndobitocit, propovăduindu-i credința într-o limbă 
neînțeleasă de el (limba rusă!), conducând la apariţia multiplelor 

secte (în perioada ţaristă). De ce atunci atâta închinăciune față 
de biserica ortodoxă rusă, care a fost subordonată ultimii apr. 
100 de ani serviciilor secrete sovietice? 

„...În romanul său de excepţie „Tema de acasă” scriitorul 
N. Dabija îi înfierează pe ruşi, care sunt descriși ca nişte monştri 
(dar tocmai aşa îi descrie şi basarabeanca de origine rusă E. 
Kersnovskaia, care a trecut prin acest calvar!), pe când românii 
basarabeni, năpăstuiţi şi umiliţi de soartă, cheie de biserică”, 
continuă Markel. Aceasta este o blasfemie, o insultă adusă 
sutelor de mii de deportaţi basarabeni: slujitori ai Domnului, cei 
mai buni intelectuali şi gospodari, multora dintre care le 
putrezesc oasele pe întreg întinsul siberian până la Cercul Polar. 

„Apropo, Ştefan cel Mare n-a purtat războaie cu ruşii...” 
ne luminează Markel. N-a purtat războaie cu ruşii fiindcă la acel 
timp Rusia, practic nu exista. Cnezatele ruseşti încă mai plăteau 
tribut Hoardei de Aur. Filorusul Markel ar trebui să ştie că Ştefan 
cel Mare a domnit cam în perioada când Ivan cel Mare (1462- 
1505) abia începuse acţiunile de „strângere a pământurilor 
ruseşti” (de altfel, prin aceleaşi războaie fratricide! El având 
acest drept, iar noi nici acum nu avem dreptul de a fi împreună, 
şi nu putea să-i fie de ajutor, neavând nici hotar comun. Să fim 
siguri că ar fi purtat, dacă ar fi domnit mai târziu. El şi-ar fi 
apărat Țara aşa cum a apărat-o de turci. 

Ceva despre istoria comună a Moldovei cu Rusia, despre 
care ne vorbeşte episcopul comunist Markel. Care istorie 
comună? Poate cea legată de nefericita înrudire prin căsătoria 
fiicei Elena cu țareviciul loan, care împreună cu nepotul, 
țareviciul Dmitrie, nominalizat urmaş la tronul Rusiei, au fost 
sugrumaţi în închisoare, fiica Elena supravieţuindu-l pe marele 
Stefan doar cu un an? Sau poate de la 1812 încoace? Adevărata 
istorie comună de mii de ani acest colţ de ţară a avut-o cu restul 
Țării, fiind parte componentă a culturii Cucuteni, a Traciei, a 
marelui Regat dac al lui Buerebista, a multiplelor state 

medievale româneşti, parțial a micii Românii de la 1859 şi 
principalul promotor al Marii Uniri de la 1918. 

În final i-aş spune episcopului comunist prorus Markel că 
nu Dabija greşeşte în ideea Unirii, ci tocmai el a greşit (dacă a 
greşit?) luând calea iluminării creştine. Să-mi fie iertat păcatul 
dacă am greşit, însă prin gura acestui slujitor al bisericii vorbeşte 
diavolul chiar în ajun de Sfintele Sărbători de Paşte. Diavolul a 
pus stăpânire pe el, nu şi pe noi, cum declară. „„Atingeţi un punct 
dureros care stârneşte lacrimi: coruperea clerilor. Mulţi erau 
cekişti sau securiști înainte de a fi hirotonisiţi şi, aşa cum 
învăţaseră în şcolile de Partid că trebuie să fie un popă, au 
devenit nu călăuze şi duhovnici ai neamului, ci factori de 
cretinizare a norodului. Numai şcolirea majorităţii băştinaşe va 
„scoate norodul din nerozie”, cum spuneau „deşteptătorii 
neamului”, spune I. Cepleanu, profesor la Paris. 

Referitor la Reunire, numai uniți putem realiza Reunirea, 
rezolva gravele probleme cu care se confruntă această aşchie de 
popor. Acest lucru încercam să-l discut cu cei din jur la ultimul 
protest. O doamnă în etate şi cu un alt domn, sosiți de la Orhei, 
au declarat clar că sunt unionişti. Un al treilea, în vârstă de până 
la 50 de ani, declara cu spume la gură că este moldovean şi 
doreşte să se „...unească toate cele trei Moldove”.„„Răsădeşte, 
Doamne, dragostea şi crinul / În Ogorul năpădit de ură / Şi 
aşterne peste munţi de zgură / Liniştea, iertarea şi seninul”, ar 
fi spus în acest caz Corneliu Coposu. Mai erau în jur şi dintre cei 
care ar dori reunirea cu România, dar... lată aceştia trebuie 
recuperaţi. Dar şi dintre susținătorii stataliştilor nu sunt toți 
pierduţi. Aveam cu mine ceva materiale informative, pe care le- 
am difuzat. Este clar că avem de lucru. Nou formatele 
departamente ale „Sfatului Țării 2” au de lucru. Dar şi noi cu 
toţii, în special, intelectualii, ar trebui să ne punem pe treabă, 
fără a aştepta comenzi de sus, în greaua problemă de iluminare. 
Un alegător deşteptat va vota altfel decât o face astăzi. „Unirea 
Basarabiei cu Țara este singura soluţie firească. Şi se va 


63 


produce! Aşa să ne ajute Cel de Sus” ne scrie cu încredere prof. 
dr. Nicholas Dima din SUA. Aceeaşi încredere ne-am dori-o cu 
toţii. Să nu fim indiferenți! Să nu fim nepăsători, în special, 
astăzi când avem atâta ipocrizie la nivel guvernamental! „Şi-n 
țara mea sunt mulți părinţi ce plâng morminte / Multe / Şi 
pribegesc scrâşniri din dinţi.../ Dar cine să le-asculte, /Când 
minciuna pe amvon şi nedreptatea-i lege,/ Când guvernanţii-s 
de carton /Și nepăsarea Rege?” scria acum 100 de ani Ion 
Pribeagu (În ţara mea, 1915). 
Dar să nu fim nepăsători. Să aducem Basarabia acasă! 


Literaratura şi Arta, nr. 15, 5 mai 2016 
http://www.revistasingur-.ro/articol-pres/14828-valeriu-dulgheru-furia- 
antiunionist-debordeaz?q=articol-pres/14828-valeriu-dulgheru-furia- 
antiunionist-debordeaz 

VOM PUTEA OARE SĂ NE RIDICĂM LA ÎNĂLȚIMEA 
GENERAŢIEI UNIRII DE LA 1918? 


„Istoria anului 1917-1918 ne-a dat o lecţie unică şi 
irepetabilă, cum din mai multe forţe slabe, dezbinate, se poate 
forma un flux puternic şi bine orientat”. 

(lurie Colesnic. Generaţia Unirii) 


Cum să facem ca „din mai multe forțe slabe, dezbinate, să 
se poată forma un flux puternic şi bine orientat” spre realizarea 
Reîntregirii din 2018, atunci când doar pe extrema dreaptă avem 
vreo patru partiduţe slabe şi dezbinate? Un prim examen în 
această direcţie ar fi alegerile prezidenţiale din toamnă, care pot 
fi câştigate de forțele de dreapta, dacă vor fi unite doar în jurul 
unui singur candidat. Fiindcă cele parlamentare, în felul cum 
decurg lucrurile, nu vor avea loc mai devreme de 2018. Iată 
aceste alegeri prezidențiale ar putea fi acel coagulant, acel centru 
cristalizator al tuturor forțelor de dreapta. Pentru a realiza 
frumosul deziderat al Reîntregirii în 2018, aceste forţe unioniste 
trebuie să câştige alegerile parlamentare din 2018. Dar cum 
trebuie făcut acest lucru? 

Marea problemă e în moş Ion — bunul, harnicul, dar şi prea 
credulul nostru ţăran, debusolat de-a binelea de tot soiul de 
dodoni, care au schimbat mârţoaga uniunii vamale cu mârţoaga 
moldovenismului primitiv. Avem la români o prea frumoasă 
zicală: „Nu tot ce zboară se mănâncă”. Moş Ioane, cioroiul pre 
nume Dodon nu se mănâncă. Aici e un front imens de lucru. Să 
ne aducem aminte de inspiratele sfaturi ale lui Alexe Mateevici 
din mai 1917: „,...Mai întâi de toate să ştiţi că fără unire nu vom 
dobândi nimic. Deci să avem un gând, o inimă, un ideal... Să 
staţi cu mare putere de strajă intereselor naţionale. Să nu ne 
alipim la partide străine, care nu luptă pentru neamul nostru 
(moş Ioane, SRL-ul socialist al lui Dodon nu luptă pentru 
neamul nostru, ci pentru interesele Rusiei — n.n.). Să nu uităm 
norodul, țărănimea care a suferit atâtea până acum! Să-l 

luminăm, să mergem mână în mână cu el, căci fără noi el nu 
poate face nimic, după cum noi nu putem face nimic fără el... ”. 
Deci, „să mergem în norod, să-l luminăm” ne îndeamnă marele 
Mateevici. 

Acest lucru îl fac foarte bine „Acțiunea 2012”, 
organizaţiile de tineret, „Tinerii Moldovei”, „Onoare, Demnitate 
şi Patrie” (ODIP) — părţi componente ale Sfatului Ţării-2, care 
în această vară au plecat „în norod”, formând grupuri de tineri 
care se opresc în fiecare sat pentru câteva zile, vorbind la direct 
cu moş lon. Acest lucru îl face „Acţiunea 2012” prin frumosul 
program ca „100 000 de basarabeni” să viziteze România, s-o 
cunoască din văzute, nu din auzite de la Dodon, Ceban, Voronin. 
În această frumoasă acţiune s-au implicat cu trup şi suflet fraţii 
noştri de peste Prut. Auzeam zilele trecute discursul înflăcărat al 
prorectorului de la Universitatea Tehnică „Gh. Asachi” din laşi, 
prof. dr. ing. Cezar Oprişan — un mare probasarabean, despre 
acţiunile lor de primire a basarabenilor. L-am întâlnit 
întâmplător la laşi pe mult stimatul Gh. Reabţov, beneficiar al 
acestei frumoase acţiuni. Mă miră însă reticenţa unora dintre ai 
noştri, care declară „că această acțiune nu va rezulta cu nimic”, 
că este imposibil „să-l luminezi pe moş Ion” ş.m.a. Desigur, nu 
se va reuşi dacă vom sta doar în poziție de observatori şi 
comentatori. 

În această frumoasă acţiune michiduță deja şi-a băgat 
coada. Este natural, fiindcă tocmai luminarea lui moş Ion nu este 
dorită de alde Dodon. Îmi spunea deunăzi un participant la una 
din aceste acţiuni (o excursie la frumoasele mănăstiri din 
preajma Sibiului!) că în rândul celora care pleacă să viziteze 
minunatele locuri ale României sunt infiltraţi provocatori a căror 
sarcină este ca prin comportamentul lor „porcesc” să sporească 
reticenţa românilor din Țară faţă de românii basarabeni, aşa cum 
țiganii au făcut imagine proastă României în Europa. 

Priveam cele câteva crâmpeie prezentate la ProTV de 
lângă monumentul Marelui Voievod pe 2 iulie, când acest 

„devenit mare adorator al sfântului Ştefan cel Mare, rămânând 
în acelaşi timp un mare adorator al satanistului Lenin”, Dodon, 
depunea flori la monumentul domnitorului sub înălțătorul cântec 
„Noi suntem români!!!” cântat de inegalabilul ansamblu 
folcloric patriotic „Ștefan -Vodă”, condus de Tudor Ungureanu, 
care n-a coborât nici pe o clipă de pe baricadele deşteptării 
naționale de peste 28 de ani. „Noi vom interzice partidele 
unioniste. Eu asta vă promit”, a declarat belicos acest Pavlik 
Morozov, această coadă de topor, acest Ivan fără memorie 
Dodon. Nimic nu e nou sub soare. La propunerea Consiliului 
Directorilor Generali de a chema armata română în Basarabia 
bântuită de anarhie, deputata socialistă N. Grinfeld declara la 28 
decembrie 1917: „Să fie aduse în Basarabia orice fel de trupe, 
numai nu cele române”. Dodon astăzi ne spune: „Să ne unim 
măcar şi cu Patagonia, numai nu cu România”. A schimbat 
„mârțoaga uniunii vamale” cu „mârțoaga moldovenismului 
primitiv”, pe care o călăreşte de zor. Mi-a plăcut replica unui 
domn din preajma monumentului la declaraţia unui papagal de- 
al lui Dodon că Ştefan cel Mare vorbea în limba moldovenească: 
„Atunci în ce limbă o fi vorbit Ştefan cel Mare cu Matei 
Corvinul”. „Enteres şi iar enteres”, cum spunea I.L. Caragiale. 
„Alianţa Poporului Rus” — o societate extremă, cu scopul 
propagării ideilor naţionaliste ruseşti şi cu tendinţă pan- 
rusificatoare, care a deschis o mulțime de secţiuni prin toată 
Basarabia... [eranii noştri se înscriu în „Alianță ””, scria 
reputatul istoric N. Iorga în 1912. Din păcate, astăzi „feranii 
noştri” se înscriu în „alianța poporului rus” a lui Dodon, 
denumit impropriu psrm. Moş Ion se află încă sub influenţe 
ideologice sovietice, care spun că 28 iunie este ziua eliberării de 
„Sub jugul moşierilor români”, uitând că invadatorii sovietici „/- 
au eliberat” pe bietul ţăran de toate: de familie, de gospodărie, 
de baştină, de ţară, ducându-l până la Cercul Polar. Este vorba 
de aşa-numitul sindrom Stockholm, când victima îşi venerează 
călăul, că 22 iunie este ziua începerii „marelui război pentru 

apărarea patriei”. Cine să-i spună adevărul că cel de al Doilea 
Război Mondial a început la 1 septembrie 1939 şi a fost 
declanşat de cei doi căpcăuni — Hitler şi Stalin? Fiecare din cei 
doi ocupând partea sa, care îi revenea conform Protocolului 
adițional secret la Pactul semnat: lui Hitler îi revenea întreaga 
Europă de Vest, lui Stalin — Europa de Est (jumătate din Polonia, 
Finlanda, Țările Baltice şi Basarabia cu o populaţie de peste 23 
de milioane de oameni). lar 22 iunie este ziua Dezrobirii 
Basarabiei, Nordului Bucovinei şi Ținutului Herţa, ziua când 
România recupera ceea ce îi fusese răpit cu un an înainte. 

Ce să mai vorbim despre moş Ion, când la Chişinău, unde 
s-a comemorat recent (pe 22 iunie) ziua Dezrobirii Basarabiei, 
Bucovinei de Nord şi Ținutului Herţa, o Conferinţa Ştiinţifică 
Internaţională organizată de patriotul Vasile Şoimaru, a fost 
boicotată de televiziuni şi presă. Cu regret, televiziunile 
moldovenesti au mediatizat pe larg actiunile unor partide de 
stanga, care au comemorat „ziua invaziei fasciste asupra u.r.s.s. 
şi intrarea ei în primul război mondial”, iar la Bucureşti Centrul 
Rus de Ştiinţă şi Cultură a organizat o masă rotundă cu genericul 
„75 de ani de la începerea Marelui Război pentru Apărarea 
Patriei. Experienţa şi învățămintele anului 1941 (dar ale anului 
1940?!! —n.n.)”. 

Şi totuşi, sper în marea minune a Reîntregirii, care se va 
realiza în 2018. Marii înaintaşi au înfăptuit acest lucru în condiţii 
mult mai dificile. Basarabia, o aşchie ruptă din trupul Țării- 
mame, rămasă orfană şi supusă celui mai despotic proces de 
asimilare şi deznaționalizare pe parcursul a peste o sută de ani, 
s-a trezit atunci. Au trezit-o puţinii intelectuali, şi aceia formaţi 
prin şcoala rusească. Marii înaintaşi Pan Halippa, Pelivan, 
Erhan, Ciuciureanu au pus interesele neamului mai presus de 
interesele personale. Promovând Unirea, ei ştiau că nu vor mai 
fi preşedinţi de ţară, prim- miniştri, dar totuşi au făcut Unirea. 
Cred că şi acum Basarabia, deznaţionalizată pe parcursul a 50 de 
ani de un regim mult mai diabolic — regimul sovietic, dar şi pe 

parcursul a peste 25 de ani de orbecăiri în întuneric, condusă de 
proroci falşi, va fi trezită de intelectuali, de generația tânără, 
crescută cu limba şi istoria română, care sunt mult mai mulţi ca 
atunci, mai bine pregătiţi, dar, din păcate, nu prea uniţi. 

ŞI totuşi, tăranul „dobitoc”, soldatul „pros?”, intelectualul 
„provincial” basarabeni, cum erau consideraţi de către 
funcţionărimea velicorusă şovină, atunci când a apărut această 
posibilitate, au realizat unirea cu Patria-mamă în condiţii foarte 
grele. Iată că ţăranul considerat „dobitoc” de către ultimul 
funţionăraş rus a demonstrat contrariul. Şi acum, tov. Dodon şi 
alții, să ştiţi că „înapoiatul”, debusolatul moş Ion până la urmă 
va vota Reîntregirea Basarabiei. 


Literaturas şi Arta, nr. 27, 7 iulie 2016 
http://www.agero-stutigart.de/RE VISTA-AGERO/COMENTARII/Vom-putea- 
oare-de-Valeriu-Dulgheru.htm 
http://revistasingur.ro/articol-pres/15203-valeriu-dulgheru-vom- putea- 
oare?q=articol-pres/15203-valeriu-dulgheru-vom-putea-oare 

DIHORELE, DIN NOU LA VÂNĂTOARE 


Am avut o lună plină de 
evenimente: 22 iunie — Ziua 


Dezrobirii Basarabiei, 
comemorată însă de mulți 
basarabeni drept ziua 


„începutului marelui război 
pentru apărarea patriei (a cărei 
patrii, Basarabia fiind în acel 
moment teritoriu ocupat de doar un an!!!); 22 iunie — Ziua 
Ocupaţiei Sovietice, o zi neagră în istoria Basarabiei; 6 iulie — 
ziua celei mai mari deportări sovietice a românilor basarabeni. 
Şi, în final, deunăzi am fost „fericiţi” de vizita (a câta oară!!!) a 
celui mai detestat politician rus — Dmitri Rogozin, mâna dreaptă 
a lui Putin şi „guvernator al Transnistriei”. Acest sinistru 
personaj şovin rus, declarat în 2004 persona non grata în 
Letonia, care ne-a scuipat de atâtea ori şi ne mai scuipă în suflet, 
la noi e întâmpinat cu toate onorurile de oficialități. Totuşi de 
această dată, aterizând la Chişinău, chiar la aeroport D. Rogozin 
a fost primit cu huiduieli şi cu un bilet dus spre Moscova de către 
tinerii unionişti de la asociaţia ODIP (Onoare, Demnitate şi 
Patrie). De asemenea, aceştia i-au trimis un SMS cu textul „Bine 
ați venit în România!”. Bravo tineri!!! S-a găsit măcar cineva cu 
coloană vertebrală în acest colţ de ţară să-l întâmpine pe potrivă 
pe acest ultraşovin rus. „Este inadmisibil ca un oficial rus, care 
a luptat cu arma în mână împotriva regimului constituţional al 
Republicii Moldova în războiul de pe Nistru în 1992, care a 
ofensat în repetate rânduri cetățenii Republicii Moldova şi 
conducerea statului, care a încercat să strângă şi să transporte 
ilegal documente electorale, ce confirmă separatismul din 
stânga Nistrului, să-şi facă apariţia în cadrul unei vizite 
pseudooficiale la Chişinău, capitala de fapt servind drept escală 
pentru a merge la Tiraspol”, declarase în 2014 Ana Guţu, pe 

atunci fiind membră a guvernării. Astăzi nu s-a găsit niciun 
membru al guvernării să protesteze. 

Acum doi ani, Rogozin ne ameninţa că „o să înghețăm la 
iarnă dacă semnăm Acordul de asociere”. lată că am semnat şi 
nu am îngheţat, iar din data de 1 iulie 2016 Republica Moldova 
a devenit şi membru-asociat al UE. Supărat pe noi pentru 
neascultare, Putin a impus embargo pentru vinurile, fructele şi 
legumele moldoveneşti, iar harnicii noştri producători au ridicat 
calitatea produselor pentru a corespunde standardelor 
internaţionale, şi acum găsesc alte pieţe de desfacere, unde 
economicul nu este legat de politic. Ceea ce face Rusia împotriva 
noastră (mă refer la embargourile ruseşti asupra vinurilor, 
fructelor, legumelor), oricât ar fi de straniu, se face spre binele 
nostru. Rusia a înţeles acest lucru şi, pentru a ne abate de pe calea 
cea bună, vine cu bombonica rusească (o foaie de parcurs privind 
reluarea comerţului până la următoarea supărare a lui Putin). La 
mijloc, probabil, mai este şi faptul că cetăţeanul rus a simțit lipsa 
produselor moldoveneşti pe piaţa rusească, în primul rând prin 
preţurile exagerate la produsele aduse de peste mări şi ţări, care 
sunt şi de o calitate îndoielnică. Ruşii s-au obişnuit cu vinul, 
fructele şi legumele moldoveneşti, care erau mai ieftine şi mai 
gustoase decât cele importate din alte ţări. De fapt, producătorul 
basarabean a fost întotdeauna jecmănit de Moscova. Pe 
timpurile u.r.s.s., de exemplu, pentru un litru de şampanie 
producătorul moldovean primea doar 87 de copeici, pe când, 
fiind doar turnată în sticle la fabricile de şampanie din Moscova, 
sticla „„Sovetskoe şampanskoe” de 0,7 litri era vândută cu 5 ruble 
şi 60 de copeici. Comentariile sunt de prisos. 

Care ar fi scopul adevărat al acestei vizite? Dincolo de 
scopul oficial (de fapt s-a autoinvitat!), care s-a redus la un 
discurs tinut la Chişinău privind „reluarea relaţiilor economice 
între Rusia şi Republica Moldova, elaborarea unei foi de 
parcurs (parcă nu am şti că Rusia nu are nevoie de parteneri 
comerciali, ci de vasali)” şi un absolut altul ţinut la Tiraspol, 


71 


scopul de bază este salvarea Transnistriei, dar odată cu aceasta 
şi transnistrizarea întregii republici. Oricum ai da, această vizită 
are şi o pronunţată tentă electorală, este una în sprijinul lui I. 
Dodon la prezidenţiale. A se vedea prezentarea pe larg de către 
televiziunile lui Dodon a „sa/vatorului” Rogozin. 

Campania electorală pentru alegerile prezidenţiale a 
început. Putin a pus în aplicare artileria grea, care timp de vreo 
doi ani tăcuse, iată că s-a trezit din nou interesul lui Putin 
(Rogozin) faţă de coteţ. Dacă vă mai amintiţi, anterior acelaşi D. 
Rogozin şi-a permis să compare Republica Moldova cu un coteţ: 
„Eu nici măcar nu am deschis gura, dar în coteț deja s-a făcut 
atâta tărăboi” (în stilul său, maestrul N. Dabija l-a comparat cu 
un dihore care emană duhoare într-un coteţ!), comentariu făcut 
la reacţia Chişinăului privind numirea sa în calitate de „emisar 
special al preşedintelui Rusiei pentru regiunea transnistreană”. 

Un alt scop este „salvarea Transnistriei din colapsul 
economic cu mâinile noastre, dar să rămână enclava Rusiei”. O 
veche tactică rusească. Vă mai amintiţi cum în prima jumătate a 
secolului XIX Rusia de fapt stăpânea principatele române, le 
jefuia, le domina politic, însă de jure Turcia era suverana 
principatelor, şi pentru toate relele ea era vinovată. Chişinăul a 
reprezentat doar o escală spre Tiraspol, unde a venit „să-i 
îmbărbăteze pe transnistreni” pe fundalul crizei economice 
profunde în care se află. Rusia nu mai are posibilităţile anterioare 
de a susține regimul de la Tiraspol din cauza crizei economice 
profunde, legată de scăderea preţului la petrol, şi a blocadei 
Transnistriei din partea Ucrainei (dacă blocada ar fi fost 
instituită de ucraineni în anii '90, această enclavă rusească n-ar 
fi existat nici câţiva ani, spre binele Republicii Moldova, dar şi 
al Ucrainei, pentru care acum este ca un ghimpe în coastă). Vă 
mai amintiţi răspunsul lui Medvedev dat locuitorilor Crimeei 
care cereau bani pentru pensii şi salarii: „Nu sunt bani”. l-au 
ocupat, i-au rupt de la Ucraina, şi acum îi ţin semiflămânzi. E în 
stil pur rusesc. S-au întins pe a şasea parte a Terrei, îşi ţin în 

mizerie propriul popor, dar caută permanent să „elibereze” alte 
popoare. De unde să aibă bani pentru regimul de la Tiraspol? 
Pentru a-şi salva faţa, Moscova declară în mod mincinos că 
Republica Moldova blochează Transninstria. 

Dar mai există un motiv al vizitei lui Rogozin: sosirea 
misiunii FMI la Chişinău (ce coincidenţă a acestor două vizite!) 
pentru lansarea negocierilor privind semnarea unui nou Acord 
de finanţare a Republicii Moldova cu FMI. Această mirifică 
„oaie de parcurs privind reluarea comerţului cu Rusia” este un 
fel de bombonică din partea Rusiei pentru guvernanţii noştri, dar 
care nu e altceva decât pielea ursului din pădure. 

Ca o blasfemie adusă sutelor de mii de deportaţi, vizita lui 
Rogozin în Republica Moldova a mai coincis cu un trist 
eveniment: comemorarea victimelor deportărilor staliniste, fapt 
practic nerecunoscut de Rusia, care s-a declarat succesoarea 
URSS. Când va înainta Republica Moldova Rusiei o notă 
privind compensaţia daunelor materiale şi morale aduse sutelor 
de mii de deportaţi basarabeni (aşa cum a procedat Germania)?! 

De asemenea, iarăşi întâmplător, două zile mai târziu (8-9 
iulie) la Varşovia, în Polonia, se desfăşoară cel de-al 2712 
summit NATO, la care a participat şi Republica Moldova cu 
statut de invitat şi la care au fost abordate şi probleme de 
securitate regională şi apărare colectivă, în contextul 
insecurității de după ocuparea Crimeei de către Rusia şi 
invadarea Donbasului. Cum să nu ne amintim de declaraţia care 
îi aparţine acestui şovin imperialist: „Tancurile nu au nevoie de 
vize”. E în stilul ruşilor de a mătăhăi cu rachetele lor. 

Dar, probabil, unul din scopurile de bază ale lui Rogozin a 
fost să „convingă” Chişinăul să nu se opună „revendicărilor 
Tiraspolului” la viitoarele negocieri în formatul „5+2”. De 
menţionat că în zilele de 2-3 iunie 2016, la Berlin, după o 
întrerupere de doi ani, au fost reluate negocierile în formatul 
»5+2”, pentru „reglementarea diferendului transnistrean”. În 
acest sens a fost semnat şi un Protocol între Chişinău şi Tiraspol, 

care vizează o „agendă comună de acţiuni privind interesele 
populației de pe ambele maluri ale Nistrului”. La mijlocul 
acestei luni, Chişinăul şi Tiraspolul trebuie să prezinte, într-o 
conferință în Bavaria, rezultatele la cererile făcute de părți. 
„Chişinăul aproape că nu se gândeşte la Transnistria şi 
acționează practic ca şi cum acest teritoriu nu i-ar mai aparține. 
Bazându-ne pe această realitate, vom trage propriile concluzii”, 
a declarat în 2015 ultranaţionalistul rus Dmitri Rogozin. Vizita 
recentă a lui Rogozin vine să demonstreze că Kremlinul se 
gândeşte mai mult la Transnistria. 

Deci e clar: Rogozin a venit la Chişinău nu pentru a 
redeschide pieţele Rusiei pentru produsele moldoveneşti, ci 
pentru a o sili să facă noi cedări intereselor ruseşti la Tiraspol. 


Literatura şi Arta nr. 28, 14.07.2016. 
http://www.agero-stutigart.de/RE VISTA-AGERO/COMENTARII/Dihorele- 
a-iesit-din-nou-la-vanatoare- Valeriu-Dulgheru-Agero-2016.htm 

PĂZEA, IMPOSTORII ! 


„Un popor care votează corupți, impostori, 
hoți şi trădători nu este victimă! Este complice”. 
(George Orwell) 

Am devenit complici când i-am ales pe cei care trebuiau 
să ne ducă în continuare pe făgaşul european, dar nu o fac (l-aţi 
auzit pe Lupu declarând că Republica Moldova va depune cerere 
de aderare la UE în 2018, adică la sfântul aşteaptă). Am devenit 
complici când i-am votat pe cei care au furat miliardul. Am 
devenit complici când i-am votat pe cei care au promis să ne 
ducă spre reîntregire. Am devenit complici (indirect!) la urcarea 
pe Olimpul puterii a lui Dodon (observați că de mai multe luni 
de zile este pe prima poziţie în sondajele privind popularitatea 
liderilor politici), uitând cu desăvârşire o zicală românească: 
„Înălțarea nemeritului este o crimă”. Când de gândeşti că 
Dodon a ajuns în marea politică absolut accidental! Părăsindușşi 
bosul (V. Voronon — n.n.), s-a pus bine pe lângă V. Abramciuc, 
preşedinte al PSRM. Ca un adevărat pui de cuc, o înlocuieşte în 
funcția de preşedinte al PSRM, apoi în genere o exclude din 
partid. În alegerile trecute ponderea reală a partidului lui în 
electorat nu a depăşit 10...15%. Doar din prostia guvernanţilor 
(dar poate a fost un scenariu!) partidul lui Usatii este scos din 
cursă pe ultima sută de metri, iar potenţialii lui alegători s-au 
dus, evident, în mare parte la Dodon. Să nu devenim complici 
măcar în toamnă, când vom ieşi să votăm preşedintele Republicii 
Moldova prin vot direct. 

Campania electorală a început deja, cu toate că, conform 
noii legi, ea începe la 1 septembrie cu colectarea celor 25000 de 
semnături şi continuă cu campania electorală propriu-zisă, cu 
începere de la 1 octombrie şi până la 30 octombrie. Postarea lui 
Rogozin cu anacronica şi irealizabila relansare a legăturilor 
economice între Rusia şi Republica Moldova (irealizabilă nu din 
cauză că Republica Moldova nu ar dori, fiind strict necesară 
bieţilor noştri ţărani, care au pătimit atât de mult în urma 

embargourilor lui Putin, ci din cauza lui Putin, care mereu 
încurcă economicul cu politicul, cerând, nici mai mult, nici mai 
puțin, denunțarea Acordului de Asociere), face parte din 
campania electorală a lui Dodon. L-ați auzit pe Rogozin în 
ultima sa vizită în „gubernia sa” cerând denunțarea Acordului 
de Asociere drept condiție pentru relansarea comerțului cu 
Rusia, cerând în toamnă (e clar de ce în toamnă — după alegeri, 
dar ţăranul nostru are nevoie acum de piaţa rusească pentru a-şi 
vinde produsele!) crearea unei comisii interstatale ruso- 
moldoveneşti. Gogoşi electorale. Acest lucru s-a văzut şi într-o 
emisiune a postului de televiziune AccentTV, unde politologul 
C. Ciurea a spus foarte clar: „Relansarea legăturilor economice 
între Rusia şi Republica Moldova depinde doar de Rusia”. 

În strictă conformitate cu indicaţiile şefilor de la Kremlin, 
Dodon a „ieşit în popor” pentru a face cunoscute „propunerile 
salvatoare” ale lui Putin (Rogozin). Într-unul din sate a fost 
întâmpinat cu pâine şi sare de nişte doamne îmbrăcate în port 
naţional rusesc (cu toate că mai apoi a vorbit cu cei adunaţi în 
sală în limba română!). În stilul său de lacheu al ruşilor, Dodon 
le-a vorbit sătenilor că doar cu Rusia putem avea un viitor (nici 
chiar transnistrenii nu-şi mai văd viitorul cu Rusia atât de 
luminos după ce le-a redus considerabil pomenile financiare din 
cauza crizei economice profunde, cu care se confruntă 
actualmente Rusia), că produsele lor for fi vândute doar în Rusia, 
că partidul lui nu e la putere şi nu poate face multe (având acces 
la Putin, ar fi putut face mult cel puţin pentru gastarbeiterii 
moldoveni în Rusia), iar dacă va fi votat în masă în toamnă, el 
va aduce raiul (rusesc) şi în Republica Moldova. Referindu-se la 
noua lege electorală a preşedintelui, el a comentat că o lună este 
prea puţin pentru o campanie electorală, că interzicerea afişării 
banerelor este împotriva partidelor extraparlamentare, care nu au 
televiziuni pentru a se promova. Este chiar ultima fază a 
obrăzniciei. Acest individ, care în alegerile trecute a invadat 
oraşul cu megabanere (vă mai aduceţi aminte de megabanerul de 
vreo zece metri lungime, care reprezenta „cina cea de taină a lui 

Putin cu Dodon şi Greceanîi” agăţat în cele mai dinamice zone 
ale ora şului) care au costat sute de mii de lei, având în vedere 
confecționarea şi întreţinerea lor pe parcursul a mai mult de o 
lună (de unde are acest biet partid al nevoiaşilor atâţia bani?). 
Este clar că banii pentru el nu sunt o problemă, dacă doreşte atât 
de mult să-şi afişeze mutra la orice colţ de stradă. 

Referitor la televiziunile care vor oglindi campania 
electorală. Pe lângă cele două televiziuni ale lui (NTV şi 
Accent V), mai are vreo duzină de posturi ruseşti, care, să fim 
siguri, la comanda lui Putin vor fi puse tot în slujba lui în 
campania electorală. Curat murdar ruseşte! Televiziunile lui deja 
au început campania electorală. Scriam mai sus despre 
emisiunea privind vizita lui Dodon în provincie, emisiunea de la 
AccentT'V, care a pus în discuţie bombonica lui Rogozin. Recent 
îi văd într-o emisiune la NTV pe cei „doi crai de la răsărit” — 1. 
Roşca şi V. Borşevici. De această dată moderator era I. Roşca, 
care-l glorifica pe interlocutorul său, prezentându-l ca pe „...un 
mare diplomat, savant, filozof, publicist!!!” (la rândul său, V. 
Borşevici îl invită deseori pe marele politician I. Roşca la 
emisiunea moderată de el la postul AccentTV, unde-l 
preamăreşte). Sireaca ţară a Moldovei, care se laudă cu astfel de 
„personalități”. În finalul emisiunii, |. Roşca îi solicită într-un 
mod filosofic (aşa 1 s-a părut lui!) interlocutorului său să expună 
care ar fi calităţile principale pe care ar trebui să le posede 
viitorul preşedinte. Neaşteptând un răspuns de la Borşevici, tot 
el le-a evidenţiat: „Să fie un preşedinte integrator. Să fie votat 
de întreaga populaţie, indiferent de etnie. Să nu pună problema 
istoriei, a denumirii corecte a limbii”. Cum aş putea să 
comentez: „Mănăstire într-un picior, ghici ciupercă ce e?”. Nu 
cred că e greu de înţeles pe cine îl vede I. Roşca preşedinte atunci 
când Dodon îl plăteşte mă refer la televiziunea lui (nimic nou 
sub soare: cine plăteşte, acela comandă muzica, iar Roşca a 
demonstrat că ştie să-şi slujească stăpânii). Dodon este 
candidatul ideal pentru I. Roşca la preşedinţia Republicii. La ce 
să te mai aştepţi de la hoitul politic I. Roşca resuscitat acum de 

Dodon, în jurul căruia şi-a strâns alte hoituri politice gen Țîrdea, 
Borşevici, dar şi ţâncani gen Ceban, Batrâncea ş.a. Pericolul este 
mare, iar democraţii se scarpină la ceafă. Este de fapt şi o 
perioadă estivală, fenomen pe care a mizat guvernarea atunci 
când a fixat data alegerilor. Fiecare dintre cei vreo 10 lideraşi de 
partiduţe de dreapta şi centru-dreapta se vede în fotoliul 
prezidenţial. Există o elementară logică. 

Electoratul este împărțit aproape în jumătate după 
opţiunea est-vest sau stânga-dreapta. Dacă pe stânga candidatul 
Kremlinului, I. Dodon, se simte confortabil (după declaraţiile 
sale gen „În octombrie o să-i scoatem pe unioniști în afara legii. 
Eu asta vă promit,” el deja se vede preşedinte), confort asigurat 
în cârdăşie cu el şi de omul puterii, care va lua de pe centru- 
dreapta cât va putea (şi puterea deja a început campania 
electorală, supunând unei critici dure scrisoarea Maiei Sandu 
adresată FMI de a nu semna un nou acord cu Republica Moldova 
până nu se face lumină în „furtul secolului”, prezentând-o ca pe 
un „politician care nu se gândeşte la popor "!!!), atunci pe 
dreapta —centru-dreapta este o adevărată junglă. Doar un singur 
candidat pe dreapta — centru-dreapta ar putea asigura ieşirea lui 
în turul doi, în alegeri. Iar în turul doi la o mobilizare generală 
(cum a fost la alegerile pentru primăria Capitalei din 2011, dar 
şi în 2015), Dodon poate fi pus cu botul pe labe. Cine poate fi 
acest candidat? Să încercăm să gândim cu capul, nu cu inima. 
Sondajele din ultima jumătate de an o plasează permanent pe dna 
Maia Sandu pe poziția a doua (după Dodon) în topul 
popularității politicienilor. Dacă, într-adevăr, dorim să-l stopăm 
pe acest impostor Dodon în calea sa spre Olimpul prezidenţial, 
de ce să nu ne folosim şi de acest avantaj! 


Literatura şi Arta nr. 29, 21 iulie 2016 
http://revistasingur.ro/altele/15229-valeriu-dulgheru-s-nu-devenim- 
complici-ai-impostorilor 

http://www.agero-stutigart. de/RE VISTA-AGERO/COMENTARII/Agero - sa- 
nu-devenim-complici-ai-impostorilor-Valeriu-Dulgheru.htm 

SOLUȚIA DODON - CAPITALA FĂRĂ PRIMAR! 


Mă miră această vânzoleală în jurul demiterii primarului 
general al Chişinăului. Acum, când avem atâtea probleme la 
nivel central (o guvernare aşa-numită democratică cu cel mai jos 
rating în rândul populaţiei de la independenţă încoace, alegerea 
preşedintelui Republicii Moldova privită mai mult ca o 
regrupare a forțelor politice, investigarea furtului miliardului şi 
tentativa guvernării de a pune pe umerii contribuabililor — adică 
ai noştri! — întoarcerea miliardelor furate ş.a.), de ce atacăm un 
sector care cât de cât merge înainte, în pofida problemelor şi 
criticilor aduse primarului? De ce îl căutăm pe dracul şi la nivel 
local? La nivel central am scăpat de dracul (a se vedea V. 
Voronin) şi am dat peste fiul său (a se vedea V. Plahotniuc). 
Doriţi acelaşi lucru şi la nivel local? Plahotniucul Chişinăului ar 
putea deveni I. Dodon, cel care a pornit acest tărăboi. 

Nu sunt adeptul orb al liberalilor şi, în special, al lui D. 
Chirtoacă. l-am criticat de fiecare dată când au făcut greşeli. Mă 
doare că în ultimul timp Partidul Liberal a căzut atât de mult în 
ochii multor foşti susţinători ai lui. Mă doare să aud atâtea critici 
la adresa Partidului Liberal, care, cu regret, în mare parte sunt 
fondate. Mă doare să aud atâtea atacuri la adresa lui Dorin 
Chirtoacă (unele dintre ele, cu regret, fondate), cu care capitala 
a fost salvată de ciuma roşie (comunistă, în 2007) şi de două ori 
de ciuma roz (socialistă, 2011, 2015). Mă doare când aud 
insultele bădărăneşti ale lui Dodon la adresa lui Chirtoacă, 
numindu-l maidanez, iar pe noi toţi, care l-am votat pe D. 
Chirtoacă — „râie liberală”. Acest buldog rău asmuţat de stăpânii 
săi de la Kremlin ar trebui deferit justiţiei. Prin expresia „râia 
liberală” el i-a insultat nu numai pe liberali, ci liberalismul 
european (culorile liberalismului din Basarabia coincid cu cele 
ale UE). 

Desigur, sunt multe probleme la nivel de capitală 
(majoritatea oraşelor mari au probleme, cu atât mai mult 

Chişinăul, care se descurcă cu un buget extrem de auster), cum 
ar fi lupta cu corupția funcționarilor de la Primărie, 
debirocratizarea majorităţii serviciilor prestate de structurile 
municipale prin introducerea ghişeului unic, crearea unui 
confort chişinăuienilor. Însă la sigur scopul lui Dodon nu este 
bunăstarea şi confortul chişinăuienilor, ci un cu totul altul. 
Pentru a argumenta cele spuse, să ne deplasăm în timp în trecut 
cu vreo trei ani. Acelaşi tărăboi l-a ridicat îndată după ce a 
pierdut alegerile locale din 2011. Nu i-a mers. Îl comparam 
atunci cu motivul din fabula lui A. Donici „Două poloboace”: 
multă gălăgie şi treabă puţină. 

În 2013 a încercat din nou. Nereuşindu-i lovitura de stat în 
Parlament (desigur, cu ajutorul comuniştilor, el fiind în 
Parlament un nimeni), acest comsomolist cu apucături bolşevice 
a revenit la vechea idee de demitere a primarului general D. 
Chirtoacă. „Începem paşaportizarea curților, blocurilor din 
Chişinău, vom merge în fiecare curte din Chişinău. Vom discuta 
cu oamenii, vom colecta semnături pentru demiterea lui 
Chirtoacă. Vom bate cu pumnul în masă pentru demiterea lui 
Chirtoacă, noi nu o să ne oprim aici, noi vom merge până la 
Sfârşit (care sfârşit? Al cui sfârşit?)”, a declarat nonşalant 
Dodon. Adevărat pui de-al lui Ilici. Ferm, hotărât, se va lupta 
până la ultima picătură de sânge. Dar de ce nu face ordine în 
mizeria din „bordelul” lui din faţa Parlamentului, unde astăzi 
mai găseşti câte un rătăcit plătit, care-şi usucă indispensabili 
ziua în amiaza mare chiar în centrul Chişinăului? De ce nu-şi 
evacuează ţigănia, care ne face de ruşine în întreaga lume, iar 
acum încurcă şi la efectuarea lucrărilor de reparaţii ale 
trotuarelor. „Chirtoacă şi moşul său, Mihai Ghimpu, să plece la 
Băsescu, să plece la Bucureşti... Aici în Chişinău nimeni nu îl 
doreşte (ca să vezi judecător!). Noi dorim demiterea legală a 
groparului Chişinăului”, a continuat comsomolistul în 2013. Nu 
i-a mers nici de astă dată. 

De data aceasta gluma se îngroaşă. Pregătirile pentru 
demiterea lui D. Chirtoacăau început îndată după alegerile 
locale, când candidatul lui Dodon (Z. Greceanii) a pierdut. În 
acest scop Dodon îl „paraşutează” pe „haiducul” I. Ceban în 
funcția de consilier municipal, adus din călduţul, mai plătitul şi 
respectabilul jilt de parlamentar. Cine ar fi de acord cu această 
rocadă dacă nu s-ar urmări alt scop? lar scopul acestei 
„paraşutări” este de a încurca pe toate căile activitatea normală 
a primarului, folosind toate mijloacele legale şi mai puţin legale, 
morale şi amorale: show-uri la şedinţele Consiliului Municipal, 
organizarea a tot soiul de pichetări (cum să mai lucrezi în astfel 
de condiţii?), asmuţarea unor protestatari de profesie gen M. 
Laguta, pe care, dacă o dai afară pe uşă, îţi intră pe fereastră. 
Ceea ce nu 1-a reuşit anterior se pare că e aproape de a-şi atinge 
scopul acum, dar cu mâinile altora. 

La prima vedere, Dodon parcă nu e implicat în această 
„afacere”. Propunerea a venit din partea consilierilor PPEM, 
preşedinte al grupului de iniţiativă pentru colectarea 
semnăturilor este un oarecare V. Chironda, vicepreşedinte este 
un oarecare St. Vartanian. Din partea PCRM este perdantul la 
primărie V. Chirtoca. Îl ascultam pe un tânăr consilier membru 
PPEM, membru al acestui grup de iniţiativă care, culmea, din 
toamnă a declarat că pleacă la studii la Bruxelles, de unde, de 
regulă, tinerii nu se mai întorc, şi atunci pentru cine face acest 
lucru? În primul rând, mă miră atitudinea fracțiunii PPEM în 
consiliu în această problemă. Să nu înţeleagă ei că sunt folosiţi, 
cu mâinile lor Dodon îşi rezolvă problemele. Cineva îşi pune 
întrebarea: pe cine îl aduce Dodon în locul lui Chirtoacă? Poate 
pe anarhistul I. Ceban sau „istoricul” iubitor de hărți V. 
Batrâncea? Cineva din aceşti doi e mai bun? 

Deunăzi îi auzeam pe câţiva lideri ai Platformei DA, care 
s-au aliniat şi ei la apelul lui Dodon în demiterea Primarului. Eu 
înţeleg anumite supărări, frustrări, care au existat şi mai există 
între formațiunea lor şi liberali, cu toate că se găsesc practic pe 

acelaşi eşichier politic. Dar ei trebuie să fie mai presus de orice, 
să fie la înălțimea misiunii pe care şi-au asumat-o. 

Toate oalele se sparg de capul primarului, pe drept sau pe 
nedrept. Dacă se taie copacii care ori sunt bolnavi, ori încurcă 
optimizarea infrastructurii, Primarul e vinovat. Dacă nu se taie 
şi cad peste capul oamenilor, tot Primarul e vinovat. Desigur, 
noi, locuitorii, ne-am dori un oraş curat, cu trotuare şi străzi 
perfecte, cu servicii prestate la timp şi calitativ. Dar cum să faci 
acest lucru, când finanţarea este sub orice nivel, când bugetul 
este aprobat în iunie în loc de decembrie anul precedent, când 
depinzi de finanţare din diverse credite şi proiecte, care nu vin 
atunci când doreşti? De ex., dintr-un credit de la Banca Mondială 
acum patru ani s-au schimbat în perimetrul arterei principale 
toate reţelele (apă, canalizare, altele), care nu fuseseră schimbate 
în ultimii 50 de ani. Desigur, ar fi fost mai bine ca trotuarele să 
fie refăcute îndată după instalarea noilor reţele, însă ar fi fost 
bani aruncaţi în vânt (banii noştri!), deoarece acum la repararea 
bulevardului Ştefan cel Mare oricum ar fi fost din nou distruse. 

În final vin cu o chemare. Oricare ar fi frustrările 
personale, de grup sau de partid, trebuie să primeze interesul 
municipal şi, de ce nu, naţional, dorind ca Chişinăul să fie o 
capitală europeană. Există această problemă — dihonia între, în 
special, formațiunile dreapta — centru-dreapta. Din păcate, PL nu 
e la înălțime, în mare parte, din cauza liderului său. Această 
imagine s-a răsfrânt şi asupra lui D. Chirtoacă. Dar să lăsăm la o 
parte toate aceste frustrări şi să ne gândim la Capitală. Funcţia 
de primar este una mai puţin politică. Cu toate neajunsurile pe 
care le are oricine (poate doar cel care nu face nimic!), lucrurile 
mai puţin bine făcute, Primarul este la locul lui, un primar care 
pe parcursul a două mandate a acumulat o anumită experienţă, 
pe care n-o avea la început şi nu o va avea noul primar. Există o 
anumită legitate că primarii buni ai metropolelor se află mai mult 
timp în funcţie, unii dintre ei ocupând ulterior funcţii înalte în 
stat. Există şi o vorbă care spune: Regulile nu se schimbă în 

timpul jocului. Să-l lăsăm să-şi ducă la bun sfârşit proiectele 
asumate în programul electoral, pe care l-am votat cu un an în 
urmă. La viitoarele alegeri nu-l mai votăm, dacă nu-şi va 
îndeplini programul electoral. 


Literatura şi Arta nr. 30, 28 iulie 2016. 
http://revistasingur.ro/altele/15265-valeriu-dulgheru-soluia-dodon-- 
capitala-fr-primar?q=altele/15265-valeriu-dulgheru-soluia-dodon-- 

capitala-fr-primar 
http://revistasingur.ro/altele/15265-valeriu-dulgheru-soluia-dodon-- 
capitala-fr-primar?q=altele/15265-valeriu-dulgheru-soluia-dodon-- 
capitala-fr-primar 


83 


OROAREA CARE NE PÂNDEȘTE 


Perioada de înregistrare a candidaţilor la preşedinţie a luat 
sfârşit. Acest colt de ţară cu doar vreo trei milioane de locuitori 
a fost “fericit” cu tocmai 24 de candidati, cel mai mare număr la 
un milion de locuitori. Nu face să ne comparăm cu „proştii” de 
americani, care au doar doi candidaţi. Priveam cum unii se 
îmbulzeau la masa de înregistrare ca la bursa muncii şi mă 
cruceam. Au transformat această campanie într-un circ. Unii 
dintre candidați nu ştiu să lege coerent două cuvinte, să 
demonstreze o elementară logică (de ex. Garbuz). Alţii, cu iz de 
naftalină, sunt împinşi anume pentru a ne înceţoşa minţile. Ar 
mai fi cum ar mai fi acest bâlci, dacă nu s-ar întrezări un scop 
bine definit al cuiva. Toată această mascaradă cu puzderia de 
candidaţi are un singur scop: să tulbure cât mai mult apele, să 
dezorienteze cu totul electoratul şi aşa foarte bulversat şi 
dezamăgit de prestaţia conducătorilor săi. Să ne întrebăm: ce 
caută acest Plugaru în cursa prezidențială? Un individ certat cu 
legea şi bunul-simţ (vă amintiţi cazul de acum câţiva ani când 
i-a buzunărit de bani pe nişte bieţi oameni, promiţându-le 
construcția unor apartamente). Din implicaţiile sale politice 
reținem doar organizarea, împreună cu I. Roşca şi colonelul SIS 
A. Bejenari, a aşa-numitului „Comitet pentru Apărarea 
Constituţiei şi a Democraţiei” (CaCaDu), care timp de câteva 
luni alături de Congresul Civic (CC!) al lui Voronin, au 
organizat manifestații antiguvernare, care însă nu s-au soldat cu 
nimic. Şefii le-au comandat şi „vasalii” au executat. 

Să facem o scurtă analiză a candidaţilor înregistraţi. 
Majoritatea se află pe segmentul de centru-dreapta. Întâmplător! 
Nu cred. Actualmente, în această zonă, unde manifestă un 
interes geopolitic major „fratelui mai mare din est” (în special, 
acum, după pierderea susţinerii în zonă a surorii mai mici — 
Ucraina!), nimic nu mai este întâmplător. Scopul păpuşarilor din 
umbră este ca niciunul din cocoşii de pe centru-dreapta să nu 

treacă în turul doi, unde locurile sunt rezervate pentru Dodon şi 
Lupu, ambii exponenţi ai Kremlinului. Unii creduli vor spune că 
nu este aşa? Lupta aparentă a lui Dodon contra puterii, contra lui 
Plahotniuc este pentru cei naivi. Un element al tehnologiilor 
politicii ruseşti (probat anterior de Kremlin pe acest sol fertil 
prin lu. Roşca care, cățărat în copaci, scanda odinioară lozinci 
anticomuniste, antiVoronin!). Să analizăm puţin campaniile 
electorale ale lui Dodon şi Lupu, demarate cu mult înainte de 
termenul stabilit de lege cu suport informaţional, logistic, 
financiar enorm (cine să mai verifice legalitatea acestora dacă 
întreaga putere se află în mâinile PD-ului, ale lui Plahotniuc?): 
acţiunile de binefacere ale „fundaţiei de caritate” Edelweiss a 
lui Plahotniuc, care „explodează” în preajma alegerilor; 
„acţiunile de binefacere” ale lui Dodon (cine îşi mai pune 
întrebarea de unde ia socialistul „sărac” Dodon (dar tocmai aşa 
ar trebui să fie conform ideologiei socialist-comuniste!!!) atâția 
bani pentru acte de binefacere (vă mai amintiţi cum la o întâlnire 
recentă, în cadrul campaniei electorale deja începute de el cu 
viitorii alegători dintr-o localitate, a scos lejer din buzunar 
100 000 de lei şi i-a transmis unui năpăstuit (nu cred că în 
buzunarul matale, moş Ioane, pot fi găsiţi 100 000 de lei?); 
puzderia de megabanere împrăştiate pe întreg teritoriul 
Republicii de la nordul până în sudul ei, fabricarea şi întreţinerea 
cărora pe durata de cel puţin două luni costă o groază de bani 
luaţi, de altfel, şi din buzunarul matale, moş Ioane. 

De faptul că aceştia doi lucrează împreună vorbeşte şi 
următorul caz. Pe traseul Chişinău — Căuşeni (de fapt şi pe alte 
trasee) sunt amplasate mai multe megabanere ale lui Dodonşi 
Lupu. Unul dintre ele merită atenţie: pe o parte a panoului 
publicitar este plasat bannerul lui Lupu cu titlul sugestiv 
„Împreună suntem mai puternici”, iar pe cealaltă parte — 
bannerul lui Dodon cu titlul „Igor Dodon preşedinte”. Cred că 
aţi înţeles. Împreună ei sunt mai puternici. Este clar că în spatele 
celor doi se află acelaşi stăpân, în opinia căruia acum a venit 

timpul să se deconspireze şi să meargă împreună pentru 
atingerea unui scop major — preluarea pentru început a 
preşedinţiei. Aţi înţeles farsa. Kremlinul a lansat în primă linie 
doi candidaţi electorali aparent concurenţi, scopul cărora însă 
este să nu permită trecerea în turul doi a altcuiva. Cum ar spune 
S. Mocanu, sunt „o apă şi un pământ”. Voi încerca să 
demonstrez acest lucru printr-o serie de argumente, confruntări 
de situaţii că proiectul Plahotniuc este tot al Kremlinului. 

În momentul când Moscova a simţit pericolul intereselor 
sale în Basarabia (mă refer la anii '90), l-a împins pe iuda I. 
Roşca în fruntea Frontului Popular, curățindu-i drumul spre 
Olimp în stilul lor (compromiterea persoanelor care ar fi putut 
să-i facă concurenţă, defăimare, iar în unele cazuri, şi lichidarea 
fizică (cum a fost cazul lui Gheorghe Ghimpu)). Şi acest iuda şi- 
a îndeplinit rolul foarte bine, ducând Frontul Popular la groapa 
de gunoi şi distrugând Mişcarea de Eliberare Naţională, iar acum 
punându-se în slujba noului „vasa/” al Moscovei — Dodon. 
Venirea comuniştilor la putere pe o perioadă de tocmai opt ani a 
fost la îndemâna Kremlinului în pofida aparenţelor. Kremlinul 
era liniştit. Forţele democratice erau complet anihilate. 

Apariția unor partide democrate puternice (PLDM şi, 
relativ, PL), care au asigurat pierderea (de către comuniști) a 
alegerilor în Capitală în 2007şi a puterii centrale după revoluția 
tinerilor din 7 aprilie 2009, au deranjat Kremlinul, care a 
elaborat un nou proiect — proiectul Plahotniuc, al cărui rol era să 
distrugă forţele democratice proeuropene. Să ne amintim cum a 
fost catapultat acest nimeni în politica moldovenească - V. 
Plahotniuc. Prin luna iunie 2009, nou-plămăditul preşedinte al 
PDM, M. Lupu, declara: „Oamenii de afaceri Ienatenco şi 

Plahotniuc fac parte din anturajul familiei Voronin şi, împreună 
cu fiul lui Voronin, formează o „curte domnească”. Ştia el ce 
ştia, venit fiind din aceeaşi curte, iar cu o săptămână până la 
alegerile parlamentare din 29 iulie 2009, pe lista candidaţilor 
PDM pe locul doi apare brusc numele lui Plahotniuc. Ulterior, 
încetul cu încetul, Plahotniuc preia de facto întreaga conducere 
a PDM-ului. Pentru a pune în aplicare planul Moscovei, în iulie 
2009, PDM intră în Alianţa pentru Integrare Europeană (AIE1). 
Mai ţineţi minte show-ul PDM-ului după alegerile anticipate din 
noiembrie 2010, când până în ultima zi pendula între alianţa cu 
PCRM sau cu PDLM şi PL? Pentru cei creduli au făcut un 
adevărat circ. Vine trimisul lui Putin, S. Narâşkin, întâmpinat de 
Plahotniuc şi cazat în hotelul său, care urma să „convingă 
conducerea PDM să facă alianţă cu PCRM, şi pleacă cu ,„ buza 
umflată”. Lumea în PMAN a cerut atunci PDM-ului să intre în 
Alianţa pentru Integrare Europeană AIE-2, iar liderii PDM 
făceau show. Problema fiind la discreţia Consiliului Naţional al 
PDM, Consiliul decide cu majoritate de voturi alianţa cu PLDM 
şi PL şi constituirea AIE-2. A fost un circ bine regizat de 
Moscova şi bine jucat de marionetele de la Chişinău. PDM a 
intrat în Alianţă pe cal alb, arătând că nu au ascultat de trimisul 
lui Putin, S. Narâşkin. Şi noi am crezut. Adevărul e că Kremlinul 
a înţeles atunci că e prea devreme preluarea puterii de către 
forţele proruseşti antieuropene. Existau încă forțe puternice de 
centru-dreapta proeuropene (PLDM şi PL) şi era riscant. În 
această perioadă PDM îşi fortifică poziţiile în Alianţă optând 
pentru păstrarea cu orice preţ a acesteia. 

În urma alegerilor din 30 noiembrie 2014, apare un nou 
jucător important pe scena politică moldovenească — PSRM-ul 
lui Dodon, creatură a Kremlinului. PDM ar fi putut face uşor 
alianţă cu PSRM şi PCRM, acumulând tocmai 65 de mandate 
din 101. Problema însă era că PLDM încă mai rămânea un partid 
important. PDM nu-şi îndeplinise pe deplin rolul de a distruge 
PLDM-ul. Probabil, la sfatul Moscovei, îi aruncă momeala lui 

Filat de a crea cu comuniştii oguvernare minoritară, care nu a 
durat mult, dar Filat a fost încă o dată compromis. Şi atunci când 
a apărut momentul, lupta dintre cei doi Vlazi a luat sfârşit prin 
încarcerarea lui V. Filat pentru furtul miliardului. Aţi observat 
cât de solidar au votat pentru lipsirea de imunitate a lui Filat, cu 
excepţia membrilor fracțiunii PLDM. Pentru găinăriile sale 
politice şi economice comise Filat a plătit cu propria libertate, 
iar acest partid atât de promiţător a fost dus prea rapid la groapa 
de gunoi. Fiind decapitat şi mai punând în aplicare măria sa 
banul, în scurt timp fracțiunea PLDM a fost părăsită de o parte 
din membrii săi. Pentru a profita la maximum de această situație 
V.Plahotniuc, care în acel moment nu era nici parlamentar, nici 
vice-preşedinte al PDM, la un miez de noapte creează o nouă 
construcție parlamentară —,Platforma Social-Democrată”, mai 
cumpărând în acest scop 14 parlamentari ai PCRM şi şapte de la 
PLDM. Astfel, o formaţiune politică cu doar 17% acumulate în 
ultimul scrutin electoral a ajuns astăzi să controleze 67% de 
deputaţi. 

Acum se pare că Kremlinul şi-a atins scopul: nu mai există 
un partid proeuropean puternic. Nu mai există o majoritate 
proeuropeană. Acum, în sfârşit, poate fi pus în aplicare planul 
Moscovei: de a aduna împreună toate aşchiile proruse şi a 
constitui acea platformă prorusă care să realizeze anularea 
Acordului de asociere, implementarea planului Kozak de 
federalizare a Republicii şi reîntoarcerea acestei aşchii de 
pământ în ţarcul numit „uniune vamală” (a se vedea Rusia 
imperială). Un prim pas spre realizarea acestui plan este 
acapararea instituției prezidenţiale. Promovându-i insistent pe 
cei doi (Dodon şi Lupu), Kremlinul îşi poate asigura câştigul 
acestei instituţii. Următoarea fază va fi alegerile parlamentare. 

Ei bine! Să ne întrebăm ce fac cocoşii noştri de pe centru- 
dreapta? Se zbat fiecare în cuşca sa,aşteptând să fie păpaţi de 
vulpoiu Dodon şi lupul Lupu. Punând în prim-plan interesele 
înguste de partid, marea rânză moldovenească, liderii partidelor 


88 


de centru-dreapta nu fac altceva decât să-l aducă în fotoliul 
prezidenţial pe unsul lui Putin. 

Ceea ce se mai poate salva se află în mâinile Măriei Sale 
alegătorul. Dacă pe liderii partiduţelor de dreapta nu i-a dus 
mintea să iasă cu un candidat unic atunci acest lucru să-l facă 
alegătorul: să voteze masiv împotriva lui Dodon şi Plahotniuc 
(alias M. Lupu), unul dintre autorii Furtului Secolului, prin 
votarea unui singur candidat cu şanse de a accede în turul doi. 
Acest candidat este dna Maia Sandu, care, pe lângă unele 
neajunsuri caracteristice oricărui om care încearcă să facă ceva, 
are o serie de calități importante pentru un preşedinte: nu a fost 
implicată în niciun un scandal politic şi economic; este o 
persoană hotărâtă, pragmatică, capabilă să-şi realizeze (atât cât 
îi va permite instituţia prezidenţială) programul electoral; şi, nu 
în ultimul rând, este femeie, care poate fi mai credibilă decât 
bărbaţii candidaţi, care ne-au mai minţit şi în alte alegeri. Le 
priveam cu respect deunăzi la un eveniment pe cele cinci 
primăriţe din sudul Basarabiei, în localităţile cărora în pofida 
situaţiei economice actuale precare din Republică, lucrurile 
merg mult mai bine decât în alte localităţi. De câtă înţelepciune 
au dat dovadă alegătorii acestor sate. 

De ce să nu dăm dovadă de înţelepciune la nivel statal. Să 
ne lumineze domnul să nu votăm în niciun un caz necuratul (pe 
socialiştii comunişti Dodon şi Lupu, care sunt urmaşi ai lui Ilici 
în pofida recolorării lor). Să nu uităm minunata zicală populară: 
„Lupul părul îşi schimbă, dar năravul ba”. 


Literatura şi Arta nr. 38, 22 septembrie 2016 
http://www.revistasingur.ro/altele/15574-2016-09-21-07-15- 
19?q=altele/15574-2016-09-21-07-15-19 

http://www.agero-stutigart. de/REVISTA- 
AGERO/COMENTARII/Basarabia-prezidentialele-pericolul-Valeriu- 
Dulgheru-Agero-2016.htm 
http://www.art-emis.ro/analize/3755-pericolul-care-de-pandeste.html 

ÎNDEMN LA RAȚIUNE 


„Şi totuşi ce ar trebui făcut ca Basarabia să nu cadă 
din timp, acum, la întretăierea de milenii?” 
(Parafrazare a lui lon Deaconescu) 

„Să nu mai fim paraziţii unor glorii desuete ale 
moldovenismului primitiv. Să conştientizăm propria 
noastră identitate” 

(Parafrazare a lui Emil Cioran) 


Se întâmplă ceva cu această aşchie de popor român dintre 
Prut şi Nistru, căzută din timp. Unde au dispărut urmaşii celei 
mai mari civilizaţii europene a timpului — civilizaţia 
cucuteniană, urmaşii primului popor european — pelasgii 
(hiperboreenii!), urmaşii „celui mai mare neam al tracilor” 
(Herodot)? Unde au dispărut urmaşii celui mai viteaz popor — ai 
dacilor, care i-au silit prin forța armelor pe stăpânitorii lumii, 
romanii, să le plătească tribut o anumită perioadă de timp, iar 
prin forța lor moral-spirituală — să construiască în cinstea dacilor 
columne, statui, care astăzi stau măreţe în cele mai mari muzee 
ale lumii. 

Au trecut peste noi valuri de migratori din est (avari, 
pecenegi, huni, maghiari, slavi, bulgari, tătari) şi am rezistat. 
Peste 300 de ani de asuprire otomană, chiar şi cei peste o sută de 
ani de asuprire rusească ţaristă nu au deformat într-atât psihicul 
românului basarabean cum a făcut-o regimul ruso-bolşevic, care 
a implantat atât de adânc virusul celei mai antiumane, 
anticreştine ideologii — molima comunistă —, transformându-i pe 
unii în s(c)lavii pe veci ai imperiului din răsărit (unul dintre ei 
este I. Dodon). Le-au dus părinţii, bunicii, fraţii în Siberia, iar 
unii din ei astăzi îi votează pe urmaşii călăilor părinților lor. 
Fraţii noştri de peste Prut în doar câţiva ani au adus în satele 
noastre ajutoare de peste un miliard de euro sub formă de 
reparaţii şi construcţii de şcoli, grădiniţe, drumuri, microbuze 

pentru copii, iar stimaţii noştri frați şi părinţi îi votează pe 
antiromânii Dodon, Lupu, Voronin ş.a. Ce virus le-a afectat 
memoria? Trec deseori prin satul Budeşti şi mă impresionează 
frumosul Centru Cultural din sat, construit de o fundaţie 
germană. Culmea, însă, în alegeri budeştenii îi votează pe aceiaşi 
comunişti!!! 

Să luăm doar cazul stimaţilor noştri orheieni, urmaşii 
răzeşilor lui Ştefan cel Mare. Călcaţi în picioare până şi de cei 
mai mici,  neînsemnaţi,  funcționăraşi ruşi,  asupriţi, 
deznaţionalizaţi, rusificaţi timp de peste 100 de ani de cruntul 
regim țarist, au găsit în ei putere să renască precum pasărea 
Phoenix din cenuşă, fiind primii care au cerut Unirea cu Patria- 
mamă la 1918. După ocupaţia sovietică din 1940, grupul bravilor 
tineri liceeni ai Liceului „V. Lupu” din Orhei, membri ai 
Organizaţiei ilegale „MAJADA-HONDA”, au fost printre primii 
care au sfidat regimul sovietic de ocupaţie, majoritatea lor, încă 
copii de 16-17 ani, fiind condamnaţi la moarte. Orheienii au fost 
printre cei mai importanți membri ai rezistenţei antisovietice 
postbelice. După 50 de ani de asuprire sovietică orheienii erau 
printre primii pe baricadele Mişcării de Eliberare Naţională în 
anii 90. În alegerile în primul (şi ultimul!) parlament unional 
ales în mod democratic, orheienii l-au ales cu 95% de voturi pe 
unul dintre militanţii Mişcării de Eliberare Naţională, poetul şi 
patriotul Nicolae Dabija. Însă la distanţa de doar 25 de ani de 
aşa-numita independenţă stimaţii noştri orheieni îl aleg cu o 
majoritate covârşitoare de voturi (62%) pe unul dintre inculpaţii 
principali în „furtul miliardului”. Îi privesc cu jale pe orheienii 
aduşi la Chişinău să scandeze pentru eliberarea lui Şor. 

Ce se întâmplă cu bravii noştri orheieni de altădată? Unde 
şi când şi-au pierdut aceştia verticalitatea, mândria şi onoarea de 
cândva? Mă cutremură logica unei orheience, care spune că: 
„Sor a furat, dar face şi lucruri bune în Orhei”. O logică atât de 
deformată este periculoasă. Cum să mergi spre Europa cu o 
astfel de percepţie a realității? Să-i permiţi unui hoţ să fure din 

buzunarul tău (şi al ei!) miliarde de lei, cheltuind apoi din aceşti 
bani furați doar câteva milioane de lei în infrastructura 
Orheiului, şi să consideri acest lucru firesc este împotriva 
oricărei logici normale. Una din principesele regelui Spaniei a 
fost lipsită de acest titlu doar pentru câteva mii de euro neplătiți 
în calitate de impozit. 

Exemplul Orheiului cu hoțul Ilan Şor în frunte este un caz 
particular, dar, din păcate, poate fi generalizat la scara întregii 
Republici. Dodon şi Lupu sunt acelaşi Şor la scară națională. 
„Lasă-i să fure, însă ne promit că vor construi raiul (după 
modelul rusesc)”, spun unii creduli. În toamna anului trecut, 
Plahotniuc (oligarhul putred de bogat şi păpuşarul din umbră a 
tot ce mişcă în acest spaţiu) ne promitea că o să construiască în 
acest colţ de ţară atât de prost guvernat cu oameni atât de creduli 
(să nu spun mai dur!) râuri de lapte şi miere. Seară de seară, 
televiziunile lui trâmbiţează despre marile succese ale guvernării 
Plahotniuc de astăzi. Alte televiziuni ale lui Dodon ne luminează 
seară de seară cât de bine a funcționat viceprim-ministrul Dodon 
în guvernul lui Greceanii, care a realizat „cele mai mari succese 
(indexarea pensiilor, majorarea salariilor)”. Mai avem şi zeci de 
canale ruseşti care îl prezintă pe Dodon deja preşedinte. De la 
care televiziuni (pe care, de altfel, nu le avem. Până şi ProTV 
face propagandă electorală pentru Dodon şi Plahotniuc!) să afle 
moş Ion că la plecarea lor (şi a viceprim-ministrului Dodon!) au 
lăsat noii guvernări democrate, în 2009, o gaură în buget de circa 
1 mlrd. de lei! Toate acestea se fac pentru cei doi în campania 
electorală la prezidenţiale, care, conform legii, încă nu începuse. 
Ei bine, legea e scrisă pentru ceilalți candidați, nu şi pentru 
Dodon şi Lupu. 

Divizarea dreptei nu e întâmplătoare. Ţin să menţionez 
faptul că şi în Sfatul Ţării-2 au existat unele minţi fierbinţi care 
insistau pentru propunerea unei candidaturi proprii la 
preşedinţie. Până la urmă, a învins rațiunea. La mijloc nu este 
doar problema blestematei rânze moldoveneşti. Acum pentru 

măria sa alegătorul a devenit mult mai clar. Dacă spre finele 
campaniei electorale candidaţii mărunți de pe dreapta nu-şi vor 
retrage candidaturile în sprijinul unei candidaturi capabile să le 
facă concurenţă celor doi candidaţi ai Moscovei (Dodon şi Lupu, 
atunci alegătorul va fi nevoit să-i taxeze. 

Ecuația alegerilor prezidenţiale, într-un fel, a devenit 
simplă de tot. Schema e foarte 
clară. Kremlinul face tot posibilul 
ca în turul doi să ajungă protejaţii 
săi — Dodon şi Lupu (Plahotniuc), 
Lupu având doar rolul de a-i 
asigura victoria lui Dodon. Uns 
anterior de către Putin la postul de 
preşedinte al guberniei Basarabia 
(aşa cum procedau sultanii cu 
domnitorii moldoveni trădători!), 
socialistul comunist Dodon 
deunăzi a fost uns şi de patriarhul 
Kirill (dacă nu ar fi un kaghebist, 
ci un adevărat promotor al credinţei, ar fi luat în considerare 
faptul că încă nimeni nu a ridicat de pe comunişti-socialişti 
anatema patriarhului martir Tihon, din 19 ianuarie 1918!). Fac 
acest lucru în mod deschis, nici nu-şi mai camuflează acţiunile 
cu fraze şi declaraţii. La una din emisiunile prezentate la postul 
Accent TV, moderatoarea îl întreabă pe interlocutorul său V. 
Ţurcan de la PSRM: „Cu cine va dori Dodon să se întâlnească 
în turul doi?”. Neprimind răspunsul lui V. Ţurcan, tot ea 
răspunde: „Dacă va fi o candidatură a dreptei, atunci va fi o 
adevărată catastrofă geopolitică. Dacă va fi omul puterii (adică, 
Lupu — n.n.), va fi o chestiune internă... Plahotniuc a făcut 
maximum posibil să divizeze dreapta, astfel creându-i condiţii 
favorabile lui Dodon”. Duduiţa este portavocea lui Dodon. Este 
o recunoaştere în plus a ceea ce devenise evident. Lucrul acesta 
îl înţeleg mai toţi care posedă o elementară rațiune. Să nu-l 

înţeleagă dl M. Ghimpu care, în funcţia sa de preşedinte 
interimar, a făcut mult pentru a ne spăla pe faţă de ruşinea 
sclavului sovietic, pentru care lucru în alte condiţii (în caz că ar 
fi avut un alt rating!) l-aş fi votat neapă rat? Să nu înţeleagă dl 
Iurie Leancă, pe care, de asemenea, în alte condiţii l-aş fi votat 
fără rezerve şi pe care îl consider cel mai bun fost şi viitor 
premier de la independenţă încoace? Să nu înţeleagă doamnele 
V. Pavlicenco şi A. Guţu, al căror unionism nu poate fi pus la 
îndoială? Despre ceilalţi candidaţi nu face să vorbim. Ei au rolul 
de a rupe 1-2 procente din electoratul dreptei, care, de altfel, ar 
putea fi decisive pentru trecerea în turul doi. 

Mai există o şansă (cu toate că suntem în situaţia broaştei 
din ciocul gâtlanului moscovit!) de a dejuca planurile 
Kremlinului, care de o jumătate de an îi implantează metodic în 
minte lui moş Ion percepţia lui Dodon preşedinte. Să avem oare 
mintea atât de scurtă, încât, să uităm de ameninţarea recentă a 
lui Dodon că în toamnă (când va deveni preşedinte!) unioniştii 
vor fi lichidaţi (poate în desele sale vizite la Moscova Dodon 
déjà a negociat vreun colțişor de Siberie unde va trebui să ducă 
vreo 40% din populație, adepţi ai unionismului, aşa cum au făcut 
predecesorii săi în anii '50). Aşteptăm rezultatele sondajului de 
săptămâna viitoare, care vor arăta opțiunea electoratului de 
centru-dreapta, şi sunt sigur că această opţiune va fi candidatura 
dnei Maia Sandu. Cea mai judicioasă decizie a dlui A. Nastase, 
luată în ultimii doi ani, va fi retragerea sa din cursa electorală. 
Va fi cea mai bună dovadă de luptă împotriva oligarhului 
Plahotniuc, care a transformat acest colţ de ţară într-un stat 
captiv. Acelaşi lucru va trebui să-l facă şi să adere la blocul celor 
trei partide (PLDM, DA şi PAS) şi dl M. Ghimpu (PL), lu. 
Leancă (PPEM), doamnele V. Pavlicenco (PNL) şi A. Guţu 
(Dreapta). Aceasta ar fi, de asemenea, o bună şansă pentru 
coalizarea segmentului de centru-dreapta în viitoarele alegeri 
parlamentare, care s-ar putea să vină mai devreme, în care 

şansele stângii sunt mari (stânga o percep constituită din PSRM, 
PCRM şi PDM). 

Rămânerea în cursa electorală a celor din urmă va fi 
înţeleasă de electorat ca un joc cu Plahotniuc-Dodon şi va fi 
taxată de măria sa Alegătorul. Să nu puneţi la îndoială acest 
lucru, dlor lideri de partiduţe. Să facem tot posibilul (şi 
imposibilul!) ca în turul doi să treacă candidatul de centru- 
dreapta. Iar în turul doi, având în faţă un singur scop, îl putem 
pune pe buldogul Kremlinului, Dodon, cu botul pe labe. Am mai 
făcut-o şi alte dăţi. Este un îndemn la raţiunea celora care o au. 
Este un strigăt din hăul în care am fost aruncaţi. Şansele 
proeuropene şi unioniste ale acestui colț de ţară atât de prost 
guvernat sunt în mâinile voastre, domnilor candidaţi fără şanse 
la preşedinţie. Să facem acest Pas, pentru a nu permite acestui 
colţ de ţară să cadă completamente din timp. 

Să vă lumineze Dumnezeu măcar în al doisprezecelea ceas! 


Literatura şi Arta nr. 40, 06.10.2016. 
http://www.agero-stuttgart. de/RE VISTA-AGERO/COMENTARII/ 

DIN NOU TRĂDAȚI! 


„Speranţa că americanii vor veni şi vor elibera 
Europa de Est a însufleţit milioane de oameni din 
Romania şi din întreaga regiune ocupată de Armata 
Roşie. Acest fenomen a fost doar una dintre multele 
forme în care America a fost prezentă în Romania 
Războiului Rece”. 

(Scriitorul Bogdan Barbu despre cartea lui „Vin 
americanii”) 


Scriam ceva mai înainte că vom avea parte de o toamnă 
fierbinte. Am greşit. După ultimele evenimente din ultimele zile 
ale ultimei luni de vară se pare că va fi una foarte fierbinte, chiar 
incendiară. Voi încerca să cronometrez această scurtă perioadă. 

Pe 27 august a avut loc fastuoasa serbare a 25 de ani de 
independenţă (independenţă inventată, pe care n-am simţit-o toți 
aceşti 25 de ani, cu o armată străină de ocupaţie pe teritoriul ei, 
cu o serie de guvernări marionete, cu o gaură neagră — 
Transnistria, care ne-a adus la sapă de lemn, cu cei mai proşti 
guvernanţi pe care i-a cunoscut). Pe fundalul crizei politice, care 
durează practic fără întreruperi cel puţin ultimii doi ani, care s-a 
soldat cu golirea haznalei cu zeci de miliarde de lei, cu un stat 
capturat de un partid şi care a fost votat doar de 17% din 
electorat, evident, pentru mai mulți, dispoziția nu era de 
sărbătoare. Până la urmă, această zi de mare sărbătoare pentru 
naţiunile adevărate a finalizat cu altercaţii între unii protestatari 
(ai Platformei DA şi ai lui Usatii) şi poliție. Ceea ce nu consider 
normal au fost fluierăturile acestor protestatari adresate inclusiv 
militarilor care mărșăluiau cadențat pe piaţă, unii dintre ei 
participanţi la războiul pentru apărarea patriei pe Nistru contra 
agresorului rus, militarilor străini, coloanelor de pompieri. Dar 
cu totul alogică a fost ieşirea maselor de protestatari pe piaţă în 
momentul când acolo evoluau copiii. 

Ei bine, acest incident a fost precedat de un alt eveniment 
(trist de altfel), care a avut loc cu o zi înainte, neobservat la 
început, umbrit de sărbătoarea independenţei. Pe 26 august 
ambasadorul SUA J. Pettit a ieşit la postul public de televiziune 
cu o declaraţie incendiară, luând în consideraţie, în primul rând, 
momentul electoral. „Moldova nu e România (de fapt Moldova 
e România, căci ea a fost cea care a iniţiat proiectul România la 
1859 —n.n.)... Alăturarea de România nu este o alegere practică 
(alături de Rusia este foarte practică!!!) şi nu este o alegere care 
va face lucrurile mai bune în Republica Moldova... Moldova îşi 
are propria sa istorie (da, de la 1812 — n.n.! Bravo tinerilor de 
la Bucureşti şi Chişinău care i-au venit în ajutor diplomatului în 
problemele de istorie a Moldovei). Este important ca moldovenii 
să se recunoască a fi moldoveni, o naţiune aparte (pentru cine, 
pentru Rusia sau SUA?)...Moldova este o ţară multietnică (un 
adevărat Babilon!!! — n.n.)... Mai este şi Transnistria, care are 
nevoie de un statut special (prin ce diferă de poziția lui Putin 
exprimată de Kozak, Rogozin ş.a. — n.n.)...”. La un moment dat, 
mi s-a părut că vorbeşte ambasadorul Rusiei (cu porcăriile căruia 
parcă ne-am obişnuit deja), Molotov, Jirinovski, Rogozin, şi nu 
ambasadorul SUA, ţară în care îşi pun speranţele toţi oprimaţii 
de sub regimurile dictatoriale dornici de libertate. Dacă este o 
opinie personală, aş mai înţelege-o cumva, luând în consideraţie 
înclinația ambasadorului spre est (absolvent al Universităţii de 
Stat din Iowa, cu specializare în Studii internaţionale şi în limba 
rusă (1978); funcționar la Ambasada SUA de la Moscova (1983 
— 1986); consul general adjunct (1992-1994), directorul 
Centrului din Washington al Programului pentru refugiații 
sovietici (1995-1997); consul general al ambasadei SUA (2003- 
2007)). De luat în considerare şi faptul că Ambasadorul SUA, în 
aceeași zi (26 august), a avut o întrevedere cu I. Dodon la sediul 
PSRM! Aceasta poate fi privită doar ca un element al campaniei 
electorale a lui Dodon. 

Teamă mi-e că este o decizie luată la nivel de stat, că am 
fost iarăşi trădați (a câta oară!!!). Trădaţi la 1812, când am 
încăput în gura ursului, din care am scăpat ca prin minune e 
drept, cam şifonaţi! doar peste o sută de ani (1918). Trădaţi am 
fost de ţara-mamă la 1940, când am fost abandonaţi, aruncaţi în 
ghearele ursului, de astă dată, sovietic (de fapt vânduți am fost 
de Germania la 23 august 1939!); trădațila 1944 la Ialta; trădați 
la 1988 la Malta, în 1991 când nu s-a realizat Reunirea, pentru 
care existau condiţii propice, în special, în cele 5 luni de zile de 
dualitate de putere în Rusia între Gorbaciov-Elţin. Să fim oare 
trădaţi şi de această dată? Dacă derulăm niţel şirul evenimentelor 
din ultima vreme, găsim că acum câteva săptămâni presa scria 
de vizita de lucru a lui Lavrov la Washington. Întrevederea lui 
Lavrov cu Kerry a durat tocmai 12 ore. Ce o fi discutat între ei 
atâta timp? Oare nu şi despre interesele geopolitice ale celor 
două supraputeri? Oare nu se repetă pactul din 1993: SUA este 
dezinteresată în sud-estul Europei, cedând Republica Moldova, 
Ucraina şi Georgia în sfera de influenţă rusească în schimbul 
unor parteneriate în Siria, Afganistan, posibil în Iran şi alte zone 
de interes? 

Se simte gustul amar al acestei noi trădări, care a mai fost 
şi altă dată. „4m aşteptat mult timp şi majoritatea dintre noi au 
înțeles că aşteptăm degeaba...”, spuneau cu regret mulți din 
rezistența anticomunistă din România, dar şi din Basarabia 
postbelică, maltrataţi în celulele nkvd-ste. Americanii nu au mai 
venit. Nu ştiau cei din rezistenţa anticomunistă că Basarabia, 
România, dar şi întreaga Europă de Est, fuseseră deja vândute de 
americani în 1944 la reuniunea de la Ialta. În acelaşi context se 
încadrează şi reacțiile foarte rapide ale „avocaților ruşi”. Cel 
mai clar referitor la adevăratul scop s-a exprimat 
ultranaţionalistul V. Jirinovski: „Li s-a dat de înțeles 
conducătorilor Moldovei ca ei să nu încerce unirea cu România, 
confruntindu-se cu Rusia. Vedeţi, deja este un plus. Se pare că 
Barack Obama nu mai are nevoie de o zonă tensionată în 

Europa. De aceea, se poate ajunge la înţelegere... Prin Moldova 
şi Transnistria noi avem posibilitatea să influențăm vecinii, să 
zicem, asupra Finlandei, Poloniei şi României. E mai bine să 
influențăm întreaga lume...” consideră Jirinovski. Directorul 
ştiinţific al forumului germano-rus A. Rar, comentând 
declarațiile ambasadorului american, a menţionat: „Declaraţiile 
lui Pettit nu sunt întâmplătoare. Să nu uităm că ambasadorii 
SUA în astfel de ţări precum Republica Moldova şi Ucraina sunt 
un fel de guvernatori. În acest caz declaraţiile ambasadorului 
SUA în Republica Moldova vorbesc fie despre schimbarea 
relaţiilor cu Rusia pe fundalul evenimentelor din Ucraina, fie că 
este rezultatul unei analize a ceea ce s-a întâmplat în 
Ucraina...”. 

Pe de altă parte, bunul nostru avocat Dan Dungaciu în 
discursul său „Apără-mă, Doamne, de prieteni“ referitor la 
declaraţiile ambasadorului american la Chişinău indică zece 
puncte, menționând: „A nu reacţiona la declaraţiile 
ambasadorului Statelor Unite în Republica Moldova este, din 
perspectivă românească, o ipocrizie. Un parteneriat strategic 
nu se clădeşte pe şuşoteli, tăceri insidioase şi înghiţit de broaşte 
(geo)politice”. 

În opinia istoricului român M. Diaconescu, consecinţele 
acestei declaraţii a ambasadorului SUA sunt apocaliptice pentru 
aşchia de ţară pe nume Basarabia: „Este îngropat proiectul 
Unirii Basarabiei cu România, deoarece aceste declaraţii vor fi 
percepute ca decizie fermă a SUA împotriva Unirii Republicii 
Moldova cu România!; politicienii români vor avea un 
argument puternic împotriva unioniștilor: americanii nu 
acceptă Unirea, deci ea nu se poate facel; Moldovenii 
antiunionişti vor susține că SUA nu acceptă Unirea și sunt de 
acord ca Republica Moldova să fie în sfera de influență a 
Rusiei!; Republica Moldova va fi tratată ca un stat tampon între 
NATO şi Rusia!”. 

Într-adevăr, este o situaţie deosebit de incertă, luând în 
considerare şi prestaţia foarte proastă a liderilor partidelor de pe 
centru-dreapta. Aţi observat cum în ultima zi de vară la masa 
înregistrărilor candidaților la preşedinţie era îmbulzeală, în 
special, pe eşichierul de centru-dreapta: tocmai vreo 4-5 
candidaţi. Pe stânga este unicul candidat Dodon, care e şi unsul 
Kremlinului, Ciubaşenco fiind doar de formă, pentru a masca 
totala susţinere a stângii şi Kremlinului a unicului candidat 
Dodon şi a mai sustrage voturi de pe centru. Dodon este pe cal 
alb şi se vede deja în fotoliul de preşedinte. Şi-a mai chemat pe 
cineva din artileria grea de la Moscova. În acest sens este privită 
vizita unui emisar al Moscovei, Oleg Paholkov, deputat în Duma 
Rusească din partea partidului „Spravedlivaya Rossiya”, prieten 
bun al lui Rogozin şi mai bun (conform propriei declaraţii!) cu 
Dodon. Nici nu reuşise polittehnologul rus să aterizeze la 
Chişinău că a şi fost catapultat pentru început la una din 
emisiunile şovine de la postul Accent TV al lui Dodon, ca în 
aceeaşi seară să apară şi la emisiunea celui mai mare trădător 
contemporan al Neamului, I. Roşca, de la cel de-al doilea post, 
NTV, al lui Dodon. Îţi produce greață modul cum acest altădată 
„mare naţionalist” mai că nu-i pupa tălpile emisarului rus. 
„Dodon va deveni preşedinte. El este un foarte bun politician. 
Într-o Moldovă atât de mică nu se pot naşte doi Dodoni... Eu 
sunt sigur că Rusia îl va ajuta în avans pe Dodon dacă Dodon 
va fi ales preşedinte... Fără Rusia nu puteți exista (adăugând 
după o pauză — economic). Noi aşteptăm vinurile voastre, însă 
daţi să fim prieteni!!! Când a venit Rogozin la voi, funcţionarii 
voştri mai nu-i Sărutau picioarele pe scările avionului, însă la 
ieşirea din aeroport cei cu merele l-au huiduit... Trebuie să vă 
hotărâți, în Sfârşit, cu cine sunteţi...”— sunt doar câteva selecțiuni 
din, în mare parte, monologul emisarului Kremlinului la cele 
două emisiuni. 

Ei bine, ce facem noi, cei mulți, dar...? Să ne lăsăm călcaţi 
în picioare de nişte intruși şovini ruşi şi de lacheii lor locali? Într- 

un fel, este înțeleasă dorinţa fiecărui partiduţ să-şi testeze 
puterile, să-şi încerce candidatul. Dar cineva îşi pune întrebarea: 
cât ar putea să ne coste aceste experimente, în special, în situaţia 
actuală extrem de complicată? Oare nu e clar că prin toate aceste 
găinării se toarnă apă la moara lui Dodon? Această îmbulzeală 
la mesele de înregistrare pentru diverse funcţii în stat este o boală 
basarabeană născută în această perioadă de independenţă — 
fiecare lideraş de partiduţ se vede un Napoleon. Ei bine, cum 
spunea fostul premier Cernomîrdin: „Am dorit cum e mai bine, 
dar s-a reuşit ca întotdeauna”. S-a întâmplat ceea ce s-a 
întâmplat. Dar le va ajunge minte celor de pe centru-dreapta să 
nu se cotonogească prea tare, ca să iasă viu măcar unul din ei în 
turul doi? 

Pentru mine este absolut clar. În această situaţie extrem de 
dificilă doar dna Maia Sandu (nu că e cea mai bună printre 
candidaţii de centru-dreapta, dar este cea cu cele mai bune 
şanse!) ar mai fi în stare să-i creeze concurență unsului 
Kremlinului, I. Dodon. De ce să mai experimentăm şi să-l 
căutăm pe dracu? Daţi să ne mobilizăm, cum au mai făcut de 
atâtea ori strămoşii noştri în multimilenara istorie în momentele 
de răstrişte, şi să demonstrăm acum ambelor supraputeri că nu 
suntem nişte mămăligari. Să facem tot posibilul ca I. Dodon să 
nu devină preşedinte, aşa cum am mai făcut-o în 2012 la 
alegerile locale în Chişinău. Toată lumea proeuropeană de orice 
culoare trebuie să înţeleagă că opţiunea „fără România“ devine 
opţiunea „fără Europa”. A pierde un atare avocat al integrării 
noastre europene cum este România este mortal pentru viitorul 
Republicii Moldova. 

Să ne lumineze Cel de sus măcar în ceasul al 
doisprezecelea! 


Literatura şi Arta nr. 36, 09.09.2016 
http://revistasingur.ro/altele/15460-valeriu-dulgheru-din-nou- 
trdai?q=altele/15460-valeriu-dulgheru-din-nou-trdai 


101 


25 DE ANI DE INDEPENDENȚĂ? 


“Dacă ve-ţi insista asupra problemei independenţei, 

vă vom organiza două republici”. 

(A. Lukianov. Preşedintele Sovietului Suprem al URSS, 
aa Aa 1990) 


S-au ţinut de cuvânt: au organizat 
două enclave separatiste — Transnistria şi 
Găgăuzia — cu rolul de frână pentru 
Republica Moldova în aspirațiile ei de 
independenţă, reunificare şi de integrare 
europeană. În general, Independenţa unui 
popor este cea mai mare cucerire, este o 
categorie istorică. Cu cât fast este 
sărbătorită această zi, de ex., în SUA, Franţa şi în alte ţări. În 
cazul Basarabiei, rupte din trupul Moldovei la 1812, noţiunea de 
independenţă este una specifică. Aflată timp de peste 100 de ani 
sub cruntul jug rusesc Basarabia, graţie Generației de Aur de la 
1918, şi-a declarat independenţa faţă de Imperiul Rus la 24 
ianuarie 1918, care era însă doar un prim pas spre Reunirea cu 
Țara, înfăptuit la scurt timp — la 27 martie 1918. 

La 28 iunie 1940, Basarabia este din nou ruptă din trupul 
Țării de regimul stalinist. După o serie de amputări (nordul şi 
sudul îi sunt tăiate) şi ataşarea unei mici părţi a fostei RASSM 
la 2 august 1940 este formată Republica Sovietică Socialistă 
Moldovenească (RSSM) cu un statut doar declarat de egală între 
celelalte 14 republici unionale. În realitate însă nu se deosebea 
prin nimic de statutul de gubernie din fostul Imperiu Rus. În 
Basarabia lupta pentru independenţă nu a încetat pe tot parcursul 
celor 50 de ani de robie sovietică. O luptă mocnind cu mici 
răbufniri ale unor grupuri mici de adevăraţi eroi naţionali. Marea 
explozie a Mişcării de Renaştere şi Eliberare Naţională a avut 
loc la finele anilor "80, când regimul lui Gorbaciov a mai slăbit 
puţin chingile. Majoritatea locuitorilor din RSSM cerea insistent 

democratizarea societăţii, promovarea valorilor culturale şi 
spirituale româneşti, ruperea cu trecutul comunist şi distanţarea 
de imperiu, restabilirea adevărului istoric. 

În lunile martie — aprilie 1990 au loc primele alegeri libere 
pe circumscripţii. Noul parlament şi-a început activitatea la 17 
aprilie 1990 cu 366 de deputaţi, dintre care doar 94 erau din 
partea Frontului Popular din Moldova, dar fiind reprezentaţi de 
o pleiadă întreagă de intelectuali de forță cu simţire românească 
au ştiut cum să încline balanţa spre interesul naţional. Orice s-ar 
spune, a fost totuşi o generație de parlamentari de talia 
Generației Unirii de la 1918. Ca şi ei cu forţe mici au făcut 
lucruri mari. Acest Soviet Suprem, care a devenit mai târziu 
primul parlament al Republicii Moldova independente, a adoptat 
hotărâri care au pregătit terenul pentru proclamarea 
suveranităţii, apoi a independenţei politice a Republicii. 

Printre primele acte legislative ale noului Parlament au 
fost cele referitoare la simbolurile statului. Mai întâi a fost 
adoptat Tricolorul (27 aprilie 1990), care ulterior şi-a găsit 
expresie în elaborarea stemei de stat. La 23 iunie 1990 a fost 
adoptată Hotărârea nr. 147 cu privire la declararea sărbătorii 
naţionale „Limba Noastră ” şi „Declaraţia de suveranitate”, care 
era mai mult simbolică, RSSM fiind încă în componenţa URSS. 
Cu toate acestea „parada suveranităţilor” republicilor unionale 
a deranjat metropola. Preşedintele Sovietului Suprem al URSS 
de atunci, A. Lukianov, a ameninţat Republica Moldova cu două 
noi entități — Transnistria şi Găgăuzia — dacă mai stăruie pentru 
independenţă. Au urmat însă Declarația de nesusţinere a 
referendumului din 17 februarie 1991 privind menţinerea URSS, 
adoptarea noii denumiri oficiale a statului — Republica Moldova 
— la 23 mai 1991, de asemenea, condamnarea hotărâtă a 
intervenţiei trupelor sovietice în Republica Lituaniană din 12-13 
ianuarie 1991, toate acestea demonstrau că Republica Moldova 
înainta rapid spre ieşirea din URSS. Declaraţia de suveranitate a 
fost deosebit de importantă pentru proclamarea cursului 

strategic spre independenţă. Declaraţia conţinea referinţe la 
„adevărul istoric”. În „Declaraţia de la Chişinău” din 28 iunie 
1990 se menţiona că „Pactul Ribbentrop — Molotov şi Protocolul 
său adițional secret sunt nule ab initio, iar consecinţele lor 
trebuie eliminate”. 

Puciul eşuat de la Moscova din 18-21 august 1991 a 
pecetluit definitiv soarta imperiului. Convocat de urgență, 
Parlamentul a adoptat la 21.08.1991 o declaraţie, în care 
acțiunea puciştilor era calificată drept „o lovitură de stat 
reacționară şi anticonstituțională, tentativă de a restaura 
trecutul prin înşelăciune, presiune şi violență”. Tentativa 
loviturii de stat a devenit argumentul de bază pentru cei sceptici 
de a urma calea independenţei hotărâtă deja şi de alte republici. 
La 24 august 1991, prezidiul Legislativului a convocat pentru 27 
august 1991 şedinţa extraordinară a Parlamentului dedicată 
proclamării independenţei. În paralel cu şedinţa Parlamentului, 
în centrul capitalei avea loc Marea Adunare Naţională, moderată 
de ilustrul om de cultură şi patriot Ion Ungureanu „deja ministru 
al Culturii şi Cultelor”. A fost un eveniment de importanţă 
majoră pentru această aşchie de popor român (păcat că nu a fost 
făcut pasul următor — Unirea cu Țara). Merită totuşi de 
menționat că acel parlament condus de acad. A. Moşanu 
împreună cu primul preşedinte al Republicii Moldova, M. 
Snegur, în condiţii de incertitudine, creată de puciul 
antigorbaciovist de la Moscova, au declarat independenţa faţă de 
URSS. Oricare ar fi opiniile celor aflaţi pe extrema dreaptă sau 
cea stângă, clasa politică de atunci a dat dovadă de eroism, având 
în rândurile ei personalităţi de vază, care au deturnat istoria. În 
condiţiile când la Chişinău se afla o unitate militară a Armatei 
Sovietice (alte două unități aflându-se la Bălți şi Cahul, 
nemaivorbind de cea de la Tiraspol, care se află acolo şi astăzi, 
după 25 de ani de „independenţă”!!!), acesta a fost un pas riscant 
pentru securitatea personală a acelora care au luat această 
decizie. 

Am fost mulţi şi uniţi în jurul unui ideal — desprinderea de 
jugul colonial economic şi, în primul rând, spiritual sovietic. 
Fiind uniţi, fiind într-un singur gând am obţinut rând pe rând 
limba română şi tricolorul, imnul, schimbarea la față a 
Chişinăului, scoaterea în afara legii a partidului comunist 
criminal, suveranitatea şi, în sfârşit, independenţa de fostul 
imperiu sovietic. Am fost poate prea idealişti la începuturi, 
atrăgând mai multă atenție laturii spirituale şi neglijând 
completamente pregătirile pentru preluarea puterii prin 
cultivarea şi selectarea cadrelor, inclusiv pentru conducerile 
viitoarelor partide. Din fostul imperiu sovietic, dar poate din 
întregul lagăr socialist, am fost primii care, fiind încă în 
genunchi, am ridicat la început capul, apoi ne-am ridicat în 
picioare, ne-am îndreptat şira spinării şi i-am înfruntat (la 
început doar cu privirile, iar mai apoi şi prin acţiuni) pe cei care 
se considerau stăpâni pe veci. Avântul mişcării de eliberare 
naţională în Basarabia a fost, într-adevăr, spectaculos. 

Mai apoi s-a întâmplat ceva cu noi. Am tot dat ca racul 
înapoi, cedând mereu pozițiile neocomuniştilor revopsiţi în alte 
culori ca, în sfârşit, să-i readucem la guvernare pe cei care 10 ani 
în urmă fuseseră scoşi în afara legii — comuniştii, dau cu un alt 
babac în frunte. În perioadele următoare realizările au fost mult 
mai modeste dacă să nu vorbim despre unele mişcări „înainte” 
ca racul. Probabil şi în cazul nostru a fost valabil aforismul 
„Revoluţiile le gândesc idealiştii, le înfăptuiesc masele, iar 
roadele le culeg ticăloşii”. Ce s-a întâmplat totuşi cu noi? Cine 
este de vină pentru dezastrul în care mai rămânem încă? Greu de 
răspuns. Au fost mai mulți factori interni şi, în special, externi 
(invadarea Republicii Moldova în raioanele din stânga Nistrului 
de către trupele ruseşti, blocajele economice şi energetice din 
partea Rusiei etc.), care au influenţat procesele din acest colţ de 
țară „cu oameni harnici, dar cu conducători proşti” (M. 
Eminescu). 

De jure sclavul sovietic de ieri, trecut prin deportări, 
gulaguri, foamete, închisori, colectivizare forțată şi 
deznaționalizare acerbă, devenise liber. Nu însă şi de facto. 
Imperiul sovietic nu era dispus să cedeze atât de uşor ceea ce a 
acaparat tătuca Stalin. KGB-ul şi-a infiltrat oamenii săi în 
conducerea Mişcării Naţionale, care mai apoi au trecut în fruntea 
partidelor nou formate. Pregătindu-se de acest sfârşit ruşinos, 
regimul sovietic a creat pe teritoriul Republicii Moldova cele 
două enclave separatiste — cea din stânga Nistrului şi din sudul 
Republicii — Găgăuzia, care pe parcursul acestor 25 de ani au 
avut rolul calului troian. 

Astăzi Republica Moldova este aidoma unei nave serios 
naufragiate cu cârma defectată, care de peste 25 de ani pluteşte 
cum bate vântul fără a ajunge la vreun mal. Este o construcție 
statală creată artificial, care nu are o identitate naţională 
distinctă, aşa cum o au cei din Ţările Baltice, nu are un scop 
statalist bine determinat, întreaga populaţie fiind, în linii mari, 
împărțită în două părți aproximativ egale: o parte orientată spre 
Uniunea Europenă şi România, acolo unde ne sunt rădăcinile, iar 
altă parte — în special alogenii şi o parte din moldoveni 
dezinformaţi şi debusolaţi de sistemul mediatic prorusesc 
extrem de agresiv — spre Rusia. 

Statalitatea Republicii Moldova a dat faliment, lucru 
demonstrat de cei 25 de ani de idependenţă, care au condus la un 
fiasco total. Aproape toţi cei de la guvernările, care s-au perindat 
de la 1991 încoace, indiferent de culoare politică, cu excepția 
primului parlament, care a fost unul de idealişti, dar care a 
realizat cel mai mult în planul constituirii acestei unităţi statale, 
şi-au dorit un soi de statalitate anapoda, în care poți să fii 
„țarevici”, să faci orice găinării politice şi economice, pentru 
care însă nu vei fi tras la răspundere. De fiecare dată sistemul de 
drept era sub cei de la putere. Actualmente se află sub oligarhul 
V. Plahotniuc, care este unul din actorii Furtului Secolului. Orice 
aderare în Vest sau chiar în Est le-ar putea limita libertatea de a 

comite tot ce le tună prin cap fără să fie traşi la răspundere. 
Exemplul României, unde o bună parte din politicienii corupți 
stau la răcoare, îi îngrozeşte. Estul, de asemenea, ar putea să le 
limiteze spaţiul de manevrare (a se vedea, de a fura). Tot mai 
mulți analişti politici au ajuns la concluzia că proiectul statalist 
al Republicii Moldova este ireal şi că trebuie căutate alte căi 
pentru ca omului de rând să-i fie bine. Tocmai din această cauză 
are loc exodul masiv al populaţiei, mare parte dintre care fără 
dorinţă de a se mai întoarce. Omul de rând nu se mai simte 
protejat de cei pe care îi plăteşte, nu mai contează pe ajutorul 
guvernanţilor de a-şi obţine sursele de existenţă pentru un trai 
decent aici acasă. 

Spuneam ceva mai înainte că în acest colţ de ţară, atât de 
divizat pe criteriu geopolitic — est şi vest, până şi cuvântul 
„independenţă” are sensuri diferite. Pentru cei care au votat la 
27 august 1991 independenţa, el avea sensul de independenţă 
faţă de fostul imperiu sovietic. Cu totul alt sens are acest cuvânt 
în gura „socialistului creştin!!!” Dodon, care seară de seară 
apare pe ecranele televiziunilor lui făcându-şi cruce şi sărutând 
icoana (o fi fiind a ţarului Nicolae al I1!) pe fundalul stelelor 
lui roşii, tânguindu-se de „situația grea a poporului, în care l-au 
adus guvernările de până acum, care părăseşte pe un cap 
Republica Moldova” (de parcă el nu a făcut parte din cea mai de 
durată guvernare — cea comunistă, pe perioada căreia exodul 
populaţiei a atins cote maxime!) şi ne felicită de Ziua 
Independenţei. Cel care pe timpul guvernării lor (comuniste) de 
ziua Independenţei împreună cu babacul său V. Voronin, 
preferau să fie la odihnă pe la Karlovy Vary acum s-a făcut mare 
adorator al independenţei, înţeleasă ca independenţă faţă de 
România nu şi de Rusia, pentru care lucrează de zor. 

Pe parcurs s-au cristalizat două opțiuni de bază pentru 
viitorul acestui colț de ţară atât de prost guvernat pe parcursul 
acestor 25 de ani de independenţă: reunirea cu România şi 
Integrarea Europeană. Ideea reunirii cu România a fost foarte 

puternică la începuturi, care mai apoi s-a tot redus. După venirea 
la guvernare a alianțelor democratice, când s-au intensificat 
acţiunile de integrare europeană, a apărut posibilitatea reunirii 
cu România prin integrarea europeană. Găinăriile politice şi 
economice comise în ultima vreme de actuala guvernare au 
redus probabilitatea integrării europene. În acest caz a reapărut 
în prim-plan necesitatea reunificării cu România, numărul 
unioniştilor în ultimii 10 ani crescând de la 2,38% în 2004 la 
22,4% în 2015. Sunt mai mulți la număr, însă insuficienţi pentru 
a realiza Reunirea. O cale mult mai reală în acest sens este cea 
propusă Sfatul Ţării-2 — crearea Uniunii Statale „România — 
Republica Moldova” cu două guverne, două capitale, două 
parlamente, pentru început, ca pregătire a unificării totale 
ulterioare. Este o formulă de compromis bună, care-i satisface şi 
pe unii indecişi, în special, acum când proiectul statalist al 
Republicii Moldova a eşuat lamentabil. Perioada 
experimentărilor a trecut. E timpul să facem alegerea corectă. 
Să ne ajute Dumnezeu să alegem calea cea dreaptă în 
această junglă! 
Literatura şi Arta nr. 31-32-33, 25 august 2016. 
http://revistasingur.ro/altele/15398-valeriu-dulgheru-25-de-ani-de- 
independen?q =altele/1 5398-valeriu-dulgheru-25-de-ani-de-independen 


http://www.mioritausa.news/opinii/25-de-ani-de-independenta-valeriu- 
dulgheru/ 

DIHORELE A REVENIT ÎN COTEȚ 


„Asemenea elite sunt doar bălegarul istoriei”. 
(Hegel) 


Se vorbeşte că criminalii deseori se întorc la locul crimei 
comise. Este şi cazul emisarului lui Putin, Dm. Rogozin. Venit 
în Basarabia în luna iunie curent cu o misiune declarată de 
„relansare a legăturilor economice între Rusia şi Republica 
Moldova”, în realitate a avut misiunea de a-l lansa pe I. Dodon 
în campania electorală la prezidențiale. Vă mai amintiți de 
protestul unor producători de mere chiar la aeroport care l-a 
supărat rău pe Rogozin, care a declarat furios: „Vreţi să vindeți 
mere în Rusia, dar în acelaşi timp cereți să fie închise 
televiziunile ruseşti. Determinaţi-vă odată ce vreți şi cu cine 
sunteți”. Ia adunat atunci pe mai mulți oficiali moldoveni, cărora 
le-a dat comanda să elaboreze o foaie de parcurs privind relațiile 
Republicii Moldova cu Rusia (sau invers!). Următoarea întâlnire 
a fost preconizată pentru luna octombrie (întâmplător!!! Tocmai 
e toiul campaniei electorale). Este absolut clar că vizita lui 
Rogozin face parte din campania electorală a lui Dodon. Pe 
parcursul acestor luni (din iunie până acum) a asigurat susținerea 
majoră (financiară, logistică, informațională, inclusiv trimiterea 
la Chişinău a unor emisari ai Moscovei) a unsului Kremlinului, 
I. Dodon (a se vedea operațiunea rusească BAHAMAS de 
transfer a 33 de milioane de lei pentru finanțarea lui Dodon). 

Rogozin a revenit în coteț (vă mai amintiți injuriile aduse 
nouă, românilor basarabeni, cu ceva timp în urmă) cu aceeaşi 
misiune — de a pune punctul pe „i”: să ne facă pe cei încă indecişi 
să ne decidem, în sfârşit, cu cine suntem. Ce murdării va mai 
turna în capul nostru de astă dată? Ce ordine va mai da pionilor 
săi din Basarabia? Suntem călcaţi în picioare, iar noi tăcem! 
Suntem trataţi ca nişte papuaşi de către velicoruşii de la Kremlin 
şi de kremlinezii locali. În ultimul timp unii dintre conaţionalii 
şovinului Rogozin îşi permit tot soiul de porcării la Dodon, în 
care un tip (dintre alogenii aflați printre noi) a declarat tranşant: 

„De 25 de ani mă aflu între doi debili: unul se consideră român 
(acesta aş fi cu!), iar altul se consideră moldovean (acesta ai fi 
dumneata, tov. Dodon sau Lupu! Cum vă place această 
etichetare a unui „frate mai mare”?). Decideţi-vă odată”. Cum 
vă place, fraților, şi cei care vă consideraţi români, şi cei care vă 
considerați moldoveni? Să ştiţi că „lupul părul şi-l schimbă, dar 
năravul ba”. Îşi mai schimbaseră puţin părul pe parcursul celor 
25 de ani de aşa-numită independenţă. Acum însă consideră că 
a revenit timpul lor. Această încredere le-o insuflă alde Rogozin, 
dar şi cozile de topor autohtone Dodon, Lupu, care acceptă să fie 
numiți de „fraţii lor mai mari” debili. Acelaşi tip continua: 
„Debilism total. În constituţie este scris negru pe alb „limbă 
moldovenească”, iar în şcoli o numesc limbă română, crescând 
astfel generaţii întregi pentru alt stat!”. De ce îşi permite un 
venetic şovin, un derbedeu, care nici măcar nu ne vorbeşte limba 
(s-o numească şi moldovenească, dar s-o vorbească!) să ne 
indice ce limbă vorbim? „Nazi trebuie lichidaţi... Corupţionerii 
trebuiesc împuşcaţi. Personal îi pot împuşca pe unu-doi şi atunci 
va fi ordine” (ca pe timpurile lui Stalin!), a continuat derbedeul. 
De ce nu s-ar comporta în acest mod dacă îndemnul a venit de la 
şeful său Dodon: „Unioniştii trebuie lichidaţi”. Este un 
precedent extrem de periculos. 

Este un îndemn la război civil fiindcă unmonişti sunt 
aproape o jumătate din populaţie. Atmosfera se încinge tot mai 
mult. Declaraţiile unor candidaţi la preşedinţie şi ale acoliţilor 
lor devin tot mai incendiare. Toate acestea fac parte din 
tehnologiile politice ale proasiaticului Dodon şi „proeuropeanu- 
lui” Lupu care, în faţa studenţilor şi profesorilor de la 
Universitatea de Stat din Republica Moldova, a declarat belicos 
că este „moldovean”. Şi eu, tov. Lupu cu accent dâmboviţean, 
sunt moldovean, însă, spre deosebire de dumneata, conştientizez 
că sunt de origine română. 

Care este deosebirea dintre Dodon şi Lupu? Niciuna. 
Ambii promovează  moldovenismul primitiv, „prietenia 
multiseculară” cu Rusia. Ambii sunt făcuţi (politicieni!) de 

acelaşi tătucă (Voronin) şi ambii servind acelaşi stăpân — Putin. 
Doar aparențele sunt diferite. O logică simplă de tot arată că 
Dodon şi Lupu beneficiază de surse financiare enorme. Dovadă 
sunt puzderia de megabannere împrăştiate pe întreg teritoriul 
Basarabiei caresunt schimbate ca doamna mănuşile aproape în 
fiecare săptămână. E de înţeles într-un fel această grabă! 
Campania electorală este scurtă, iar ei trebuie să reuşească să-şi 
afişeze toate -ismele (dodonisme, lupisme şi alte -isme!), pe care 
le citeşti pe toate gardurile, le auzi seară de seară la toate 
televiziunile lor, unde pentru un candidat de rând cum este dna 
Maia Sandu un minut de promovare electorală costă peste 60 
000 de lei, bugetul întregului ei partid pentru o lună de zile. 
Marea problemă a Kremlinului şi a acoliţilor săi Dodon şi 
Lupu (Plahotniuc) este să nu permită trecerea în turul doi a 
reprezentantului de centru-dreapta. Pentru aceasta ei folosesc 
toate mijloacele. „Scopul scuză mijloacele”, iar scopul este unul 
cardinal. Moscova nu vrea să-i dea drumul din gheare jertfei, pe 
care o strangulează metodic de peste 25 de ani. Chiar şi clona 
„Maia Laguta”, o făcătură a lui Plahotniuc, a fost împinsă în 
scrutinul electoral pentru a rupe cu sloganul „Votaţi Maia” 
câteva procente de la Maia Sandu (care ar putea fi decisive!), 
cum a făcut în alegerile parlamentare recente clona „Partidul 
Comunist Reformator”. Sunt lucruri evidente. Dna Pavlicenco, 
care are totuşi structuri teritoriale şi o echipă a PNL-ului, nu a 
reuşit să strângă cele 15000 de semnături, iar scandaloasa Maia 
Laguta, „care se află în politică de peste 25 de ani!” (declaraţia 
îi aparţinei!), o tipă care nu are o echipă de susţinători, care nu 
se află în toate facultăţile mintale (nu în zadar Voronin a pus 
întrebarea dacă toți candidaţii la preşedinţie au trecut controlul 
medical), a reuşit!!! Este clar că Plahotniuc a ajutat-o 
„dezinteresat” să colecteze aceste semnături. Mari minuni se 
întâmplă în acest partid al lui Plahotniuc (PDM). Ba sclipuieşte 
o aşa-zisă platformă social-democrată mişcând deputaţii ca 
pionii pe tabla de şah, ba colectează 19 000 de semnături doar în 
câteva ore (atingând probabil un record mondial!) pentru a o 

pune pe păpuşa sa Lupu în capul listei electorale (a mai fost unul 
pe nume I. Roşca, care dormea la CEC pentru a fi primul pe 
listele electorale!), ba organizează colectarea numărului necesar 
de semnături pentru clonele sale (sunt sigur că are mai multe pe 
segmentul centru-dreapta), care au misiunea de a tulbura apele. 

Deseori auzi că dacă în turul doi vor ieşi Dodon şi Lupu 
vom fi nevoiți să votăm răul mai mic, cum am făcut de atâtea 
ori. Nu sunt sigur că Lupu (alias Plahotniuc) este răul cel mai 
mic. Camuflându-se cu lozinci proeuropene, cu accentul său 
dâmboviţean, el şi-ar putea crea o astfel de imagine. Chiar dacă 
ar fi să credem sloganelor proeuropene ale lui Lupu (Plahotniuc) 
ar trebui să conştientizăm că „Din momentul când un politician 
începe a gândi în categorii morale el nu mai poate formula 
considerente politice” (R. Aron, filosof şi politolog francez). 
Tot răul în acest colţ de ţară în ultimii ani vine de la Plahotniuc 
care a uzurpat toate puterile în stat. 

Şi atunci ce-i de făcut? Să fim chiar aşa cum ne consideră 
„frații mai mari”? Există o şansă de a repara cât de cât situația 
penibilă în care ne aflăm. Este un îndemn către dni M. Ghimpu, 
A. Guţu şi lu. Leancă. Mai promovaţi-vă imaginile personale şi 
ale partidelor pe gratis în această lună însă măcar în ultima zi 
faceţi pasul corect. Este un îndemn către Măria sa Alegătorul: nu 
votaţi hoţii care vă promit marea şi sarea. Dacă vă dă kilogramul 
de macaroane, luaţi-l (este tot din banii voştri), dar în cabina de 
vot votează corect. 

Votaţi pentru un candidat sărac ca şi voi care vă ştie 
durerile. Cei care au furat până acum, vor fura şi în continuare. 
Nu-i votaţi pe cei buni, dar fără şanse. Să ne lumineze Domnul 
în această lună a patimilor. Votaţi Maia Sandu, care are şanse să 
câştige preşedinţia, să spargă acest sistem vicios devenit închis 
fără a putea fi penetrat de cineva din afara sistemului! 

Literatura şi Arta, nr. 41, 12 octombrie 2016. 
http://www.art-emis.ro/jurnalistica/3806-payea-dihorele-a-revenit-in- 


cotetul-nostru.html 
http://www.revistasingur.ro/altele/15664-2016-10-11-10-27-57 

MULT AŞTEPTATA UNIFICARE 


După mai multe săptămâni de aşteptări, de speculaţii, de 
incertitudine, în sfârşit a biruit rațiunea. A avut loc mica Unire 
pe centru-dreapta: partidele PPDA, PLDM şi PAS au un singur 
candidat la preşedinţie, capabil să învingă hidra prorusească şi 
să stranguleze caracatiţa corupției în acest colţ de ţară atât de 
prost guvernat şi atât de mult furat. „Mai mult decât interesele 
noastre de partid, este interesul ţării. Nimeni nu a influențat 
opinia mea şi nici a colegilor mei, decât interesul ţării. Ne 
dorim ca să câștige un om care vrea binele acestei ţări. 
Decizia luată de PPDA este una bine chibzuită. Primul lucru 
pe care l-am discutat cu Maia Sandu a fost vorba de 
procurorul general şi am convenit că în această funcţie trebuie 
să fie un om integru și liber. Dna Sandu este dispusă să preia 
cele cinci puncte din programul nostru electoral, aceasta le-a 
acceptat, niciunul dintre ceilalți candidați nu era să accepte”, 
a declarat Andrei Năstase în cadrul conferinţei de presă. În 
declaraţia de pe 15 octombrie a Consiliului Politic Naţional al 
PPDA se spune: „7inând cont de interesele cetățenilor ţării, 
am decis să sprijinim în alegerile prezidenţiale candidatul 
PAS, Maia Sandu”. „Consiliul Politic Naţional al Partidului 
Liberal Democrat din Moldova a adoptat, unanim, decizia de 
a susține candidatul comun al PLDM, PAS şi PPDA doamna 
Maia Sandu pentru scrutinul prezidenţial din 30 octombrie şi 
s-a adresat cu un apel către membrii acestor partide să-și 
unească eforturile şi să se mobilizeze în vederea câștigării 
acestor alegeri”, a spus liderul PLDM, Viorel Cibotaru. 

„Partidul Popular European (PPE) a fost de la început un 
susținător fervent al unui candidat comun de centru-dreapta şi 
suntem încântați de decizia înţeleaptă a PLDM şi a Platformei 
„Demnitate şi Adevăr” de a o sprijini în mod oficial pe Maia 
Sandu în calitate de candidat comun al segmentului de centru- 
dreapta. Maia Sandu este un politician curajos, onest şi dedicat, 

care are în suflet cele mai bune interese ale Moldovei... Aş dori 
să exprim cel mai profund respect liderului PPDA, Andrei 
Năstase, pentru decizia sa de a se retrage din cursă. Năstase 
a arătat că interesele ţării sunt deasupra ambițiilor politice 
personale...În acelaşi timp, regret profund că liderul 
Partidului Popular European din Moldova (PPEM), Iurie 
Leancă s-a retras din procesul de găsire a unui candidat 
comun aşa cum a promis delegaţiei PPE în mai 2016”, a 
declarat preşedintele PPE, Joseph Daul. „De un segment de 
centru-dreapta împărțit beneficiază doar pro-ruşii şi oligarhii 
care nu au nici un interes în a avea o Moldovă prosperă şi 
democratică”, a conchis Joseph Daul. De menţionat că grupul 
PPE este cel mai mare şi cel mai influent partid politic la nivel 
european pe segmentul de centrul-dreapta, care include în 
prezent 75 de partide membre din 40 de ţări, preşedinţii ai 
Comisiei Europene şi Consiliului European, şapte şefi de stat şi 
guverne UE şi 5 din afara UE, 14 membri ai Comisiei Europene 
şi cel mai mare grup din Parlamentul European. În pofida 
lacrimilor de crocodil ale unor rătăciți din PPDA, exploatate la 
maximum de televiziunile lui Plahotniuc, ale unor „prieteni” 
socialişti, plahotniucişti, voronişti şi de altă sorginte, precum că 
desemnarea candidatului unic Maia Sandu va fi groparul 
politicianului A. Nastase, ultimul a luat cea mai corectă decizie 
(este poate cea mai bună, mai judicioasă, de când a ieşit la rampa 
politică!). Era la mintea cocoşului că, mergând separat, nu ar fi 
avut nicio şansă niciunul din ei să câştige în faţa omului 
Moscovei, Dodon şi a omului puterii, Lupu (Plahotniuc), care 
tot al Moscovei este. Ambii ar fi dat apă la moara lui Lupu 
(Plahotniuc), care ar fi trecut în turul doi şi, posibil, ar fi câştigat 
preşedinţia. 

Dar cât s-a lucrat pentru a nu admite unirea celor doi. S-a 
acționat pe toate direcțiile: pe exploatarea slăbiciunilor 
omeneşti (cunoscutei rânze moldoveneşti, mândriei, trufici ş.a.), 
fabricarea compromaturilor, semiadevărurilor şi minciunilor. 

Totuşi până la urmă planul lui Plahotniuc de fărâmiţare, 
dezmembrare a dreptei a ieşuat parţial. Mai rămâne să dejoace 
jocul lui Plahotniuc şi ceilalți candidați de pe centru-dreapta. 
Aşteptăm să ia o decizie judicioasă dl lurie Leancă, în puterea 
de judecată a căruia credem, încă mai credem. Aşteptăm să ia 
aceeaşi decizie Dna Ana Guţu şi DI Mihai Ghimpu, în a căror 
sincer patriotism încă mai credem. Acest pas ar fi unul cu bătaie 
lungă — crearea unui bloc puternic pe centru-dreapta. 

Sunt absolut contraproductive declaraţiile ghimpoase 
reciproce ale dnei A. Guţu şi M. Ghimpu. Aceste lupte fratricide 
nu aduc nimic bun pe segmentul de dreapta. Cea mai bună 
soluţie a ambilor ar fi retragerea cel târziu pe ultima sută de metri 
din cursa electorală în favoarea unicului candidat de pe centru- 
dreapta dna Maia Sandu. Cum se vor uita ei în ochii noştri, ai 
unioniștilor, după ce vor lua câteva procente de voturi, cu care 
vor vehicula alde Dodon, Plahotniuc, Lupu ş.a. antiunionişti cu 
fiecare ocazie, demonstrând câţi unioniști sunt în acest colţ de 
ţară? Este cunoscut faptul că numărul unioniştilor e în creştere 
însă Reunirea trebuie pregătită. Acum primordial este să nu-i 
permitem lui Dodon, acestei hidre proruseşti cu mai multe 
capete, să preia şi ultima ramură a puterii în acest stat capturat, 
apoi să creăm pe centru-dreapta un pol puternic, capabil să 
amihileze blocul de stânga deja practic format PSRM, PDM, 
proeuropenismul lui Lupu/ Plahotniuc, este doar declarativ, 
PCRM, Partidul Renato Usatii, PSDM al lui Şelin, Partidul Şor 
ş.a.) în viitoarele alegeri, cu un mare grad de probabilitate 
anticipate, şi să pregătim Reunirea în 2018. 

Electoratul de dreapta, din păcate, nu se mai regăseşte 
alături de dl M. Ghimpu. Sondajele arată sub 2% de încredere. 
Unde va pleca acest electorat, la care mal va acosta? Aici ar 
trebui să se gândească liderii de pe centru-dreapta. PLDM-ul 
urmează a fi înlocuit de o altă construcţie pe centru-dreapta, 
capabilă să facă faţă pericolului din partea Stângii (implicit, a 
Rusiei), care să pregătească prin fapte, prin paşi concreţi, în mod 

pragmatic Reunirea, drept unic mod de integrare în Uniunea 
Europeană şi de scăpare din ghearele ursului. Ce ar trebui să 
facem noi, simplii alegători, în această perioadă scurtă de timp? 
Să ne inspire Domnul cum să alegem grâul de neghină. Pe 
direcția neadmiterii coalizării în continuare a dreptei se va lucra 
mult. Va fi implicat întreg imperiul mediatic rusesc şi prorusesc 
al lui Plahotniuc şi Dodon, toate lichelele şi cozile de topor, toate 
iudele de care, din păcate, nu duce lipsă această aşchie de popor 
român. Se pare că „mama iudelor este veşnic însărcinată în 
Basarabia”. În ajutor le va veni şi tipul cu cea mai mare 
„experiență” în domeniu — Iurie Roşca-, pe care o va 
„impărtăşi” darnic de la televiziunile noului său stăpân (dar 
poate al vechiului kgb!) — I. Dodon. Despre cum şi ce gândeşte 
(de fapt nu ce gândeşte, dar ce face la comanda stăpânilor!) 
actualul Iurie Roşca puteţi înţelege „răsfoind” opus-ul său 
intitulat „Căderea din URSS în UE: cronici antiliberale (aş 
adăuga şi antinaţionale!)”, înşirat pe tocmai 192 p., apărut în 
română şi rusă!!! Puteţi observa ce skype are ultranaţionalistul 
de altădată: pasagernoe!!! Iar în articolul dedicat împlinirii a 25 
de ani ai PPCD „Un sfert de veac în apărarea interesului 
naţional” (atât de bine l-a apărat în aceşti 25 de ani, că e gata să 
ne ducă împreună cu stăpânii săi înapoi în Siberia!) îi ura în 2013 
„La mulți ani!!!”. Unde e astăzi ppcd? Nu mai e. Maurul şi-a 
făcut treaba. Vă prezint câteva selecţiuni din aceste „cronici 
antiliberale” ale „gânditorului geoglobalist”, ale acestui nou 
(vechi!) s(c)lav al Kremlinului: „...Ridicole şi contraproductive 
sunt isteriile antiruseşti, izvorâte din  obsesiile noastre 
etnocentriste şi din tragediile reale din trecut, care ghidează 
atâția naivi (el de mult a ieşit din gloata naivilor!) de duzină să 
cultive în continuare imaginea „dușmanului extern” în 
persoana Rusiei... Cine nu vede că ţara noastră este supusă unui 
masiv proces de desuveranizare...lar Aleksandr Dughin şi alte 
minţi luminoase de pretutindeni sunt aliaţii noştri în duh, în 
credință şi în acţiune... Influenţa culturii române şi a culturii 

ruse asupra Moldovei (acest colţ al vechii Moldove nu mai face 
parte din acelaşi spaţiu etnocultural!!!) trebuie convertită într- 
un avantaj, într-o confluență care să nu ştirbească, ci să 
şlefuiască şi să întărească profilul identitar (deci, după Roşca, 
nu mai suntem români. Dar de ce nu renunţă atunci la cetăţenia 
română, pe care el şi întreaga sa familie o deţin? Eu nu o am!) al 
colectivităţii noastre. Rivalităţile şi geloziile reciproce de ordin 
geopolitic trebuie redimensionate în complementarităţi de 
interese între cele... trei ţări şi naţiuni (după Roşca, una dintre 
ele este cea moldoveneasca!). Noi nu mai suntem nici periferia 
Imperiului țarist, nici partea răsăriteană a României Mari, un 
teritoriu pierdut provizoriu şi bun de readus sub administraţia 
uneia dintre ele...Avem datoria să arătăm că acest pământ este 
doar al nostru, al morților noştri, al celor născuţi aici, ca şi al 
urmaşilor noştri. lar patriile noastre istorice (să înţelegem 
Rusia şi România!), vitrege sau drepte (cred că este clar care din 
cele două pentru luda Roşca este vitregă!), după caz, sunt privite 
astăzi de noi cu egal respect şi consideraţie, dar şi cu 
demnitate...”. Adevărat ideolog al moldovenismului primitiv de 
peşteră al lui Dodon şi Borşevici! Pe aceştia îi veţi vedea şi auzi 
seară de seară de pe ecranele televiziunilor lui Dodon (dar şi cele 
ruseşti). 

Priveam deunăzi o emisiune la postul de televiziune NTV 
al lui Dodon cu următorii invitaţi: politologul V. Andrievschi, 
economistul V. Ciobanu şi Iurie Roşca (nici nu mai ştii cum să- 
| prezinți: acest tip se pricepe la toate). La întrebarea 
moderatoarei încotro s-o ia Republica Moldova, V. Andrievschi 
(cel care în anii 2000 era în slujba lui Voronin, adică 
antieuropean!) a răspuns calm că, pentru binele acestui „popor”, 
cea mai bună cale acum este Uniunea Europeană. Nici nu a reuşit 
V. Andrievschi să-şi termine gândul, că marele specialist în ale 
geopoliticii lurie Roşca, a intervenit obraznic: „Uniunea 
euroasiatică încă nu s-a născut, iar Uniunea Europeană deja a 
pierit. Destrămarea UE va fi mult mai violentă decât cea a 

URSS. Va fi cu războaie...(de parcă ceea ce a fost (şi pe alocuri 
încă mai sunt) în Karabah, Cecenia, Republica Moldova, 
Georgia şi Ucraina nu războaie au fost! — n.n.)”. Proromânul, 
prooccidentalul de altădată a devenit (dar probabil întotdeauna a 
fost aşa!) cel mai inveterat susținător al cursului proasiatic al 
acestui colţ de ţară, demonstrând că lui moş Ion îi va fi mai bine 
în gulagul siberian, care deja este pregătit pentru ai primi pe cei 
pe care Dodon, devenit preşedinte, îi va trimite. Se spune că 
„pasărea pre limba ei piere”. La ultima întrebare a moderatoarei 
cine va ajunge în turul doi de astă dată, Iurie Roşca a recunoscut 
(nu din mare dragoste, pentru el Maia Sandu este o păpuşică, o 
marionetă a Ocidentului!) că dna Maia Sandu are şanse de a 
câştiga prezidenţialele şi atunci „ea va fi groparul lui 
Plahotniuc, un Iohannis al Moldovei”. Să dea Domnul să fie aşa. 
Să-i dăm crezare de această dată lui Iurie Roşca. Unindu-şi 
eforturile, potenţialul logistic şi uman (PLDM, curăţat acum de 
mai multe elemente, poate reînvia organizaţiile sale locale) cele 
trei partide au toate şansele să învingă. Sunt sigur că şi alegătorii 
partiduţelor mici de pe dreapta, până la urmă, vor adera la polul 
mai puternic, care tocmai se cristalizează. 


Literatura şi Arta, nr. 42, 20.10.2016 
http://wwyw.revistasingur.ro/altele/15687-valeriu-dulgheru-mult-ateptata- 
mica-unire-pe-centrudreapta-a-avut-loc?q=altele/15687-valeriu-dulgheru- 
mult-ateptata-mica-unire-pe-centrudreapta-a-avut-loc 

DE CE NU TREBUIE VOTAT DODON? 


„Igor Dodon este instrument al unor scenarii care pot 
provoca vărsare de sânge în Republica Moldova şi în 
regiune. A pus „Partidul Socialiștilor ” în serviciul altei 
țări, transformându-se într-un instrument politic al acesteia, 
și atentează la stabilitatea, pacea şi însăşi existenţa 
Republicii Moldova şi o face în baza resurselor financiare 
extraordinar de mari, a căror provenienţă dă naştere la 
îndoieli rezonabile. Vreau să fiu înţeles corect: eu sunt etnic 
rus, dar țara mea natală este Republica Moldova, de aceea 
nu vreau ca țara mea să fie atrasă în jocuri atât de 
periculoase, cum o face etnicul moldovean Igor Dodon”. 
(Valentin Crîlov. Fost membru fondator al Partidului 
Socialiştilor) 


Campania electorală 

la alegerile prezidenţiale e 
pe ultima sută de metri. 
Aceasta a bătut recorduri 
absolute la mai multe 
capitole. A fost campania cu 
cele mai multe şi mai grave 
încălcări ale legislației. 
i — Dodon a început campania 

electorală cu o jumătate de an înainte, folosind în acest scop 
suportul total financiar, logistic, informaţional şi uman ale 
Kremlinului (a se vedea declaraţiile de susţinere ale lui Putin, ale 
patriarhului Kirill, cele două vizite în R.Moldova în scop pur 
electoral ale vicepremierului Dm. Rogozin, ale multor deputaţi 
şi politologi ruşi). Dodon a irosit sume enorme de bani pentru 
promovarea imaginii sale. Întreaga Republică este împânzită de 
megabannerele lui Dodon, instalate pe toate autostrăzile, 
drumurile şi gardurile. Cele două televiziuni ale lui (Accent TV 

şi NTV), de asemenea, zecile de televiziuni ruseşti, au promovat 
permanent imaginea de preşedinte a lui Dodon. Acesta într-atât 
s-a intrat în rolul de preşedinte încât zilele trecute se adresa către 
popor nu în calitate de preşedinte al partidu lui, ci ca preşedinte 
al Republicii. Însă acest grangur kremlinez nici pe departe nu 
este candidatura potrivită pentru postul înalt şi responsabil de 
preşedinte al Republicii. Ne preîntâmpină în privinţa acestui 
pericol şi fostul său coleg de partid, unul dintre fondatorii 
Partidului Socialiştilor furat ulte rior de către Dodon, V. Crîlov. 

Voi încerca să creionez un scund portret ale acestei mari 
lichele, printre multele existente, din păcate, în acest colţ de ţară 
cu numele Basarabia. Spuneam cândva că în Republica Moldova 
mama lichelelor este mereu însărcinată. Zicea marele Eminescu 
că „nimic nu e mai periculos pentru conştiinţa unui popor, decât 
priveliştea corupției, a nulităţii recompensate, decât ridicarea 
în sus a nemeritului”. Este cazul lui Dodon. La doar 30 de ani, 
Voronin îl face viceministru al Economiei. La doar peste un an 
(în 2006), este numit ministru al Economiei şi Comerţului, 
perioadă în care SE remarcă organizarea împreună cu fratele său, 
Alexandru, a mafiei cărnii. În 2008, prin decretul lui V. Voronin 
este numit prim viceprim-ministru şi ministru al Economiei, 
perioadă în care este prins cu găinării financiare. În 2009 a fost 
prins de Curtea de Conturi cu hoţomănia: timp de 3 ani el, împre 
ună cu rude, prieteni şi colegii săi, a sărăcit statul cu circa 3,5 
mln lei, primind salarii suplimentare de 5000-7000 de lei şi alte 
surplusuri grase de la un institut de cercetări ştiinţifice. Dodon 
personal a întors doar 72 de mii de lei, deci, recunoscând într-un 
fel furtul. Folosindu-şi funcțiile, Dodon a acumulat averi prea 
mari pentru un funcţionar de stat: cinci maşini de lux (atâtea au 
fost depistate deocamdată) cu un preţ total de sute de mii de euro 
(ce-i trebuie unui muritor de rând, unui socialist atâtea maşini 
luxoase? Este ceva nesănătos în dorința maniacală a acestui 
aspirant Dodon de a se vedea la un post atât de important, unde 
este foarte greu să rămâi cu mâinile curate, împărțind mierea. În 

postul de ministru al Economiei, a demonstrat că nu poate fi cu 
mâinile curate; un imobil cu pre ţul de peste un milion de euro; 
12,5% de acţiuni într-o întreprindere foarte profitabilă cum este 
„Casa Vinului” de la MoldExpo (chiar dacă sunt pe numele unei 
tinere cu numele de familie Filip, care întâmplător este cumătra 
lui Dodon); un hotel de lux nou-nouţ amplasat vizavi de Metro 
spre Ae roport, care valorează mai multe milioane de euro, este 
al fratelui lui, Alexandru Dodon. 

Dodon, în perioada când era ministru al Economiei (bun 
ministru???), a pus monopol pe carne şi peşte cu ajutorul fratelui 
său, Alexandru Dodon, care era şeful secţiei veterinare şi elibera 
autorizaţii numai firmelor lor, şi cu ajutorul cumătrului său 
Viorel Melnic, care era directorul departamentului vamal şi 
controla trecerea prin vamă a produselor de carne şi peşte doar a 
„firmelor autorizate”. 

În 2009 devine deputat în parlament pe listele PCRM. În 
2011 îl părăseşte pe cel care l-a adus în politică (Voronin), 
aderând ulterior la Partidul Socialiştilor al Veronicăi Abramciuc. 
La doar o lună ajunge preşedinte al Partidului Socialiştilor şi în 
scurt timp acest pui de cuc îi exclude (din propriul lor partid!) pe 
fondatorii PSRM, V. Abramciuc şi V. Crilov. Fiind un promotor 
înflăcărat al ideii aderării Republicii Moldova la Uniunea 
Vamală (2011-2014), ulterior abandonează această idee, 
devenind cel mai mare statalist, promovând insistent 
moldovenismul primitiv. În 2012 iniţiază organizarea unui 
referendum de schimbare a drapelului național al Republicii 
Moldova (tricolorul) cu un steag bicolor roşu-albastru. În acelaşi 
an apare pe Facebook într-o fotografie cu drapelul Federației 
Ruse. 

Să analizăm niţel punctele de bază ale programului său 
electoral, cu care jonglează tipul, care sunt: Staralitate. 
Neutralitate. Identitate moldovenească. Economie puternică. 
Dreptate socială. Relaţii de prietenie cu Rusia. Protejarea 
Ortodoxiei. Voi încerca să demonstrez caracterul declarativ, 

duplicitar, demagogic al acestor declarații pur electorale, fără 
nicio şansă de a fi realizate. Este foarte clar că în funcția de 
preşedinte el nu va îndeplini niciunul din punctele programatice 
formulate. Voi căuta să demonstrez metodic acest lucru, să 
„dezghioc” fiecare din punctele programatice, care sunt doar 
declarații fără nicio acoperire, să-i descopăr duplicitatea, lipsa 
oricăror principii (morale, politice), lipsa elementarului bun- 
simţ şi alte metehne proprii „socialistului” Dodon. 

Statalitate.  Neutralitate.  Statalitatea, pe care o 
promovează Dodon, nu este altceva decât vasalitatea față de 
Rusia. Primii paşi pe care declară că îi va face în această direcţie 
țin de rezolvarea „diferendului transnistrean”. „Voi începe 
acțiunile de reunificare a ţării prin federalizarea Republicii”. 
Iar aceasta înseamnă, de fapt, dispariția Republicii Moldova ca 
stat, lucru menţionat chiar şi de partenerul său de pe stânga, M. 
Lupu. Chiar şi cei 25 de ani de aşa-zisă independență 
demonstrează imposibilitatea asigurării bunăstării acestei aşchii 
de popor. Punctul programatic referitor la neutrallitate este cu 
totul aberant. Ce fel de neutralitate cu trupe ruseşti pe teritoriul 
Republicii Moldova? Pentru a îndeplini acest angajament 
electoral, va trebui, în primul rând, să impună Rusiei să-şi care 
acasă armata din Transnistria, lucru pe care nu-l va face 
niciodată. 

Identitate moldovenească. Prin moldovenismul primitiv 
promovat, acest mankurt a intrat pe un câmp minat, care-l 
depăşeşte. Istoria comună multimilenară de la pelasgi, traci, daci 
a poporului român, a cărui parte componentă sunt şi moldovenii, 
este atât de evidentă, încât este nevoit să comande istoricilor săi 
să refacă niţel istoria Moldovei. În cele trei volume ale 
surogatului Istoria Moldovei, scrisă la comanda lui şi pe banii 
lui (adică ruseşti!), vechimea „poporului moldovenesc” creşte de 
la 1812, apoi 1359, acum din sec. XI, dar nu cumva să fie mai 
veche decât cea a primului stat rus — Rusia kieveană. 

Economie puternică. Prin denunţarea Acordului de 
asociere la Uniunea Europeană — un punct important al 
programului său, va fi stopat procesul de asistenţă financiară din 
partea UE, care în aceşti ani a reuşit să implementeze în 
Republica Moldova diverse proiecte, în special, cu caracter 
social de miliarde de euro. Prin promovarea insistentă a 
„comerțului şi prieteniei” prioritar cu Rusia (lucru deja 
imposibil când chiar şi Transnistria îşi exportă produsele în 
proporție de peste 60% în UE şi doar 14% în Rusia) în situaţia 
actuală în care se află prietenia de veacuri „ucraineano-rusă”, 
va avea loc un blocaj economic atât din est (Ucraina) cât şi din 
vest (România). Vom deveni un fel de bantustan la gurile 
Dunării. O economie puternică în stilul socialist al lui Dodon ar 
trebui să meargă pe calea lichidării proprietății private, lucru 
imposibil, fiindcă va trebui să înceapă de la naţionalizarea 
propriei bogății. Deci, acest angajament al lui Dodon este unul 
declarativ, pur electoral, de a mai încerca o dată marea cu 
degetul. „Rusia a demonstrat — tehnic, practic şi teoretic — 
nulitatea comunismului (socialismului—n.n.)”, spunea marele 
filosof Petre Ţuţea. 

Dreptate socială. A fost un vis înălțător al multor utopişti, 
însă neîmplinit până în prezent. Doar ţările Uniunii Europene s- 
au apropiat destul de mult de realizarea acestui vis, asigurând o 
largă protecţie socială. În fosta u.r.s.s. nu a fost posibil 
construirea raiului socialist, în Rusia actuală — nici atât nu este 
posibilă. Cum va construi Dodon acest „rai socialist” în acest 
colţ de ţară aflat la limita sărăciei? Să nu uităm că socialişti au 
fost mentorii săi Marx, Engels, Lenin, Stalin, dar şi Hitler, 
Goebbels ş.a. „Sovieticii erau internaţional — socialişti, în timp 
ce germanii naţional — socialişti. În realitate era cam acelaşi 
lucru, doar cu diferenţe minime de interpretare”, spunea 
cunoscutul disident sovietic V1. Bukovski. 

Să începem de la explicația dată de DEX noţiunii de 
socialism: „Ansamblul doctrinelor social-politice care urmăresc 

reformarea societăţilor umane prin desființarea proprietății 
private asupra mijloacelor de producție și de schimb și punerea 
acestora sub controlul statului”. Astfel se poate vorbi clar 
despre duplicitatea, caracterul mincinos al declaraţiilor lui 
Dodon. Fiind socialist (aşa se consideră!) prin acţiunile sale (nu 
declaraţii), el a încălcat toate canoanele ce ţin de noţiunea de 
socialism, în primul rând, cea privind desfiinţarea proprietăţii 
private. Socialistul Dodon este unul dintre marii capitalişti, este 
proprietarul unui adevărat palat, care costă mai multe milioane, 
al mai multor maşini de lux, al unui hotel de lux (nedeclarat!), al 
altor proprietăți. El e sponsorizat campaniile electorale din 
2010-2014 cu 464000 de lei. Bugetar de o viaţă, Dodon deţine 
oficial (dar câte neoficial!!!) proprietăţi în valoare de peste 2,5 
mln lei. Şi toate acestea din „salariul de bugetar”, neavând 
înregistrat oficial niciun business? Apropiatul său, deputatul 
socialist C. Furculiţă, proprietarul companiei Exclusiv Media 
SRL, pe contul căreia au venit prin operațiunea rusească 
BAHAMAS, investigată de RISE Moldova 1,5 mln euro 
(echivalentul a 33 mln lei), din care 20 mln lei au fost 
„imprumutaţi” sponsorilor PSRM, proprietarul postului de 
televiziune NTV. Un alt apropiat al său (este alături de Dodon 
încă din 2005), V. Ciubara, este acţionar unic al Telesistem TV 
SRL, înregistrată în Republica Moldova, proprietar al postului 
de televiziune Accent TV. Ambele posturi lustruiesc de peste un 
an de zile imaginea buhăită a lui Dodon pentru preşedinţie. Alți 
socialişti săraci, ortaci de-ai lui Dodon, I. Ceban. V. Batrâncea 
ş.a., bieţi bugetari şi ei, scot din buzunar câte 50000 de lei şi îşi 
sponorizează şeful. Şi atunci nu ar fi mai corect ca PSRM să se 
numească PCRM (Partidul Capitaliştilor din Republica 
Moldova), fiindcă nu au nimic în comun cu socialismul? 
Despre ce fel de dreptate socială în stil dodonist se poate 
vorbi!!! E amoral când o biată pensionară, fostă artistă, 
supravieţuieşte cu pensia de 640 de lei, iar „socialistul ” Dodon 
cheltuie doar pentru un singur banner (care sunt cu sutele 

împrăştiate prin toată Republica!) 6-7 mii de lei! Şi atunci să ne 
întrebăm: avem noi oare nevoie de un astfel de preşedinte, care 
una spune şi alta face? De la tribună face declaraţii lacrimogene 
de grija faţă de sărăntoci, dar în realitate promovează politica 
celui mai sălbatic capitalism, iroseşte sume enorme de bani 
pentru campania sa electorală, bani care ar putea fi utilizaţi 
pentru majorarea pensiilor bătrânilor, a căror soartă o deplânge 
cu lacrimi de crocodil, copiilor orfani, ar mări salariile păturii 
majoritare aflate sub limita sărăciei. 

Relaţii de prietenie cu Rusia. Este un scop în sine 
lăudabil, în special, în contextul actual al globalizării şi a unor 
mai pericole pentru Uniunea Europeană. Cred că şu UE ar 
accepta transformarea acestei fâşii pe nume Republica Moldova 
într-un pod de legătură între Est şi Vest. Sunt şi eu de acord cu 
restabilirea relaţiilor bilaterale reciproc avantajoase cu Rusia, cu 
restabilirea comerţului între cele două ţări, dar fără implicarea 
politicului gen „vreţi să vindeţi merele în Rusia, dar închideţi 
canalele ruseşti”. Dar Rusia însă nu poate altfel. Ea foloseşte 
orice mijloc (economic, religios ş.a.) drept măciucă politică, fapt 
ce îi va fi groparul în situaţia pericolului în creştere al islamului 
şi al celui chinez (în primul rând pentru Rusia). Dar şi realitatea 
privind relaţiile ruso-ucrainene va fi un impediment serios în 
calea îndeplinirii de către Dodon a acestui angajament electoral. 
Este foarte clar că acesta este un şiretlic al lui Dodon de a-i 
scurge pe ruşi de bani. Mult trâmbiţata de Dodon „prietenie de 
veacuri” cu Rusia începe, de fapt, de la 1812, când partea de est 
a Principatului Moldovei, numită impropriu Basarabia, a fost 
ruptă din trupul ţării. Anterior au mai avut loc unele legături 
episodice cu Rusia, cum a fost căsătoria fiicei Elena a lui Ştefan 
cel Mare cu țareviciul Dmitri, care s-a terminat fatal pentru 
Elena, numită voloşanca (nici chiar ruşii n-o numeau 
moldoveanca!), încercarea nereuşită a lui D. Cantemir de a scăpa 
de jugul turcesc cu ajutorul lui Petru I (nu ştia marele cărturar ce 
belea avea să aducă poporului său prin această prietenie!), care 

de asemenea, s-a terminat fatal atât pentru întreaga curte a lui 
Dm. Cantemir, cât şi pentru Principatul Moldovei (dar şi al 
Munteniei), în care pentru o perioadă de peste 100 de ani turcii 
au adus domniile fanariote. 

Interzicerea unionismului. Un punct progra matic al lui 
Dodon, reprezintă o variantă socialistă a luptei de clasă — 
fundamentul ideologic al regimurilor comuniste ce a avut ca 
nucleu central „lupta de clasă” şi variante ale acesteia. Cum va 
lichida el unionismul, care este în plină creştere? Îi va deporta 
pe unionişti în Siberia, aşa cum au făcut mentorii săi Lenin şi 
Stalin? Protejarea Ortodoxiei. Aici, acest socialist creştin- 
ortodox Dodon a atins gradul superior al aberaţiei. Cum îi poţi 
pune în aceeaşi persoană pe Dumnezeu şi satana? Dar tocmai 
acest lucru încearcă să ne bage pe gât respectivul apărător al 
Ortodoxiei cu stea satanică în frunte. De cine va proteja el 
ortodoxia? De creştin-democraţi? De majoritatea creştin- 
ortodoxilor din acest colț de ţară? Cum poate acest Pavlik 
Morozov, octombrelul lui Ilici, care a luptat prin toate mijloacele 
cu Ortodoxia, să ne vorbească despre apărarea Ortodoxiei? 
„Întregul nostru program include în mod necesar explicarea 
adevăratelor rădăcini istorice şi economice ale 
obscurantismului religios. Propaganda noastră include în mod 
necesar şi propagarea ateismului“ (V.I.Lenin. Socialismul şi 
religia). Pe 1 mai 1919, într-un document adresat lui Dzerjinskii, 
Lenin a cerut următoarele: „Este necesar de a face ceva cu 
clericii şi religia cât mai curând posibil. Popii ar trebui să fie 
arestaţi ca contrarevoluționari şi sabotori şi impuscaţi oriunde 
s-ar găsi. Cât mai mulți posibil. Bisericile ar trebui să fie 
închise. Clădirile lor ar trebui să fie sigilate şi transformate în 
depozite”. Numai dintre clerici au fost executaţi peste 200 000. 
Pentru atrocitățile inimaginabile (lăcaşuri sfinte distruse şi 
pângărite, sute de mii de slujitori ai bisericii împuşcaţi, 
martizizaţi, surghiuniţi) comise de bolşevici contra credinţei 
ortodoxe, contra bisericii ultimul patriarh adevărat al Rusiei la 

19 ianuarie 1918 i-a anatemizat pe bolşevici, anatemă 
confirmată pe 22 ianuarie 1918 de Sinodul local al Bisericii 
Ortodoxe Ruse, care nu a fost ridicată nici până în prezent. De 
ce atunci patriarhul Kirill l-a binecuvântat pe Igor Dodon şi 
echipa sa „pentru fapte bune întru binele Moldovei”, cu alte 
cuvinte, la preşedinţie (pe 23 septembrie 2016)? Şi atunci cum 
putem să-l votăm pe acest antihrist Dodon, care ne vorbeşte atât 
de mieros despre credinţa sa ortodoxă? Dodon, îmbibat până în 
măduva oaselor de ideologia comunistă ateistă îşi are locul la 
groapa de gunoi a istoriei. S-o votăm pe Maia Sandu, unica 
capabilă în situația de astăzi să-l pună pe acest buldog kremlinez 
cu botul pe labe. 


Literatura şi Arta nr.43, 27 octombrie 2016. 
http://www.revistasingur.ro/altele/15728-valeriu-dulgheru-de-ce-nu- 
trebuie-votat-dodon.html?q=altele/15725-valeriu-dulgheru-de-ce- 
nu-trebuie-votat-dodon. html 

PREZIDENȚIALE 2016: GÂNDURI PREELECTORALE 
ALE UNUI ALEGĂTOR 


„Pe 30 eu merg la vot / Să arăt şi eu că pot. 

Și că vreau să fac ceva /Să se mişte-n ţara mea! 

Pîn' atunci mai meditez /Decid pe cin' să votez...?” 

(Din confesiunile preelectorale ale tinerei Tatiana Creţu). 


Ceea ce e grav, grav de tot, este o stare de spirit în acest 
colț de ţară pe nume Basarabia. S-au stăruit frații din est să 
ajungem la această stare când mulţi (cel mai periculos, din 
generaţia tânără) nu mai au încredere în nimeni. Însă cea mai 
mare vină o poartă clasa politică, pe care nu o putem numi elită. 
Nu-i am în vedere pe cei care îi ştim că întotdeauna au fost în 
slujba Kremlinului. Mă refer la unii politicieni cu mari 
perspective de a se afla în slujba Neamului care însă au căzut 
pradă ispitei de a linge osul aruncat ştim noi de cine. Păpuşarul 
ia găbjit în mrejele sale pe unii dintre aceşti rătăciți şi îi foloseşte 
după bunul său plac şi în interesele proprii şi ale Kremlinului. 
Cum să se descurce moş Ion pe cine să voteze din armata de 
candidaţi la preşedinţie plasați special pentru a crea această 
incertitudine. S-o luăm măcar pe candidata M. Laguta cu 
simbolul electoral „Maia ” (plasată în scrutin de păpuşar) pe care 
„0 cunoaşte toată țara...” — vorba ei. Da, o cunoaşte ca pe o tipă 
scandaloasă, fără „principii şi valori” folosind limbajul lui 
Marian Ilici Lupu. Să ne ferească Domnul de un astfel de 
preşedinte. 

Una din problemele grave ar putea fi absenteismul, în 
special, a celor tineri (fiindcă cei de vârsta a treia, în special, 
electoratul lui Dodon vor fi aduşi şi în cârje). Există această 
apatie (a fost un scop în sine urmărit ştim noi de cine) în rândul 
tinerilor, din care motiv mulţi din ei părăsesc această aşchie de 
pământ. A existat o preocupare a actualei guvernări de a limita 
participarea tinerilor la vot, ştiind că nu este electoratul ei, prin 
nepermiterea ca studenţii să voteze la locul de trai, lucru sesizat 

de dna Maia Sandu. Şi totuşi, trebuie să ieşim la vot aşa cum ne 
îndeamnă tânăra Tatiana Creţu. Întrebarea multor tineri, precum 
este şi întrebarea tinerei nominalizate mai sus, este pe cine să 
voteze. Voi încerca să vin cu unele gânduri şi analize ale unui 
simplu alegător. 

Spuneam ceva timp în urmă că Dodon şi Lupu 
(Plahotniuc) sunt făcuţi de o mamă pe nume Rusia. Ambii au 
început Campania electorală cu mult înainte de perioada legală 
(e în stilul celor din est de a nu respecta legile). Ambii au 
împânzit Republica cu megabannere. Într-un loc, fără să vrea, au 
divulgat „secretul ” (care demult nu mai e un secret) că împreună 
(Lupu şi Dodon) sunt mai puternici. Desigur prin susţinerea 
majoră (financiară, logistică, informaţională) a Rusiei şi 
folosirea la maxim a potenţialului administrativ (chiar deunăzi 
ministrul Agriculturii şi Industriei Alimentare făcea agitaţie 
electorală (în funcţie de serviciu!) la Slobozia Mare „zaLupu ”) 
ei sun mai puternici. Joaca dea opoziţia a lui Dodon este pentru 
cei naivi. Sunt o apă şi un pământ. Scopul lor (a se înţelege al 
Kremlinului!) este de a nu admite accederea vreunui candidat de 
pe centru-dreapta în turul doi. Pentru aceasta este promovat atât 
de insistent cu irosirea a unor surse financiare enorme M. Lupu 
ca un lup de pază al lui Dodon. Acesta este rolul lui Lupu atribuit 
de Kremlin în actualele alegeri. Unirea eforturilor celor trei 
partide (PPDA, PAS şi PLDM) le-a încurcat serios planurile, de 
aceea au pornit o campanie furibundă prin toate televiziunile lor 
(ale lui Plahotniuc şi Dodon), prin televiziunile ruseşti de 
denigrare a candidatului unic Dna Maia Sandu (în special, după 
întâlnirea Dnei Sandu cu A. Merkel). Se repetă, din păcate, 
situația din perioada guvernării comuniste când toate 
televiziunile erau ale lui Voronin. Chiar şi postul ProTv 
Chişinău face mai multă campanie electorală pentru Lupu şi 
Dodon fiindcă ei plătesc. Maia Sandu nu-şi permite să dea 3000 
de Euro (fondul de finanţare a partidului PAS pentru o întreagă 
lună) pentru un minut de publicitate electorală. Să sperăm că 

această irosire fără noimă a banilor (chiar dacă nu sunt publici 
oricum până la urmă de la moş Ion sunt furaţi) le va juca festa. 
Alegătorul nostru moş Ion a devenit mult mai pragmatic. El deja 
a învăţat din propriile greşeli că nu tot ce zboară se mănâncă, în 
special, că porumbelul cu stea în frunte al lui Dodon dăunează 
grav sănătăţii. Mai mult ca atât a înţeles foarte bine şcoala prin 
care a trecut: cine plăteşte acum (pentru diverse cadouri, pentru 
publicitate electorală care a costat conform rapoartelor sume 
fabuloase care, luând în consideraţie specificul basarabean de 
raportare a veniturilor/ cheltuielilor, urmează să fie cel puţin 
triplate) va trebui să-şi întoarcă înapoi banii după alegeri, 
luându-i tot din buzunarul lui moş Ion, aşa cum au făcut cu 
miliardul furat, pus să-l întoarcem tot noi moş Ioane. 

Să încercăm să analizăm niţel rapoartele financiare ale 
celor mai barosani la cheltuieli: Lupu, Ciubaşenco, Dodon care 
au cheltuit sume enorme de bani fără să se teamă să încalce 
Legea. Cum moş Ioane să-l votezi pe Lupu (Plahotniuc) care au 
participat activ la furtul Miliardului (din buzunarul matale!). 
Cum să-l votezi pe Dodon care tot este lider la cheltuit banii în 
această campanie electorală şi care nici pe departe nu a declarat 
toate cheltuielile. Fiind pragmatic îți dai seama că nimic nu apare 
din nimic. Aceşti bani irosiți absolut negospodăreşte î-s luaţi de 
undeva. Pot să spun în modul cel mai direct de unde: din 
buzunarul matale. Mata cu pensia de doar vreo 700 de lei abia 
legi tei de curmei, iar ei îşi plasează mutrele pe aceste 
megabannere, doar unul costând cât apr. 100 de pensii de ale 
matale. Spune, e gospodăreşte acest mod de a irosi banii? De un 
astfel de preşedinte ai nevoie moş Ioane? Sunt sigur că nu. Eu în 
calitate de alegător l-aş vota pe un candidat care a cheltuit cei 
mai puţini bani pentru promovarea mutrei sale. Mă uit la lista 
raportorilor cheltuielilor şi lăsând la o parte câţiva candidaţi care 
au încurcat scrutinul electoral cu circul o văd pe dna Maia 
Sandu, care a cheltuit sub 70000 lei — o sumă egală cu plasarea 
doar a unui megabaner de al lui Dodon, Lupu, Ciubaşenco ş.a. 

Dna M. Sandu a refuzat sponsorizarea cu 5000 de lei a 
campaniei sale din partea unei persoane fizice din străinătate 
pentru a nu încălca Legea. Dodon şi Lupu nu se tem de Lege. 
Legea e sub ei. 

Şi atunci nu vorbeşte acest fapt pe cine să-l votăm, în 
special, acum când întoarcerea miliardului furat (şi nu numai 
unu) este pusă în cârca noastră, şi a matale moş Ion. L-au păpat, 
îmblând prin străinătăți prin cele mai luxoase locuri, îl mai 
irosesc şi acum în această campanie electorală, iar noi, proştii, 
să-l întoarcem! Cum se numeşte aceasta moş loane? Ei l-au 
furat - şi Lupu, şi Dodon care se luptă cu oligarhii el singur fiind 
un oligarh cu mai multe proprietăţi, maşini de lux, „agonisite” 
din munca lui de ministru şi parlamentar. Fă un simplu calcul 
moş Ioane. Salariul lui Dodon de ministru, deputat nu depăşeşte 
10000 de lei. Cum poţi atunci cu acest salariu, care chiar dacă 
este mult mai mare decât pensia dumneata, să „agoniseşti”averi 
de multe milioane, mai făcând şi donaţii în alegerile 
parlamentare din 2010-2015 de 464000 lei? 

Din raportul de cheltuieli al lui Dodon reiese că 
majoritatea banilor (apr. 1,5 mln lei) au fost plătiți pentru servicii 
de publicitate la televiziuni. Din ei peste o jumătate de milion au 
fost plătiţi televiziunii NTV, patronul căreia, întâmplător, este 
colegul său de partid C. Furculiţă. Este un clasic mod de spălare 
a banilor. Dodon primeşte bani mari din ofshoruri şi îi transmite 
colegului său de partid, acoperind chipurile cheltuile legate de 
campania electorală. Suma declarată de Dodon pentru panouri 
este de numai 57770 de lei. Pe cine vrea să prostească acest 
fraier? Conform declarației trimisului său V. Batrâncea la 
dezbaterea electorală a N. Morari un bilbord ar costa în jur de 
200-300 Euro. Plecând de la valoarea medie în lei ar costa 
apr.55000 lei. Deci, suma declarată de Dodon ar fi ajuns doar 
pentru un singur banner. Să ne întrebăm cel puţn noi, 
chişinăuenii, de câte ori pe zi ţi se aruncă în ochi 
megabannerele cu mutra lui Dodon sau sloganele lui? Dar în 

întreaga Republică, agăţate de toate gardurile, chiar şi pe o 
troiță la Ungheni, stând alături crucea patimilor lui Isus Hristos 
şi steaua satanică a lui Dodon? 85505 lei PSRM a plătit pentru 
articole promoţionale (stilouri, carnete, tricouri, chipiuri ş.a.) 
care sunt şi ele un fel de cadouri. 

Ce să mai vorbim despre M. Lupu, care a împânzit 
Chişinăul şi întreaga Republică cu bannere cu mutra şi 
sloganele lui pe marginea cărora circulă deja bancuri. „Lupul 
la întâlnirea cu oile: Vă aud! Vă ascult! Vă rezolv!!!”. ÎL vei 
vota moş Ioane pe cel care a aruncat în vânt 15 mln lei (sumă 
declarată, care probabil trebuie înmulțită la 10 pentru a obţine 
o sumă cât de cât apropiată de cea reală. Mai adăugaţi şi banii 
publici plătiţi funcţionarilor care merg să facă campanie 
electorală pe contul nostru (a se vedea vizita ministrului MAIA 
la Cahul))? 

Explicaţia lui Dodon de unde îi vin banii este chiar 
pentru proşti: „PSRM are 15000 membri de partid şi ei au 
sponsorizat campania electorală”. Prostii, gogoşi pentru 
alienaţi mintal cum ar fi spus Matei Vişniec. Un partid care se 
consideră al celor năpăstuiţi, săraci (ei sunt socialişti!), de unde 
mama naibii au atâția bani să sponsorizeze? Oare nu şi din banii 
veniți din Rusia prin scheme gen Bahamas? Cea mai mare dona- 
ție, de 61 de mii de lei, a fost făcută de deputatul PSRM, Victor 
Sorocean. În lista donatorilor se regăsesc şi alți deputaţi sau 
consilieri socialişti, precum: Vlad Batrâncea (50500 de lei), 
Vladimir Ţurcan (50000 de lei), Ion Ceban (50000 de lei) (cel 
care  deunăzi la dezbateri electorale la postul de 
televiziune Moldova 1 îi deplângea cu lacrimi de crocodil pe 
săracii cu salarii mizere) ş. a. Să ne punem întrebarea: ce 
salarii au aceşti Ivani, Vladimiri că pot sponsoriza cu astfel de 
sume exagerat de mari pentru o biată „slugă a poporului"? Dar 
tocmai în acea „operațiune rusească Bahamas” deconspirată 
de RISE Moldova (precum şi alte diverse relaţii 
offshore Plahotniuc-Voronin!) mai multe persoane afiliate 

PSRM au împrumutat 20 milioane! de lei în baza unor 
contracte a câte 500000 lei fiecare. lată şi explicaţia 
îmbogăţirii peste noapte a grangurilor socialişti deveniți mari 
„filantropi ”. Tocmai de aceea Vă îndemn, pe dumneata moş 
Ioane, pe d-stră stimaţi tineri, viitorul vostru fiind aici acasă, nu 
votaţi hoţii, votaţi Maia Sandu. 

Aceşti mari granguri socialişti şi democrați (ieşiţi din 
acelaşi cuib comunist al lui Voronin!) mai sunt şi fricoşi. Ei evită 
dezbaterile electorale directe la televiziune cu mai mulți 
candidaţi care ar putea da întrebări incomode, trimiţându-şi 
valeţii (pe Ceban, Batrâncea, Sârbu ş.a.). Lupu şi Dodon preferă 
să se întâlnească cu „poporul” (de existenţa căruia îşi aduc 
aminte doar în campanii electorale!). Cortegii de BMW-uri 
luxoase cu bodyguarzi şi lachei cutreieră localitățile unde alți 
lachei le organizează „întâlniri cu alegătorii”, în care au loc 
lungi monologuri, fără întrebări incomode. 

Valeţii lui Dodon, Lupu şi Usatii ne vorbesc despre 
implicarea Occidentului în treburile interne ale Republicii 
Moldova prin susţinerea Dnei Maia Sandu. O simplă apreciere 
a candidatului de cei de la care nu te sinchiseşti să cerşeşti bani 
(mulţi bani) este o implicare în treburile interne ale Republicii 
Moldova? Iar faptul că candidatul Dodon este susținut cu sume 
enorme de bani de către Rusia prin diferite scheme, că emisari 
ruşi de cel mai înalt rang gen Rogozin, ambasadorul 
Muhamedşin, deputati ruşi ş.a. vizitează des această gubernie a 
lor şi de un an de zile declară deschis că îl doresc pe Dodon 
preşedinte, nu este o imixiune? Curat murdar cum ar spune 
basarabeanul. Să te cruceşti nu alta. 

De un an de zile Dodon a întrat în rolul de preşedinte. 
Televiziunile lui şi cele ruseşti îi prevestesc victoria chiar din 
primul tur. Spune o înţeleaptă zicală românească „Toamnă se 
numără bobocii”. Încă nu a venit perioada numărării bobocilor 
tov. Dodon. Mai aminteşteţi că ai mai fost pus cu botul pe labe. 
Noi, alegătorii, îți promitem acest lucru în turul 2 după o 

mobilizare generală a tuturor forţelor antioligarhice, antiruseşti, 
proeuropene. 

Şi totuşi, pe cine votăm? Sondajul de opinie solicitat şi 
finanțat de către Fundația Konrad Adenauer din Germania 
spune că lideri în topul preferințelor privind alegerile 
prezidențiale sunt I. Dodon cu 33.40% şi Maia Sandu 
cu 26.54% (M. Lupu — 12.20%; alţi candidaţi — sub 5%). Este 
clar că Dodon şi Lupu nu trebuie votaţi. Nu merită să irosim 
voturile nici cu cei care întră în categoria „alţi candidați” cu 
5%, chiar dacă declaraţiile lor ne gâdilă la inimă, sunt dulci ca 
mierea. „Un popor care votează corupți, impostori, hoți şi 
trădători nu este victimă! Este complice” spunea George 
Orwell. 

Să nu devenim complici ai corupților!!! 

Votaţi Maia Sandu!!! 


http://www.revistasingur.ro/altele/15712-2016-10-22-10-20- 
12?q=altele/15712-2016-10-22-10-20-12 

PLAGIATORUL DODON 


„Nimic nu e mai periculos pentru conştiinţa 
unui popor, decât priveliștea corupției, a nulităţii 

recompensate, decăt ridicarea în sus a nemeritului ”. 
(Mihai Eminescu) 


Scriam deunăzi de ce nu trebuie votat Dodon. Acum 
reiterez: 

Pentru că e un hoţoman, lucru demonstrat de nenumărate 
ori: şi atunci când prins de Curtea de Conturi cu mâna în 
buzunarul statului, adică al nostru, a fost nevoit să recunoască că 
a furat, întorcând 72000 lei statului; şi atunci când, fiind ministru 
al Economiei, a creat aşa-numitele mafii ale cărnii şi peştelui, a 
înstrăinat hotelurile Codru şi Dacia în favoarea lui Plahotniuc şi 
Oleg Voronin; şi atunci când s-a pricopsit cu palate în mai multe 
nivele, cu mai multe maşini luxoase, care nu pot fi obţinute pe 
salariul unui funcţionar; chiar şi atunci când, conform 
argumentelor fostului lui şef Voronin, pentru 3 milioane de euro 
primiți de la Plahotniuc a votat preşedintele Timofii. 

Pentru că este duplicitar. Dimineaţă îşi face cruce în 
biserică, iar la amiază se duce să se închine idolului întunecimii 
— V.I. Lenin. Ieri îi jura credinţă pe veci lui Voronin, celui care 
a făcut marea greșeală să-l aducă în marea politică, iar astăzi l-a 
trădat. 

Pentru că este mincinos. Chiar în această campanie 
electorală Dodon a făcut atâtea promisiuni electorale pe care însă 
nu le va împlini fiindcă nu va putea din cauza mai multor factori 
interni şi externi. Şi el ştie despre acest lucru, înseamnă că 
promisiunile lui nu sunt altceva decât minciuni, gogoşi 
electorali. 

Pentru că e un tip foarte periculos care, în stilul 
mentorului său V.I. Lenin, cheamă la revoluţie. Este un rasist, 
un adevărat marxist-leninist la capitolul „lupta de clasă”, 
declarând că va interzice unionismul, iar pe cei peste 35% de 


135 


unionişti îi va duce în „lagărele de corecție prin muncă” din 
Siberia. Este un scop clar al mentorilor săi din Kremlin. „Azi este 
ziua nu doar a eliberării Moldovei de fascişti, dar şi de români ”, 
a declarat controversatul deputat în Duma de stat a Federaţiei 
Ruse, Oleg Paholkov, la serbarea de către Dodon a aniverăsrii a 
„72-a a eliberării Moldovei”. Prin Dodon vor să elibereze 
Basarabia de români, adică de peste 80% din populație. 

Efectele declaraţiilor lui tâmpite au început deja să apară. 
Prin declaraţia iresponsabilă pentru un candidat la cea mai înaltă 
funcţie în stat referitoare la Crimeea (dar şi cele anterioare că pe 
maidan au fost puţini ucişi!) a stricat relaţiile cu vecinul din est 
— Ucraina, care astăzi reprezintă un scut pentru noi în faţa 
pericolului direct venit din partea Rusiei. Din această cauză, 
deunăzi Kievul şi-a rechemat ambasadorul de la Chişinău. 
Luând în considerare şi declaraţiile antieuropene antiromâneşti, 
care curg cu duiumul din acest impostor, toate acestea pot 
conduce la o blocadă totală din Est din partea Ucrainei şi din 
Vest din partea Uniunii Europene, transformând acest colț de 
țară într-un Kaliningrad la gurile Dunării, într-un bantustan chiar 
în centrul geografic al Europei. Pericolul cel mare este că în 
cazul alegerii lui Dodon preşedinte vor fi sistate toate ajutoarele 
venite din Vest, prin denunţarea Acordului de asociere cu UE va 
fi denunţat şi acordul liberalizat de vize, vor fi practic excluse 
mobilitățile tinerilor în Vest în cadrul programelor de educaţie 
şi cercetare. 

S-au adus multe argumente privind amoralitatea acestui tip 
care se avântă spre fotoliul de preşedinte. Acum a mai apărut la 
suprafață o latură a imoralității tovarăşului Dodon, cea de 
plagiator, încălcând flagrant Legea privind protecţia dreptului de 
autor. În Antichitate, în special în Grecia antică, pentru plagiat 
nu erau instituite sancțiuni legale, autorii fiind apărați de reguli 
morale. Autorii plagiatului erau supuşi unor critici deosebit de 
dure de către lumea literară, astfel, acesta era recunoscut de toți 
prin respectul de care se bucura autorul, prin notorietatea pe care 

acesta și-o câștigase în timp, prin reprobarea şi disprețul cu care 
erau trataţi cei care comiteau plagiatul. Dacă în acest colţ de ţară 
capturat legile nu funcționează, să procedăm ca vecii greci: să 
ne exprimăm disprețul pentru acest plagiator — acelaşi furt, dar 
din domeniul imaterialului. Astfel aspirantul la preşedinţie Igor 
Nikolaevici Dodon, „Marele” economist cu trei facultăţi şi un 
doctorat, în goană după diplome şi merite, a comis un plagiat. O 
investigaţie preliminară a stabilit preluarea integrală a mai 
multor pasaje din lucrările „Bursa”, de loan Popa (1993), şi 
„Tranzactii bursiere”, Ie | Ps : ; 
de Mihaela Gradu 
(1997), profesori la 
ASE Bucureşti. În 
continuare sunt date 
doar pasajele plagiate 
din câteva pagini ale 
pretinsei teze de 
doctorat a lui Dodon. 
Potrivit unui articol 
din ziarul Timpul 
(ediția din 19 mai 2009), rezultă că, în realitate, Dodon minte că 
a susținut teza de doctorat la ASEM. În articol este precizat că 
„Responsabili de la această instituție spun că Dodon a recurs la 
grave încălcări, din care cauză ASEM nu l-a acceptat...”. 
Plagiatul este poate cel mai mare păcat al unui intelectual. Drept 
cine pretinde a fi deci acest semidoct? Presedinți de state 
(adevărate state!), miniştri şi-au dat demisia doar pentru anumite 
suspiciuni de plagiat, iar acest grangur kremlinez plagiator se do 
reşte a fi preşedinte în acest colț de ţară. 


Literatura si Arta, nr. 44, 03 noiembrie 2016 
http://www.art-emis.ro/jurnalistica/3806-payea-dihorele-a-revenit-in- 
cotetul-nostru.html 

http://www.agero-stutigart.de/RE VISTA-AGERO/COMENTARII/Nu- 
pagiatorului-Dodon-de- Valeriu-Dulgheru. htm 


137 


MEDITAȚII POSTELECTORALE 


Pe 30 octombrie 2016 s-a încheiat prima fază a scrutinului 
electoral „Alegeri prezidenţiale 2016”. Cu siguranţă va fi al 
doilea tur cu toate că ne-am aflat pe muchi de cuţit (din cauza 
miopiei politice a unor pitici politicieni cu ambiţii mari). Să 
încercăm să facem o analiză la rece a celor întâmplate. În primul 
rând, prezenţa la vot a fost mai slabă: sub 50%, în scrutinul 
anterior, la prezidenţiale fiind peste 68%, adică cu 20% mai 
mult. Cum era de aşteptat, lider al scrutinului electoral este I. 
Dodon, căruia primele rezultate îi dădeau peste 55% din voturi, 
scăzând după procesarea majorităţii proceselor-verbale până la 
48%, iar al M. Sandu crescând până la circa 39%. Un rezultat 
foarte bun în situaţia ei, unul salvator, dacă luăm în considerare 
că campania sa electorală în calitate de unic candidat al unui 
grup de formaţiuni politice a durat doar circa două săptămâni cu 
resurse financiare, mediatice, propagandistice minore, atunci 
când I. Dodon a avut o campanie electorală de cel puţin o 
jumătate de an, profitând de o susținere financiară, logistică, 
informatică enormă. După retragerea din cursă o bună parte din 
electoratul lui Lupu, cum era de aşteptat, l-a susţinut pe Dodon 
(cum altfel ar fi luat acest scor bun pentru el?), o altă parte, 
debusolată de-a binelea de piruetele liderului lor, Lupu, şi de 
găinăriile păpuşarului Plahotniuc, probabil au rămas acasă. 

Care au fost rezultatele celorlalţi actori? Unul penibil, unul 
de fapt prognozat de multiplele sondaje, în special pentru unii 
care încă se mai consideră actori importanți pe scena acestui 
teatru al absurdului. În loc să se retragă necondiţionat pentru a 
nu deveni unelte în jocul kremlinez al lui Plahotniuc şi Dodon ei 
au inventat motive „serioase ” de a rămâne în cursă: M. Ghimpu 
-problema unionismului; lu. Leancă — problema electoratului 
democrat abandonat, în opinia lu,i de M. Sandu, considerând 
naiv că îl va aduce la el; V. Ghileţchi — inventata problemă a 
familiei. „Candidaţii unirii” M. Ghimpu şi A. Guţu împreună au 

luat apr. 2%, egal cu cel din sondaje (de ce nu a procedat ca 
Voronin, Lupu care au ştiut cum să-şi salveze imaginea?). Vă 
mai amintiţi care erau declarațiile dlui M. Ghimpu referitor la 
aceste sondaje? De menţionat faptul că toţi aceşti mici actori cu 
ambiţii mari au luat sub orice limită în propriile lor sate de 
baştină: M. Ghimpu — sub 9%, întrecut de M. Sandu cu peste 
60% şi Dodon (22.8%) ; A. Guţu - cu doar 5 voturi, fiind 
întrecută şi de scandaloasa Maia Laguta, pe care cine-o cunoaşte 
în acest sat (probabil sunt voturi furate de la Maia Sandu!); V. 
Ghileţehi — cu doar 26%, fiind întrecut de Dodon (40%). De 
menţionat că chiar în satul de baştină al lui Dodon M. Sandu a 
luat 37%. 

Şi eu sunt prounionist până în măduva oaselor dar nu am 
votat cu M. Ghimpu. Aşa au procedat majoritatea 
prounioniştilor, procentul cărora este în continuă creştere 
(conform unor sondaje ajunge la 34-36%), iar acum M. Ghimpu 
şi dna A. Guţu le-a dat în mâinile lui Dodon şa. ca el 
„argumentul că pentru unire pledează doar 2%. „Cea mai mare 
antireclamă unirii o face Ghimpu” spunea în una din dezbaterile 
electorale cel care, de regulă tulbură apele, dar atunci având 
perfectă dreptate — ex-ambasadorul A. Tulbure. Din păcate aşa 
este. Ar trebui să înțelegem un lucru foarte simplu: reunirea se 
va face nu prin declaraţii frumoase ci, în primul rând, în mod 
pragmatic, pas cu pas, prin acţiuni şi proiecte concrete. Ea se va 
face nu numai cu suportul prounioniştilor ci şi cu al celor care 
nu vor mai vedea o altă cale de integrare europeană şi vor 
înţelege că occidentalii ne-au lăsat să ne bălăcim în propria 
noastră mocirlă după ce ne-au acordat atâta încredere, pe care 
politicieni gen Filat (pe Plahotniuc nu-l consider politici -o atât 
de bădărăneşte. 

Şi de această dată le mulţumim bunilor noştri concetăţeni 
plecaţi nu de viaţă bună. Dând dovadă de anumite sacrificii, 
distanţele parcurse până la cea mai apropiată secţie de votare 
fiind mari, ei totuşi au votat în masă (spre deosebire de unii de 

acasă, în special, tinerii studioşi cu vârsta între 18 şi 25 de ani, 
absenteismul cărora a fost masiv , care au preferat o bere la bar 
sau să stea să privească alegerile de pe ecranele televizoarelor). 
Este cazul moldovencei Olga Eremei, care a schimbat două 
avioane şi a zburat trei ore din Norvegia spre Suedia, pentru a 
putea vota. „Nu este datoria, dar este obligaţia fiecărui cetăţean 
al Republicii Moldova astăzi să iasă şi să voteze pentru un viitor 
mai bun pentru republica noastră”, afirmă Olga Eremei. Trei 
moldoveni din SUA au mers aproape 300 km pentru a ajunge la 
cea mai apropiată secţie de vot din New York. 

Din păcate Partidul Liberal a încetat să mai existe 
(Spuneam acest lucru la momentul oportun şi despre PPCD, 
PFD. Unde mai sunt aceste partide atât de promițătoare la 
moment?) A arătat şi votul de ieri. Marea şansă a acestui 
promiţător partid de dreapta a fost ratată în a. 2013 când un grup 
de personalităţi ale partidului au cerut înlocuirea lui M. Ghimpu 
cu tânărul, promiţătorul (pe atunci, acum cu regret cariera lui 
politică este serios compromisă de şederea prea mult în umbra 
unchiului şi în funcția de primar) D. Chirtoacă, care a fost 
îngropat ca politician de propriul său unchi. 

Şi atunci ce-i de făcut, exprimându-mă într-un stil leninist? 
„Există şanse reale să câştigăm acest scrutin din primul tur. 
Victoria noastră este inevitabilă, acest lucru trebui să-l 
înțeleagă toți”, a declarat I. Dodon. Iată că eu nu vreau să-l 
înţeleg. Prin votul acordat Maiei Sandu în pofida boicotării din 
partea colegilor ei de centru-dreapta, din partea unei părți a 
intelectualităţii, Republica a fost salvată de „victoria” lui Dodon. 
Haideţi domnilor, doamnelor şi domnişoarelor, să-i barăm 
acestui kremlinez, avid de putere, bani şi glorie, calea spre 
preşedinţie. Este în puterile noastre, trebuie doar să ne 
mobilizăm, să conştientizăm gravitatea situaţiei în care ne aflăm, 
situaţie de care depinde în mare măsură orientarea noastră de 
mai departe: pro Est sau pro Vest. Victoria lui Dodon va fi un 
prim pas spre acapararea de către Kremlin a întregii puteri în 

stat. Vin alegerile parlamentare. Să fim siguri că Kremlinul nu 
va rata de această dată această şansă. 

l-aş da crezare preşedintelui Băsescu cu marea lui 
experienţă politică că „în turul doi prezența la vot va depăşi 
55%, iar în aceste condiții câştigătoarea scrutinului va fi Maia 
Sandu...Igor Dodon nu va câştigat alegerile, deşi electoratul de 
stânga a fost mobilizat masiv”. Confirm acest lucru din 
cunoştinţă de cauză, duminică fiind timp de 15 ore observator 
într-o secţie de votare cu electorat majoritar prododonist, în care 
Dodon avea două doamne observatori. Folosind suportul masiv 
financiar, Dodon şi-a mobilizat la maximum electoratul. În 
calitate de observatori Dodon nu a folosit persoane 
întâmplăptoare (cum am fost eu, de exemplu), ci persoane din 
rândul votanţilor la această secţie, care îi cunoşteau personal pe 
cel puţin vreo 40% din votanti, în mare parte bătrâni. Ei probabil 
aufost vizitaţi personal de aceste doamne. M-a marcat remarca 
(evident în limba rusă!) uneia dintre aceste doamne „Priveşte, 
nu este însoțit de nimeni” (se referea la un bătrân). Nu o să 
greşesc dacă voi spune că probabil peste 90% din electoratul lui 
Dodon din această secție (dar probabil şi din alte secţii) a votat: 
au votat bătrâni cu mari probleme locomotorii, au votat unii 
practic orbi, aduşi însă la vot de susţinători, nu întotdeauna 
rudele lor. Într-adevăr, Dodon a lucrat în stilul lui Voronin. Dar 
pe acest segment Dodon probabil nu mai are rezerve pentru turul 
doi, din care cauză apelează la unirea întregii stângi. V.Voronin 
a refuzat mâna întinsă a trădătorului Dodon, iar Usatii i-a propus 
o întâlnire la Moscova (probabil sub intermedierea lui 
Rogozin!). Rezervele lui sunt o mare parte din votanţii lui 
Ciubaşenco (candidatul lui R. Usatii), neascultătorii de la 
Voronin şi găgăuzii, a căror prezenţă la urnele de vot a fost mult 
mai mică. Cu ajutorul Rusiei cred că va încerca să-şi mărească 
susținerea din partea acestui segment al electoratului. 

Ce facem noi, cei de pe segmentul de centru-dreapta? Este 
un îndemn către stimata noastră intelectualitate, care întotdeauna 
a fost pe baricadele mişcării de eliberare națională. Dar forțele 
proKremlin, buldogul Dodon tocmai asta aşteaptă. M-ar durea 
mult dacă în cazul intelectualității de astăzi marele Mircea 
Eliade ar avea dreptate. 

Este un îndemn către tinerii (cu vârsta între 18 şi 24 de ani) 
care au ieşit la vot sub 10%. Viitorul este al vostru, votați-vă 
viitorul. Nu lăsați să vi-l voteze ce-i care sunt pe ducă în lumea 
celor drepți. Stimate persoane cu putere de decizie, creați-le 
tinerilor condiții propice pentru a-şi exercita votul. De ce oricine 
aflându-se oriunde în lume poate 
vota în baza paşaportului, iar 
studenții, originari din satele 
Republicii, nu pot să voteze în 
baza buletinului, a certificatului 
de student la locul de trai? Chiar 
dacă suntem în situația broaştei 
din ciocul barzei, mai avem şanse 
de a ne salva. Va fi greu însă, în 
special intelectualitatea, tineretul 
studios, cei cu aspirații clare 
proeuropene şi  prounioniste 
trebuie să înţeleagă că victoria este necesară nu dnei Maia 
Sandu, ci tuturor nouă, pentru a stăvili ascensiunea 
kremlinezului I. Dodon spre Olimpul mult jinduit al preşedinţiei. 


Literatura si Arta, nr. 44, 03 noiembrie 2016 
http://www.revistasingur.ro/altele/15734-valeriu-dulgheru-meditaii- 
postelectorale.html?q=altele/15734-valeriu-dulgheru-meditaii- 
postelectorale.html 
http:/Awww.art-emis.ro/analize/3834-meditatii-electorale-tranzitorii.html 

PERICOLUL DODONIST 


Suntem pe ultima sută de metri ai campaniei prezidenţiale. 
Spuneam odinioară că actuala campanie electorală este una 
dintre cele mai murdare de la independenţă încoace. Maşina de 
dezinformare şi minciună a lui Dodon a funcţionat la putere 
maximă. A avut la îndemână şi un instrument de promovare a 
minciunilor — holdingul din cele vreo 7 televiziuni ale lui 
Plahotniuc, cele două televiziuni ale lui Dodon şi zecile de 
posturi ruseşti de televiziune. În această campanie murdară 
proDodon s-au implicat în cea mai mare măsură conducerea de 
vârf din Kremlin (financiar, logistic, propagandistic, ideologic — 
mult mai direct ca alte dăţi!). Ceea ce este deosebit de grav sub 
aspectul moralității creştine ţine de implicarea în modul cel mai 
direct, murdar şi scandalos a bisericii (lucruri de neconceput 
pentru înalte feţe bisericeşti, a căror menire este să aducă în 
popor învăţătura lui Hristos, nu să servească diavolul). După ce 
patriarhul Kirill l-a binecuvântat pe Dodon la preşedinţie, a 
urmat chemarea directă a mitropolitului Vladimir de a-l vota pe 
„...marele creştin” Dodon. 

Exemplul şefilor l-a urmat episcopul de Bălți şi Fălești 
Marchel, care a excelat în minciuni şi insinuări cu un discurs 
ținut împreună cu alţi trei feţe bisericeşti pe fundalul roşu 
(culoarea electorală a lui Dodon!), care numai creştin ortodox nu 
poate fi numit, lucru nedemn pentru o înaltă faţă bisericească. 
„Avem de ales un preşedinte din două candidaturi. Un creștin 
sau un necreştin. Un patriot sau un nepatriot”, îndemnând cre- 
dincioșşii să-l voteze pe candidatul Igor Dodon la alegerile prezi- 
dențiale din 13 noiembrie, atacând-o pe Maia Sandu cu acuzaţii 
inventate în minţile bolnave ale unora, cu acuzaţii neortodoxe, 
necreştine. „Rugăm să veniți la alegeri și să faceţi alegerea 
corectă. Sfânta biserică nu se implică în politică... Ea suprave- 
ghează latura morală şi religioasă a întregii societăţi (aşa ar fi 

corect!!!). Biserica mai are o sfântă datorie de a lămuri oame- 
nilor pe cine să voteze...(unde este scris acest lucru, în ce carte 
sfântă???) ” ...Igor Dodon, pe care-l credem creştin şi patriot, 
regulat se împărtăşă, frecventează biserica, este prieten al bise- 
ricii....Dacă o votaţi pe Maia Sandu, vă asumaţi multă osândă 
şi mare păcat în faţa lui Dumnezeu” a finalizat acest 
„propovăduitor creştin”. Cine este acest Markel? Are un trecut 
tumultuos implicat în mai multe activități necreştine. Ziarul de 
Gardă a scris în 2014: „„...Preasfinţitul locuieşte într-o casă de 
milioane, la Bălţi. Imobilul de lux, cu două niveluri, a fost trecut, 
în vara anului 2014, pe numele unui tânăr de doar 20 de ani, în 
urma semnării unui contract de întreţinere pe viaţă. Şi băiatul, 
student la drept, dar şi mama acestuia, au refuzat să ne spună 
care este relaţia dintre tânăr şi episcopul Marchel, cunoscut 
pentru implicarea sa în mai multe scandaluri cu iz politic, fapte 
pentru care a fost chiar urmărit penal de către procurori. Mar- 
chel, în virtutea funcției pe care o deţine nu are dreptul biseri- 
cesc să aibă viață de familie sau copii... ”. Şi atunci noi, creştinii 
adevăraţi, nu pretinsul creştin socialist Dodon, ne întrebăm: cu 
ce drept moral aruncă cu piatra în dna Maia Sandu. Fiind o înaltă 
față bisericească se vede că nu cunoaşte îndemnul lui lisus 
Hristos: „„Cel fără de păcat dintre voi să arunce cel dintâi 
piatra asupra ei” ...Ei, mustraţi fiind de cuget, ieșeau unul câte 
unul, începând de la cei mai bătrâni şi până la cel din urmă, şi 
a rămas lisus Singur 
şi femeia, stând în 
mijloc” (Ioan 8,9). 
De fapt de ce ar trebui 
să ne mai mire 
imoralitatea unor 
slujitori ai bisericii 
când însuşi 
mitropolitul Vladimir 
se postează împreună 

cu comunistul V. Voronin pe fundalul secerii şi ciocanului — 
simbol satanist al celora pe care ia anatemizat ultimul patriarh al 
Rusiei Tihon. 

Să vedem încă o dată cât de creştin este acest comunist 
socialist Dodon, cât de creştin poate fi acest Pavlik Morozov, 
încorsetat fiind în chingile metalice ale ideologiei marxist- 
leninist-ateist-satanice, pe care a îmbrăţişat-o încă din copilărie 
(şi o mai promovează şi astăzi). Am mai scris despre aceste 
lucruri absolut incompatibile: să fii adept al ideologiei satanist- 
marxist-leniniste şi în acelaşi timp să fii bun creştin, cum afirmă 
feţele bisericeşti Kirill, Vladimir, Markel ş.a. În 2010 el depunea 
jurământ de credinţă pe veci lui Lenin, învăţăturii lui, inclusiv 
privind rolul religiei: „Întregul nostru program este bazat pe o 
concepția ştiinţifică despre lume... Propaganda noastră include 
în mod necesar şi propagarea ateismului” (V.I. Lenin. 
Socialismul şi religia). În Călăuza ateistului se spune: „Știința şi 
religia sunt legate de două concepții despre lume diametral 
opuse...”. 

Pentru oricine este clar că ceea ce fac acum înaltele feți 
bisericeşti este promovarea politică a celora pe care ultimul 
patriarh (adevărat!) al Rusiei ia anatemizat la 19.01.1918, 
anatemă care nici până astăzi nu a fost ridicată. Luaţi în 
consideraţie acest lucru stimaţi mireni! 

Devenind deputat în acelaşi ani pe listele PCRM a mai dat 
un jurământ „Mă oblig să nu uit că votul fracțiunii Partidului 
Comuniştilor şi votul meu personal întotdeauna trebuie să 
reprezinte o poziţie unică. Mă oblig să nu uit că încălcarea 
angajamentului în cauză reprezintă cea mai gravă crimă morală 
împotriva intereselor Partidului Comuniştilor, împotriva a mii 
de susţinători, care mi-au încredinţat dreptul de a acţiona în 
numele lor”. Doar peste un an de zile a uitat de jurământul dat, 
părăsindu-şi bosul. Acelaşi jurământ a dat când a intrat în 
Partidul Socialiştilor al V. Abramciuc şi V. Krâlov în 2013 ca la 
scurt timp după alegerea lui în fruntea partidului, procedând ca 

puiul de cuc, ca un veritabil Pavlik Morozov, ia alungat pe cei 
doi din propriul partid. Acelaşi lucru va face şi cu încrederea 
Dumneavoastră stimaţi alegători dacă, nu dea Domnul, îl veţi pe 
Dodon în funcţia de preşedinte pe 13 noiembrie, în ziua de 
Duminică care în traducere din latină înseamnă ziua Domnului 
(unica denumire creştină a zilelor săptămânii). Ar fi un mare 
păcat. Dodon nu are nimic sfânt, trădările fiind esenţa firii lui, 
crezul lui, despre acest lucru spunând însuşi cel care-l cunoaşte 
cel mai bine, care a încălzit şarpele la pieptul lui „Din trădători 
ca aceştia să iasă preşedinte? ”. 

Să încercăm să abordăm o altă latură a portretului 
candidatului la preşedinţie I. Dodon, aducând şi alte documente 
de ce nu trebuie 
votat Dodon. Încă 
nu a devenit 
preşedinte, şi el deja 
a reuşit (în stilul 
mentorilor săi!) să 
strice relaţiile cu 
vecinii. La adresa 
României Dodon şi 
valeţii săi au făcut 
mai multe declaraţii 
şi acțiuni 2010. Dodon primeşte carnetul de mem- 
provocatoare: a se bru al PCRM din måna lui Voronin în fața 
vedea ruperea hărţii idolului său V.I.Lenin: „...Jur credința pe 
României Mari de veci lui Ilici, învățăturii lui Ilici (pentru 


către lacheul său <c%e religia a fost opiu al poporului”)... ”. 


Bătrâncea, declarația tâmpită a lui Dodon că nu „va admite ca 
talpa jandarmului român să calce pământul Moldovei (ciubota 
moscalului poate însă călca pământul Basarabiei!)”. Mai recent, 
prin declaraţiile sale tâmpite referitoare la Crimeea el a 
deteriorat grav relaţiile cu vecinul nostru din est — Ucraina. 
Aceasta şi-a rechemat de urgență ambasadorul la Kiev „pentru 

consultări” exprimându-se diplomatic, însă este clar că e în 
semn de protest. Rada ucraineană l-a declarat pe Dodon 
persoană indezirabilă pe teritoriul Ucrainei şi a anunţat „...că 
dacă la conducerea Republicii Moldova va fi ales preşedinte 
Igor Dodon, care în campania electorală a recunoscut Crimeea, 
regiunile Luhansk şi Doneţk ca fiind parte a Federaţiei Ruse, 
UCRAINA va închide frontiera pentru cetățenii Republicii 
Moldova şi aceștia vor putea intra pe teritoriul Ucrainei doar în 
baza vizelor, conform practicii statelor europene, inclusiv din 
Spaţiul Schengen... ”. Gândiţi-vă bine, stimaţi alegători, pe cine 
votaţi duminică. În primul rând cei care, aflându-vă la hotar cu 
Ucraina, deplasându-vă până acum relativ uşor la Odesa, 
Mohiliov, Lviv, ce veţi face după alegeri? Ucraina nu e 
Republica Moldova. Demonstrează acest lucru şi în războiul ei 
cu Rusia. Să fim siguri că aşa va fi. Dacă va fi ales preşedinte 
Dodon, va fi vai de capul nostru, cum ar spune maestrul. 
Întrebat în una din emisiunile de dezbateri electorale ce a 
făcut Rusia pentru Republica Moldova de la independenţă 
încoace, însuşi Dodon nu a putut spune nimic concret, în afară 
de declaraţii sterile despre raiul rusesc, care va fi construit în 
acest colț de ţară dacă ne vom întoarce cu faţa spre Rusia. 
Dimpotrivă, preţul la gazul natural şi petrol importat în 
Republica Moldova s-a mărit de zeci de ori. Pe timpul guvernării 
comuniste cu ministrul finanţelor I. Dodon, preţul la gazul 
natural depăşise 400 $/1000m* şi era mai mare decât preţul de 
vânzare pentru ţările europene. Dar Rusia, ea însăşi aflată sub 
aspect economic în situaţia noastră, nici nu poate ajuta cu ceva 
Republica Moldova să iasă din această groapă economică. Ce ne 
aşteaptă în Rusia ne spune Alexei Isaev, un salvator din cadrul 
Serviciului pentru Situaţii Excepţionale din Moscova, rus get- 
beget şi mare patriot al țării sale: „Din păcate, în Rusia producția 
şi industria sunt la un nivel foarte scăzut. Foarte puţine 
medicamente şi electronice se produc aici. Multe lucruri 
necesare pentru viaţă erau importate, iar ceva similar nu se 

Portretul viitorului PREŞEDINTE!!! 


9 MAIA SANDU 
$ 


IGORI NIKOLAEVICI DODON 


o PA x 


Educație: 

Şcoala medie 
Risipeni, toate notele 
“excelent”. Medalie de 
argint (1989) 

Academia de Studii 
Economice a Moldovei 
- media 9,1 (1994). 
Academia de 
Administrare Publică 
de pe lângă Preşedintele 
Republicii Moldova 
Master în administrație 
publică: media - 9,79 
(2009). 

Harvard Kennedy 
School of 
Government, Master 
în administrație 
publică, 2010. 


Trăsături de caracter: 
onestă, incoruptibilă, 
persoană integră, 
hotărâtă în promovarea 
reformelor, având la 
bază educație din vest. 


Educație: 

Şcoala medie Sadova (nu se 
cunoaşte reuşita!) (1991); 

Universitatea Agrară de Stat din 
Moldova (1997) (nu se cunoaşte 
reuşita!); 

Academia de Studii Economice 
(1998) (nu se cunoaşte reuşita!); 

Academia de Administrare 
Publică de pe lângă Preşedintele 
RM. Master în administraţie 
publică (nu se cunoaşte reuşita!); 

Teza de doctor în economie 
(plagiat), 2003, ASEM (susţinută 
cu încălcări!). 


Trăsături de caracter: duplicitar 
(adept al ideologiei ateiste 
socialiste şi, în acelaşi timp, creştin 
ortodox şi capitalist milionar!; 
antiunionist iar copiii învaţă la 
liceul român Prometeu); corupt 
(implicat în mai multe găinării 
economice); semidoct. 

Funcţii deţinute: 


Vice ministru al Economiei şi 
Comerţului (2005) în guvernarea 

Funcţii deţinute: 
Consilier al 
Directorului Executiv 
la BancaMondială 
(Washington) (1998- 
2005; 2010-2012); 
Ministru al Educaţiei în 
Republica Moldova, 
2012 — 2015; 

23 iulie 2015 - 
desemnată drept 
candidat al PLDM la 
funcția de Prim- 
ministru al Republicii 
Moldova. 

Octombrie 2016 - 
desemnată candidatul 
comun al dreptei 
proeuropene şi 
antioligarhice 
în alegerile 
prezidenţiale din 
Republica Moldova. În 
primul tur de alegeri a 
cheltuit 82000 lei, în 
special pentru buclete 
publicitare, transport. 
Nu a plătit niciun minut 
de publicitate electorală 
(costul — 3000 
Euro/min). Nu a avut 
niciun megabanner 
electoral plasat în 
întreaga Republică. 


comunistă; 

Ministru al Economiei şi 
Comerţului (2006); 

Prim viceprim ministru al 
Economiei şi Comerţului (2008); 

Deputat în parlament PCRM, 
PSRM (2009 - prezent). 

Octombrie 2016 - desemnat 
candidatul PSRM în alegerile 
prezidenţiale. În primul tur de 
alegeri a cheltuit peste 50 mln lei: 
pentru megabannere (peste 200 de 
megabannere (fiecare costând între 
200-300 Euro) plasate în întreaga 
Republică; publicitate electorală 
televizată (împreună cu Lupu a 
ocupat primele 2 locuri); pentru 
materiale informative electorale cu 
tiraje de sute de mii de exemplare. 


Rezultate obţinute: 
În perioada 2004-2009: 
- a creat mafia cărnii şi a peştelui 
împreună cu fratele său; 
- a înstrăinat în favoarea lui 
Plahotniuc hotelul Codru la un preţ 
de 5 ori mai mic decât cel real; 
- a înstrăinat sanatoriul Moldova 
(Odesa), a lichidat Investprivatbank; 
- a protejat bussinesul lui Oleg 
Voronin şi al lui Plahotniuc; 
- în a. 2008 a participat la scutirea 
băncilor comerciale de impozitarea 
banilor proveniţi din afară fapt ce a 


Rezultate obţinute : 
- A implementat 
reforma în învăţământ 
bazată pe eliminarea 
corupției de la BAC; 

- A implementat 


favorizat spălarea prin băncile mol- 
doveneşti a peste 20 mlrd de Eur; 

- în a. 2009 a fost nevoit să 
întoarcă 72000 lei din cei peste 3.5 
mln lei furaţi de la stat, furt depistat 
de Curtea de Conturi. 

Lucrând toată viaţa funcționar de 

prevederile Procesului | stat este multimilionar, având în 
de la Bologna în proprietate un hotel de lux 
învățământ. („Prezident” de 5 stele), o casă de 
Este proprietară a | lux în trei nivele, 5 maşini de lux, 
unui apartament de 74,5 | alte proprietăţi. În perioada 2010- 
m? şi a unui automobil | 2014 a sponsorizat partidele 
Toyota fabricat în (PCRM şi PSRM) în sumă de 
a.2007. 464000 lei. 
Acţiuni antistatale : 
-  Denunţarea Acordului de 
Asociere (şi automat al regimului 
liberalizat de vize şi de liber 
schimb) fapt ce va exclude 
mobilitatea în cadrul programelor 
de educaţie şi cercetare; 
- Federalizarea Republicii; 
- Declaraţii care deja conduc la 
blocajul Republicii Moldova (din 
est de Ucraina şi din Vest — de UE). 


produce în Rusia. Dolarul a crescut de două ori, salariile au 
rămas aceleași. Veniturile oamenilor au scăzut. Să găsești de 
lucru este mai complicat”. Acesta este raiul spre care ne 
îndeamnă Dodon? 

Totodată, ajutorul venit sub diferite forme din partea 
Uniunii Europene, SUA şi România în ultimii 25 de ani (atât de 
blamaţi de talimbul Dodon şi stăpânii lui din Kremlin) depăşeşte 

mai multe miliarde de dolari. S-au construit drumuri europene, 
diverse edificii cu menire socială: şcoli, grădiniţe de copii, centre 
de menire culturală. Să luăm doar ultimul act de binefacere al 
României: deschiderea acestei bijuterii a oraşului Chişinău, 
Muzeul de Arte, pentru renovarea căruia România a acordat un 
milion de euro. În stadiu de realizare se află renovarea Sălii cu 
Orgă din Chişinău şi reconstruirea Teatrului „B.P.Haşdeu ” din 
Cahul, de asemenea prin donaţii româneşti. Au fost donate 
microbuze pentru şcolile reformate. Au fost acordate diverse 
subvenţii pentru susţinerea agriculturii, unele sectoare atingând 
standarde europene în calitate. Au fost realizate o serie de 
proiecte în domeniul eficienţei energetice, irigației etc. 
„Uniunea Europeană a investit mult în Republica Moldova, 
crede în parcursul european al acesteia şi doreşte ca Moldova 
să fie condusă de un Preşedinte pro-European, dar decizia este 
a cetăţenilor Republicii Moldova. Ei ştiu omul în care au cea 
mai mare încredere, în a cărui competență și integritate pun 
bază” declară Ziegfried Mureşan, europarlamentar PPE, 
Vicepreşedintele comisiei bugetare a Parlamentului UE. 
„Dodon va ţine Republica Moldova în zona gri a 
influențelor oligarhice, a culiselor murdare şi opace, care aduc 
profit unui număr foarte restrâns de politicieni şi clienţi. Maia 
Sandu are puterea celor fără de putere şi, pe această bază, poate 
aduce o viață mai bună tuturor cetățenilor”, crede 
europarlamentarul din partea PPE Cristian Preda. Stimaţi 
alegători, tineri şi bătrâni, bărbați şi femei! Haideţi să 
demonstrăm că ştim cine este această persoană, că am învăţat să 
separăm grâul de neghină, să deosebim binele adevărat de cel 
simulat, adevărul de semiadevăr şi minciună. Votăm Maia 
Sandu!!! 
Literatura şi Arta, nr. 45, 10 noiembrie 2016. 
http://www.revistasingur.ro/altele/15765-valeriu-dulgheru-pericolul- 


dodonist.html?q=altele/15765-valeriu-dulgheru-pericolul-dodonist. html 
http://www.art-emis.ro/jurnalistica/3847-pericolul-dodonist. html 

SPERANȚE TOPITE DE INDIFERENȚĂ 


„Nu dor nici luptele pierdute,nici rănile din piept nu dor, 
cum dor acele brațe slute care să lupte nu mai vor. 

Înfrânt nu eşti atunci când sângeri, nici ochii când în lacrimi 
ți-s. Adevăratele înfrângeri,sunt renunţările la vis”. 


(Radu Gyr) 
Am pierdut o bătălie, nu însă şi 
Ar victoria finală. Să nu renunţăm la vis. 


Rezultatele numărării voturilor. Au fost ca 
un duş rece pentru mulţi dintre cei care au 
votat conştient. „Boborul/” turmentat care 
l-a votat pe Dodon dormea adânc după o 
sticlă de votcă sau câţiva litri de vin. Nu că 

VOTCAȚI nu s-ar fi aşteptat la acest rezultat, dar 

DODONUL modul în care a procedat această gaşcă şi în 

ziua alegerilor a fost unul ieşit din comun. 
Întreaga campanie electorală dusă de Dodon şi echipa 
plahotniucistă a fost extrem de murdară, cu grave încălcări ale 
legislaţiei, financiare, a elementarului bun-simţ. În toate 
dezbaterile electorale care în lumea civilizată se bazează pe 
concurs de programe, Dodon şi valeţii săi au mers pe următoarea 
cale: orice nu ar spune interlocutorul, să răspundă „Și tu eşti 
hoţ...”. 

În noaptea de după alegeri internauţii glumeau amar: 
„Mâine ne întâlnim la aeroportul internaţional”. Tineretul nu-şi 
mai vede viitorul aici acasă, în acest colț de ţară capturat de 
mafioţi, hoţi, oligarhi. În „noaptea lui Bartolomeu” clica aşa- 
numiților socialişti jubila. Minoritatea găgăuză, care conform 
datelor CEC, a votat în proporţie de 99,1% pentru Dodon (nici 
L.I.Brejnev pe timpuri nu acumula un aşa scor electoral!), 
duminică seara (când încă nu erau cunoscute rezultatele finale!) 
îl felicitau pe preşedintele lor. Zeci de maşini şi tineri turmentaţi 
scan dau pe străzile Comratului „Dodon naş prezident (Dodon e 

preşedintele nostru)”. Desigur, este doar al lor. Aşa-numitul 
„preşedinte al tuturor” Dodon este preşedintele minorităţilor 
găgăuză şi bulgară (apr. 6%), care de peste 200 de ani sunt 
corcoliţi de ruşi. Este preşedintele minorității ruse (apr. 6%), 
care de peste 200 de ani (cu mici întreruperi) nu se coboară din 
posturile de conducere. A fost votat de o bună parte a 
ucrainenilor (apr. 9%) rusificaţi în pofida declaraţiilor tâmpite 
ale lui Dodon privind ţara lor etnică. A fost votat de o masă de 
etnici români (basarabeni) turmentată, debusolată, minţită. El 
nu-şi dă seama că este „bou/” (aşa ne consideră velicoruşii şi 
adepţii lor) condus în continuare de minoritățile agresive. Când 
se va trezi din această mahmureală, îşi va da seama pe cine a 
votat, dar va fi târziu. Deci, Dodon nu este preşedintele nostru, 
nu este preşedintele majorităţii titulare în acest colţ de ţară, nu 
este preşedintele cu care va dialoga Ucraina „Ucraina va dialoga 
cu acel preşedinte care îi va respecta suveranitatea” 
(Ambasadorul Ucrainei Ivan Hnatişin), deci este un aşa-zis 
preşedinte. 

Primii care l-au felicitat pe Dodon au fost cei doi Vladimiri 
(ce unitate în scopuri şi credință între drept credinciosul 
Vladimir şi ateul kaghebist Vladimir Putin!): mitropolitul 
Vladimir al „întregii Moldove” (cărei Moldove întregi, poate şi 
al celei din partea dreaptă a Prutului?) şiţarul Vladimir (al 
„întregii Rusii”).Țarul Putin deja l-a chemat pe Dodon la 
Moscova pentru a-i da firmanul şi primele instrucțiuni. 
„Respectăm alegerea poporului moldovean. Suntem 
impresionați” (Dm. Peskov). „Este un exercițiu nou pentru 
Moldova să aibă Preşedinte de stânga şi guvernare de dreapta”, 
declară preşedintele parlamentului, A. Candu. Să te cruceşti, nu 
alta: Candu, finul lui Plahotniuc, Plahotniuc sunt de dreapta??? 

Să încercăm să analizăm niţel cauzele înfrângerii noastre 
(bine a spus dna Ala Mândâcanu din diaspora din Canada: „Nu 
Maia Sandu a pierdut. Am pierdut noi toţi”. Conform tuturor 
analiştilor politici, jurnaliştilor, aceasta a fost cea mai murdară 

campanie electorală de la independenţă încoace, culminând cu 
fraude de tot soiul: financiare, morale, electorale etc. Încălcările 
legislaţiei au început cu mult înain tea declanşării oficiale a 
campaniei electorale şi au culminat în ziua alegerilor. Vă 
amintiţi cum cu mai bine de o jumătate de an în urmă Dodon, în 
calitate de preşedinte, îi „vizita pe cei săraci”, făcând donaţii 
grase (primite de la generosul stăpân!), diverşi oficiali ruşi ne 
„fericeau” cu vizitele lor în această gubernie a lor şi ne 
„luminau” că Dodon este cel mai bun preşedinte (cele două 
vizite ale vicepremierului rus D. Rogozin au avut doar acest 
scop). 

A fost un vot influențat masiv de către Rusia prin toate 
mijloacele disponibile — suportul financiar, logistic, 
informațional masiv. A fost un vot geopolitic, orice ar spune 
diverşi analişti politici. 99% dintre găgăuzi şi bulgari să-l voteze 
pe Dodon, omul Kremlinului, să nu voteze un program 
antioligarhic, anticorupţie, antihoţie, de parcă miliardele furate 
nu au fost furate şi din buzunarele lor, vorbeşte despre totul. 

De ce să nu recunoastem, am pierdut, de asemenea, pentru 
că şi de această dată pe interior nu am fost uniţi. Dacă în vară se 
reuşea unificarea segmentului de centru-dreapta în jurul 
singurului candidat Maia Sandu, dacă puzderia de napoleonaşi 
nu se avântau cu pieptul dezgolit în fața ambrazuri putinist- 
dodonist-plahotniuciste, rezultatele ar fi fost, la sigur, altele. 
Mesajele anti-Sandu aduse în primul tur de unii concurenţi 
electorali de pe centru-dreapta (Ghimpu, Leancă, Guţu), preluate 
şi multiplicate masiv de imperiul mediatic putinist-dodonist- 
plahotniucist, nu au mai putut fi anihilate în perioada scurtă de 
doar două săptămâni, neavând la îndemână nici sursele de 
informare necesare. 

Am pierdut în pofida organizării la nivelul cel mai înalt al 
excepţionalei diaspore, care a făcut mari eforturi pentru a 
participa la vot, pentru a salva această aşchie de popor, pentru a- 
şi salva părinţii, rămaşi acasă, pe care tot ei îi hrănesc cu 

miliardele trimise acasă (guvernarea le dă doar o pensie mizeră 
de 700 de lei!), dar nu le-a reuşit. 

A câştigat Chişinăul cu peste 53%, a câştigat centrul 
Basarabiei mult mai informat, dar în general pe Republică am 
pierdut. Am pierdut masiv în zonele unde adevărul nu a ajuns, 
unde prin intermediul imperiului mediatic al oligarhilor 
Plahotniuc şi Dodon, al zecilor de posturi ruseşti, a ajuns doar 
minciuna. 

Am pierdut în pofida mobilizării la maximum a unei părți 
din electorat (celei mai conştiente!), care a reuşit să aducă un 
scor totuşi onorabil (peste 48% cu un lider format în mai puţin 
de o lună, fără bani, fără promovare mediatică!). 

Deja este cunoscut faptul că am pierdut din cauza 
fraudelor masive. Se vede că aceşti urmaşi ai bolşevicilor se 
conduc de principiul lui Stalin: „Nu contează cum se votează, 
contează cine numără voturile! ”. În alegerile parlamentare din 
4 aprilie 2009 bolşevicul capitalist V. Voronin şi clica lui au 
fraudat masiv alegerile, care ulterior au dus la alegeri anticipate. 
La 13 noiembrie 2016 socialistul capitalist Dodon şi democratul 
Plahotniuc, de asemenea, au fraudat masiv alegerile prin: 
inversarea rezultatelor votării în peste 12 circumscripţii (pentru 
a stabili toate fraudele de acest fel, e strict necesar să fie 
verificate procesele-verbale); încălcarea dreptului la vot în 
diasporă (la Londra, Paris, Italia); aducerea organizată (fără 
plată!) a peste 20000 de alegători de peste Nistru („ajutor 
frățesc” de la „preşedintele Șevciuk” pentru „preşedintele 
Dodon”) la secțiile 
de votare din partea 
dreaptă (ca prin 
minune buletinele la 
aceste secții de 
votare nu s-au 
terminat precum la 
Londra, Paris, în 

Italia!), unde, conform bravilor noştri membri CEC, nu a fost 
încălcată legea, care prevede nu mai mult de 3000 de buletine la 
o secție de votare; votarea cu peste 99% pentru un singur 
candidat (nici pe timpurile sovietice nu erau atinse astfel de 
rezultate!). Vom fi priviți ca nişte boi mânaţi din urmă dacă toate 
aceste fărădelegi nu vor fi sancţionate. Şi bravii noştri tineri au 
demonstrat că nu vor să fie priviți ca nişte boi ascultători 
(precum sunt priviţi unii dintre părinţii lor!) şi au ieşit zilele 
acestea la protest. Aceşti tineri trebuie susținuți. „Nu dor nici 
luptele pierdute, nici rănile din piept nu dor, cum dor acele braţe 
slute care să lupte nu mai vor”. Să demonstrăm că vrem să 
luptăm cu oligarhia, hoţia, corupţia. Primii au fost cei din 
Diasporă care-i susţin. „După ce ne-au furat banii trimişi acasă, 
neau furat şi dreptul la vot... Să ne solidarizăm cu tinerii de la 
Chişinău. Să cerem invalidarea alegerilor de către Curtea 
Constituțională”, declară diaspora care a chemat la un miting de 
protest pe 15 noiembrie. Să fim cu toţii alături de tineri care în 
pofida faptului că în repetate rânduri au fost trădaţi (mă refer în 
primul rând la visurile tinerilor de la 7 aprilie 2009, călcate în 
picioare pe parcursul acestor 7 ani în primul rând de Filat, în care 
s-a investit multe speranţe şi care trebuia să devină un erou 
naţional prin integrarea reală a acestui colţ de ţară în Uniunea 
Europeană, preferând însă puşcăria, dar şi în Ghimpu, care prin 
acţiunile sale negândite a compromis serios idealul Reunirii) 
s-au ridicat în picioare din genunchi. Să cerem invalidarea 
rezultatelor scrutinului fraudat şi repetarea lor. 

Să încercăm sa vedem şi partea bună în această înfrângere. 
Este foarte clar că Dodon nu va reuşi să-şi realizeze programul 
electoral extrem de nerealist. În aceasta perioadă guvernarea 
oligarhică (acum în componență deplină, cum a dorit 
Plahotniuc) va trebui să rezolve foarte multe probleme: şi 
problema miliardelor furate; şi grava criză economică; şi relaţiile 
grav deteriorate cu vecinii şi multe altele, pe care însă nu le va 
putea rezolva. Aceasta va eroda masiv electoratul sau, îi va trezi 

pe unii creduli, să nu mă exprim mai dur, care l-au votat şi de 
această dată. Este clar că acum Dodon şi Plahotniuc vor forma 
un puternic centru de stânga din diverse partide şi aşchiilelor. În 
acest context este strict necesară reformarea segmentului de 
centru-dreapta şi pregătirea de alegerile parlamentare. Acesta va 
fi un maraton în timp şi va trebui să rezistăm. Având un atare 
lider recunoscut cum este dna Maia Sandu, consolidându-ne în 
jurul ei (să-i lăsăm pe napoleonaşii care nu mai pot realiza nimic 
de unii singuri!), avem şanse reale în viitoarele alegeri 
parlamentare. Rolul nostru în această perioadă va fi să ne 
organizăm pentru lupta viitoare, să ripostăm organizat împotriva 
oricăror atentate din partea lui Dodon asupra a ceea ce avem mai 
sfânt — Limba Română şi Istoria Românilor la care, din lipsă de 
spaţiu de manevrare, la sigur va atenta acest Pavlik Morozov. 

Să nu ne lăsăm învinşi. „Adevăratele înfrângeri sunt 
renunţările la vis”. 


Literatura si Arta, nr. 46 (3715), 17 noiembrie 2016 

Revista Columna 2000. Anul XVII, nr. 65-66-67-68, 2016 
http://www.revistasingur.ro/altele/15791-valeriu-dulgheru-am-pierdut- 
alegerile-dar.html?q=altele/15791-valeriu-dulgheru-am-pierdut-alegerile- 
dar.html 

http://www.agero-stutigart.de/REVISTA- 
AGERO/COMENTARII/Basarabia-a-pierdut-alegerile- Valeriu-Dulgheru- 
Agero.htm 

http://www.marianagurza.ro/blog/2016/1 1/15/valeriu-dulgheru- 
9%E29%080%93-am-pierdut-alegerile-dar/ 
http://www.mioritausa.news/stiri/pierdut-alegerile-dar-valeriu-dulgheru/ 

GUST AMAR POSTELECTORAL 


Desigur, cel mai tare ne amărăsc fraudele masive comise 
de marele Dodon, care pot fi grupate în urrmătoarele categorii: 

- Multiple fraude financiare în campania electorală, 
depistate de diverse surse, cum ar fi investigația RISE referitoare 
la „Operația rusească BAHAMAS” ş.a., rămasă însă în afara 
atenţiei organelor de drept. Pentru o încălcare similară Usatii a 
fost scos din cursa electorală pe ultima sută de metri în alegerile 
parlamentare din 2014! Atunci aceasta era la mâna lui 
Plahotniuc, acum i-ar fi stricat planurile strategice. Despre acest 
lucru vorbeşte clar faptul că un vot pentru Dodon a costat de 
peste 5 ori mai mult decât al Maiei Sandu; 

- Promovarea minciunilor gen aducerea a 30000 de sirieni 
în Republica Moldova (mai mare gogomănie nici că se poate 
inventa: sirienii nu vor să se oprească nici în astfel de ţări bogate 
precum Austria, Italia ş.a., darmite să rămână în această sărăcie 
lucie!!!) care a influenţat votul a zeci de mii în special din nordul 
Republicii; - 

- Inversarea rezultatelor voturilor (3 au fost recunoscute 
drept o simplă eroare, dar câte alte „erori” de acest fel au mai 
fost comise!). Este strict necesar să fie verificate toate procesele- 
verbale de la secţiile de votare, pentru a depista şi altele; 

- Punerea în condiţii inegale a diasporei, care în câteva 
secţii (Londra, Paris, Italia) nu au putut vota din cauză că s-au 
terminat buletinele, motivul invocat fiind că, potrivit Legii, într- 
o secţie nu pot fi eliberate mai mult de 3000 de buletine. Dar în 
secţiile de votare de la Varnița, Rezina, Criuleni, unde au fost 
aduse organizat zeci de mii de votanţi de peste Nistru, de ce a 
fost încălcată această restricţie? 

- Multiplele votări în locul persoanelor decedate (cum este 
cazul votului unui tânăr din raionul Râşcani, decedat de 15 ani, 
„care a votat”, sau cazul doamnei plecate de o lună de zile în 

SUA care nu a putut vota la o secţie de votare din New York, 
fiindcă în locul ei votase primarul din sat; 

- Votul masiv al găgăuzilor pentru Dodon (99.1%! Nici 
L.I.Brejnev pe timpuri nu lua un aşa scor!) este un argument al 
caracterului organizat al alegerilor în regiune. În pofida votului 
geopolitic, este imposibil ca pe nimeni dintre găgăuzi să nu-l 
atingă mesajul antioligarhic, anticorupţie, antimafie al Maiei 
Sandu atunci când miliardele au fost furate şi din buzunarele lor! 

Unul dintre cele mai mari handicapuri ale campaniei 
electorale a Maiei Sandu a fost faptul că mesajele ei nu au ajuns 
la fiecare alegător din cauza lipsei mijloacelor de informare. 
Dimpotrivă, prin intermediul imperiului mediatic al lui Dodon 
şi Co, dar şi al celui rusesc, credulul moş Ion lua drept adevăruri 
minciunile (din păcate, unele din ele declarate de unii candidaţi 
de pe centru dreapta în primul tur, care au fost difuzate generos 
de televiziunile lui Dodon şi Co), răspândite intenţionat, cum ar 
fi: minciuna cu cei 30000 de sirieni; cu faptul că este mai puţin 
creştină decât „creştinul socialist” Dodon (susţinut tocmai de 
patriarhul Rusiei, mitropolitul Republicii Moldova şi de o serie 
de popi, care numai părinţi nu pot fi numiţi!), care pune alături 
crucea lui Hristos şi steaua satanică!; cu articiparea la furtul 
miliardului! (după care „hoața” M. Sandu s-a căpătuit cu un 
simplu apartament şi o simplă maşină, iar „cinstitul” Dodon — cu 
un palat cu trei niveluri, cu diverse proprietăţi precum hotelul 
Prezident, cu vreo cinci maşini de lux ş.m.a.!!!). 

Pentru difuzarea acestor minciuni politicienii-şarlatani au 
o armată de aşa-zişi Jurnalişti, analişti, bloggeri, plătiţi cu câte 
30 de arginţi, care-i servesc cu sârg. Cei mai mulți sunt de aici 
din Republica Moldova, alde V. Borşevici, I.Roşca, B. Țîrdea 
ş.a. „Din spatele lui Clinton şi Sandu se văd urechile lui Soros”, 
declară iuda Roşca în una din emisiunile sale. Dar din spatele lui 
Dodon ale cui urechi şi râturi se văd, iudă ce ieşti? Alţii sunt 
cumpăraţi şi aduşi din afară (a se vedea jurnalistul Cristian 
Tabără, care a zămislit făcătura de aşa numit film documentar 

„O zi din viata lui V. Plahotniuc ”. Îţi era greață să priveşti cum 
acest Tabără (printre altele un bun jurnalist!) se gudura ca un 
cotei în urma lui Plahotniuc — o nulitate în plan intelectual (un 
alt mercenar venit de pe malul Dâmboviţei spurcă aerul în 
Basarabia de peste zece ani, proslăvindu-i ba pe Voronin, ba pe 
Plahotniuc, acum şi pe Dodon). Alţii sunt cumpăraţi şi lăsaţi în 
Țară să le otrăvească minţile celor din Țară. Printre aceştia se 
numără şi un oarecare jurnalist, „mare cunoscător” al realităţilor 
din Basarabia, pe nume Răzvan (ce prenume!!!) Corlăţeanu. În 
săptămâna patimilor (înainte de 13 noiembrie) eram la o 
conferință la Bucureşti. Setos de a afla ce se mai întâmpla în 
Basarabia, seara am „frunzărit” zecile de canale pentru a da de 
nişte informaţii legate de alegeri. În sfârşit am găsit un post (cu 
o denumire sugestivă — KONKA n20 O) la care moderatorul îl 
avea drept invitat pe jurnalistul R. Corlăţeanu şi discutau această 
problemă. M-au împlut de năduf ascultând aiurelile (să fie numai 
aiureli!) acestui scrib plătit, probabil, de oligarhii noştri 
„...Basarabenii ăştia stau vesnic cu mâna întinsă. Ce avem noi 
de la ei? Nimic... Majoritatea şi-au luat cetățenie numai pentru 
a călători liber în Europa (parțial are dreptate 
derbedeul!)...Maia Sandu nu este politician. S-a tot bălbâit în 
problema unirii... Moscova, dacă voia Dodon, câştiga din 
primul tur... În turul doi va câstiga Dodon cu peste 60%... Dar 
dacă totuşi va câştiga Maia Sandu, va fi cu suportul 
Moscovei...” . Nu cred să fi votat cineva din cetățenii moldoveni 
din România pentru Sandu la auzul acestor aiureli. Ei cum să nu 
te umpli de oftică. Deja ne-am obişnuit cu faptul că şovinii 
velicoruşi se comportă cu noi astfel (o fac deja de peste 200 de 
ani!). Deosebit de dureros este atunci când unii fraţi din Țară ne 
tratează la fel (a mai fost cu vreo doi ani în urmă unul Banciu). 
E clar că acest mercenar, R. Corlăţeanu, nu-mi este frate, chiar 
dacă în venele noastre poate curge acelaşi sânge. Fraţi îmi sunt 
sutele de mii de români care sincer simt durerile noastre. 

Dureros este şi faptul că toate minoritățile naționale, 
tratate atât de bine de românii băştinaşi, ne răsplătesc astfel 
bunăvoința noastră. Găgăuzii l-au votat cu 99,1% pe Dodon (este 
clar că au fost fraude „dar totuşi realmente majoritatea l-au votat 
pe Dodon). Bulgarii, de asemenea, l-au votat masiv pe Dodon. 
De ruşi nici nu mai vorbim cu toate că au fost unităţi care au 
votat-o pe M. Sandu. Culmea, ucraineni! de aici l-au votat pe 
prorusul Dodon, în timp ce ce-i de acasă l-au declarat duşman al 
statalității ucrainene! Din analiza făcută pe raionul Cahul se vede 
clar cum în satul Găvănoasa, care are 48% de moldoveni şi 24% 
de ucraineni, 80% l-au votat pe Dodon. În satul Doina, cu 56% 
de moldoveni şi 21% de ucraineni, peste 88% l-au votat pe 
Dodon; în satul Burlăceni (32% de moldoveni, 45% de găgăuzi 
şi 12% de ucraineni), 97% l-au votat tot pe Dodon. 

Cel mai dureros este că în unele sate pur româneşti unii 
dintre moldovenii noştri au votat cu altceva, numai nu cu capul, 
precum găgăuzii, bulgarii, ucrainenii, ruşii, nu ca şi majoritatea 
dintre moldoveni: în Andruşul de Sus (98.5% de moldoveni) au 
votat circa 50% cu Dodon; în Alexandru loan Cuza (94.5% de 
moldoveni, marele înfăptuitor al Unirii ar fi murit a doua oară 
după acest vot ruşinos), cu primar de la BEPPEM, cu o originară 
din sat, dna Ana Guţu! au votat tot aşa; în satul Crihana Veche 
(97.2% de moldoveni), cu un primar de la PLDM, cu astfel de 
personalităţi originare din sat (ca ministrul N. Mătcaş şi V. 
Cubreacov), au votat 54.2% pentru Dodon; în satul 
BaurciMoldoveni (96% de moldoveni), cu primar de la PLDM 
au votat 56.2% pentru Dodon; în satul Roşu (care 96% de 
moldoveni), unde cu suportul României au fost construite 
apeductul, grădiniţa ş.a., iar acum la construcția canalizării 
guvernul României vine cu 190 de mii de Euro, Germania — cu 
770 de mii din totalul de 960 de mii (finanţat integral), iar 
stimaţii noştri moldoveni, nerecunoscători, îl votează pe 
aniromânul şi antieuropeanul Dodon cu 50.53%!!! Acolo unde 
personalităţi de vază au chemat lumea să voteze Maia Sandu 

Localitati, Turul I Turul Il | Parti-| Popula-| Pri- 
r-nul Sandu/| Dodon| Parti-| M. I. |cipare| ție/ mar 
Cahul  Leanca, /Ciuba-| cipare | Sandu| Dodon la vot) mold./ 

Ghimpu| şenko | la vot ucr./ 

Ghileț- găg. 

chi 

Alexandru | 35.78% | 42.07% 38.68%] 50.5% | 49.5% | 43.5%| 2653/94. | BEPPE 
Ioan Cuza |/13%  |/2.5% 5% M 
Andruşul |53.1%/ | 24.78%] 48.81%] 50.6% | 49.4% | 44.5%| 1769/98. | PDM 
de sus 14.3% |/1.2% 42% 
Andruşul | 33.06% | 49.18% 42.37%| 75%%| 25% |50% |2125/99. | PDM 
de jos /71.1% |/1.6% 15% 
Bădicu 56.25% | 30.42% 43.76%| 69.9% | 30.1% | 45.71_| 1355/94. | PLDM 
Moldo- /3.13% |/2.92% % 7% 
venesc 
Baurci 30.68% | 52.58%] 42.84%] 43.8% | 56.2%| 45.76 |2247/96 | PLDM 
Moldoveni |/5% /5.3% % % 
Brînza 77.68% | 5.47%/ | 43.76%] 95% |5% [46.51 |2618/95. | PLDM 

/12.2% | 1% % 45% 

G 
Burlăceni |2%/ 85.77% | 45.05% | 3.09% | 96.91 |46% |2248/32 

5.6%  |/6.35% % %/ 12%/ 

45% 

Chiosolia | 42.83% | 46.79% 43.92%| 54.7% | 45.3%] 48.53 | 1604/96 | PLDM 
Mare 14.71% |/1.3% % % 
Crihana  |31.22% | 49.74% 36.76%| 45.8% | 54.2%] 38.85 | 4070/97. | PLDM 
Veche /13.9% |/3.2% % 2% 
Colibaşi |72.16% |7.11%/|40.56%| 93.38 | 4.62%| 45.8%| 6021/99 | Ind. 

/15.4% | 0.8% % % 
Cucoara |36%/  |44.33%|47.43%| 56% |44% |46.81 | 1203/90. 

13.2% |/4% % 2% 
Cîşlița 61.71% | 27.2%/ | 54.64%| 76% |24% |54.55 | 1271/96. | PDM 
Prut /8% 1.4% % 85% 
Doina 5.44%/ |88%/ |44.25%]| 11.83 | 88.17 | 47.39 | 1216/55. 

4.9% |1.58% % % % 8%/ 21% 
Găvănoa- |15%/ |73.72%| 42.53%|20% |80% |47.37 |2386/47. | PDM 
sa 4.7% |/5.9% % 9%/ 24% 
Giurgiu- |61.91% | 24.75% 50.09 |77.06 |22.94 | 54.9%| 2995/96. | PDM 
leşti /8.3%. ]/2.6% % % 73% 

Larga 30.06% | 52.69% 44.12%] 42.73 | 57.27 |44.28 | 1536/72. | PLDM 


Nouă /8% /5.15% % % % 4% 

Manta 38.85% | 38.85% 40.15%] 62.74 | 37.26 |42.82 |3977/97. | PLDM 
/17.6% |/2.09% % % % 1% 

Pelinei 44.0%/ | 36.59%] 35.15%| 55.3% | 44.7%|40.6% | 2217/92. 
12.7% _|/4% 11% 

Roşu 38.91% | 47.61% 38.80%] 49.47 | 50.53 | 41.1% [| 2754/95. | PLDM 
/8.5% _ |/3.93% % % 46% 


Mare /18.40 |/1.47% % % % % 


Slobozia | 60.42% | 17.32% 41.88%| 84.51 | 15.49 [46.91 | 5960/99 | PLDM 


de Salcie |19%  |/2% % % % 26% 


Taraclia  |31.28% | 45.21% 44.27%| 51.11 [48.89 [45.77 | 1724/98. | PLDM 


Salcia /16.2% |/5.34% % 3% 


Tartaul de | 30.53% | 45.80%] 52.28%| 50.9% | 49.1%| 51.43 | 862/95.8 | PLDM 


% % % 5% 


Tătăreşti | 36.27% | 35.10% 32.78%| 63.08 | 36.92 | 33.52 |2156/95. | PDM 


Isac [22.4% |/1.03% % 09 


Vadul lui |45.77% | 25.96%] 39.92%| 76.3% | 23.7%| 44.61 |2950/99. | PLDM 


/1.6%__|0.75% % % 2% 


Văleni 78.95% | 9.4%/ |48.2% [92.66 |7.34%| 52.83 |3021/99. | Ind. 


/15.8% |/2.28% % % % 25% 


Zîrneşti [41.88% | 38.08% 46.88%| 59.85 |40.15 [47.34 | 1908/90. | PLDM 


rezultatele au fost bune, de ex. chemarea maestrului Botgros 
adresată tuturor, inclusiv  consătenilor săi din Bădicul 
Moldovenesc, nu a rămas neauzită. 

Cât priveşte relatiile celorlalți oligarhi cu Dodon, acestea 
sunt pragmatice, calculate, ca să-şi atingă un scop bine stabilit: 
dominarea de către el a întregii stângi. După ce anul trecut a 
recroit o serie de partide de pe stânga încropind o construcție 
struțo-cămilă — aşa-zisa Platformă social-democrată —, acum s-a 
pus pe reclădirea polului de stânga din toate formațiunile politice 
de stânga, cu care să vină şi să câştige alegerile parlamentare din 
2018. Primul pas este aburcarea lui Dodon în fotoliul 
prezidenţial prin care Dodon părăseşte preşedinţia PSRM. 
PSRM fără Dodon va fi lesne de băgat în orice platformă de a 
lui Plahotniuc. Soarta celorlalte partiduţe de stânga este 
pecetluită. Plahotniuc a spart monolitul de beton al unor partide 

mult mai serioase. Sugestiva în acest sens este şi epigrama de 
mai jos. Plahotniuc lui Dodon după prezidenţiale: „Fiind 
doar un pion ai acceptat,/ Să fraudăm scrutinul la nivel de stat./ 
Te-am prins, eu, bine în menghină.../ De azi voi fi şi rege, și 
regină!!!” 

Este foarte clar că trebuie să demonstrăm că nu suntem o 
cireadă de boi mânaţi de un văcar. Să contribuim la depistarea 
tuturor neregulilor care au avut loc în aceste alegeri. Să facem 
tot posibilul pentru invalidarea acestor alegeri fraudate masiv. 
Acest lucru este posibil la o mobilizare majoră. Avem exemplul 
anului 2009. Să ne pregătim în modul cel mai serios de alegerile 
parlamentare din 2018 prin formarea unui pol de centru-dreapta 
în jurul Maei Sandu. Atât, domnilor! 


Literatura şi Arta nr. 47, 24 noiembrie 2016. 
http://wwyw.revistasingur.ro/altele/15817-valeriu-dulgheru-gust-amar- 
postelectoral. html?q=altele/15817-valeriu-dulgheru-gust-amar- 
postelectoral.html 

ABERAȚII POSTELECTORALE ALE UNUI 
PROFESOR DIN ROMÂNIA 


„Acela ce-mi scuipă 'n icoană / Şi nesocoteşte părinţii/. 
Îmi presură sare pe rană / Şi-n mine şi-ar rupe toți dinții/. 
Acela zic eu nu e fratele meu!” 

(V. Ignat. M. Zgherea) 


Suntem la două săptămâni după alegerile prezidențiale din 
Basarabia — cele mai murdare, cu cele mai mari încălcări ale 
legislaţiei şi ale bunului-simţ. Ecourile acestor bătălii încă se mai 
aud şi vor continua. Alianţa dodonist-plahotniucistă nu a câştigat 
alegerile. Dodon, etalon al duplicităţii, coadă de topor şi vasal al 
Kremlinului, nu este, nu poate fi preşedintele meu. Este al 
găgăuzilor, al transnistrenilor, al rusofonilor care votează fără să 
gândească, dar nu al meu şi al celor peste 800 000 de alegători 
care nu l-au ales. Nu este nici al milionului din diasporă. Este un 
tip extrem de distructiv. Déjà a reuşit să strice relaţiile cu 
Ucraina şi România, a ameninţat cu lichidarea tuturor 
unioniștilor, care sunt circa 40%!!! Încă nu a fost învestit în 
funcţie, dar deja a ameninţat că va arunca în aer „piatra lui 
Ghimpu” (este vorba despre piatra instalată pe locul viitorului 
monument al victimelor comuniste), că îl va scoate pe Dorin 
Chirtoacă pe linie moartă. Sunt sigur că în scurt timp şi cei care 
l-au votat, în primul rând prea credulii moldoveni, de pe malurile 
Nistrului şi Prutului, când vor fi aplicate sancțiunile Ucrainei, 
dar şi ale Uniunii Europene (României) îşi vor da seama că nu e 
nici preşedintele lor. Având în buzunarul său inclusiv Curtea 
Constituţională, Plahotniuc şi-a luat prin fraude, prin mari 
fraude, imposibil de a nu fi observate de organele de drept, dar 
rămase fără atenţia lor, ceea ce a dorit: ultima ramură a puterii 
care nu îi era subordonată. Nu cred în marea dragoste dintre 
Plahotniuc şi Dodon. În lumea şacalilor dragoste nu poate exista. 
La mijloc, probabil, este teama lui Plahotniuc (dar şi a lui Dodon 

şi a acoliţilor lui) de a nu urma calea lui Filat, cale descrisă foarte 
clar de dna Maia Sandu. 

Spuneam că ecourile alegerilor continuă. Bătută nemilos 
de duşmani, dar şi de unii aşa zişi „prieteni”, tratată cu 
indiferenţă de alţii dna Maia Sandu şi după alegeri este atacată 
cu aceleaşi minciuni inventate de propaganda goebelsovistă a lui 
Dodon-Plahotniuc. Mă miră lejeritatea cu care unii politicieni, 
profesori, jurnalişti români se avântă în „analize ” ale situaţiei 
din Basarabia, necunoscând multe lucruri. Este şi cazul 
profesorului român Corvin Lupu. Cu durere în suflet citeam 
deunăzi interviul profesorului „Unioniștii de la Chişinău fac 
politică sentimentală”, care vine sub lozinca „Adevărul mai 
presus de teamă”, dar în realitate promovează cu o insistență 
diabolică „marea teamă care trebuie s-o aibă românii față de 
ruşi, mai presus de adevărul despre situaţia din Basarabia”. 

Voi încerca să combat în măsura în care îmi va permite 
cunoaşterea adevărului despre acest colț de ţară atât de prost 
guvernat, avantajul meu fiind faptul că m-am aflat întotdeauna 
în Basarabia şi cunosc realitatea din interior simţind-o, trăind-o, 
nu din auzite sau presupuneri. Profesorul atinge probleme 
deosebit de dureroase pentru aşchia de popor român din 
Basarabia. Referitor la situaţia demografică (într-adevăr extrem 
de  serioas!) profesorul declară că „Pleacă valorile şi 
inteligențele şi rămân să procreeze mediocrii, proștii şi țiganii”. 
Cu regret are dreptate că pleacă multe valori însă este absolut 
incorect când declară că rămân doar „proștii şi țiganii”. Este 
totuşi o insultă în adresa celor mulți care rămân şi continuă să 
lupte (cu morile de vânt în opinia profesorului). Dar şi cu ţiganii 
din Basarabia nu este cea mai bună paralelă, profesorul ar trebui 
să ştie acest lucru. 

Referitor la rezultatele alegerilor prof. declară că „.... 
Dodon mi s-a părut mai aplicat şi cu profil mai complet pentru 
a impune respect..” Este cu totul aberantă această declaraţie. 
Toată lumea din Basarabia care cât de cât gândeşte spune tocmai 

contrariul. Mă întreb: ce elemente din profilul lui Dodon impun 
respect profesorului? Poate duplicitatea fără margini a 
individului Dodon (socialist comunist, antiromân cu mamă care 
predă limba română şi fiii care-şi fac studiile la cel mai românesc 
liceu?). Poate coţcăriile economice în care a fost implicat 
milionarul socialist Dodon, unele din ele fiind recunoscute? 
Poate închinăciunea fără margini a acestui lacheu față de 
stăpânul său Putin? Acest semidoct cu doctorat falsificat, acest 
etalon al duplicității, această coadă de topor să ne impună 
respectul? 

„Susținerea pe care Maia Sandu a arătat-o pentru 
homosexuali i-a atras adversitatea declarată public a Bisericii 
Ortodoxe, iar conexiunile ei evidente cu rețeaua lui Soros au 
determinat o parte a intelectualității naţionaliste să nu o 
susțină... ”. De unde a scos respectivul profesor aceste aberaţii? 
Unde a auzit acesta declarația doamnei Maia Sandu despre 
susținerea homosexualilor? Este un „argument” luat din 
arsenalul lui Dodon. Adversitatea bisericii ortodoxe are cu totul 
alte rădăcini, profesorul ar trebui să ştie acest lucru. Biserica (o 
parte din ea ține de Moscova şi s-a avântat în Campania 
electorală — contrar statutului ei! — la porunca patriarhului Kirill 
cu mult înainte de alegeri. Nesusţinerea ei de către 
„intelectualitatea naționalistă? este o aberaţie  crasă. 
Intelectualul informat a susținut-o în totalitate. Drept dovadă 
este Chişinăul, aşa rusificat cum este, cazul în care au votat 
61.36% (319 mii din 520 de mii!) pentru Mara Sandu. De 
asemenea, centrul Republicii, mult mai bine informat, unde 
ajung şi unele televiziuni cu rază limitată de emisie, a votat-o în 
majoritate pe M. Sandu. Din păcate, nu a fost susținută de o bună 
parte de conaţionali din cauza neinformării. O analiză 
superficială arată acest lucru: sudul (parțial) şi nordul unde, din 
păcate, la moş Ion prin intermediul imperiului mediatic al lui 
Dodon-Plahotniuc şi al Rusiei, au ajuns doar minciunile, 
preluate şi de respectivul profesor. 

Cu totul aberantă este opinia profesorului la întrebarea ce 
a pierdut Republica Moldova după aceste alegeri. „După 
părerea mea, nu a pierdut nimic. O victorie a Maiei Sandu ar fi 
creat conflicte ale moldovenilor cu transnistrienii, cu Rusia şi, 
probabil, ar fi adus într-un timp scurt dezamăgiri care ar fi 
slăbit şi mai mult tabăra românească. Cum am spus deja, eu nu 
o văd pe Maia Sandu ca pe un posibil om de stat valoros, ci doar 
ca pe o păpuşă a corporațiilor occidentale, interesate, desigur, 
să obţină influenţă peste tot.... După părerea mea, preşedintele 
Dodon poate gestiona mai bine relaţiile cu durii de la Tiraspol 
şi, desigur, cu Rusia. Cu Dodon la conducere, nu sunt riscuri de 
agresiune din partea Rusiei, pentru că Dodon nu va angaja ţara 
în acorduri cu NATO sau cu UE, care să fie incompatibile cu 
interesele Rusiei, cea mai mare putere din această parte a 
Lumii... Este opinia unuia care cunoaşte foarte prost realitatea 
basarabeană. Problema transnistreană există de peste 25 de ani, 
din păcate, şi cu suportul Ucrainei. Fără suportul ei ea nu ar fi 
existat nici un an. Agresiunea din partea Rusiei a fost mai 
probabilă pe timpul guvernărilor de la 1995 încoace. Acum, când 
Ucraina la rândul ei a devenit jertfă a Rusiei, situaţia în regiune 
este cu totul alta. În loc să beneficiem de această oportunitate 
apărută ca să ne rezolvăm problemele, profesorul ne sfătuieşte 
să ne băgăm din nou capul în laţul rusesc, să transformăm 
Ucraina într-un duşman al nostru (aşa cum a făcut deja Dodon 
prin declaraţiile sale idioate). Chiar mă miră o astfel de abordare 
nihilistă a problemei. Se vede că în furia oarbă antioccidentală 
profesorul s-a pierdut complet în această junglă euroasiatică. 
Citind aceste „confesiuni” respectivului profesor, mă duce 
gândul la marii noştri înaintaşi. Ce s-ar fi întâmplat dacă Marele 
Ştefan în cauză în bătălia de la Vaslui (dar şi în multe alte 
câştigate cu forţe mici!) ar fi gândit la fel ca profesorul? 
Moldova ar fi devenit un paşalâc turcesc precum ne sfătuiesc 
acum profesorul cu pricina devenim de bunăvoie un paşalâc 
rusesc. Marele domnitor al Unirii A. loan Cuza, un „sentimental 

moldovean”, nu ar fi trebuit să facă mica Unire la 1859 fiindcă 
Imperiul Rus, Imperiul Austro-Ungar, Germania erau împotrivă. 
Sau Generaţia Unirii din Basarabia de la 1918, de asemenea, nu 
trebuia să facă Unirea Basarabiei cu România, care la acel 
moment avea 2/3 din teritoriu ocupat de germani şi în situaţia 
când existau pretenţii din partea Ucrainei asupra acestui 
teritoriu, dar şi ale juntei bolşevice cu sutele de mii de bande 
bolşevizate. 

„Cel mai mare handicap al Maiei Sandu a fost prestaţia 
guvernării anterioare pro-europene, în timpul căreia s-au 
produs marile fraudări ale sistemului bancar al ţării şi în timpul 
căreia țara nu a făcut progrese”. Da, din păcate, progresele sunt 
modeste, marea parte a vinii purtând-o V. Filat, care, în loc să 
devină erou naţional al Integrării Europene, a preferat să stea la 
dubă. Totuşi semnarea celor trei acorduri, printre care cel de 
liberalizare a vizelor, au făcut ca sute de mii de cetăţeni ai 
Republicii Moldova să beneficieze de ele. Puteau fi mult mai 
multe, dar, din păcate, din cauza găinăriilor lui Filat, care 
reprezenta cea mai mare forță a guvernării proeuropene. Cât 
priveşte marile fraudări ale sistemului bancar, ele au început cu 
mult înaintea acestei guvernări — încă din 2001, în perioada 
guvernării comuniste, din care a făcut parte timp de 6 ani şi 
Dodon, aflându-se într-o funcţie-cheie, acea de ministru al 
Economiei. Dna M. Sandu a fost în funcția de ministru al 
Educaţiei, unde s-au făcut reforme. 

Un „argument”, de altfel, foarte slab, e şi acela că 
„Procentul obținut de Maia Sandu s-a datorat şi susținerii ei de 
către oligarhul evreu George Soros”. De unde a scos respectivul 
aceasta inepție? Din arsenalul rusesc şi al lui Dodon! Dacă 
această susţinere ar fi fost majoră, am fi simţit-o şi noi, cei proşti, 
cum ne etichetează profesorul în cauză fie prin finanţări care ar 
fi permis o mai bună campanie electorală; fie la televiziuni, unde 
dna M. Sandu practic nu a avut acces. „„Amprenta rusească este 
puternică în toată Basarabia. Rusofonii sunt în număr mare”. 

Da, are dreptate că cei peste 160 de ani de dominație rusească 
nu au rămas fără urmări. S-a deformat serios caracterul 
românului basarabean. Însă domnia sa ar trebui să vadă 
rezultatele ultimului recensământ din 2004 (cele din 2014 nu 
sunt făcute publice, probabil conţin ceva ce nu convine celor sus- 
puşi: a crescut numărul celor care s-au declarat români, al 
vorbitorilor de limbă română): numărul celor care se declară 
români şi moldoveni este de peste 80%. De unde a scos 
respectivul faptul că rusofoni sunt mulți? A mirării, chiar în 
aceste condiții românii basarabeni încă mai există şi se luptă 
pentru drepturile lor naţionale. În continuare profesorul declară: 
„Succesele mari ale Rusiei în asigurarea securităţii în sudvestul 
țării, respectiv în raporturile cu Turcia şi la Marea Neagră, prin 
alipirea (nu cotropirea — n.n.) Crimeei şi preluarea controlului 
(nu ocuparea — n.n) asupra estului Ucrainei, cea mai bogată 
regiune a acestei ţări, nu a finalizat restabilirea deplinei 
securități a Rusiei la frontierele ei vestice”. Mă miră grija 
profesorului de soarta Rusiei. Desigur, planurile lui Putin sunt 
formarea acestui cordon, prin crearea aşa-numitei Novorosii, 
care ar include raioanele de est ale Ucrainei deja practic ocupate, 
întreg sudul Ucrainei, împreună cu Crimeea, sudul Basarabiei şi 
Transnistria, după care va înghiţi şi actuala Republică Moldova, 
dacă vom rămâne în aşteptarea acestui „deznodâmânt fatal”, aşa 
cum ne sfătuieşte profesorul. Întreaga istorie a principatelor 
româneşti şi a României a demonstrat că sunt un pericol de 
moarte relaţiile cu Rusia. Despre aceasta ne-au atenţionat 
polticieni remarcabili, însuşi marele patriot Eminescu. 

„Noi trebuie să fim un bun vecin al Rusiei... Problema 
unirii Republicii Moldova cu România nu este realistă şi 
adoptarea ei ca un program naţional românesc aduce prejudicii 
de securitate atât României, cât şi Moldovei. Federaţia Rusă nu 
doreşte unirea. Nu uitaţi că Armata a 14“ a Federaţiei Ruse se 
află în Republica Moldova. Deci, ne învecinăm cu Rusia...”, ne 
sfătuie profesorul. Prin urmare, noi, românii basarabeni, nu 

trebuie să ne mai răţoim la Rusia să nu cumva să o supărăm, de 
la care va avea de pătimit şi România. Faptul că Rusia revine la 
gurile Dunării (visul de cel puţin un mileniu al ruşilor) nu este 
deranjantă pentru profesor. Este aceeaşi poziţie de struţ 
împăciuitoare ca şi a premierilor Chamberlain şi Daladier din 
preajma celui de-al Doilea Război Mondial, care ştim la ce a 
dus! lar noi, basarabenii, să fim încă o dată (a câta oară!!!) 
trădați. Bun frate!!! 

Îmi pun întrebarea (a câta oară!): înţelegem atitudinea 
şovinilor ruşi față de noi promovată circa 200 de ani. Dar nu 
înţeleg, nu pot înţelege nicidecum, atitudinea unor fraţi de sânge 
gen prof. C. Lupu. Ceea ce ne îmbărbătează, ne dă puteri să ne 
luptăm cu ursul estic şi lacheii săi naţionali, este că mai mulți 
frați români ne susțin pe toate căile. Ei, dar referitor la alde 
Corvin Lupu, Răzvan Corlăţeanu, vorba ceea: nu există pădure 
fără uscături. 


Literatura şi Arta nr. 48, 1 decembrie 2016 
http://www.revistasingur.ro/altele/15843-2016-1 1-26-12-08- 
27.html?q=altele/15843-2016-11-26-12-03-27.html 
file:///C:/Users/Dulgheru/Downloads/Dor%20de%20Basarabia9%20Nr.9%2 
050.pdf 


171 


ELIMINA-VOM OARE CÂNDVA S(C)LAVUL DIN NOI? 


Au trecut trei săptămâni de la alegerile 
prezidenţiale, perioadă în care rațiunea ia locul 
emoţiilor. Este clar că dna Maia Sandu trebuia să 
câştige dacă nu ar fi avut loc marile fraude 
electorale comise de Dodon şi camarila sa (0 
recunoaştere indirectă a acestor fraude este şi 
„lărăgănarea” învestirii noului preşedinte. Organele de drept 
aservite puterii, care în totalitate l-a susținut pe Dodon, sunt 
între ciocan şi nicovală: să prezinte fraudele ca unele minore şi 
să valideze alegerile sau să le prezinte aşa cum au fost (majore, 
multiple, sub diferite forme care au influenţat decisiv votul) şi 
să anunţe repetarea alegerilor. Doar verificarea proceselor- 
verbale ale secțiilor de votare (un lucru nu prea complicat sub 
aspect tehnic, dar de ce nu se face?) ar putea înclina balanţa în 
favoarea dnei Maia Sandu. Dacă au fost recunoscute drept erori 
cele trei cazuri de inversare a rezultatelor votării în favoarea lui 
Dodon (erorile, de regulă, au un caracter aleatoriu, interesant 
însă e că aceste erori sunt doar în favoarea lui Dodon!) din cele 
peste zece depistate (dar câte ar mai fi încă nedepistate?), dacă a 
fost recunoscută aducerea (organizată) la urnele de vot a peste 
17 000 (în realitate numărul lor fiind mai mare!) de transnistreni 
(de menţionat că buletinele în aceste secţii nu s-au terminat, cum 
s-a întâmplat în diasporă, întrecând de mai multe ori numărul de 
3 000 de buletine într-o secţie, condiţie prescrisă de lege), dacă 
toată lumea a fost martoră a încălcării drepturilor la vot a celor 
peste un milion de basarabeni din diasporă, dacă până şi găgăuzii 
au recunoscut implicarea impardonabilă în alegerile lor a 
bisericii (a satanelor în sutane — vorba poetului!), dacă oricine 
cu o elementară logică înţelege că este imposibil în condițiile de 
astăzi să obţii un scor de peste 99% din voturi (cum s-a întâmplat 
în Găgăuzia!), ca doar peste o săptămână la alegerile lor, la care 
întotdeauna activismul găgăuzilor era mai mare, să iasă cu vreo 

15 000 de votanţi mai puţin (unde s-au evaporat cei circa 15 000 
de găgăuzi? Dar poate că aceştia nici nu au existat? Cu atât mai 
mult că presa locală consideră drept un eşec total rezultatul 
PSRM, adică al lui Dodon, care a luat sub 10% (2 locuri din 21) 
din fotoliile de deputaţi, comparativ cu peste 99% susţinere 
declarată la cele prezidenţiale!!!), atunci este clară recunoaşterea 
indirectă a fraudelor care au influenţat hotărâtor rezultatul. 

În aceste alegeri Dodon a procedat ca în bancul: „Un 
părinte îşi ținea predica în biserică de pe amvon. La un 
moment dat un mirean i-a strigat de jos: „Părinte, da’ fiica 
dumnitale este curvă!”. Neputându-i răspunde, părintele şi-a 
continuat predica. Când şi-a terminat predica, a coborât jos de 
pe amvon şi i-a răspuns mireanului: „Fiule, dar eu nu am fiică!”. 
„Du-te şi li-o spune mirenilor”, răspunse acesta în timp ce 
mirenii se împrăştiaseră. După alegeri ce mai contează 
demonstrarea adevărului, când minciuna şi-a făcut treaba. 
Chemările lui Dodon la pace şi linişte sunt fariseice. Tocmai el 
şi camarila sa pe parcursul ultimilor ani au tot chemat la 
revoluţii, la lichidarea unei pături importante (apr. 40%) de 
unionişti ş.m.a. Chiar şi acum ne ameninţă că comandoul său de 
peste 100 de mii (majoritatea, probabil, din Transnistria, fiindcă 
ultimele sale manifestații numărau, de regulă, câteva sute de 
simpatizanți!) aşteaptă comanda sa. 

Toate acestea au avut loc, au fost, au influenţat indiscutabil 
scorul. Dar mai există un factor care nu poate fi neglijat (dacă 
nu am adopta poziţia struţului), fiindcă în viitor ne aşteaptă alte 
alegeri la care ar putea să se repete. Faptul că alogenii au votat 
în masă geopolitic nu ne mai miră. Dar, conform 
recensământului din 2004 (rezultatele celui din 2014 nici până 
astăzi nu au fost anunţate, probabil conţin un element care 
deranjează autoritățile: poate numărul prea mare de basarabeni 
care s-au declarat români sau că vorbesc limba română?), 
românii (împreună cu cei care s-au declarat moldoveni) 
reprezintă peste 80%. Înseamnă că o mare parte din votanţii lui 

Dodon au fost moldoveni. Şi asta în pofida faptului că Dodon 
s-a declarat clar slugă a Kremlinului, a politicii păgubitoare (sub 
toate aspectele) pentru regiune. Cu regret, nu toţi solicitanţii de 
cetăţenie română simt româneşte. Drept dovadă sunt recentele 
alegeri prezidenţiale. Din cei peste 100 000 de cetăţeni români 
basarabeni aflați în România la vot au venit puţin peste 
10000. Şi asta în situaţia când statul român a pus la dispoziţie 
gratis mijloace de transport, când secţiile de votare nu se aflau 
la mii de kilometri una de alta ca în diasporă. Aici mi-aduc 
aminte de o bine cunoscută expresie: „Sunt moldovean, vorbesc 
moldoveneşte, dațimi cetăţenie română”. Atât de adânc a intrat 
în unii acest moldovenism primitiv deşănţat. 

De ce moş lon este atât de credul? De cea pierdut 
totalmente capacitatea de a distinge grâul de neghină, minciuna 
permis să supravieţuiască tuturor valurilor de migratori din Est. 
Culmea e însă că, în pofida oricărei elementare logici, credulul 
nostru basarabean a înghițit minciunile turnate cu găleată de 
televiziunile ruso-dodono-plahotniuciste: privind aducerea a 30 
000 de sirieni, atunci când România, membra UE, cu o populaţie 
de 7-8 ori mai mare, cu un nivel de trai mult mai înalt, a primit 
până acum doar 167 de imigranţi sirieni; satanismul Maiei Sandu 
ŞI „creştinismul”” satanei cu stea în frunte Dodon; implicarea în 
furtul miliardului a Dnei Sandu cu proprietăţi la nivelul majorită- 
ţii populaţiei şi „neimplicarea” milionarului (toată viaţa fiind 
funcţionar de stat!), hoţului Dodon (lucru recunoscut de el însuşi 
prin întoarcerea unei sume de 72 000 de lei însuşiţi pe nedrept!). 

Este vorba despre aşa-numitul sindrom Stockholm, care 
spune că victima ajunge la o stare când începe să-şi venereze 
călăul. În acest sens se vorbeşte că Stalin ar fi fost întrebat de un 
străin cum i-a reuşit că atâtea milioane de oameni au fost ucişi, 
închişi, deportaţi, iar poporul îl iubeşte. Drept răspuns el a cerut 
să-i fie adus un cocoş, pe care l-a penit de viu de mai toate 
penele. Dându-i drumul, cocoşul, în loc să fugă, a început să se 

gudure la picioarele lui. Este şi cazul acestei aşchii de popor 
care, în mare parte, lichidată prin închisorile enkavediste şi 
gulaguri, prin foamete organizată, deportată, deznaţionalizată, 
continuă să se gudure la picioarele urmaşilor lui Stalin. 

Nici măcar cu burta nu s-a votat. Cât a investit Rusia în 
R.Moldova pe parcursul acestei perioade de aşa-numită 
independenţă? Niciun proiect. Dimpotrivă, prin embargourile la 
fructe, legume, vinuri a generat producătorilor pierderi de sute 
de milioane de euro, gazul vândut Republicii Moldova s-a 
scumpit de peste 10 ori. Atunci când Uniunea Europeană, SUA 
şi România au acordat diverse ajutoare realizate în drumuri, 
grădiniţe de copii, şcoli, diverse centre de menire socială în 
valoare de peste 5 miliarde de euro, doar România — peste 1 
miliard de euro. Conform datelor statistice, fiecare a doua 
grădiniță din Republica Moldova a fost reparată pe banii 
contribuabililor români. lar populaţia acestor sate, care 
beneficiază de aceste bunuri, n-a votat candidatura proeuropeană 
Maia Sandu, ci, în mare parte, candidatura Kremlinului, pe 
Dodon. Ca acestea să nu fie doar fraze goale, m-am documentat 
puţin. Am făcut o scurtă analiză cum a fost repartizat ajutorul 
financiar nerambursabil în valoare de 100 de milioane de euro 
acordat de România Republicii Moldova în anul 2010, în cele 
1169 de obiective de menire socială (reparare, renovare 
grădiniţe, şcoli, dotare echipament, mobilă ş.a.) din localitățile 
Republicii şi cum au votat localităţile respective la alegerile 
prezidenţiale. De exemplu, unele localităţi din raionul Cahul: s. 
Alexandru loan Cuza (fiindu-i acordat un ajutor nerambursabil 
de 1,25 mln lei, votează Dodon apr. 50%); s. Crihana Veche (550 
de mii de lei - 54,2%); s. Baurci-Moldoveni (380 de mii de lei - 
56%); s. Roşu (980 de mii de lei - peste 50%); în raionul 
Cimişlia: s. Batîr (1 mln lei - peste 55%); s. Mihailovca (1 mln 
lei - 63%); s. Porumbrei (1,66 mln lei - 62%); în raionul 
Căuşeni:s. Tocuz (2,7 mln lei - 49%); s. Grădiniţa (100 de mii 
de lei - 97%); s. Chircăeşti (600 de mii de lei - 52%); s. Baccealia 

(300 de mii de lei - 62%); în raionul Călăraşi: s. Hîrjauca (620 
de mii de lei - 82%); în raionul Cantemir: s. Baimaclia (500 de 
mii de lei - 53%); s.Plopi (400 de mii de lei - 74%); în raionul 
Donduşeni: s. aul (2,7mln lei - 72%); s. Corbu (1,3 mln lei - 
66%); în raionul Drochia: s. Mîndic (900 de mii de lei - 69%); 
s. Moara de Piatră (506 de mii de lei - 66%); s. Nicoreni (peste 
1 mln lei - 70%); s. Popeştii de Sus (720 de mii de lei - 55%); s. 
Țarigrad (1,5 mln lei - 52%); s. Chetrosu (1,23 mln lei - 51%); 
în raionul Făleşti: s. Obreja Veche (1,4 mln lei - 82%); s. 
Taxobeni (600 de mii de lei - 66%); s. Călineşti (1,5 mln lei - 
59%); în raionul Floreşti: s. Băhrineşti (1,5 mln lei - 75%); s. 
Putineşti (1,5 mln lei - 72%); s. Cerniţa (1 mln lei - 55%); în 
raionul Ungheni, în sate situate pe malul Prutului!:s. Măcăreşti 
(300 de mii de lei - 55,4%); s. Costuleni (290 mii lei - 54,5%); 
s. Valea Mare (420 de mii de lei - 72,5%); com. Sculeni (600 de 
mii de lei -67,4%), iar în s. Pîrliţa (1,17 mln lei - 66%); în raionul 
Soroca: s. Badiceni (751 de mii de lei - 55,2%); s. Vădeni (611 
de mii de lei - 72%); s. Vasilcău (711 de mii de lei - 73%); s. 
Stoicani (366 de mii de lei - 62%); s.Hristici (380 de mii de lei - 
75,4%); s. Racovăț (2 mln lei - 55,4%); s. Vîsoca (1,2 mln lei - 
68,3%). Mă opresc aici. Ce a fost în capul credulilor (să nu mă 
exprim mai dur!) noştri basarabeni care, folosindu-se de aceste 
frumoase obiective sociale realizate în satele lor pe banii 
contribuabilului român, au votat antiromâneşte? Cu ce s-au 
gândit locuitorii satelor de pe malul Prutului din raioanele 
Ungheni, Cahul, cei mai mari beneficiari ai deschiderii spre 
România, pentru care a fost facilitat regimul de liber schimb la 
frontieră (în perioada guvernării comuniste (iar Dodon e venit 
tot de acolo) ei nu-şi puteau vinde producția peste Prut, unde 
preţurile erau de câteva ori mai mari), acum se introduce 
sistemul de o singură vamă, când l-au votat pe Dodon, care a 
promis că va denunța Acordul de asociere, va închide hotarele 
cu România şi Ucraina. Adânc întristat de rezultatele votării 
concitadinilor săi din raionul Ungheni, ilustrul patriot Vasile 

Şoimaru a refuzat să mai dea curs invitaţilor la întâlniri cu ei. 
Mai este o faţetă proastă care ne caracterizează — lichelismul. 
Implantat de sute de ani de turcii otomani, de grecii fanarioți, de 
ruşii ţarişti şi sovietici, acesta a luat acum proporții 
înspăimântătoare. „„...Experimentul ruşilor privind obținerea 
unor mutanţi a reuşit de minune pe teritoriul basarabean”, scrie 
cunoscutul jurnalist Iulius Popa. În recentele alegeri, licheaua nr. 
1 Dodon a fost susținută de o gaşcă de lichele gen I. Roşca, 
Borşevici, Ceban, Batrâncea, dar şi de falşi istorici gen Stati, 
Nazaria, Stepaniuc ş.a. Bunicii acestor lichele, alte lichele la 
rândul lor, i-au întâmpinat cu flori pe ocupanţii sovietici la 1940, 
au participat la formarea listelor şi deportarea în masă a celor 
mai buni gospodari, au participat la genocidul prin înfometare 
în  cumpliții ani 1946-1947, au promovat cumplita 
deznaționalizare în anii '60-'70 ai secolului trecut. Din păcate, 
„mama lichelelor este veşnic însărcinată în Basarabia”. Însă 
oricare ar fi rădăcinile decăderii morale a unora de lângă noi, 
fenomenul există şi trebuie combătut prin orice mijloace. Să 
ajungem cu mesajele noastre de combatere a minciunilor 
dodoniste până la inimile şi rațiunea prea credulilor noştri 
părinţi, frați şi surori de la ţară. Să ne pregătim din timp de 
următoarele alegeri parlamentare, de care deja se pregăteşte 
gaşca dodonist-plahotniucistă prin formarea unui pol de stânga. 
Acest Dodon este mult mai periculos chiar decât Voronin, care 
la timpul său (în 2003) a rezistat presiunii lui Putin, respingând 
planul Kozak de federalizare a Republicii. Astăzi acest 
kremlinez Dondon nu are nicio frână în dorinţele sale animalice 
de a sluji stăpânul din Kremlin. 


Literatura şi Arta, nr. 49, 8 decembrie 2016 

http://www.agero-stutigart. de/REVISTA-AGERO/COMENTARII/Elimina- 
vom-oare-sclavul-din-noi- Valeriu-Dulgheru-Agero-2016.htm 
http://www.revistasingur.ro/altele/15882-2016-12-05-11-07- 
53.html?aq=altele/15882-2016-12-05-11-07-53.html 


DOAR REUNIREA CU ȚARA NE MAI POATE SALVA! 


„Și lacrimile mă apasă, Te rog, măicuţă, ia-mă-acasă. 
Mi-e inima însângerată, Fiindcă mi-au pus sârmă ghimpată. 
Adesea lumea mă întreabă: - Tu eşti orfana basarabă, 
Cea despărțită pe nedrept/ De la al mamei sale piept? ” 
(Lucia Stegărescu, liceană) 


Este strigătul la cer al unei 
adolescente, al unei tinere din Basarabia, 
Lucia Stegărescu, desemnată în 2014 cea 
mai bună dintre elevii din liceele cu profil 
umanist, care visează la unirea cu patria- 
mamă România, adresat fraţilor de peste 
Prut: „Vă salut de peste Prut!”. Este strigătul la cer al unei 
generaţii, minunate generaţii, care, sperăm, va fi Generaţia de 
Aur a Reunirii! Îi priveam pe 1 decembrie desfăşurând falnicul 
tricolor de un kilometru. Îi vedeam înşiruiţi de o parte şi de alta 
a tricolorului falnic, cu culorile tricolorului pe obraji, cu mici 
panglici tricolore prinse la piept. Îi vedeam în mici grupuri, 
trecând falnici pe sub pânza tricolorului, scandând frumoasele 
slogane ale Reunirii. Le auzeam minunatele discursuri 
patriotice, simple la primul auz, însă deosebit de sentimentale. 
Vedeam licăriri ale speranţei în ochii veteranilor Mişcării de 
Eliberare Naţională. 

Din păcate, generaţia noastră a eşuat lamentabil în planul 
Reunirii cu Ţara. A făcut mult: a trezit o aşchie de popor care 
părea să nu se mai ridice în picioare. A readus în faţă sacrele 
însemne ale Națiunii: limbă, alfabet, tricolor. A educat în spiritul 
apartenenţei la un mare şi falnic neam, cu o vechime istorică pe 
care nu o au multe alte neamuri, noi generaţii de tineri, minunaţi 
tineri, necomplexaţi, cunoscători ai propriei obârşii şi istorii. Dar 
nu a făcut ultimul pas: reunirea cu Patria-Mamă! Vina o poartă 
ambele părți ale Prutului. Timp de peste 28 de ani am făcut foarte 
multe acţiuni patriotice, uneori cu participarea a sute de mii de 
manifestanți, am făcut show-uri „a la Roşca”, dar nu am făcut 

ultimul pas — Reunirea. N-am avut mintea şi capacitatea fraților 
din fosta u.r.s.s. — balticii. Ne-a trădat Roşca — cel mai mare iuda 
al Neamului. Victoria tinerilor la 7 aprilie 2009 a fost confiscată 
de alți trădători. Ne-a trădat aşteptările (unora!) Filat, care 
trebuia să realizeze integrarea europeană ca un pas spre Reunirea 
cu Ţara. Am fost trădaţi şi acum, în recentele alegeri 
prezidenţiale, în care dna Maia Sandu nu a câştigat nu doar din 
cauza multiplelor fraude dodonisto-plahotniuciste, ci şi din 
cauza trădărilor pe segmentul de centru-dreapta prin marea 
deziluzie liberală. Un scor de 1,8% sau 0,8% este mai mult 
Antiunire decât Prounire, oricare ar fi declaraţiile. Contează 
până la urmă rezultatele. „...Eroi în turul doi!” au fost doar cei 
din Diasporă, care s-au mobilizat la cel mai înalt nivel de la '90 
încoace şi au arătat că se pot obţine rezultate bune. Mai rămâne 
ca pe interior să ne mobilizăm eforturile. Un eşec în alegerile din 
2018 ar putea fi moartea ultimei speranţe. 

Ce ar trebui să facem în continuare? Să ne pregătim de 
alegerile din 2018. Să educăm electoratul Reunirii, proeuropean 
(la prezidenţiale a votat în mare parte un electorat neinformat, 
dezorientat de minciunile dodonisto-plahotniuciste). Suntem 
peste 80% de români-moldoveni în acest colţ de ţară, dar soarta 
ne-o hotărăsc în mare parte cei mai puţin de 20% de alolingvi şi 
cozile de topor. Stânga deja a început mobilizarea generală 
pentru preluarea totală a puterii. Un imbold în acest sens au fost 
şi rezultatele alegerilor parlamentare din România, unde PSD a 
obţinut o victorie detaşată. „Salut victoria PSD...”, scrie Igor 
Dodon. „Rezultatul bun al PSD constituie o dovadă că cetăţenii 
apreciază ideile şi reformele social-democrate”, scrie 
Plahotniuc, fapt ce demonstrează o dată în plus intenția lui de 
reformatare a stângii pe o platformă social-democratică. Din 
anumite acțiuni anterioare ale oligarhului Pla hotniuc era clar că 
miza lui sunt alegerile din 2018. Păpuşa Lupu a păpuşarului 
Plahotniuc în alegerile prezidențiale avea doar scopul de a nu 
permite candidatului de pe centru-dreapta să treacă în turul doi, 
ceea ce i-a reuşit. Lupta lor împotriva propriilor cetățeni a fost 

câştigată de ei. Puterea de stânga, aşa-zisă proeuropeană, cu un 
antirating de peste 90% l-a făcut pe Dodon preşedinte. Astfel, 
unul din scopurile lui Plahotniuc s-a realizat. PSRM a rămas fără 
liderul său Dodon. Deunăzi şi PDM de jure a rămas fără lider 
(de facto, de la începuturi parti dul era condus de păpuşarul 
Plahotniuc!), M. Lupu retrăgându-se din funcția de preşedinte. 
Calea spre crearea polului de stânga din cioburile de stânga — 
psrm, pcrm, pdm, psdm ş.a., controlat totalmente de oligarhul 
Plahotniuc, este deschisă. Să asteptăm şi circul cu alegerea 
președintelui PDM pe data de 24 decembrie. 

Ce face dreapta? Dormitează. Reformatarea stângii ar 
trebui să fie un semnal pentru reformarea dreptei. Este absolut 
clar că centrul-dreapta în forma sa actuală nu poate deveni un 
pol puternic pentru a contrabalansa polul de stânga. Ca o hârtie 
de turnesol au fost rezultatele primului tur al alegerilor 
prezidențiale! Din toate cioburile de pe centru-dreapta trebuie să 
renască Mişcarea Naţională Proeuropeană, capabilă să stopeze 
revanşa stângii. Luând în considerare rânza noastră, bat-o s-o 
bată, optimă ar fi constituirea unui unic partid de centru-dreapta 
şi a unui partid de dreapta. Pe centru-dreapta avem: PAS cu un 
lider deja format şi susţinut de electorat, PLDM (cel de altădată 
nu mai există, există doar cioburi), PPEM, PPDA, PPDM, 
partidul „Acţiunea Democratică” ş.a. Constituirea pe acest 
segment a unui singur partid puternic ar putea fi atrăgătoare 
pentru o parte din susținătorii PDM în momentul în care partidul 
va fi încorporat totalmente în polul de stânga. 

Pe dreapta avem: PL, PLR, PNL, Partidul Verde 
Ecologist, Partidul „Dreapta”, majoritatea ieşite din fostul 
partid, puternic altădată, PL. Se cere de urgenţă o reformare a 
acestui segment cu implicarea majoră a organizaţiilor social- 
politice Sfatul Ţării, Acţiunea 2012, BUN, a organizaţiilor de 
tineret Tinerii Moldovei, Onoare, Demnitate şi Patrie şi crearea 
unui singur partid proUnire. Orice altă soluţie va fi un eşec al 
opțiunii naţionale. O situaţie similară a fost în alegerile din 2001, 
când din cauză că PL, PSL, PNŢCD, PCRM, PFD, PPCD, așchii 

din PPCD şi PFD, nu s-au unit, au „dăruit” comuniştilor 21 de 
mandate de deputat. Ulterior, în 2002, au fuzionat, însă era prea 
târziu. Mintea basarabeanului cea de pe urmă! Numai o astfel de 
reformare a dreptei ar putea realiza doar cu susținerea 
segmentului de centru-dreapta Reunirea de la 2018. 

Unii pun la îndoială posibilitatea Reunirii în 2018 a 
Basarabiei cu România. E adevărat însă că la o mobilizare 
majoră a forţelor naționale şi la o turnură favorabilă Reunirii (aşa 
cum a fost la 1859 şi 1918!) a situaţiei social-politice din 
regiune, Reunirea este posibilă. Acest lucru îl înţeleg chiar şi 
adversarii Unirii. Nu în zadar Dodon este deranjat atât de mult 
de acest curent care ia amploare. Gradul de sărăcire a popula ției 
va continua, iar decalajul dintre nivelul de trai în Republica 
Moldova şi România (actualmente salariile, pensiile sunt în 
raport de aproximativ 1:5) se va adânci. Acestea vor fi, la rândul 
lor, argumente proUnire pentru moş Ion. Dar pentru a-l convinge 
pe moş Ion de aceste adevăruri, va trebui de lucrat. Deosebit de 
fructuoasă în acest sens a fost activitatea tinerilor. Vara trecută, 
Tinerii Moldovei au făcut un lucru foarte util: au organizat 
Caravana Unirii cu genericul „Cunoaşte-ţi Țara!”. Pe parcursul 
lunii iulie, grupuri de tineri s-au aflat în sute de sate din 
Basarabia, aducând mesajul Reunirii, avantajele Reunirii. Peste 
o sută de mii de basarabeni au vizitat cele mai frumoase locuri 
din Țară. În această frumoasă acţiune un aport deosebit au avut 
frații noştri din Țară. L-aş menţiona în acest sens pe prorectorul 
de la Universitatea Tehnică „Gh. Asachi” din laşi, Cezar 
Oprişan, prof. dr. ing. şi mare patriot, care s-a implicat major în 
organizarea cazării acestor basarabeni. Dacă vom fi organizaţi, 
dacă ne vom mobiliza la maximum, dacă vom lăsa la o parte 
toate interesele de grup, de gaşcă, de partid, repunând în prim- 
plan interesul naţional, Reunirea este posibilă. Avem o generaţie 
de aur carepoate realiza Reunirea. Trebuie să punem umărul cu 
toții la edificarea acestei mult aşteptate construcții. Și 
conjunctura internațională ar putea fi favorabilă Reunirii. Chiar 
dacă declaraţiile iresponsabile din vară ale ambasadorului SUA 

la Chişinău au bulversat societatea basarabeană, există totuşi un 
document serios din partea SUA în favoarea Unirii: este vorba 
despre puțin cunocuta rezoluție 148, prin care se hotărăşte că 
Guvernul SUA trebuie să susțină eforturile Republicii Moldova, 
de negociere a reunificării României cu R. Moldova făcând 
referință la o serie de documente. De ce nu a fost exploatată în 
interesul național această rezoluție? Este o întrebare fără 
răspuns. Istoria îl va judeca pe cei care au ratat această fericită 
oportunitate. Rezoluția nr. 148 a Senatului SUA este un 
document de o importanţă politică excepțională şi trebuie să stea 
la baza oricăror negocieri viitoare pentru realizarea Reunirii 
Republicii Moldova cu România. 

Există o alternativă a Reunirii? Categoric nu! În următorii 
ani gradul de sărăcie în Basarabia va deveni insuportabil, 
corupţia va continua să înflorească (drept dovadă este ceea ce s- 
a întâmplat până acum: furtul miliardelor, lipsa unor paşi 
concreţi de luptă cu corupţia ş.a.), instabilitatea politică îi va 
speria în continuare pe investitorii străini, instabilitatea în 
regiune va avansa din cauza pretențiilor geopolitice ale Rusiei. 
Priveam zilele acestea un film de groază despre cum ar putea 
evolua evenimentele în Balcani într-un viitor apropiat. Dar 
deoarece calea preferată a ruşilor spre Balcani întotdeauna (cel 
puţin în ultimii 250 de ani!) a trecut prin Ţările Româneşti, este 
foarte clar că Rusia va continua să mizeze pe planul său de creare 
a Novorosiei. Basarabia separată de Țară în orice moment va 
putea fi înghițită de această nouă structură a Rusiei. 

Doar Reunirea cu Țara ne mai poate salva! 


Literatura şi arta nr. 50, 15 decembrie 2016 
http://www.revistasingur-.ro/altele/1593 I-valeriu-duleheru-doar-reunirea- 
cu-ara-ne-mai-poate-salva.html?q=altele/ 1593 -valeriu-dulgheru-doar- 
reunirea-cu-ara-ne-mai-poate-salva. html 
http://www.radiometafora.ro/2016/12/13/doar-reunirea-cu-tara-ne-mai- 
poate-salva-mult-stimati-prieteni-si-toticei-care-tin-la-neam-si-tara-scris- 
de-profesor-univ-doctor-sef-catedra-utm-valeriu-dulgheru-fost-minstru- 
maimap-r-moldova/ 

ISTERIA ANTIUNIONISTĂ 


„Națiune, nu dormi! 
Frunţile înguste se-ngrămădesc la rampă”. 
(FI. Dudiţă. Machiavelisme) 


Scriam ceva mai înainte că isteria antiunionistă declanșată 
de acest pretins „preşedinte al tuturor”, |. Dodon, este foarte 
periculoasă. După declaraţiile rasiste ale lui Dodon că el îi va 
lichida pe unionişti în toiul campaniei electorale la una din 
emisiunile postului său de televiziune Accent TV, un ins 
dodonist declara că, dacă 1 se va da o armă, el personal îi va 
împuşca pe câţiva, ca restul să se teamă. Zilele trecute însuşi 
Dodon a declarat că „...cei o sută de mii de susținători aşteaptă 
ordinul...”, sunt gata să invadeze Chişinăul. „Nu vă jucaţi cu 
focul”, a urmat ameninţarea insului. Este un curs periculos, pe 
care-l promovează acest Pavlik Morozov pre nume Dodon. Nu 
a fost încă învestit în funcția de preşedinte, dar câte a reuşit să 
strice acest dregător kremlinez. În luna august curent, Dodon a 
lansat cu mare pompă opul unor pretinşi istorici gen Nazaria & 
C: aşa-numita „Istoria Moldovei”, tocmai în trei volume, editată 
într-un tiraj mare (socialistul are bani, este bogat!), „care vor fi 
distribuite gratis în toate şcolile”. Acum, fiind înscăunat în jilțul 
de preşedinte, asta va face, fiindcă altceva nu ştie să facă. 
Economistul cu trei studii superioare şi un doctorat fals a 
demonstrat acest lucru în cei peste 5 ani de aflare în funcţii înalte 
în guvernele lui Voronin. O foarte simplă analiză a celor trei 
broşuri pretins istorice pline de falsuri şi jigniri la adresa 
poporului român arată că, conform lor, moldovenii au apărut din 
secolul al XI (aceasta este perioada cu care începe vol. 1 al 
istoriei dodoniste). Ei bine, dar până atunci strămoşii acestor 
moldoveni, care încă nu se numeau moldoveni, nu au existat? Să 
înţelegem că primii moldoveni ai lui Dodon au coborât direct din 
copaci? Oare nu este aceasta o insultă adusă unuia dintre cele 
mai vechi popoare ale Europei? De fapt, trebuie să-l înţelegem 

pe acest Dodon. El îşi merită solda. Săpând ceva mai adânc, ar 
fi dat de slavii ruşi care au apărut prin secolul IX, dar moldovenii 
nu pot fi mai vechi ca slavii (ruşii) „de la care am provenit” — 
vă mai amintiți, probabil, despre aceste teorii smintite din 
perioada sovietică. 

Analizând perioada istorică cuprinsă în aceste făcături 
pretins istorice, se observă totuşi un „progres”. La început, 
„istoria adevăraţilor moldoveni” ai lui Dodon începea cu 1812. 
Apoi, pentru a da mai multă greutate moldovenismului primitiv, 
au încălecat numele marelui domnitor Ştefan cel Mare (de-ar şti 
marele Domnitor ce face Dodon cu numele lui, unde-i stau 
picioarele, i-ar sta şi capul). Dar tocmai Ştefan cel Mare era un 
unionist convins de necesitatea unirii celor trei principate 
române pentru a contracara presiunea otomană tot mai mare. 
Ştefan cel Mare, Iancu de Hunedoara şi Vlad Ţepeş au creat în 
sec. XV frontul antiotoman. Încercări de unire au făcut, de 
asemenea, domnitorii Petru Rareş (1541) (în această perioadă 
transilvăneanul Nicolaus Olahus (Valahul) scria despre 
„unitatea de neam, origine, limbă şi obiceiuri a românilor din 
cele trei principate româneşti”) şi loan Vodă cel Viteaz (1574). 
Realizarea acestui vis de secole al tuturor românilor, fie şi de 
scurtă durată, a fost făcută de marele Mihai Viteazul la 1600. 
„Unire pe care cu armele în mână au dorit să o săvârşească 
Ștefan cel Mare şi Mihai Viteazul...”, spunea mai târziu M. 
Kogălniceanu. Chiar şi acţiunile concertate ale lui Dimitrie 
Cantemir (domnitorul Moldovei) şi Constantin Brâncoveanu 
(domnitorul Munteniei) la 1711 aveau acelaşi scop, drept că 
miza pe ruşi a lui D. Cantemir a fost una greşită. „,...Cu mâna 
altuia şarpele din bortă să scoţi ai vrut şi pre mine cleşte 
împotriva jăraticului m-ai făcut”, avea să spună despre ţarul 
Petru I cu amărăciune marele cărturar mai târziu. 

lată că acum mercenarii istorici au primit învoirea să se 
adâncească până în sec. XI. Ce contează pentru aceşti scribi 
plătiți adevărurile incontestabile despre vechimea de peste 6000 

de ani a Neamului (spuse de străini!) cu „...cea mai veche scriere 
din lume — cea de la Tărtăria”, despre minunata civilizaţie 
cucuteniană (care a cuprins şi teritoriul actualei Republici 
Moldova!!!), despre populația de la gurile Dunării — pelasgii, 
creatorii limbii pelasgice — „prisca latina”, despre spaţiul 
carpato-dunărean „drept vatră a vechii Europe” (M. Gimbutas). 

Ei bine, revenim la subiectul isteriei antiunioniste de 
astăzi. Spuneam ceva mai sus că îndemnurile rasiste ale lui 
Dodon nu vor rămâne fără răspuns. Pe lângă cele pe care le are 
deja se vor găsi destule lichele („mama lichelelor în Basarabia 
este veşnic însărcinată”) care vor veni în slujba satanei. 
Deunăzi, graţie unui prieten, primesc un articol cu o denumire 
„academică” (de fapt, unul din seria de articole care vor urma!) 
„Introducere în „teoria unionismului convenţional”, semnat cu 
un nume inventat (nu au măcar curajul să-şi semneze „operele” 
cu propriul nume!) Benedict Ciubotaru (luând în consideraţie cui 
serveşte articolul, mai corect ar fi fost Benedikt Benediktovici 
Sapojnikov), având genericul „Scoaterea la iveală a 
vicleşugurilor sectei unioniste (bună sectă care întruneşte 
aproape o jumătate de populație!)” şi îndemnul unui statalist pre 
nume Dinu Mihail: „...De acum încolo (se referă la începutul 
„domniei” lui Dodon!) trebuie să ne aşternem pe muncă pentru 
a construi Țara Moldovei. Toţi de la Vlădică pînă la Opincă. 
Fără rabat şi excepţie”. lată că îndemnul i-a fost auzit. Lichelele 
s-au înrolat în grabă şi s-au pus pe muncă. Nu mi-a fost greu 
(internetul face minuni!) să găsesc publicaţia în care a apărut 
această pretinsă „teorie”. După cum mă aşteptam, este „Moldova 
suverană”, oficiosul „Moldova Socialistă” de altădată — un ziar 
antinațional în perioada puterii sovietice, rămas antinațional şi 
în perioada de aşa-zisă independenţă. Scribi de la acest ziar i-au 
slujit pe Moţpan, Lucinschi, Voronin, şi acum au trecut în slujba 
lui Dodon (natural: cine plăteşte acela comandă muzica). 

Voi încerca să mă opresc la unele erezii de-a dreptul 
halucinante, care nu pot fi atribuite unui intelectual, a cărui 

misiune este să-l lumineze, nu să-l deruteze pe omul simplu 
„Prăpastia morală, spirituală şi culturală dintre noi, 
moldovenii, şi aşa-numiții „români” din România europeană 
poate fi înlăturată numai şi numai dacă unioniştii o vor umple 
cu cadavrele noastre sub care să îngroape întreaga moştenire a 
Țării Moldovei şi a Munteniei”, ne ameninţă scribul. Pentru a nu 
se întâmpla acest lucru, autorul pseudonim cere, probabil, 
umplerea lor cu cadavrele unioniştilor. 

„Unioniştii s-au lepădat de toate tradițiile istorice, au 
îmbrăcat hainele străine ale legilor europene homosexuale, 
antinaţionale, înrobitoare faţă de străini... Din 1859 în România 
sînt stăpini străinii, nicidecum românii (până în 1859 erau 
stăpâni „adevărații români” turcizaţi, grecizaţi, rusificaţi!!!). Și 
în această fermă de dobitoace, din care este o singură ieşire, 
spre abator, ne cheamă unioniştii să ne integrăm, să ne unim!?”, 
scrie în continuare „savantul”. Desigur, fermele de dobitoace (a 
se vedea gulagurile siberiene!) construite de Stalin, inclusiv 
pentru sutele de mii de români basarabeni, dintre cei mai buni 
români, marea majoritate dintre care nu s-au mai întors, sunt mai 
bune decât „ferma de dobitoace europeană”, în care se trăieşte 
decent (chiar în România pensiile, salariile, bursele studenţilor 
sunt de peste 5 ori mai mari decât în citadela ortodoxă construită 
de socialistul satan Dodon, nemaivorbind de ţările avansate 
europene, unde sunt de zeci de ori mai mari). Cât despre 
sodomism şi alte —isme, scribul ar face bine, înainte de a scrie 
astfel de nerozii, să se documenteze mai bine, vizitând zecile de 
mii de sate din Rusia, unde se promovează adevăratul sodomism, 
homosexualitate, alcoolismul şi alte —isme, lucru recunoscut 
chiar de ruşii treji la minte. 

„Unionismul „românesc ” a devenit atât de primitiv încât 
nu mai corespunde vreunei ştiinţe (dar cine pretinde acest 
lucru?), ci nici nu ajunge la nivelul de ideologie cum ar fi 
liberalismul, comunismul, democrația sau capitalismul”. 
Doamne, ce avalanşă de noţiuni „savante” aduse pentru a da 

greutate „feoriei” inventate. Cum poţi aduce unionismul în 
categoria unei ideologii? În primul rând, unionismul este în afara 
oricărei ideologii de clasă. Unionismul este o racordare a 
intereselor politice, naționale, sociale la un singur ideal — cel 
naţional. Unirea provinciilor italiene a fost realizată de regele 
Victor Emanuel al II-lea şi revoluţionarul Garibaldi! (1866, 
finalizată la 1918). Unificarea Germaniei a început cu 
liberalismul la 1848, continuând cu Germania Mică în 1866 şi a 
finalizat cu real politikul lui Bismarck şi regalismul lui Vilhelm 
(1871). Unirea celor două principate româneşti a început la 1859 
de liberalul moldovean A.I. Cuza, fiind susţinută de 
conservatorul Sturza şi finalizată la 1918 prin votul liberalilor P. 
Halipa, I. Pelivan, Şt. Ciobanu ş.a., socialiștii I. Inculeţ şi C. 
Stere, țţărănistul T. Bârcă ş.a. Unirea a fost realizată de oameni 
cu diferite opțiuni politice, având însă un liant — dragostea de 
neam. Este la mintea cocoşului că un neam unit este mai 
puternic. 

„În unionism îşi caută un reazem cei ajunşi la ananghie 
pentru neputinţa lor socială, mintală sau morală, idioții... Pentru 
a ocroti minţile celor încă neinfectaţi de această molimă 
necruțătoare (involuntar  derbedeii recunosc puterea 
unionismului — n.n.) vom arăta mai jos minciuna şi ticăloşia 
principalelor mantre unioniste, pericolul acestei cvazi-religii 
antinaționale şi antiumane...”. Rânduri scrise de un alienat 
mintal. Cât de înălțătoare sunt recunoscute ideile naționale 
unioniste ale marilor înaintaşi ai diferitor popoare (Garibaldi la 
italieni, Bolivar în America Latină, dar şi ale rusului Dmitri 
Donskoi ş.a.) şi cât de josnice le califică pretinsul „savan?”. 

Ce doresc totuşi să construiască aceşti moldovenişti 
primitivi antiunionişti? Un stat moldovenesc puternic? L-au 
construit timp de 25 de ani cu ajutorul lui Moţpan, Sangheli, 
Lucinschi, Voronin, Tarlev, Dodon, Greceanii, Plahotniuc ş.a. 
Şi ce am obţinut? Un stat falimentar cu o vistierie golită de hoţii 
miliardului (printre care şi Dodon şi Greceanii, care au provocat 

criza BEM prin modificarea cadrului legislativ, care a permis 
transformarea Republicii Moldova într-o spălătorie de bani, 
eliminând impozitul pe profit pentru persoane juridice, preluarea 
Investprivatbank de către BEM), cuo guvernare coruptă care, 
prin adoptarea legii privind liberalizarea capitalului şi stimularea 
fiscală, încearcă să legalizeze furtul miliardului, cu 1/3 din 
bugetul aprobat recent (circa 11 mlrd. lei) planificate din inserții 
financiare din afară, cu o politică legislativă bolnavă (a se vedea 
graba cu care guvernarea actuală încearcă să adopte legi cu o 
politică antiumană de pensionare (cum poţi supravieţui cu o 
pensie de 500-700 de lei (22-32 de Euro, dar majoritatea au 
astfel de pensii, atunci când în „ferma de dobitoace europeană” 
cele mai mici pensii depăşesc o mie de euro. Chiar şi în sărăcita 
Grecie premierul A. Tsipras a decis să-i ajutoreze acum, în ajun 
de anul nou pe pensionarii greci cu cele mai mici pensii — de 840 
de euro! Cine să-i ajutoreze pe bieţii noştri pensionari, aflaţi la 
limita sărăciei?). 

Ne aşteaptă o luptă grea cu aceşti monştri ai politicii 
moldoveneşti, o muncă grea de dezintoxicare a lui moş Ion, 
derutat de imperiul mediatic ruso-dodono-plahotniucist. Vom 
reuşi doar dacă vom fi uniţi. Liderii partiduţelor de dreapta ar 
trebui să înţeleagă acest lucru şi să purceadă de urgenţă la 
unificarea dreptei. 

Pentru realizarea acestui vis frumos de Reunire, pentru a 
contracara atacurile dodoniştilor şi plahotniuciştilor, trebuie să 
ne unim. 


Literatura şi Arta nr. 51, 22 decembrie 2016 
http://www.revistasingur.ro/altele/1 596 1-valeriu-dulgheru-isteria- 
antiunionist. html?q=altele/15961-valeriu-dulgheru-isteria-antiunionist. html 

MOŞ GERILĂ A REVENIT ÎN BASARABIA 


„Cade din ceruri ultima filă,/ Fiii românilor colinde spun. 
Ce doriţi voi să vă dea Moş Gerilă:/ Să ni-l aducă pe Moş Crăciun”. 
(Versuri: A. Păunescu. Muzică: E. Doga) 

Sunt chemări ale copiilor români 
basarabeni din minunatul cântec al celui mai 
mare compozitor român în viaţă, Eugen 
Doga. Moş Crăciun parcă revenise acasă, 
însă evenimentul de ieri arată că a fost doar 
un miraj. Moş Gerilă nu cedează atât de uşor 
bârlogul. Mă refer la investirea preşedintelui 
kremlinez, plagiator, rusofil, antinaţional, 
hoţ, Igor Dodon. Ca o adevărată blasfemie 
adusă creştinismului a avut loc această investire a satanei cu stea 
roşie incrustată pe frunte chiar în ajun de Crăciun. De la bun 
început Dodon a demonstrat că vrea o altfel de învestire de cum 
a fost învestirea celorlalți patru preşedinţi: Snegur, Lucinschi, 
Voronin şi Timofti. A dorit să fie în stradă, în faţa „poporului 
care l-a ales”. Dar dacă e să analizăm câţi din acest „popor” l- 
au ales, un calcul simplu arată că nu mai mult de 30%. Iar dacă 
e să luăm în calcul şi fraudele masive comise de alianţa Dodon- 
Plahotniuc în alegeri procentul real este şi mai mic. Ei bine, în 
stilul metodelor mentorilor săi bolşevici, el şi-a organizat acest 
circ popular de învestire. 

În fața Palatului Republicii şi-a adus în mod organizat 
alegători de-ai săi tocmai de la Ocniţa, Rezina şi alte localităţi. 
Ca un „tată al naţiunii”, a ieşit în faţa lor, asigurându-i că va 
îndeplini tot ce le-a promis în campania electorală (dar noi ştim 
ce le-a promis: federalizarea Republicii, înlocuirea Istoriei 
Românilor cu surogatul de Istoria Moldovei, în acest scop el a 
pregătit dejă împreună cu falşii istorici de palat un aşa-numit 
manual de istorie în trei volume!), lichidarea unioniştilor şi a 
unionismului ca fenomen, readucerea limbii ruse ca limbă de stat 
ş.m.a.)). Iar gloata, „măgulită” de această „onoare”, îi pupa 
ciubotele moscăleşti. 

După procedura formală de învestire la palat, Dodon a 
insistat să vină împreună cu tot alaiul său să depună flori la 
monumentul lui Ştefan cel Mare, ca o blasfemie la adresa celui 
care cu spada în mână a apărat românismul şi creştinismul de 
invaziile din afară. Aici totul era pregătit din timp. Cu vreo două 
ore înainte, întreaga zonă din jurul monumentului cu raza de sute 
de metri a fost declarată „zonă de securitate” (cu aceste cuvinte 
îi opreau poliţiştii pe trecători), fiind înconjurată de un cordon 
de oameni ai ordinii în uniforme şi în civil; de cine urmau să-l 
securizeze pe Dodon: de „poporul care l-a ales?”. Neavând 
deplină încredere în organele de ordine, Dodon şi-a adus şi garda 
personală — persoane (la sigur plătite!) cu panglici roşii legate la 
mâna stângă şi ţipălăi care scandau mereu „Maldova”, „Dodon 
naş prezident (Dodon e preşedintele nostru)”. Desigur, este 
preşedintele lor, al celor apr. 20% de rusofoni (cu toate că unii 
rusofoni treji la minte nu l-au votat, însă l-au votat unii 
conaţionali moldoveni cu mintea înceţoşată de avalanşa de 
minciuni care au curs pe capul lui din cele vreo 30 de televiziuni 
ruso-dodono-plahotniuciste). Îl întreb pe unul dintre gardişti cu 
banderolă roşie (un bărbat de la ţară) dacă este „drujinik” (în 
perioada sovietică grupuri de „voluntari”, de fapt, obligaţi de 
organele de partid, cu banderole roşii numiţi „drujinici” patrulau 
locurile publice). El mi-a răspuns că „e la datorie”. E clar la care 
datorie. Pe un altul, care ţinea în mâini un steag roşu aprins cu o 
abia vizibilă „stemă a lui Ștefan cel Mare” (de fapt, aceleaşi 
steaguri roşii de la toate manifestaţiile lor comunisto-socialiste 
de la 2003 încoace!), îl întreb: „Ce steag e acesta, doar astăzi 
are loc învestirea preşedintelui Republicii Moldova, al cărei 
drapel este Tricolorul?” Nu a avut ce să-mi răspundă. 

Ei bine, dar unde erau cei care nu acceptau acest circ? Mă 
aşteptam să fie măcar câteva mii însă erau doar vreo sută care-şi 
exprimau cum puteau indignarea. Unul dintre ei mi-a spus cu 
amărăciune: „Să fi fost Roşca, nu mai avea loc acest circ”. La 
care i-am replicat că Roşca ne-a trădat şi vândut cu tot cu 
măruntaie. „Da, aşa e”, a recunoscut omuleanul. Regretul 
acestui omulean de rând s-ar descifra cam aşa: „Unde sunt 

patrioţii noştri? De ce l-am lăsat singur pe Marele Ştefan în faţa 
acestei gloate satanice roşii? ”. Îmi pun şi eu întrebarea: într- 
adevăr, unde am fost noi, cei mulți, cei pentru care Dodon nu 
este preşedintele nostru? Cu o astfel de atitudine vom pierde 
totalmente acest colţ de ţară. O astfel de „ripostă” (mai exact 
lipsa ei cu desăvârşire!) îl încurajează pe Dodon la „fapte mari”. 
Să ne aşteptăm la aceste „fapte mari” chiar în viitorul apropiat. 
Acesta nu va fi „o rață mută”, cum l-au etichetat tot soiul de 
lachei gen lu. Roşca pe deja ex-preşedintele N. Timofii, care nu 
a fost cel mai bun, dar cel care a fost adus în locul lui ne va arăta 
unde „racii iernează” (în Siberia — n.n.). 

Ei bine, o picătură de dohot în smântâna lui Dodon totuşi 
i-a amărât puţin euforia prezidenţială. În primul rând, şi natura 
parcă a fost împotriva lui Dodon (de fapt, este explicabil acest 
lucru, luând în considerare satanismul lui Dodon!). Din cauza 
ceţii, cursa charter, cu care trebuia să sosească la ceremonie 
vicepremierul rus Rogozin (de fapt, tutorele lui Dodon), nu a 
putut ateriza. Regretul lui Dodon a fost atât de mare, încât, 
probabil până pe la miezul nopţii s-a tot uitat pe fereastră să vadă 
dacă ceața nu s-a ridicat. A fost totuşi o lovitură a sorții. Omul 
care a făcut cel mai mult pentru a-l înscăuna preşedinte a lipsit 
de la încoronare. E ca şi cum a lipsit miruirea ţarului, atât de 
jinduită de fanariotul kremlinez Dodon. 

Totuşi a avut loc şi un anumit soi de protest împotriva 
învestirii lui Dodon. Din cele cinci fracțiuni parlamentare, doar 
două au fost prezente la ceremonie — socialiştii şi democraţii 
(încă o dată se demonstrează justeţea lozincii de pe panourile 
comune ale lui Lupu şi Dodon, cu care au împânzit întreaga 
republică: „Împreună suntem mai puternici”, încă un argument 
al alianţei strategice Dodon-Plahotniuc). Fracţiunile liberalilor, 
liberal-democraţilor şi comuniştilor au refuzat să participe la 
acest circ, motivând că preşedintele Dodon a fost ales 
„nelegitim”, fiecare venind cu motivul său. 

M-aş opri la protestul lui M. Ghimpu din parlament (aţi 
sesizat, probabil, reacția socialistului Batrâncea: „Voi, care 
sunteti mai puţin de 2%, mai tăceți”). Este unul absolut corect, 

însă prea întârziat. Dacă el, şi mulți alții ca el, care s-au aflat mai 
mult în postura de observatori, luau o altă atitudine, fermă, în 
privința susținerii candidatului unic antidodonist-antiplahotniu- 
cist, nu conta persoana, trebuia susținută cu orice preț candida- 
tura unică, dna Maia Sandu ar fi câştigat cu o diferență, care nu 
ar fi permis clanului „Dodon-Plahotniuc” să falsifice rezultatele. 
Săraca minte de pe urmă a basarabeanului. În acest sens, îmi 
amintesc un banc: „O bătrânică venită la oraş aleargă cu 
desagii în spate să prindă un troleu în staţie. Şoferul o vede prin 
retrovizor şi se întreabă: va reuşi sau nu va reuşi? În momentul 
în care bătrânica urma să apuce bara şi să păşească în troleu, 
şoferul a închis uşa, rezumând „cu tristețe!”: N-a reuşit! ”. 

Dar şi liberal-democraţii mai mult au declarat susţinerea 
dnei Maia Sandu. Pentru a vă convinge, vizitaţi site-ul CEC cu 
rezultatele alegerilor din ultimul tur (de ex., localități cu primari 
PLDM care l-au votat pe Dodon: Crihana Veche — cu 54.2%; 
Larga Nouă — 57.27%; Roşu — 50.53%; Tartaul de Salcie — 49%, 
din jud. Cahul ş.a.). Dar şi satul Alexandru loan Cuza (baştina 
dnei Ana Guţu), cu primar BEPPEM, l-a votat pe Dodon cu 
49.5%. În postura şoferului de troleu s-au aflat mai mulţi de pe 
segmentul de centru-dreapta. Dacă nu eu, atunci nimeni. 

E cam târziu, însă nu e pierdut totul. Sper ca acţiunile 
provocatoare ale kremlinezului Dodon (dar ele vor fi multe, 
fiindcă aşa îi cer stăpânii!) să-i trezească pe înfoieţii în pene 
lideraşi de partiduţe de pe segmentul dreapta-centru-dreapta, să- 
i aducă la realitate, să-şi înţeleagă misiunea şi să se pună pe 
lucru: să purceadă la unificarea tuturor forţelor antidodoniste, 
antiplahotniuciste, prounioniste, proeuropene. 

Deocamdată, în revelionul din acest an vom fi salutaţi de 
Moş Gerilă-Dodon, care ne va promite tuturor prosperitate, 
bunăstare, în special unioniştilor, în Siberia! 

În stilul lui Iulius Popa, vă salut: „Dragi tovarăşi!!! ”. 

Literatura şi Arta, nr. 52, 29 decembrie 2016. 


http://www.revistasingur.ro/altele/16005-2016-12-26-10-18- 
13.html?q=altele/16005-2016-12-26-10-18-13.html 

CAPITOLUL II 


File din istoria 
zbuciumată a Neamului 


„Ştiinţa este o plantă delicată, căreia nu-i place un 
grădinar care are obiceiul de a o apuca de rădăcini 
ca să vadă dacă creşte aşa cum trebuie. ” 

(Norbert Wiener) 


N Dulgheru 

DEZVOLTAREA ŞTIINŢEI ÎN SPAȚIUL ROMÂNESC 


„Ştiinţa este o plantă delicată, căreia nu îi place un grădinar 
care are obiceiul de a o apuca de rădă cini ca să vadă dacă 
creşte aşa cum trebuie. ” 
(Norbert Wiener) 

Scurt istoric 

Anul acesta este unul jubiliar pentru întreaga ştiinţă 
românească. Se împlinesc 150 de ani de la formarea Academiei 
Române şi 70 de ani de la fondarea Academiei de Științe a 
Republicii Moldova. Academia Română a fost creată în 1866, 
iar printre membrii fondatori au fost şi iluştrii basarabeni 
Alexandru Hâjdău şi Constantin Stamati. Ca şi multe alte 
evenimente istorice din acest spaţiu, aceste două evenimente 
trebuie examinate împreună, fiindcă baza lor a fost una şi aceeaşi 
şi are o istorie lungă. 

Stră-străvechile îndeletniciri care au transformat homo 
faber în homo sapiens au fost omniprezente şi la stră-strămoşii 
noştri din spaţiul dintre Prut şi Nistru. Să enumerăm doar câteva 
mostre ale vechimii Neamului în aceste locuri: frumoasa 
amuletă de la Brânzeni, Basarabia, cu o vechime de peste 36000 
de ani, descoperită de cercetătorul Nicolae Chetraru, cu o serie 
de simboluri şi puncte incrustate pe ea, care încă urmează a fi 
descifrate, dar şi amuleta şi porticul de la Cosăuţi (Basarabia), 
cu o vârstă de peste 18000 de ani, descoperite de cercetătorul 
Elie Borziac, pe care este incrustată o impresionantă tablă 
matematică. Deosebit de impresionantă este şi figurina neolitică 
de Cucuteni de la 
Cărbuna, Basarabia 
(5000 de ani î.Hr.), 
înfrumuseţată cu desene 
geometrice ŞI 
numerologice! Toate 
acestea denotă faptul că 
„omul din Europa de 

Răsărit” a pictat şi a incrustat mai ales simboluri geometrice şi 
matematice, o adevărată zestre codificată transmisă nouă de stră- 
strămoşii noştri, care încă urmează să fie descifra de către 
cercetători, spre deosebire de cei din Europa de Vest, care s-au 
manifestat pictând naturalist. 

Despre modul de existență spiritual al stră-strămoşilor 
noştri vorbesc şi formidabilele creații ajunse din străfundul 
istoriei până la noi, printre care inegalabila „pereche gânditoare 
de la Hamangia” şi „gânditorul de la Târpeşti”, Neamţ. Despre 
valoarea lor inestimabilă pentru civilizația umană vorbeşte şi 
faptul că „Perechea Gânditoare de la Hamangia” a fost inclusă 
în numărul celor 10 obiecte cele mai caracteristice pentru 
civilizația umană, care vor fi amplasate în viitoarea navă 
cosmică interplanetară orientată spre noi posibile civilizații. 

Dar formidabila cultură cucuteniană, ce se ştie despre ea? 
Stră-strămoşii noştri cucutenieni, inclusiv cei dintre Prut şi 
Nistru, care se află chiar în mijlocul acestui spațiu cucutenian, 
întins pe o suprafață de 340000 km? de la Ariuşd până la Tripolie 
(Kiev), (iar cercetătorii ştiinţifici cunosc faptul că orice proces 
porneşte de la un centru de germinare!), au adus această 
îndeletnicire până la perfecţiune. Cunoscutul arheolog neamţ H. 
Schmidt, care a făcut ample săpături arheologice în situl 
Cucuteni şi cercetări ale artefactelor în laboratoarele din 
Germania, declarase: ,„...Tocmai Cucuteniul a clarificat multe 
aspecte cu privire la interpretarea eronată a culturii europene 
prin influențele din Asia de Sud-Vest”. „O strălucită civilizaţie 
de artă (Cucuteni) e astfel marele document de civilizaţie al sud- 
estului european în epoca neoliticului. El dă un imens tezaur de 
vase, vase care reprezintă forma cea mai înaltă a simțului de 
frumuseţe pentru un popor încă la începutul culturii sale... ”, 
scrie ilustrul istoric român N. Iorga în lucrarea sa fundamentală 
Istoria românilor. 

Un alt domeniu care ne caracterizează este istoria 
vinificației. Sunt suficient de multe indicii pentru a plasa 

originea vinului şi pe meleagurile noastre, ale vechii Dacii. Între 
toate tărâmurile roditoare de vie, s-ar zice că aici Dumnezeu a 
pus cel mai mult soare pe cer pentru a-i da în grijă viţele 
îngreunate de boabe. Apoi, bazându-se pe argumente de ordin 
botanic şi climatic, botanistul A. Griesbach considera că patria 
viţei-de-vie trebuie căutată în ţinuturile Traciei, iar B.P. Hardenu 
lansa aserțiunea că pe aceste meleaguri cultura viţei-de-vie e mai 
veche decât plugăria. În acelasi timp, R.Billiard susţine că, dintre 
toate părțile Europei, Tracia ar fi cea mai veche patrie a vinului. 
Istoricul A.D. Xenopol întăreşte această părere, scriind: „Patria 
cea mai veche a Geto-Dacilor, Tracia, era o regiune viticolă, 
cauza pentru care era considerată ca locul de naştere al zeului 
vinului, Dionysos”. lar Nicolae Iorga afirma, cu întreaga sa 
autoritate ştințifică: „Cultura viței-de-vie este, de asemenea, 
tradițională la tracii iubitori de vin”. 

Dar despre ghirlanda de dave getice, chiar şi tracice, 
întinse de-a lungul Nistrului, cum ar fi cele de la Cetatea Albă, 
Văscăuţi, Echimăuţi, Raşcov, Cosăuţi (Clepidava), cea de la 
Saharna, cu excepţionalele artefacte datând din sec. XI î.Hr., şi 
cea de lângă Horodişte, ce ştim astăzi? 

Dar şi despre uriaşele complexe monastice rupestre 
construite de-a lungul Nistrului (peste 45 la număr), majoritatea 
cu vechime precreştină, cu cele circa 40000 de chilii (conform 
arhitectului şi restauratorului acestor complexe, Eugen Bâzgu), 
care mărturisesc şi vechimea creştinismului la neamul nostru, ce 
cunoaştem noi astăzi? Relativ mai bine cunoscut dintre ele este 
Complexul monastic rupestru de la Țâpova, construit în baza 
unor cunoştinţe sacre, ştiinţifice, cosmogonice din perioada 
Egiptului, Sumerului şi Greciei antice, cu cele 11 etaje, cu 
misterioasele „beciuri fără capăt” (câte secrete mai ascund 
aceste catacombe?), istoria căruia se pierde în negura timpurilor 
nu uşoare pentru acest colţ de ţară aflat în calea tuturor relelor. 

Dar străvechiul marcaj de drum de legătură între centrele 
de civilizaţie antică dintre Europa şi Asia Centrală, descris şi de 

marele învăţat Dimitrie Cantemir în monumentala sa operă 
Descrierea Moldovei: „...Nu departe de el (Chişinău — n.n.) se 
văd un şir de pietre foarte mari aşezate în linie atât de dreaptă, 
de parcă ar fi puse de mâna omului. Dar ce mă împiedică să 
cred aceasta este mărimea pietrelor, cât şi lungimea traseului 
pe care se află, căci unele au trei sau patru coți pe fiecare latură 
a unui pătrat, iar şirul lor se întinde dincolo de Nistru până în 
Crimeea! În limba ţării li se spune „Cheile Bâcului” ”. În lungul 
său traseu dintre Transilvania, Caucaz şi estul Mării Caspice 
această construcție megalitică primeşte diferite denumiri, ca: 
Drumul Zeilor, Căile Sacre, Cheile Bâcului, Exampios, Scitici 
Triumphi ş.a. Câţi cunosc aceste lucruri? Este o problemă a 
cercetătorilor basarabeni. 

Dar despre tehnologiile avansate folosite de strămoşii 
noştri ce ştim? Să amintim puţin doar despre renumitele cuie 
dacice, care nu „vor să ruginească timp de peste 2000 de ani”. 
Graţie regretatului cercetător A. Vartic, care a dus unul din cuie 
la Institutul Metalurgic din Leningrad pentru a fi cercetat, s-a 
stabilit că era din alfa-fier pur în proporţie de 99,97%. Cum să 
nu se minuneze specialiştii din domeniul metalelor de această 
metalurgie mai avansată decât cea din zilele noastre, când astăzi, 
având metode şi utilaje sofisticate, obţinerea fierului pur este o 
problemă? Dar calupurile de fier de 40 kg, descoperite atunci 
când romanii nu puteau să topească în cuptoarele lor bucăţi mai 
mari de 25kg? 

Dar despre impresionantul zid dacic, un anumit tip de 
fortificaţie numit ”murus dacicus”, considerat o minune 
inginerească a lumii antice, ce se ştie? Avea, de obicei, o lăţime 
de 3 metri şi înălţime de 4-5 metri. Era construit din două rânduri 
de ziduri din blocuri fasonate de calcar, legate între ele prin 
bârne solide de lemn încastrate în blocurile de piatră în nişte 
Jgheaburi special săpate în piatră. Spaţiul dintre cele două ziduri 
de piatră se umplea cu pământ şi piatră neprelucrată. Această 

metodă a fost utilizată şi la 
mii de kilometri depărtare 
la construcția  fortului 
Banna (astăzi Birdoswald) 
din zidul Hadrian din 
Marea Britanie, edificat de 
soldaţii daci din cohortele 
dacice formate după 
cucerirea Daciei de către 
Traian şi transferate imediat în Britania. 

Este stabilit faptul că spaţiul dintre Nistru şi Prut a fost 
populat, în mare parte, de tribul dacilor liberi sub numele de 
carpi. Nu este întâmplător faptul că în acest spaţiu avem multe 
nume de persoane cu numele de Carp, localităţi ş.a. De 
menţionat faptul ca carpii (carpodacii) au fost unul din cele mai 
mari şi mai importante triburi dacice. „Organizaţi într-o 
puternică uniune tribală, carpii au dominat, din punct de vedere 
economic, politic şi militar, atât unele triburi de origine dacică 
(dacii liberi din Muntenia), cât şi populaţiile „barbare” 
pătrunse în zona extracarpatică a României, din rândul cărora 
amintim pe sarmaţi. După înfrângerea costobocilor de către 
romani şi asdingi (anii 170-172), carpii au fost nu numai cei mai 
puternici dintre dacii liberi, ci şi cei mai periculoşi duşmani ai 
Imperiului Roman la Dunărea de Jos”, informează 
enciclopedia-dacica.ro. 

Toate acestea sunt prea puţin cercetate. Purtăm în noi 
adânci gene de cercetători, însă suntem prea nepăsători față de 
trecutul nostru atât de glorios, pe care multe popoare nu-l au. Să 
nu se uite nici pentru o clipă că ceea ce avem astăzi în planul 
iluminismului şi cercetării se datorează faptului că ne-am ridicat 
pe umerii titanilor noştri predecesori. Să încercăm să urmărim 
niţel procesul şi etapele de bază de constituire a iluminismului şi 
ştiinţei în spaţiul nostru vital în perioada de după Hristos. 

Domnitori promotori ai învăţăturii: perioada 1400 — 1650 


„Sunt puţine regiuni care au atâţia fruntaşi distinși, dar 
necunoscuţi opiniei publice româneşti, ca Basarabia”. 
(Gh. Bezviconi) 


După plecarea romanilor din Dacia (în a. 272 d.Hr.) şi, 
ulterior, destrămarea Imperiului Roman, spaţiul dintre Nistru şi 
Prut a fost timp de peste un mileniu o punte de trecere a valurilor 
de invadatori din est spre vest. Cu toate acestea, poporul nostru 
a rezistat, a dăinuit în timp. Despre această lungă perioadă de 
interminabile invazii din est M. Opitz (poet german) scrie la 
1615: „...Cu biciul nici Atila cu hoardelei de sciți / Nu poate 
frânge Neamul nepieritoarei ginţi/...lar slavii să-nconjoară ca 
marea într-un cleşte”. Acest neam nu a putut fi învins, limba 
latină neputând fi mistuită în interminabilele flăcări. „Și totuşi 
limba voastră prin timp a străbătut/ E dulce cum e mierea şi-mi 
place s-o ascult./ Prin ce miracol însă şi cum a biruit / Aievea 
limba voastră, pe drept rămân uimit”. 

Perioada Renaşterii în Vest a coincis cu apariţia şi 
consolidarea în estul Europei a primelor state româneşti — 
Muntenia şi Moldova. În timpul domniei lui Alexandru cel Bun 
(1400-1432), în Moldova se constituie o clasă de cărturari, 
formată din mitropolitul Iosif, filosoful Moise, cărturarul 
Grigore Țamblac ş.a. La solicitarea Domnitorului, ultimul a scris 
în 1402 „Viaţa Sfântului loan cel Nou”, care face referinţă la 
unele realităţi moldoveneşti. De asemenea, la Suceava a fost 
înfiinţată şcoala slavonă (1431), în care este menţionat ca dascăl 
un oarecare Hermann, considerat ca primul medic cu titlul 
universitar bacalaurio in medicina atestat în Moldova. Au fost 
create şcoli de caligrafiere, mii de cărţi ale cărora şi cărturarilor 
se păstrează în biblioteci de prestigiu din România, Rusia, 
Ucraina, Grecia, Bulgaria ş.a. 

Ştefan cel Mare (1457-1504), nepotul lui Alexandru cel 
Bun, a folosit cele mai noi realizări ale ştiinţei la construcţia sau 

reconstrucția cetăților medievale Cetatea Albă, Soroca, Tighina, 
Hotin ş.a., care se aflau nu numai de strajă la hotarele de est ale 
Moldovei, ci erau şi bastioane ale creştinătăţii. Ştefan cel Mare 
a construit 44 de mănăstiri şi biserici, a creat cunoscutele 
podgorii de la Cotnari, Colegiul de la Cotnari fiind înfiinţat de 
domnitorul Despot-Vodă (1561-1563). O atenţie aparte o acordă 
domnul bisericii. Mitropolitul Teoctist, până la 1477, şi după el 
mitropolitul Gheorghe au fost permanent membri ai sfatului 
domnesc şi au participat activ la realizarea politicii interne şi 
externe a ţării. Papa Sixtus al IV-lea l-a numit „Athleta Christi” 
(atletul lui Christos), iar poporul l-a cântat în balade şi l-a 
sanctificat. 

Petru Rareş (1527-1538, 1541-1546), în venele căruia 
curgea sângele lui Ştefan cel Mare, a fost şi el un domnitor 
reformator, care şi-a aplecat urechea la sfaturile învăţaţilor, 
folosind măiestria şi talentul său pentru a se opune dominaţiei 
turceşti în Moldova. Pe plan bisericesc şi artistic, a continuat 
tradiția moștenită de la Ștefan cel Mare. De asemenea, o serie de 
instituţii de învățământ poartă numele voievodului. 

Totuşi primul domnitor, cel mai apropiat de ştiinţă, a fost 
Vasile Lupu (1634-1653). Domnia Sa a fost un adevărat patron 
al culturii şi artelor. A introdus presa, a fondat prima academie 
— „Academia Vasiliană”, care a devenit ulterior cea mai mare 
Şcoală Domnească, existând până în 1821. A construit minunata 
Biserică „Trei Ierarhi” din Iaşi. Însă cel mai important aport sub 
aspect ştiinţific al domnitorului au fost primele legi scrise în 
Moldova (1646, publicate la Iaşi), cunoscute sub numele de 
Carte românească de învățătură („carte de învățături”) sau 
Pravila lui Vasile Lupu („Codul lui Vasile Lupu”). 


Descendenţi moldoveni în Rusia (1650-11750) 


Important de menţionat că în aceeași perioadă un alt mare 
învățat moldovean cu studii făcute la Lvov şi Sorbona, descen- 
dent dintr-o cunoscută familie de domnitori moldoveni şi mun- 

teni, Petru Movilă (1596-1647), mitropolit al Kievului, care a 
avut un rol primordial în întărirea ortodoxismului în Ucraina în 
contrapunere cu catolicismul, a creat Academia Duhovnicească 
de la Kiev (1633) — prima Academie din spaţiul slav de est. După 
modelul acestei Academii au fost fondate Academia Teologică 
din Moscova (1685), Academia Teologică din S. Petersburg 
(1721) şi Academia Teologică din Kazan (1723). Tot la Kiev 
Grigore Gălăgan, istoric şi etnograf, descendent din neam 
românesc, a fondat un liceu, care până în 1917 i-a purtat numele. 
N. Milescu Spătarul (1636-1708) a fost un cărturar, 
traducător, călător, geograf şi diplomat moldovean, activ atât în 
Moldova, cât şi în Țaratul Rusiei. A studiat la Colegiul Patriarhal 
din Constantinopol, fiind numit apoi cancelarul prințului 
Gheorghe Ştefan. Între anii 1660 şi 1664 a fost reprezentantul 
țării în Imperiul Otoman şi apoi trimis ca sol la Berlin și 
Stockholm. N. Milescu vorbea limbile română, latină, greacă şi 
rusă. În anii 1661-1668 efectuează prima traducere integrală în 
limba română a Vechiului Testament, având ca sursă principală 
textul grecesc din Septuaginta, apărută la Frankfurt în 1597. L-a 
urmat pe Gheorghe Ştefan în exilul său la Stockholm şi Stettin 
(1664-1667), şi a vizitat Franța pentru a crea o alianță 
antiotomană. Se retrage din 1671 în Rusia. La curtea ţarului 
Aleksei şi la şcoala slavo-greco-latină înființată de Petru Movilă, 
Milescu face o impresie atât de bună, încât ţarul îi încredinţează 
diferite misiuni. N. Milescu Spătarul este cunoscut pentru 
celebrul său periplu prin Orient (1675-1678). Ţarul Aleksei îl 
trimite în ambasadă în China. Lucrarea sa „De la Tobolsk până 
în China ” (note de călătorie) a fost editată în 1888 de G. Sion. 
Însă cel mai învăţat domnitor al tuturor timpurilor rămâne, 
indiscutabil, Dmitrie Cantemir (1693, 1710-1711), născut în 
1673 în localitatea Silişteni din c. Fălciu, aflată chiar pe malul 
Prutului vizavi de actualul orăşel Cantemir din sudul Basarabiei. 
A fost un mare cărturar, enciclopedist, etnograf, geograf, filozof, 
istoric, lingvist, muzicolog şi compozitor. A fost membru al 

Academiei de Științe din Berlin. Refugiat în Rusia după 
înfrângerea trupelor ruse la Stănileşti, a contribuit la 
cartografierea Rusiei şi a lucrat în sistem Mercator. Colecţia sa 
de hărți, scrise în latină, se află în Arhiva Cabinetului lui Petru 
cel Mare de la Petersburg. A scris Hronicul vechimii româno- 
moldo-vlahilor, susținând latinitatea limbii şi a poporului format 
pe teritoriul vechii Dacii, inclusiv faptul că româna are patru 
dialecte. Această lucrare a devenit o referință fundamentală 
pentru corifeii Şcolii Ardelene. Ca membru al Academiei din 
Berlin a corespondat cu Leibniz, încercând să stabilească 
principiile fondării Academiei Ruse, principii puse de ţarul Petru 
Į la fondarea Academiei de Ştiinţe şi Arte din S. Petersburg 
(1724). De asemenea, a contribuit la deschiderea primei 
universităţi din Rusia în 1724 la Petersburg, pe lângă Academia 
de Ştiinţe şi Arte. La cererea Academiei de Ştiinţe din Berlin a 
scris monumentala operă “Descrierea Moldovei (Descriptio 
Moldaviae)”. Împreună cu Cantemir în Rusia au emigrat un 
număr considerabil de familii nobile, descendenţii cătora au 
contribuit esenţial la dezvoltarea ştiinţei şi culturii ruse. Dacă 
Moldova ar fi fost liberă şi nu ar fi fost silit de situație să 
emigreze în Rusia, savantul Dimitrie Cantemir ar fi făcut mult 
pentru ştiinţa şi cultura ţării sale. Actualmente, osemintele sale 
se odihnesc în Biserica Trei Ierarhi din laşi, repatriate grație lui 
Nicolae Iorga, în 1935. Pe lespedea raclei sale este scris 
următorul text: „Aici, întors din lunga şi prea greaua pribegie 
înfruntată pentru libertatea ţării sale, odihneşte Dimitrie 
Cantemir, domn al Moldovei”. 

Antioh Cantemir (1709 - 1744), poet de limbă rusă, 
scriitor şi diplomat rus de origine română, fiul domnitorului 
moldovean Dimitrie Cantemir. Avea un nivel cultural înalt, 
cunoştea limbile: greacă, turcă, latină, italiană, rusă,franceză şi 
engleză. A studiat cu savanții străini Daniel Bernoulli (cu care a 
studiat matematica la Sankt Petersburg), Georg Bernhard 
Bilfinger, Baier şi Gross la Academia de Științe din Rusia, 

precum şi cu Ivan Ilinski. A intrat în legătură cu cărturari celebri, 
de pildă cu Voltaire, când se afla la Paris. A menţinut strânse 
relații cu comunitatea ştiinţifică a epocii, cu savanţi ca Bernoulli, 
Euler. A militat pentru progresul ştiinţei şi al culturii de pe 
poziţiile iluminismului. A tradus din Horaţiu, Anacreon, 
Montesquieu, Fontenelle. A scris un poem epic encomiastic 
intitulat Petrida sau descrierea în stihuri a morții lui Petru cel 
Mare, împăratul întregii Rusii, rămas, din nefericire, neterminat, 
şi a publicat un volum de Satire (printre care Minţii mele sau 
Celor ce hulesc ştiinţa, 1729), fiind considerat un întemeietor al 
genului în literatura rusă. Este considerat părintele clasicismului 
în literatura rusă. Geniu precoce, Antioh Cantemir a fost primul 
poet rus de stil occidental. În domeniul ştiinţei, a tradus în rusă 
o carte referitoare la Newton și a scris o algebră, tot în rusă, 
rămasă în manuscris. 


Descendenţi basarabeni în Rusia (1750-1917) 


Rolul lui Dimitrie Cantemir în dezvoltarea ştiinţei 
universale este inestimabil. La 14 iulie 1714 Academia din 
Berlin avea să-l aleagă membru al ei, fiind întâiul reprezentant 
al Ţărilor Române şi al Rusiei ales membru al unei Academii 
străine. Diploma academiei berlineze îl va numi „filozof între 
regi şi rege între filozofi”. Împreună cu Cantemir în Rusia au 
emigrat un număr considerabil de familii nobile, descendenţii 
cătora au contribuit esenţial la dezvoltarea ştiinţei şi culturii 
ruse. Printre ei îi vom enumera doar pe cei mai importanţi. 

Nicolae Bantâş-Camenski (1737-1810), rudă cu D. 
Cantemir, a devenit istoric şi arheograf mar cant al Rusiei. A fost 
şeful Arhivei Colegiului Afacerilor Externe al Rusiei. Autor al 
unor lucrări ştiinţifice marcante, printre care „Privire generală 
asupra relaţiilor externe ale Rusiei” (în 4 volume), unul din 
primii editori ai „Cântecului despre oastea lui Igor”. Dimitrie 
Bantâş-Kamenski (1788-1850), fiul lui N. Bantâş-Kamenscki, 
este cunoscut ca istoric şi arheograf de vază al Rusiei, autorul 

„Dicţionarului oamenilor iluştri ai Rusiei” (în 8 volume) şi al 
„Călătoriei în Moldova, Muntenia şi Serbia”. 

Amfilohie Hotinul (1730-1800), originar din Basarabia, 
absolvent al Academiei Teologice din Kiev, şi-a continuat 
studiile în Italia, episcop al Hotinului (1768). A întocmit 
manualele: „Gramatica  teologească scoasă în limba 
moldovenească de pe Bogoslovia lui Platon, arhiepiscopul de 
Moscova, şi de alte cărți bisericeşti” (1795), „Elemente 
aritmetice arătate fireşti” (1795), fiind prima aritmetică în limba 
română; „De obşte Geografie de limbă moldovenească scoasă 
de pe geografia lui Buffier”, care este o adaptare, fiind anexată 
la finele manualului o descriere originală a Moldovei; 
„Gramatica de la învăţătura fizicii scoasă de pe limba 
italienească întru care se cuprinde tot ce omul voieşte a învăţa 
în cer şi pe pământ din lucrările cele mai cunoscute şi 
maitrebuincioase ” (1796). 

Ilia Mecinikov (1845 — 1916), biolog rus şi francez cu 
rădăcini moldoveneşti pe linia tatălui prin vechiul neam de boieri 
moldoveni N. Milescu Spătarul. Absolvent al Universităţii din 
Harkov (1864), s-a specializat în Germania la recomandarea lui 
N.I.Pirogov. A susținut teza de magistru (1867) şi de doctor 
(1868) în Universitatea din S. Petersburg, devenind privat- 
docent al acestei Universităţi (1868). A creat stația 
bacteriologică de luptă cu bolile infecțioase (1886), a doua în 
lume şi prima în Rusia. În 1887 a părăsit Rusia, transferându-se 
în Paris, unde i-a fost pus la dispoziţie Laboratorul creat de Louis 
Pasteur. Membru al Societății Regale din Londra (1895), 
membru al Academiei de Medicină din Paris învățământului 
rusesc într-o perioadă foarte dificilă după revoluţia din 1905- 
1907. Fiind în această şi al Societății Medicale din Suedia 
(1900), membru de onoare al Academiei de Ştiinţe din St. 
Petersburg (1902), al Academiei Române (1911) şi al Academiei 
Militare Medicale din St. Petersburg (1908). Laureat al 
Premiului Nobel în domeniul fiziologiei şi medicinei (1908). 


205 


Un aport deosebit pe tărâmul organizării educaţiei în Rusia 
l-a adus o pleiadă de personalități - descendenţi moldoveni. 

Universitatea din Moscova l-a numit ca director (1763) pe 
Mihail Heraskov (1733-1807), nepotul căpitanului moldovean 
Udrea Andrei Herescu, refugiat în Rusia împreună cu 
domnitorul Dimitrie Cantemir. M. Heraskov, membru al 
Academiei Ruse, scriitor cu o operă recunoscută în epocă, a 
rămas pentru eternitate reformatorul universității moscovite. 
Numit director la 1763, apoi confirmat la 1778 curator al acestei 
instituţii, a reuşit s-o modernizeze, transformând-o într-o 
veritabilă cetate a culturii. 

Fosta Universitate Imperială din Harkov, astăzi 
Universitatea Naţională din Harkov „V.N.Karazin”, a fost 
fondată de Vasile Nazarie Karazin (1773-1842), de origine 
moldovean. Bunicul lui, Caragea, s-a refugiat în Rusia împreună 
cu Dimitrie Cantemir. Istoria întemeierii acestei universităţi este 
foarte instructivă. La 1786 în Rusia s-a pus problema fondării a 
încă trei universităţi şi au fost desemnate oraşele Pskov, 
Cernigov şi Penza. V. Karazin propune să facă o donaţie de 
400000 de ruble (bani adunaţi de la nobilimea locală urmaşă a 
boierilor moldoveni, care s-au refugiat cu Dimitrie Cantemir) cu 
condiţia ca universitatea să fie înființată la Harkov (1804). V. 
Karazin a fost şi întemeietorul primei stații meteorologice din 
regiunea Harkov. De menţionat şi faptul că la 1801, când pe 
tronul Rusiei a urcat Alexandru I, a avut curajul să scrie şi să 
trimită împăratului un plan de domnie (un act de mare curaj pe 
atunci), care i-a plăcut ţarului. „...Împăratul l-a primit foarte 
călduros. Influenţa lui Karazin a durat doar trei ani. Totuși, 
grație inspiraţiei sale, a luat ființă Ministerul Instrucțiunii 
Publice. Karazin a fost numit la acest minister în calitate de 
conducător al administraţiei şcolare. El a scris regulamente 
pentru instruirea poporului, pentru universități şi academii”, 
scrie despre acest caz Grigore Bezviconi. 

Astfel, la începutul sec. XIX, din 9 universităţi care 

activau în Rusia (Petersburg, Moscova, Kiev, Odesa, Harkov, 
Varşovia, Tartu, Tomsk), patru erau ctitorite de descendenţi 
moldoveni, scrie Gh. Bezviconi în unul din studiile sale, intitulat 
Contribuţia românilor la fondarea a patru universităţi din Rusia. 

Basarabeanul Leon Casso (1865-1914) şi-a făcut studiile 
la Liceul Condorcet din Paris. Tot acolo a început studiile 
universitare la Facultatea de Filozofie şi Istorie, apoi s-a 
transferat la Universitatea din Heidelberg, luându-și în 1889 
doctoratul în drept. Examenele pentru titlul de magistru le 
sustine la Universitatea din Derpt (Tartu), unde în 1892 este 
numit docent de drept bisericesc, iar în 1893 e numit profesor de 
drept baltic. Fiul lui N. Casso, a fost membru al Societăţii 
Literare „„Junimea”, prieten cu mai mulți oameni de cultură 
basarabeni şi din Regat, filantrop. La propunerea familiei 
Krupenski făcută lui Stolâpin a fost numit ministru al 
Învăţământului în Rusia ţaristă (1910), realizând reforma 
funcție, a susținut învăţământul primar în Basarabia. I-a fost 
prezis şi postul de prim - ministru în 1914, dar, spre stupoarea 
tuturor, s-a stins din viaţă subit la 26.11.1914. 

Acestea sunt doar unele din legăturile ştiinţifice ale 
descendenților moldoveni cu Rusia. Însă chiar şi după anexarea 
părții de est a Principatului Moldovei, numită impropriu 
Basarabia, legăturile culturale şi iluministe între cele două părți 
ale Moldovei separate de Prut au continuat destul de intens. În 
primii ani după anexare Basarabia s-a bucurat de un anumit grad 
de autonomie, care însă în 1828 a fost lichidată. Ulterior 
Basarabia a fost transformată într-o simplă gubernie a 
imperiului. Basarabia prezenta una din puţinele regiuni ale 
Imperiului Rus, în care ţarismul nu a reglementat la nivel de lege 
generală de stat principiile fundamentale şi formele de utilizare 
a limbii materne în domeniul învățământului public. Astfel, la 
sfârşitul anilor '70 ai secolului al XIX limba română 
(moldovenească) a fost exclusă definitiv din şcoală, ceea ce a 
condus la faptul că la finele secolului XX doar 3,9% din numărul 

total al românilor basarabeni ştiutori de carte obținuseră studiile 
primare în limba maternă. 

Cu toate acestea, în perioada de stăpânire rusească în 
Basarabia au activat o pleiadă întreagă de scriitori şi savanţi, care 
au aprins flacăra iluminismului. Cei mai mulți au activat în 
ultima treime a secolului al XIX", lăsând urme adânci în istoria 
iluminismului, ştiinţei şi culturii nu numai în Basarabia, ci şi în 
afara ei. Aceasta se datorează şi apariţiei în Basarabia a unor 
structuri ştiinţifice primare. Astfel, în anul 1908 la Chişinău ia 
ființă Comisia gubernială ştiinţifică de cercetare a arhivelor din 
Basarabia, de subordonare dublă — Institutului de Arheologie din 
St. Petersburg al Academiei de Ştiinţe din Rusia şi 
guvernatorului Basarabiei. Preşedinte al Comisiei a fost ales 
directorul şcolii reale N. Codreanu, iar secretar — I. Halippa. 
Comisia avea scopul de a aduna, a cerceta şi a edita documente 
şi materiale istorice de valoare din trecutul ținutului. Sub 
îngrijirea lui I. Halippa au fost publicate în 3 volume Studiile 
Comisiei. O asistență substanțială la completarea bibliotecii 
Comisiei a acordat Academia Română, care a transmis Comisiei 
Analele Academiei Române din anii 1878-1901 (26 de volume), 
operele lui D. Cantemir publicate de B. Petriceicu Hasdeu, 
Dicţionarul limbii române, documente privind Istoria României 
de E. Hurmuzaki (în 11 volume), unele lucrări ale lui N. Iorga 
ş.a. Însă cea mai bună, din punct de vedere organizaţional, 
asociaţie a fost Societatea Naturaliştilor şi Amatorilor Ştiinţei 
Naturale, fondată în 1904 din iniţiativa savantului moldovean 
Alexandru Stuart, întemeietorul Muzeului Naţional de 
Etnografie şi Istorie Naturală din Chişinău. Acestei societăţi i-a 
revenit un rol deosebit în organizarea şi coordonarea 
investigaţiilor ştiinţifice în Basarabia. Numărul membrilor 
Societăţii a crescut de la 26, în 1904, până la 200, în 1912. În 
cadrul Societăţii au fost formate secţiile de fizică şi matematică, 
agronomie, antropologie, geografie şi etnografie. În anii 1906- 
1914 Societatea a editat Studiile sale în 6 volume. 

Basarabia: perioada ţaristă (1812-1918) 


Totuşi dezvoltarea ştiinţei în Basarabia în sec. XIX a fost 
frânată de lipsa condiţiilor indispensabile pentru constituirea 
unor şcoli ştiinţifice, în special, în domeniul ştiinţelor 
fundamentale (existenţa învățământului superior de specialitate, 
a unor unităţi de cercetare dotate corespunzător). Această stare 
de lucruri i-a determinat pe mulți iluminişti şi cercetători 
basarabeni să treacă Prutul sau să plece la universități din 
Imperiu Rus. Unele lucrări ale iluminiştilor care au activat în 
această perioadă au fost incluse în culegerea Academiei Române 
„Tipărituri româneşti în Basarabia de la 1812 până la 1918”, 
îngrijită de Paul Mihail, preot din Chişinău. Ne vom opri doar la 
cele mai reprezentative nume de iluminişti, savanţi basarabeni 
sau descendenţi din basarabeni. 

Gavriil Bănulescu-Bodoni (n. 1746, Bistriţa — d.1821, 
Chişinău) şi-a făcut studiile în Transilvania, apoi la Academia 
Duhovnicească din Kiev (1771-1773), la şcolile greceşti din 
Patmos, Smirna şi la Mănăstirea Vatopedu de la Muntele Athos 
(1773-1776). Devine profesor, în Transilvania în anul 1776, apoi 
la Iaşi în anul 1777. Se călugăreşte la Constantinopol în 1779, 
cu numele Gavriil, continuându-și studiile la Patmos (1779 — 
1780). Revine la Iaşi în 1784 şi este hirotonisit arhimandrit în 
1786, fiind propus episcop la Roman, dar neacceptat de domnul 
fanariot de atunci. Se întoarce în acelaşi an în Rusia, unde ajunge 
rector al Seminarului din Poltava (1786 — 1791). La 10 februarie 
1792, Sinodul Bisericii Ortodoxe Ruse l-a numit mitropolit al 
Moldovei, dar în aprilie noul domn, Alexandru Moruzi, îl 
trimite, în stare de arest, la Istanbul. Fiind eliberat prin 
intervenţia reprezentantului Rusiei la Poartă, s-a reîntors în 
Rusia, unde a fost numit mitropolit al Poltavei (1793 — 1799), 
apoi al Kievului (1799 - 1803), iar în 1801 ţarul Alexandru I l-a 
numit membru al Sfântului Sinod al Bisericii Ortodoxe Ruse. La 
27 martie 1808, printr-un ucaz al aceluiaşi ţar, a fost numit exarh 

al Bisericii din Moldova şi Țara Românească — ambele țări fiind 
sub ocupaţie militară rusă, conducând Mitropolia Moldovei până 
după Pacea de la Bucureşti (16 mai 1812). În această calitate a 
tipărit mai multe cărți şi a lucrat pentru buna desfăşurare a vieții 
bisericeşti. La 21 august 1813 ţarul Rusiei l-a numit în fruntea 
noii Arhiepiscopii a Basarabiei, cu reşedinţa în Chişinău, creată 
la cererea sa, unde a păstorit până la moarte. A înfiinţat 
tipografia eparhială (1814), seminarul teologic (1813), pe care 
în perioada 1813-1843 l-au absolvit 2436 de elevi, dintre care 
383 şi-au continuat studiile la instituţii de învăţământ superior, 
102 absolvind Academii Teologice, restul — laice. 

Alexandru Hâjdeu (1811-1872), scriitor, om de ştiinţă, 
care se impune în prima jumătate a secolului XIX în viaţa 
ştiinţifică a Basarabiei. Pentru cultura sa enciclopedică C. 
Stamati îl aseamănă cu D. Cantemir. A cules, tradus şi tipărit în 
publicaţiile periodice ruse o serie de cântece populare 
moldoveneşti, însoţite de bogate comentarii istorico-literare. În 
domeniul biologiei a elaborat studiul „Flora Basarabiei”. A. 
Hâjdeu s-a preocupat şi de studierea istoriei Ţării Moldovei. A 
fost membru fondator al Academiei Române (1866). 

Alexandru Sturza (1791-1854), reprezentant de vază al 
ştiinţei în Basarabia, unul din organizatorii învăţământului 
public în Rusia, diplomat, cofondator şi vicepreşedinte al 
Societăţii Agricole din sudul Rusiei (Odesa, 1828) precum şi al 
Societăţii Imperiale de Istorie şi Antichităţi din Odesa (1839). 
Au fost publicate numeroase lucrări ce ţin de domeniul religiei, 
filosofiei şi esteticii în limbile rusă, română, franceză, germană. 

Constantin Stamati (1786-1869), scriitor român din 
Basarabia, unul din membrii fondatori al Societă ţii Academice 
Române (Academia Română) (1866), membru corespondent al 
Societăţii de Istorie şi Antichităţi din Odesa (1841). A scris o 
serie de schiţe şi studii despre trecutul glorios al Moldovei. A 
colaborat cu Albina românească şi Dacia literară. 

Avsenti Stadniţchi (1862-1936), absolvent al Seminarului 
Teologic din Chişinău (1880) şi al Academiei Teologice din 
Kiev. În 1895 a obţinut titlul de magistru în teologie, iar în 1904, 
cel de doctor în domeniul istoriei bisericeşti. Rector al 
Seminarului Teologic din Novgorod (1895), rector al Academiei 
Teologice din Moscova (1896), episcop al Volokolamskului 
(1899), episcop al Pskovului (1903). Preşedinte al Consiliului în 
problemele învăţământului de pe lângă Sinod (1905), membru al 
Consiliului de Stat etc. A scris un număr impunător de lucrări, 
printre care „Cercetări şi monografii privind istoria bisericii în 
Moldova” (St. Petersburg, 1904). A fost canonizat recent de 
Biserica Rusă. 

Bogdan Petriceicu Hasdeu (1838, Cristineşti, Hotin — 
1907, Câmpina), scriitor şi filolog, pionier în diferite ramuri ale 
filologiei şi istoriei româneşti. Academician, enciclopedist, 
Jurist, folclorist, publicist, istoric şi om politic, B. Petriceicu 
Hasdeu a fost una dintre cele mai mari personalități ale culturii 
române din toate timpurile. Şi-a făcut studiile la Universitatea 
din Harkov, după terminarea studiilor servind ca ofiţer în armata 
rusă. La 1856, când sudul Basarabiei a revenit la Moldova, a 
trecut în acest ţinut la Cahul, pentru a scăpa de deznaţionalizarea 
forţată practicată de administraţia de ocupaţie. A pus bazele mai 
multor publicaţii, printre care revista „Din Moldova” (1862- 
1863), în care a publicat poezii lirice, fabule, nuvele, critice etc. 
A fost director al Arhivelor Statului din Bucureşti (1876-1900), 
în această calitate contribuind la publicarea documentelor în 
„Arhiva istorică” şi „Cuvinte din bătrâni”, atât din arhivele 
româneşti, cât mai ales din cele străine. Fiind primul conducător 
al Arhivelor Statului, a început să publice copii după acte din 
arhivele străine privitoare la români. În 1877 a fost ales membru 
al Academiei Române ca un omagiu al întregii sale opere de 
până atunci, dar şi ca recunoaştere a spiritului său enciclopedist. 

Alecu Ruso (1819-1859) şi-a făcut studiile în Elveţia, 
după care îşi continuă studiile la Institutul lui Francois Naville, 

or.Vernier (de lângă Geneva). Poet, prozator, eseist şi critic 
literar, un foarte talentat cercetător al folclorului. Majoritatea 
lucrărilor au fost scrise în limba franceză, traduse apoi în limba 
română de V. Alecsandri şi A. Odobescu. Colaborează la Albina 
românească, România literară şi Dacia literară. Este autorul 
volumului Cântarea României, despre care N. Iorga a spus: „E o 
scurtă ochire asupra trecutului ţării, în toată vitejia şi durerea ce 
cuprinde, cu blesteme de profet fanatic împotriva ticăloşilor 
timpului de față şi cu perspective limpezi deschise asupra 
viitorului. O simţire tot atât de aleasă pe cât de puternică, o mare 
putere de a concretiza în icoane gândurile de păreri de rău sau de 
speranţe dau acestei scurte bucăţi o valoare pe care unii n-au 
atins-o şi n-o ating, şi nimeni, în curgerea vremurilor, n-a mai 
găsit astfel de accente pentru a mângâia şi îmbărbăta maica în 
suferinţă, „fara cea dragă”, şi în acelaşi timp, pentru întâia oară 
se caută în desfăşurarea evenimentelor ce alcătuiesc „istoria 
noastră un rost filosofic”. Alecu Russo a fost basarabeanul care 
a cules cea mai frumoasă (din cele apr. 1500 existente) variantă 
a Mioriţei. 

Zamfir Arbore Rally (1845-1933) şi-a făcut studiile 
liceale la Chişinău, la Gimnaziul Nr. 1 (1858), la Nikolaev şi 
Moscova (1864), iar cele universitare la Zurich, Elveţia (1878). 
La 27 martie 1918, la propunerea lui C. Stere, a fost ales senator 
de Basarabia. Avea viziuni de stânga. A colaborat cu peste 10 
reviste ştiinţifice din Elveţia şi România. A publicat peste 50 de 
lucrări ştiinţifice şi publicistice. 

Vasile Stroescu (n. 1845, Trinca, Basarabia — d. 1926, 
Bucureşti) şi-a făcut studiile la Liceul Regional din Chişinău, 
Liceul din Kameneţ-Podolsk şi Richelieu din Odesa, a studiat 
dreptul la Universitățile din Moscova, St. Petersburg şi Berlin. 
A acordat burse pentru tinerii dotați, a susținut material pe liderii 
politici şi culturali ai Transilvaniei, a înfiinţat şcoli în Basarabia 
şi Transilvania, fiind numit de N. Iorga ,„...un mare binefăcător 
al culturii româneşti”. Din fondul „Vasile Stroiescu” au fost 

editate zeci de mii de volume care cuprindeau operele lui I. 
Creangă, V. Alecsandri, G. Coşbuc, I. Slavici şi alţi mari 
scriitori. În primul Sfat al României Mari a fost ales senator de 
Transilvania. În 1919 este primul preşedinte al Parlamentului 
României Mari — preşedinte de vârstă. A fost printre fondatorii 
Societăţii Teatrale Alecu Russo din Chişinău, ai Ligii 
Drepturilor Omului (1923), unde a fost ales preşedinte. Membru 
de onoare al Academiei Române. 

Gurie Grosu (1877-1943) a studiat la Şcoala spirituală 
(1888-1882) şi la Seminarul Teologic din Chişinău (1892-1898), 
apoi, în 1898 şi 1902, la Academia Duhovnicească din Kiev, 
unde a obţinut titlul de magistru în teologie. A fost mitropolit 
român, primul titular al Mitropoliei Basarabiei după 100 de ani 
de ocupaţie rusă. În 1918 este ales de Sf. Sinod din Bucureşti 
arhiereu-vicar al Mitropoliei Moldovei, în 1920 locţiitor de 
arhiepiscop al Chişinăului şi Hotinului, iar în 1928 devine 
mitropolit al Basarabiei, păstorind până la 11 noiembrie 1936. 
Gurie a fost un om extrem de evlavios şi unul din promotorii 
românismului în Basarabia. Fondatorul revistei „Luminătorul”, 
primul număr al căreia a apărut în 1908. A editat o serie de 
lucrări cu caracter religios şi educativ, printre care: „Bucoavnă 
moldovenească” (1908), „Abecedarul moldovenesc”, care a 
cunoscut 7 ediţii (1917-1922), ş.a. 

Iosif Naniescu (n.1818, Răzălăi, jud. Bălţi — d.1902, Iaşi) 
şi-a făcut studiile la Seminarul Teologic din Buzău (1833-1835), 
conţinându-și studiile şi în alte şcoli. În 1863, este egumen la 
Mănăstirea din Bucureşti. În anii 1864 - 1870, arhimandritul 
Iosif Naniescu a fost profesor de religie la Gimnaziul 
„Gheorghe Lazăr” şi la Liceul „Matei Basarab” din Capitală. În 
anii 1870 -1871, a fost director la Seminarul Central. La 23 
aprilie 1872 arhimandritul Iosif Naniescu este hirotonit arhiereu, 
iar în ianuarie 1873 este numit episcop de Argeş. La 10 iunie 
1875 este ales mitropolit al Moldovei, iar la 6 iulie acelaşi an 
este instalat la Iaşi. Timp de 27 de ani venerabilul mitropolit 

Iosif Naniescu păstoreşte cu o rară blândeţe şi înţelepciune 
Mitropolia Moldovei. Aici a depus cea mai bogată activitate 
duhovnicească, teologică, pastorală şi socială din toată viaţa sa, 
rămânând pentru urmaşi un exemplu viu şi greu de imitat. A fost 
unul din ctitorii Catedralei Mitropoliei laşi. Prin discipolii săi la 
Academia Teologică din Kiev îi susține material pe studenții 
basarabeni. Este unul din fondatorii „Revistei teologice” (1883- 
1887) editate la Iaşi. Membru al Academiei Române (1888). 

În anul 1898, la Chişinău, ia ființă Comisia gubernială 
ştiinţifică de cercetare a arhivelor din Basarabia, de subordonare 
dublă — Institutului de Arheologie din St. Petersburg al 
Academiei de Ştiinţe din Rusia şi guvernatorului Basarabiei. 
Preşedinte al Comisiei a fost ales directorul şcolii reale N. 
Condreanu, iar secretar I. Halippa. 


Basarabia şi Transnistria: perioada (1918-1944) 


Această perioadă istorică de dezvoltare a ştiinţei şi culturii 
moldoveneşti trebuie examinată sub două aspecte: dezvoltarea 
iluminismului şi ştiinţei în Basarabia aflată în componenţa 
Regatului României şi în stânga Nistrului după formarea RASS 
Moldoveneşti în componenţa URSS. În continuare vom prezenta 
câteva personalităţi din lumea ştiinţei dinfosta RASSM. 

Nicolae D. Zelinski (n. 1861, or. Tiraspol — d.1953, 
Moscova) şi-a făcut studiile la şcoala judeţeană din Tiraspol 
(1869-1872), Gimnaziul Richelieu din Odesa (1872-1880), 
secţia ştiinţe naturale a Facultăţii de Fizică şi Matematică a 
Universităţii  Novorosiisk din Odesa (1880-1884). După 
întoarcerea la Odesa, predă la Universitate chimia generală şi 
compartimentele din chimia organică, iar în 1889 susţine teza de 
magistru. În 1890-1891 lucrează la Leipzig la V. Ostval asupra 
Novorosiisk din Odesa teza de doctorat. Profesor suplinitor la 
Universitatea din Moscova (1893), unde conduce catedra de 
chimie analitică şi organică. Membru corespondent al A.Ş. din 

URSS în domeniul chimiei (1924), academician (1929). 
Participă la fondarea Institutului de Chimie Organică al A.Ş. din 
URSS (1934), care în prezent îi poartă numele. Creează 
(împreună cu  L.F.Vereşceaghin) laboratorul presiunilor 
supraînalte pentru sinteza organică. Ales preşedinte al Societăţii 
Cercetătorilor Naturii din Moscova (1935-1953), al Societăţii 
unionale de Chimie „D./. Mendeleev”. Membru al Societăţii de 
chimie din Franţa, membru de onoare al Societăţii de chimie din 
Londra. Premiul „4.M.Butlerov” al Societăţii ruse de Fizică şi 
Chimie (R.F.H.O.) (1924), titlul de Om emerit al ştiinţei din 
RSFSR(1926). 

Alexei V. Şciusev (n. 1873, Chişinău — d. 1949, Moscova) 
şi-a făcut studiile la Gimnaziul Nr. 2 din Chişinău, apoi la 
Academia de Arte din Sankt-Petersburg, pe care o absolveşte cu 
diploma cum laude. Pentru proiectul de diplomă „Conac 
boieresc” i se acordă Medalia de aur (1897) şi o bursă de studii 
peste hotare. A studiat arhitectura şi pictura în Italia, Franţa, 
Marea Britanie. A predat la Şcoala Stroganov (1913-1918), 
profesor la Atelierele Uniunilor de Artă şi Tehnice din Moscova 
(1918-1926), preşedinte al Societăţii de Arhitectură din 
Moscova. A restaurat şi a proiectat biserici la Moscova şi (în) 
regiunea Harkov, Gara Kazan din Moscova, Institutul Mecanic 
din Moscova (1923-1930), Mausoleul lui Lenin din Piaţa Roşie 
(1924-1930), Institutul de Genetică (1940), piaţa Kreşceatik, 
Kiev, stația de metro „Komsomol'skaya” din Moscova (1949- 
1951), clădirea Academiei de Ştiinţe a URSS şi edificiile 
Institutelor de Fizică, Chimie Organică şi Metalurgie (1949- 
1951), Observatorul din Pulkovo (1949-1952). Conduce 
Academproiectul (1938-1949). Membru al Academiei de 
Arhitectură (1938), membru titular al Academiei de Ştiinţe a 
URSS (1943). Autor a peste 240 de articole în domeniul teoriei 
şi istoriei artei. Premiul Stalin (1941, 1946, 1948 şi 1952 
(postum)), Ordinul Lenin. 

Nicolae Dimo (n. 1873, Orhei - d.1959) şi-a făcut studiile 
la Şcoala Reală din Chişinău (1885-1894), Institutul Agricol din 
Novo-Alexandrovsk (în apropiere de Varşovia, director V.V. 
Dokuceaev) (1894-1902), pe care l-a absolvit cu diplomă de 
gradul I. Profesor, şef de catedră la Institutul de Ingineri 
Hotarnici din Moscova (1917-1920). Cofondator al Universităţii 
Asiei Mijlocii din Taşkent şi decan al Facultăţii Agricole (1920- 
1930), şef al secției agrologie la Institutul Transcaucazian al 
Gospodăriei Apelor din Tbilisi (1932-1945), şef al catedrei de la 
Institutul Agricol de Stat din Chişinău (1945-1946), prorector 
(1946-1948) şi şef al catedrei de agrologie la Universitatea de 
Stat din Chişinău. Titlul ştiinţific de doctor în geologie şi 
mineralogie (1939) şi membru al Academiei Agricole din URSS 
(1948). Şef al secţiei agrologie a Filialei Moldoveneşti a A.Ş. 
din U.R.S.S. (1949-1952), director al Institutului de Pedologie, 
Agrochimie şi Ameliorare al Filialei nominalizate (1952-1959). 

Lev S. Berg (n. 1876, Tighina, Basarabia - d. 1950, 
Leningrad) a absolvit Gimnaziul Nr. 2 din Chişinău cu medalie 
de aur (1894), Universitatea din Moscova în 1898 cu medalie de 
aur şi debutează cu prima sa lucrare ştiinţifică. Ales membru al 
Societății Ruse de Geografie (1904), activează la Muzeul 
Zoologic al Academiei de Ştiinţe din St. Petersburg (1904- 
1914), profesor de ihtiologie la Institutul Agricol din Moscova 
(1914-1918), profesor şi şef de catedră la Institutul de Geografie 
(1918-1930). În 1908 susţine teza de magistru, pentru care a 
obținut titlul de doctor în geografie. Membru corespondent 
(1928) şi academician (1946) al Academiei de Ştiinţe a URSS, 
preşedinte al Societăţii de Geografie din U.R.S.S. (1940), 
membru al Academiei Agricole din Cehoslovacia (1946), 
Laureat al Premiului de Stat. Autor a peste 700 de lucrări 
ştiinţifice în domeniile  ihtiologiei, geografiei, istoriei 
descoperirilor geografice, climatologiei, paleontologiei, 
geologiei, etnografiei, scientologiei, demografiei. 

Pentru redresarea situaţiei după peste 100 de ani de 
rusificare şi dominație ţaristă, în perioada interbelică (1918- 
1940) în Basarabia s-au făcut paşi concreţi în domeniul ştiinţei 
şi iluminismului. Regatul României a adoptat o nouă lege de 
organizare a învățământului superior. Prin acea lege s-a prevăzut 
înființarea Facultăţii de Teologie a Universităţii din laşi la 
Chişinău (1926), care „urma să fie nu numai un centru de studii 
teoretice, ci şi de iradiere a culturii româneşti în marea masă a 
populaţiei de peste Prut”. Printre profesorii titulari au activat: 
Ştefan Ciobanu, Gala Galaction, Cicerone şi Valeriu 
Iordăchescu ş.a. Prin Societatea Culturală „Petru Movilă” s-a 
editat revista „Studentul, începând din anul 1928, al cărei 
iniţiator a fost P. Mihail. 

Deschiderea Facultăţii de Agronomie din Chişinău are loc 
la 9 aprilie 1933 cu promulgarea de către MS Regele Carol al 
I"? a Legii privind transformarea Secţiei de Ştiinţe Agricole a 
Universităţii din laşi în Facultatea de Ştiinţe Agricole cu sediul 
la Chişinău. În 1938 Facultatea de Ştiinţe Agricole şi-a schimbat 
denumirea în Facultatea de Agronomie şi împreună cu alte două 
facultăţi au format Politehnica „Gh. Asachi” din laşi, sediul 
facultății rămânând în continuare la Chişinău. Haralamb Vasiliu 
a fost primul decan al Facultăţii de Ştiinţe Agricole din Chişinău 
(1933-1936; 1938-1940). Un rol iluminist important l-au avut 
mari personalităţi venite din regimul țarist şi afirmate în perioada 
interbelică, printre care: 

Ştefan Ciobanu (n.1883, Talmaz, Basarabia — d. 1950, 
Bucureşti) şi-a făcut studiile la Liceul Regional din Chişinău 
(1905), Facultatea de Lite re a Universităţii din Kiev (1907- 
1911). A urmat în anii 1911-1912, cursul superior academic cu 
specializarea în pedagogie. A fost director al Învăţământului în 
Directoratul General condus de P. Erhan (1917-1918) (membru 
al primului guvern al Republicii Democrate Moldoveneşti, 
membru al Academiei Române, secţia literară (1918), 
vicepreşedinte al Academiei Române (1944 - 1948), profesor la 

Facultatea de Teologie din Chişinău (1926-1938), la Facultatea 
de Litere şi Filozofie a Universităţii din Bucureşti (1939-1949), 
secretar al Astrei basarabene. Ministru al Cultelor şi Artelor în 
guvernul lui Gheorghe Tătărescu (11.05- 3.06.1940) şi membru 
al Consiliului de Coroană, a votat împreună cu N. Iorga, V. 
Iamandi, S. Dragomir, T. Pop şi E. Urdăreanu împotriva cedării 
Basarabiei (6 din 26 de membri). La 2 iulie 1940, în calitate de 
senator din partea circumscripţiilor electorale basarabene, Şt. 
Ciobanu va participa la şedinţa Comisiilor de Afaceri Străine ale 
Camerei şi Senatului, unde va citi declaraţia solemnă de protest 
a parlamentarilor, foştilor parlamentari şi intelectualilor din 
Basarabia faţă de notele ultimative din 26 şi 27/28 iunie 1940. A 
publicat 18 cărți şi un număr mare de articole ştiinţifice. 
Nicolae Donici (n. 1874, Petricani, Chişinău - d. 1956, 
Nisa, Franţa) îşi face studiile la Liceul Richelieu din Odesa 
(promoţia 1893) şi Universitatea din Odesa. După absolvirea cu 
distincție a universităţii în 1897, pleacă la Sankt Petersburg, 
unde îşi începe cariera ştiinţifică sub conducerea astronomului 
rus, acad. F.A. Bredihin. Membru al Societăţii Astronomice din 
Rusia (1904). Şeful misiunii astronomice a Academiei de Științe 
din St. Petersburg (1901-1916). În anul 1908 a construit un 
observator astronomic propriu la Dubăsarii Vechi în Basarabia. 
În anii 1918 -1944 a locuit şi a lucrat la Dubăsarii Vechi şi 
Bucureşti. În iunie 1936 conduce expediţia română pentru 
studiul eclipsei totale de Soare din Turcia. Din 1944 a locuit şi a 
lucrat în Franţa, la Meudon şi Nisa. Cercetările astronomice ale 
lui Nicolae Donici se referă la astronomia Soarelui, cromosferă, 
planete, lumină zodiacală. A observat 8 eclipse de Soare în 
diferite părți ale lumii, 8 eclipse de Lună. Membru al Uniunii 
Internaţionale pentru Studiul Soarelui, al Uniunii Internaţionale 
Astronomice (din 1922), al societăților astronomice din Rusia 
(până la 1917), Germania şi Franţa. Membru al comitetului 
astronomic român, membru de onoare al Academiei Române 
(1922-1948, 1991 (post mortem)) şi doctor honoris causa al 

Universităţii din Coimbra, Portugalia. Autor a cel puţin 77 de 
publicaţii ştiinţifice. 

Alexandru Bădărău (n. 1887, Ismail — d. 1975, 
Bucureşti), absolvent al Şcolii Normale din Pisa (Italia) (1912- 
1914), asistent la Institutul de Fizică Experimentală din Pisa, 
unde şi-a luat doctoratul, deputat în Sfatul Țării, ca delegat ales 
al or. Ismail (1918), deputat în Parlamentul României (1920). A 
fost decan al Facultăţii de Ştiinţe Exacte a Universităţii din 
Cernăuţi (1926-1927), preşedinte al Societăţii Române de Fizică 
(de două ori). A publicat circa 40 de lucrări ştiinţifice originale. 
Membru al Academiei Române. 

Pantelimon Halippa (n. 1883, Cubolta, Basarabia — d. 
1979, Bucureşti) a absolvit Seminarul Teologic din Chişinău 
(1898-1904), Facultatea de Fizică şi Matematică a Universităţii 
din Dorpat, Facultatea de Litere a Universităţii din Iaşi. Membru 
al Sfatului Ţării (1917), vicepreşedinte şi preşedinte (1917- 
1918). Membru corespondent al Academiei Române (1918). 
Ministru de Stat pentru Basarabia (1919-1920), ministrul 
Lucrărilor Publice (1927-1930), Ministrul Muncii, Sănătății şi 
Ocrotirii Sociale (1930), ministru de stat (1931, 1933), deputat 
şi senator în Parlamentul român. A întemeiat la Chişinău: 
Universitatea Populară (1917); Conservatorul Moldovenesc, 
Societatea de Editură şi Librărie Luceafărul; Societatea 
Scriitorilor şi Publiciştilor Basarabeni (1940). Moştenirea sa 
literară include 5 cărți, peste 280 de poezii şi traduceri poetice, 
nenumărate schiţe şi memorii, peste 100 de articole publicate în 
revista Viaţa Basarabiei (1932-1944). 

Antonie Plămădeală (n. 1926, Stolniceni, Basarabia — d. 
2005, Sibiu) a fost înalt ierarh al Bisericii Ortodoxe Române, 
mitropolit ortodox al Ardealului (1982-2005), membru de 
onoare al Academiei Române. A fost tuns monah în anul 1948. 
La 27 decembrie 1970 a fost hirotonit vicar patriarhal, cu titlul 
„Ploieşteanul”. La 9 decembrie 1979, după ce a fost responsabil 
cu relaţiile externe ale Bisericii Ortodoxe Române, a fost ales 
episcop al Buzăului. La 10 ianuarie 1982 a fost ales arhiepiscop 

al Sibiului şi mitropolit al Ardealului, funcţii pe care le-a deţinut 
până la moarte. Mitropolitul Antonie Plămădeala a realizat 
atunci, în vremurile de restrişte pentru Biserică, o „îndumnezeire 
a maidanului”, cum ar zice Constantin Necula. 

Spre deosebire de Basarabia, unde dezvoltarea ştiinţei era 
iniţiată şi realizată din propria inițiativă a oamenilor de ştiinţă, 
în Transnistria de la bun început aceasta a fost dirijată de 
organele de partid şi de stat. Astfel, la 26 decembrie 1926, este 
format Comitetul ştiinţific moldovenesc pe lângă Comisariatul 
Poporului pentru Învăţământ, Comitetului fiindu-i atribuit 
statutul de instituţie ştiinţifică supremă a Republicii. Preşedinte 
a fost ales P. Chioru-lanachi. Membrii Comitetului erau divizați 
în categoriile: membri de onoare, membri titulari, membri 
corespondenţi şi membri colaboratori. Ulterior, acest Comitet, 
supus diferitelor transformări, împreună cu Institutul Pedagogic 
din Tiraspol (1930), Institutul Agricol (1931), Institutul de 
Legumicultură şi Baza Experimentală Agricolă, cu oamenii de 
ştiinţă din Basarabia care nu au fost supuşi represiunilor de către 
regimul comunist, Facultatea de Agronomie a Institutului 
Politehnic din laşi, au stat la temelia cadrului organizatoric 
academic al ştiinţei din republică, care a fost înființat după al 
Doilea Război Mondial. Acesta a fost un final firesc al logicii 
dezvoltării ştiinţei în acest spaţiu pe parcursul mai multor secole. 


Etapa istorică: perioada (1944-prezent) 


Perioada modernă a creării instituţiilor de cercetări 
ştiinţifice în Basarabia începe în a. 1946. În conformitate cu 
hotărârea Guvernului U.R.S.S. din 11 martie 1946, secundată de 
o decizie similară a Prezidiului A.Ş. a U.R.S.S., la 12 iunie 1946 
Consiliul de Miniştri al R.S.S. Moldoveneşti şi biroul C.C. al 
P.C.(b) al Moldovei au adoptat hotărârea „Cu privire la crearea 
Bazei Moldoveneşti de cercetări ştiinţifice a Academiei de 
Ştiinţe a U.R.S.S. în or. Chişinău”. Conform acestei hotărâri au 
fost fondate următoarele instituții primare de cercetare 

ştiinţifică: Institutul de Istorie, Lingvistică şi Literatură, fondat 
în baza Institutului Moldovenesc de cercetări ştiinţifice de 
Istorie, Economie, Lingvistică şi Literatură creat în 1939 la 
Tiraspol; Sectorul de Botanică; Sectorul de Geodezie; Sectorul 
de Viticultură şi Pomicultură; Sectorul de Agrologie; Sectorul 
de Zoologie; Sectorul de Energetică; Sectorul de Economie şi 
Geografie. În funcţia de director al Bazei Moldoveneşti a fost 
numit academicianul A.Ş. a  U.R.S.S.  V.P.Volghin, 
vicepreşedinte al A.Ş. a U.R.S.S., iar în funcţia de secretar 
ştiinţific — Luca Matiuc. În funcţia de director al Institutului de 
Istorie, Lingvistică şi Literatură a fost numit istoricul Vasile 
Sinchevici. La Sectorul de Geologie a fost numit Ion Suhov; la 
Sectorul de Botanică — Vladimir Andreev, doctor habilitat în 
ştiinţe biologice; la Sectorul de Agronomie- Nicolae Dimo, 
doctor habilitat în ştiinţe geologice şi mineralogice, membru al 
Academiei Unionale de Ştiinţe Agricole; la Sectorul de Zoologie 
— Valentin Grimalschi, profesor, la Sectorul de Economie şi 
Geografie — Nicolae Frolov, doctor în ştiinţe economice. În 1947 
în funcția de director adjunct a fost numit la început Macarie 
Radul, apoi lachim Grosul, care în 1954 a devenit Preşedintele 
Filialei Moldoveneşti a A.Ş. a U.R.S.S., fondate în 1949. În 1949 
a fost transformată în filială moldovenească a Academiei de 
Ştiinţe a URSS, pe care a condus-o istoricul Y. S. Grosul. 

Deschiderea oficială a Academiei de Ştiinţe a Republicii 
Moldova a avut loc pe 2 august 1961. Primele direcții de bază 
de cercetare ale Academiei au fost: probleme complexe legate 
de majorarea productivităţii şi chimizarea agriculturii; chimia 
substanţelor chimic active; fizica semiconductorilor; utilizarea 
câmpurilor electrice şi a descărcărilor electrice în diverse 
domenii ale tehnicii; chimia compuşilor complecşi; economia; 
istoria, literatura şi limba. În perioada sovietică Academia a 
editat revistele: „/zvestia” (în limbile română şi rusă, din 1962); 
„Elektronnaia obrabotka materialov” (din 1965); „Limba şi 
literatura moldovenească” (din 1958) ş.a., pregătea editării 
Enciclopediei Sovietice Moldoveneşti. 

În final, se observă lesne că până la fondarea Academiei 
de Ştiinţe a Republicii Moldova oameni de ştiinţă din Basarabia 
şi Transnistria au devenit membri ai diferitelor academii din 
afara Republicii, în special ai Academiei Române şi Academiei 
Ruse (perioada ţaristă) sau ai Academiei de Ştiinţe a U.R.S.S. 
(în perioada sovietică). Acest fapt constituie o dovadă elocventă 
a puternicului potențial uman din acest spaţiu. 

Prin decretul domnesc din 1 aprilie 1866 s-a luat decizia 
de a înființa la Bucureşti „Societatea Literară Română”, 
redenumită în „Societatea Academică Română” (1867), apoi 
declarată „Institutul Naţional” şi redenumită Academia Română 
(1879). Printre membrii fondatori ai Academiei Române s-au 
aflat şi basarabenii Alexandru Hajdeu, loan Străjescu, 
Constantin Stamati, înlocuit din cauza vârstei cu Ştefan Gonata. 
În continuare vor fi prezentate numele academicienilor de 
origine basarabeană în ordinea cronologică a alegerii lor ca 
membri ai Academiei Române: Ion Străjescu (?-1873) desemnat 
în 1866; Alexandru Hajdeu (1811-1872), ales membru de 
onoare în 1869; Ştefan Conata (1838-1896), ales membru 
deonoare în 1869. Până în 1918 membri corespondenţi 
basarabeni ai Academiei Române au fost aleşi: Dimitrie Petrino 
(1838-1878), ales în 1878; Eugen Botezat (1871-1974), ales în 
1913. În anii 1918-1948, membri titulari ai Academiei Române 
au devenit: Eugen Bădărău (1887-1975), fizician, ales în 1948; 
Eugen Macovschi (1906-1985), biochimist şi biolog, ales în 
1948; Mihail Guşuleac (1887-1960), botanist, alesîn 1937. În 
aceeaşi perioadă membri de onoare au fost aleşi: Francisc Reiner 
(1874-1944), medic anatomist, ales în 1943; Alexandru 
Averescu (1859-1938), ales în 1923. 

În anii 1948-1991, membri titulari ai Academiei Române 
au devenit: Grigore Benetato (1905-1972), medic şi fiziolog, 
ales în 1955; Teodor Bordeianu (1902-1969), inginer agronom, 
ales în 1963; Gherasim Constantinescu (1902-1995), inginer 
viticultor, ales în 1963; Miron Constantinescu (1917-1974), 
sociolog, ales în 1974; Alexandru Bârlădeanu (1918-1993), 

economist, ministru, ales în 1955; Vasile Malinschi (1912- 
1995), economist, ales în 1955; Grigore Obrejanu (1911-1992), 
pedolog, ales în 1963; Emanuel Kant Vasiliu (1929-2001), 
lingvist, ales în 1991. 

Printre Membrii corespondenţi aleşi în aceeaşi perioadă 
figurează: Alexandru Priadcencu (1902-1981), pedolog, ales în 
1952; Teodor Buşniţă (1900-1977), hidrobiolog, ales în 1955; 
Ilie Popovici (1902-1982), medic veterinar, ales în 1955; Boris 
Cazacu (1919-1987), lingvist, ales în 1963; Dumitru Mangeron 
(1906-1990), matematician, ales în 1990. Membri de onoare ai 
Academiei Române aleşi după 1990 au fost: Ion Druţă (1928), 
scriitor, ales în 1990; Andrei Andrieş (1933-2012), fizician, ales 
în 1991; Mihai Cimpoi (1992), critic şi istoric literar, eseist ales 
în 1993; Grigore Vieru (1935-2009), poet, ales în 1993; 
Alexandru Moşanu (1932), istoric, ales în 1993; Petru Soltan 
(1931), matematician, ales în 2003; Sergiu Chircă (1934), 
economist, ales în 1997; Nicolae Dabija (1948), scriitor, istoric 
literar, om politic, ales în 2003; Gheorghe Duca (1952), om de 
ştiinţă, chimist, preşedinte AŞM, ministru (2001-2004), ales în 
2007; Andrei Eşanu (1948), istoric şi scriitor, ales în 2011; 
Valeriu Matei (1959), istoric şi scriitor, ales în 2011; Ion 
Tighineanu (1955), om de ştiinţă, fizician, prim-vice preşedinte 
al AŞM, ales în 2015. Astfel, pe parcursul a 150 de ani de 
existență a Academiei Române, 38 de originari din Basarabia au 
fost aleşi membri ai Academiei Române, inclusiv 12 titulari, 12 
membri corespondenţi şi 14 membri de onoare. De asemenea, 25 
de savanţi de origine basarabeană au fost aleşi membri ai 
Academiei Imperiale (perioada ţaristă) sau ai Academiei de 
Ştiinţe a U.R.S.S. (perioada sovietică). Generalizând informaţia 
prezentată, constatăm că pe parcursul a 150 de ani circa 70 de 
oameni de ştiinţă şi cultură originari din ţinutul nostru au fost 
aleşi membri ai diferitelor Academii din afara Republicii 
Moldova. 

DE ZIUA LIMBII ROMÂNE! 


„N-avem două limbi şi două literaturi, ci 
numai una, aceeaşi ca peste Prut”. 
(A.Mateevici) 


Pentru orice neam limba este cea 
mai mare comoară, este fondul de aur al 
spiritualitatii unui neam, pe care trebuie 


ROMÂNA  Să-lpăstrezecu sfinţenie pentru a nu pieri. 
Se spune pe bună dreptate că un popor 

există atâta timp cât îşi vorbeşte limba. Popoarele care şi-au 
pierdut graiul au dispărut. Dovadă sunt cele peste 100 de 
popoare mici din Rusia care, pierzându-și limba şi scrisul, au 
dispărut, s-au topit în acest babilon cu numele „rosiane”. Dovezi 
sunt şi marea parte a aromânilor din jurul României, care, din 
cauza politicilor de deznaționalizare promovate de Ungaria, 
Serbia, Bulgaria, Grecia, Ucraina ş.a., încetul cu încetul dispar. 
Despre importanţa limbii la românii basarabeni vorbesc 

mai multe. Limba română a fost cântată de clasicii literaturii 
româneşti. Conştient de faptul că numai o limbă dezvoltată poate 
să devină forța motrice care duce spre civilizaţie şi propăşire, 
marele M. Eminescu a militat pentru valorificarea eficientă a 
tezaurului limbii: „Măsurariul civilizaţiei unui popor astăzi e o 
limbă sonoră şi aptă a exprima prin sunete noţiuni, prin şir şi 
accent etic sentimente...Numai în limba sa omul îşi pricepe 
inima pe deplin... Dacă în limbă nu s-ar reflecta caracterul unui 
popor, dacă el n-ar zice oarecum prin ea: „aşa voiesc să fiu eu 
şi nu altfel”, oare s-ar fi născut atâtea limbi pe pământ? ”. 
„Limba noastră-i o comoară / În adâncuri înfundată / Un şirag 
de piatră rară / Pe moşie revărsată...”, scria la 1917 Al. 
Mateevici, poezie care din 17.08.1995 a devenit imnul 
Republicii Moldova. Regretatul poet basarabean N. Costenco, 
exilat în Siberia în perioada 1940-1955, scria: „Limba mea 

sfătoasă, /Creangă ce-a iubit-o / Și-a înaripat-o- n vers 
Alecsandri, /Eminescu forma ţi-a desăvârşit-o /În cultura lumii 
spre a ne mândri”. Printre multele poezii dedicate limbii române 
scrise de clasicul contemporan Gr. Vieru spicuim: „În al limbilor 
tezaur/ Pururea o să rămână / Limba doinelor de aur, / Limba 
noastră cea română”. Poezia lui N. Dabija „Cât trăim pe acest 
pământ” avea să devină, în anii 1988-1990, Imnul Mişcării de 
Eliberare Naţională a basarabenilor, fiind cântat de cei peste 700 
de mii de participanţi la Marea Adunare Naţională din 27 august 
1989, care cereau dreptul la Limba Română, Alfabet Latin şi 
Demnitate. 

Limba română şi alfabetul latin au fost obiectivele de bază 
ale Mişcării de Eliberare Naţională de la 1988-1989, depăşind 
obiectivele cu aspect economic. La toate protestele de stradă se 
vedeau pancarte cu textul „Limbă şi alfaber”, „Codrul, apa şi 
pământul! Alfabetul şi cuvântul!!” ş.a. Este probabil unicul stat 
în lume care are decretată o sărbătoare a Limbii — Limba 
Română, devenită de curând sărbătoare naţională a tuturor 
românilor. Imnul Republicii Moldova a fost scris în baza 
frumoasei ode limbii române, scrisă de A.Mateevici — Limba 
noastră. Din cauza prea cruntei oprimări sub aspectul limbii în 
perioada ţaristă şi sovietică, a rusificării acerbe, Limba în 
Basarabia a fost sacralizată. După ocuparea ei în 1812, Rusia 
țaristă a căutat prin toate mijloacele (colonizare, rusificare 
acerbă prin şcoală, biserică, administraţie, armată) să transforme 
Basarabia într-o gubernie, iar pe românii basarabeni — în 
adevăraţi ruşi. S-a întâmplat însă o minune. Ruşii, ucrainenii, 
bulgarii aduşi în Basarabia se moldovenizau. Unul dintre cei mai 
aprigi susținători ai rusificării, istoricul şi omul politic 
Batiuşkov, recunoştea că „Basarabia este departe de a fi 
rusească, atât în ceea ce priveşte limba, cât şi viața ei. În 
această provincie există mulţi oameni care se uită cu dor peste 
Prut”. lar academicianul Berg recunoştea: „Trebuie notat că 
rutenii hotineni, acolo unde vin în contact cu moldovenii, se 

românizează. Astfel, satul Colencăuţi este locuit de rusnaci 
românizaţi...Un şir de cercetători au remarcat această 
moldovenizare a populaţiei rutene care se întinde nu numai la 
limbă, ci şi la felul de viaţă”. Acest proces de moldovenizare a 
ucrainenilor a avut loc mai intens în alte zone ale Basarabiei. 

Românii basarabeni, în mare parte, au supravieţuit, 
renăscând ca pasărea Phoenix prima oară la 1918, după acerba 
rusificare ţaristă de peste 100 de ani, şi la 1989, după rusificarea 
sovietică diabolică, promovată sub masca internaţionalismului 
proletar de peste 70 de ani (mă refer la raioanele de est — 
Transnistria). Conaţionalii noştri din Transnistria, aflaţi în „raiul 
ruso-sovietic” doar cu 20 de ani mai mult decât noi, sunt alţii, 
gândesc altfel, vorbesc altfel. Dacă imperiul ruso-sovietic ar mai 
fi existat vreo 50 de ani, probabil că noi, ca exponenţi ai naţiunii 
române, am fi dispărut, iar limba vorbită (şi la bucătărie) ar fi 
fost limba rusă. Ceea ce ne-a salvat întrucâtva de la asimilare 
completă a fost acea vecinătate permanentă favorabilă pentru 
menţinerea flăcării aprinse (mă refer la ţaramamă de peste Prut). 
În perioada ţaristă, intelectualitatea basarabeană se refugia peste 
Prut pentru a-şi păstra limba şi istoria. În perioada sovietică, 
pentru cei rămaşi în Basarabia, grație progresului tehnic, limba 
română trecea Prutul, chiar dacă acesta avea şapte rânduri de 
sârmă ghimpată şi era păzit vigilent. 

După alegerea la 19 mai 1987 a unui nou Consiliu al 
Uniunii Scriitorilor din RSSM şi a scriitorului D. Matcovschi în 
funcţia de redactor-şef al revistei „Nistru” a devenit posibilă 
publicarea eseului „Veșmântul fiinţei noastre” de V. Mândâcanu 
(1988), în care se punea problema repunerii limbii române în 
toate sferele de activitate şi revenirii ei la alfabetul latin. După 
alegerea lui N. Dabija la Congresul al V'2 al Scriitorilor din 
Republica Moldova (6 mai 1986) în funcția de redactor-şef al 
săptămânalului „Literatura şi arta”, organ al Uniunii Scriitorilor 
din Republica Moldova, publicaţie ce a declanşat la sfârşitul 
anilor "80 ai secolului trecut Mişcarea de Eliberare Naţională din 

Basarabia, a crescut de la tirajul de 2000 de exemplare la 
260.000 de exemplare în 1989 -'90, fiind „revista literară cu cel 
mai mare tiraj din Europa”. De menţionat că la 15 iunie 1989, 
cu aproape trei luni înainte de adoptarea Legii privind trecerea 
la alfabetul latin, sub coordonarea lui N. Dabija săptămânalul 
Literatura şi arta iese în grafie latină. 

Fosta Republică Sovietică Socialistă Moldovenească a 
fost practic unica din spaţiul sovietic care a formulat scopul de 
bază al redeşteptării naționale revenirea la limba maternă în 
straiul ei natural — alfabetul latin, surghiunit imediat după 
ocuparea Basarabiei de regimul sovietic la 1940. De ce 
problemele limbii au fost prioritare, prevalând chiar şi faţă de 
cele economice? Întotdeauna harnicul nostru țăran îşi câştiga (e 
drept, prin multă sudoare) hrana materială. Ceea ce i-a lipsit mai 
mult, în special, în perioada ţaristă — hrana spirituală. Instruirea 
în şcoală, slujbele în biserici, toată administrarea — de la cel mai 
înalt funcționar până la cel mai de jos funcționăraş se făceau 
exclusiv într-o limbă neînţeleasă lui — limba rusă. Şi în perioada 
de ocupaţie sovietică (după 1940), instruirea s-a făcut mult timp 
în limba rusă, iar Dumnezeu în genere a fost izgonit din 
Basarabia de sataniştii comunişti. 

Dar şi după adoptarea Legilor privind limba română în 
straiul ei natural drept limbă de stat duşmanii nu s-au liniştit nici 
până astăzi. Au fost diferite încercări de a fundamenta „științific” 
existenţa limbii moldoveneşti. Una din aceste „opere ştiinţifice” 
este şi scandalosul „dicționar moldovenesc-românesc” al lui V. 
Stati. În „cuvântelnicul” lui Stati totul e inversat. De exemplu, 
țăranul nostru, spunând în frumosul grai moldovenesc al limbii 
române: „Am mâncat colțunaşi cu cartofi şi am băut un pahar 
de vin roşu”, va trebui să spună în „limba moldovenească” a lui 
Stati: „Am hălit haidamaci cu chelea cu handraburci şi am chilit 
pe gitireadză o haleaucă de preamoi”. Cum vă place, domnilor? 
Ce s-ar alege atunci din viul grai moldovenesc dacă oamenii din 

satele noastre vor începe să vorbească după „dicționarul lui 
Stati”? 

Lacheii Kremlinului împing cu înverşunare ideea aşa-zisei 
„limbi moldoveneşti”, iar pe a lor (rusa — n.n.) o iau sub protecție 
de stat. Preşedintele Rusiei, V. Putin, a promulgat legea, care îi 
obligă pe imigranţi să susțină un examen privind cunoaşterea 
limbii ruse. Chiar şi măturătorii de stradă în Rusia trebuie să 
cunoască limba rusă, iar în acest colţ de ţară uitat de Dumnezeu 
chiar marii demnitari din Parlament îşi permit să vorbească în 
limba altui stat (limba rusă — n.n.). „Peștele de la cap se strică”, 
spune o veche zicală. Pe când, stimaţi aleşi ai poporului şi 
stimate domnule Preşedinte al Republicii, va fi adoptată şi în 
Republica Moldova o lege similară cu cea din Rusia? Din păcate, 
pentru o mare parte dintre ei ar fi mai prejos de amorul lor 
propriu de „rasă superioară” să înveţe „limba aborigenilor”. 

Pe lângă puzderia de năuci autohtoni, unul dintre aceştia 
este şi şeful Comisiei pentru Afaceri Externe din cadrul Dumei 
ruseşti, Aleksei Puşkov, care a declarat recent (după 
recunoaşterea de către Curtea Constituţională a denumirii limbii 
oficiale drept limba română): „Republica Moldova a recunoscut 
limba română drept limbă oficială, contrar prevederilor 
propriei Constituţii (ca să vezi, mare apărător al constituţiei 
noastre!). Acesta este încă un pas spre despărțirea definitivă de 
Transnistria” (!!!). Încă din 1989 guvernanţii ruşi şi-au ascuns 
planurile de anexare a acestui teritoriu prin acest fals argument. 
La unul din mitingurile organizate la Comrat (cu implicarea 
Rusiei) o oarecare Maria Ivanovna vocifera din toţi bojocii: „M? 
skajem reşitelnoe NET rumânskomu iazăku v Moldove (Noi vom 
spune un NU categoric limbii române în Moldova)”. Ca să vezi, 
ei, vreo 4% din populație, ne vor dicta nouă, băştinaşilor, ce 
limbă vorbim! 

Deşi legislaţia lingvistică a fost adoptată în urmă cu circa 
27 de ani, aceasta nu se aplică în toate sferele de activitate din 
Republica Moldova. Avem o clasă distinctă a guvernanţilor, care 

şi astăzi, după 27 de ani de la decretarea acestei legi, o numesc 
cum vor: „limbă de star”, „limbă maternă”, „limbă natală”, iar 
în ultimul timp tot mai mult — „limbi moldovneasci”. lar 
instituţiile statului continuă să boicoteze limba română, fără a fi 
sancţionate. 

Totuşi în urma adoptării acestei legi avem astăzi mai multe 
generații de tineri care gândesc şi se exprimă într-o română 
perfectă. 


Literatura şi arta, nr. 34-35, 1 septembrie 2016 
http://revistasingur.ro/altele/15433-2016-08-30-08-56-32?q=altele/15433- 
2016-08-30-08-56-32 


229 


SIMPOZIONUL CUCUTENI 5000 REDIVIVUS, EDITIA 
A XT” 


„Necunoscându-ți trecutul, nu poți zidi viitorul”. 


Simpozionul Internaţional „Cucuteni — 5000 Redivivus: 
ştiinţe exacte şi mai puţin exacte” a devenit o platformă 
ştiinţifică de discuţii şi o punte dintre trecutul, prezentul şi 
viitorul neamului românesc, care locuieşte în spaţiul carpato- 
danubian. Ajuns la cea de-a IX“ ediţie, evenimentul ocupă deja 
un loc binemeritat în promovarea istoriei, culturii şi civilizaţiei 
Neamului. În opinia participanţilor la eveniment, ediţia curentă 
a fost cea mai performantă din cele 11 organizate până acum (7 
organizate de Universitatea Tehnică a Republicii Moldova şi 4 
— respectiv, de Universitatea Tehnică „Gh. Asachi” din laşi, 
Universitatea „V. Alecsandri” din Bacău şi Universitatea „Ștefan 
cel Mare” din Suceava). Sala de festivități a Universităţii 
Tehnice a Republicii Moldova a fost amenajată cu o 
fermecătoare expoziţie de drapele ale Moldovei din toate 
timpurile, un vernisaj de peste 50 de icoane vechi basarabene şi 
o galerie de 50 de fotografii din istoria Basarabiei şi a 
Chişinăului din colecția minunatului colecţionar Petre Costin, de 
asemenea, cu o expoziţie de ceramică de Cucuteni a autoarei 

CUCUTENI 00 Redihus 
științe exacte şi mai pufi erace 


basarabence Aliona Stoica şi o expoziţie de carte cu genericul 
„Cultura Cucuteni. Istoria ştiinţei şi tehnicii. Istoria tradițiilor 
culturale româneşti” organizată de colectivul Bibliotecii UTM. 

Să încercăm să facem o retrospectivă a evenimentelor 
legate de acest simpozion, care s-a desfăşurat pe durata a trei zile 
(16.09-18.09.2016). De menţionat faptul că programul cultural 
al acestui Simpozion a fost susținut financiar de Ambasada 
Statelor Unite ale Americii în Republica Moldova. La simpozion 
au fost prezenţi peste 200 de participanţi, inclusiv circa 70 de 
oaspeţi din diverse colţuri ale României. Deschiderea festivă a 
avut loc pe data de 16 septembrie curent prin intonarea imnului 
Republicii Moldova şi a minunatului imn al Simpozionului, 
intonat de ansamblul artistic de la Liceul de Creativitate 
„Prometeu-Prim” condus de maestrul A. Silvestru, şi cuvântul 
de deschidere al rectorului Universităţii, prof. dr.hab. Viorel 


Al XI" Simpozion Internaţional 


CUCUTENI 5000 Redivivus: 
tiinţe exacte si mai putin exacte 


Bostan. La deschidere Simpozionul a fost onorat cu prezenţa sa 
de preşedintele Republicii, dl Nicolae Timofti. În cuvântul său 
de salut, pe lângă discursul oficial, Domnia Sa a ţinut să 
transmită şi un salut din inimă, gest apreciat de participanţi. Au 

urmat înflăcărate cuvinte de salut ale maestrului Nicolae Dabija, 
preşedinte FDRM, Jose Eduardo Degrazia, un mare poet 
brazilian, prof. dr.hab. Gh. Postică, viceministru al culturii, Geo 
Popa, directorul Centrului de Cultură şi Arte „G. Apostu” din 
Bacău, acad. Valeriu Canţer, preşedinte al CNAA, Petru Costin, 
directorul Muzeul Serviciului Vamal al Republicii Moldova. 

Graţie efortului organizatoric depus de către membrii 
comitetului organizatoric: acad. N. Dabija; acad. Ion Bostan; dr. 
hab., prof. univ. V. Dorogan, vicerector al UTM; dr. hab., prof. 
univ. V. Dulgheru, şef de departament; dr. conf. univ. I. Manole; 
dr., conf. univ. S. Zaporojan, şef de departament; dr. conf.univ. 
V. Cartofeanu, decan; Z. Stratan, şefă a Bibliotecii UTM; M. 
Zgherea, interpret folk împreună cu artiştii V. Celan şi A. 
Cazacu ş.a., şi susținerii majore din partea partenerilor — 
Universitatea de Stat „B. P. Haşdeu” (Cahul), Forul Democrat 
al Românilor din Republica Moldova, Academia de Ştiinţe 
Tehnice din România (ASTR), Centrul Internaţional de Cultură 
şi Arte „Gheorghe Apostu” (Bacău), Asociaţia Culturală „Pro 
Basarabia şi Bucovina”, Consiliul Raional Cahul, Primăria 
oraşului Cahul şi primăriile comunelor Colibaşi, Brânza, Cartal, 
Giurgiuleşti, Slobozia Mare, Vadul lui Isac, Văleni, Pelinei, 
Manta, Muzeul Serviciului Vamal al Republicii Moldova, 
Simpozionul s-a bucurat de un real succes. 

Pe parcursul primei zile, participanţii la simpozion au 
audiat informaţii şi comunicări privind cultura Cucuteni, istoria 
ştiinţelor şi tehnicii, istoria tradiţiilor culturale româneşti, au fost 
martori la o lansare de carte şi au vizionat un program artistic 
prezentat de ansamblul „Haiducii” de la Costeşti. 

În ziua a doua a Simpozionului, sâmbătă, 17 septembrie, 
în timpul deplasării spre Cahul, participanţii la eveniment au 
participat la un tedeum în onoarea ostaşilor români, înhumați în 
cimitirul de la Țiganca, raionul Cantemir. Unul din participanţi, 
prof. C. Macarie de la Soveja, jud. Bacău, a declamat o 
emoţionantă poezie (scrisă în drum spre cimitir!), în memoria 

tatălui său, care 
a participat la 
luptele de la 
Cotul Donului. 
În continuare, la 
ul || pă | ora 14.00 a avut 
aF loc deschiderea 
Simpozionului 
la Universitatea 
„B.P.Hasdeu” 
din Cahul cu un 
cuvânt al 
: rectorului, 
prof.univ.dr.hab. A.Popa. Cuvinte de salut au avut I. Groza, 
preşedintele Consiliului Raional Cahul, acad. Ion Bostan, acad. 
N. Dabija, poetul brazilian J.E. Degrazia. În final prorectorul N. 
Seghedin de la Universitatea Tehnică „Gh. Asachi” din Iaşi, 
însoțit special în acest scop de prorectorul C. Oprişan şi decanul 
G. lanoş, a înmânat gazdei distincția Universităţii Tehnice „GH. 
Asachi” din laşi. După o serie de lucrări în plen, la finalul zilei 
interpreţii de muzică folk M. Zgherea, A. Cazacu şi V. Celan au 
susţinut în Piaţa Universităţii un concert festiv de zile mari. 

Ziua de duminică, 18 septembrie, a început cu o depunere 
de flori la mormântul regretatului profesor universitar, 
academicianul de onoare al AŞM, DHC multiplu, originar din 
Slobozia Mare, E. Grebenicov. Ulterior, în drum spre Colibaşi, 
în Vadul lui Isac, participanţii la Simpozion au trecut simbolic 
vama prin Valul lui 
Traian, „păzit? de doi y 
„vameşi” romani 
înarmaţi cu scuturi, 
săbii şi  halebarde. 
După ce vameşii s-au 
convins de identitatea 
românească a celor 
sosiți au deschis 
„porțile vămii”, 
reprezentată simbolic 
de o panglică tricolor, 
care a fost tăiată. Fiecare participant a primit câte un fragment 
de tricolor, punându-l la piept alături de ecusoane, tradiționalul 
păhăruţ cu vin şi tradiționala gustărică din sudul Basarabiei, 
cavurma, din partea gazdei, primarul Ion Iorga. 

În sfârşit, oaspeţii participanţi la simpozion de pe ambele 
maluri ale Prutului au ajuns la Colibaşi, întâmpinați la intrarea 
în „Orăşelul Cucuteni-5000”, plin de lume, în mare parte în 
straie naţionale, de 
către primarul Ion 
Dolganiuc. Chiar la 
intrarea pe stadion, 
aceştia au fost 
însoţiţi de 
minunate melodii 
cântate de 
excelenta fanfară 
din Vadul lui Isac, 

compusă din copii (băieţi şi fete de doar 10-12 ani!). Ulterior, 
alături de cei ai locului, au putut fi văzute coloane de minunaţi 
artişti de toate vârstele veniţi din cele 11 sate din raionul Cahul 
la Festivalul Portului, Cântecului şi Dansului Popular din 
Colibaşi. Era o mare de lume, de corturi, în care meşteri populari 
şi oameni prezentau elementele tradiționale specifice satelor lor 
(adevărate opere de artă, executate cu o măiestrie rară de către 
meşterii populari, din piei de oaie, pai, lozie ş.a., războaie de 
ţesut, covoare, ţărănci antrenate la torsul lânii ş.a.). În mijlocul 
fiecărui cort (odaie țărănească!) se aflau nelipsitele mese cu trei 
picioare încărcate cu bucate ţărăneşti: mămăligă cu brânză, 
tochitură de porc şi de oaie, sarmale, ardei umpluţi şi nelipsitul 
vin roşu țărănesc din sudul Basarabiei. 

În sfârşit, primarul de Colibaşi, I. Dolganiuc, cel care a pus 
atâta suflet (împreună cu soţia sa şi primarii Silvia Ştirbeţ 
(Văleni), Valentina  Carastan (Slobozia Mare), Tatiana 
Gălăţeanu (Giurgiuleşti), Violeta Hâncu (Manta), Leonid Catera 
(Brânza), Ion Iorga (Vadul lui Isac)) la organizarea acestui 
minunat eveniment de cultură, a dat start Festivalului cu 

a 
genericul „Hora care ne uneşte!”. Spectatorii şi-au ocupat locul 
în tribunele neîncăpătoare şi pe baloţii de paie, amplasați pe 
teren - excelente fotolii naturale. În continuare întreg procesul 
de organizare a Festivalului l-a luat în mâinile sale maestrul 
Victor Celan, care s-a isprăvit de minune, inervenind ingenios în 
stilul care-l caracterizează atunci când era cazul. 

Rând pe rând, cu începere de la ora 12.30 au evoluat 
colective artistice din cele 11 sate reprezentate la festival: 
ansamblurile folclorice de cântec popular „Colibăşeanca ”, 
Colibaşi; „Crăițele”, Văleni; „Vatra horelor”, Slobozia Mare; 
„ Cumpoieşul”, Manta; „Roata Norocului”, Andruşul de Sus; 
colectivele de dansatori: „Doina Prutului ”, Colibaşi; Centrul de 
Creaţie a Copiilor, Brânza; „Vatra horelor”, Slobozia Mare; 
„Vălenaşii”, Văleni; „Peliniţa ”, Pelinei; „,Opincuţa ”, Cartal, 
Reni, Ucraina... Însă, până a începe festivalul, primarul Ion 
Dolganiuc a anunţat lumea despre înfrățirea satului Colibaşi şi a 
satului Caşin din judeţul Bacău, invitându-l la tribună pe 
primarul acestei comune, care era însoţit la festival de un grup 

de 12 personalităţi din localitatea respectivă, inclusiv . Este 
imposibil de descris atmosfera din acea zi de la Colibaşi. Trebuie 
să fi fost prezent pentru a o înţelege. Toţi cei din jur dansau: pe 
scenă şi în afara ei, în aşteptarea urcării pe scenă. Se vorbeşte că 
în sudul Basarabiei nu dansează doar copiii din faşă, şi aceia, 
mai întâi, învaţă să danseze, şi apoi să meargă şi să vorbească. 
Pe parcursul celor peste 6 ore au evoluat colectivele artistice de 
cântec şi dans popular care reprezentau cele 11 sate din jur. De 
un succes fulminant s-au bucurat frumoşii copii îmbrăcaţi în 
straie naţionale din satul Cartal, raionul Reni (Ucraina). 
Împreună cu tânărul lor conducător artistic Gh. Mâinea au 
recunoscut că sunt pentru prima oară la un astfel de eveniment 
şi au cerut să fie invitați mai des. Din păcate, românii din sudul 
Basarabiei, aflaţi temporar în Ucraina, rămân în continuare 
văduviţi de ceea ce ne bucurăm noi, cei din România şi 
Republica Moldova. Muzică, dans, cântec popular....toate 
înflorate de minunatele costume populare româneşti. Copii 
frumoşi la trup şi la suflet din satele Slobozia Mare, Văleni, 
Brânza, Giurgiuleşti, Manta, Pelinei, Vadul lui Isac ş.a. 

Cum era şi natural, Festivalul s-a încununat cu evoluarea 
minunatelor colective artistice din Colibaşi, cu excepţionalele 
hore colibăşene, în care nelipsit era şi primarul I. Dolganiuc. În 
final, participanţilor la festival şi primarilor, care au luat parte la 
organizare, le-au fost înmânate Diplome de onoare din partea 
conducerii Universității Tehnice a Republicii Moldova. 
Festivalul „Hora care ne uneşte” s-a încheiat cu un recital de 
melodii interpretate de inegalabilă artistă a poporului Maria 
Sarabaş (cetăţeană de onoare a satului Colibaşi) şi ansamblul de 
muzică folk „Haiducii” din s. Costeşti, Ialoveni. Cireaşa de pe 
tort a fost monumentala ,„Horă a Unirii”, care i-a prins pe toţi 
oaspeţii şi localnicii într-o horă neîncăpătoare pentru spaţiul 
„Orăşelului Cucuteni-5000”. Chiar dacă pe la orele 19.00 s-a 
anunţat încheierea festivalului, ansamblul „Haiducii” şi taraful 
din Colibaşi, însoţiţi de minunaţii dansatori din Colibaşi, au 

continuat încă vreo jumătate de oră marea sărbătoare. Atât de 
grea era despărţirea. În final, oaspeţii au fost ospătaţi cu 
minunate bucate sud-basarabene (mămăligă cu tocăniţă, 
sarmale, cartofi cu carne de oaie). Pe la ora 21.00, urcați în 
autocare, oaspeţii s-au despărțit cu greu de ospitalierul Colibaşi 
şi generosul lui primar, lon Dolganiuc, luând calea spre 
Chişinău. La despărțire, organizatorii şi-au luat angajamentul să 
distribuie fiecărui colectiv participant la festival un DVD cu un 
film realizat în baza filmărilor făcute de operatorii de la Moldova 
1, de pe o dronă a UTM şi de un cameraman de la UTM. A mai 
fost întoarsă o filă în calendarul cucutenian. 
Pe curând, la următoarea ediţie! 


Literatura şi Arta nr. 39, 29 septembrie 2016 
http://www.revistasingur.ro/altele/15602-valeriu-dulgheru-simpozionul- 
cucuteni-5000-redivivus-la-a-xi-a-editie?q=altele/15602-valeriu-dulgheru- 
simpozionul-cucuteni-5000-redivivus-la-a-xi-a-editie 

76 DE ANI DE LA INVADAREA BASARABIEI 


28 iunie e o zi neagră nu numai pentru Basarabia 
îngenuncheată de hoardele sovietice ci şi pentru întreaga 
Românie, din trupul căreia a fost ruptă această floare a ei 76 de 
ani in urmă. 76 de ani în urmă peste 400000 de soldati sovietici 
cu steaua roşie în frunte înarmaţi până în dinţi se aflau la Nistru. 

Romania a cedat forţei fără nicio împuşcătură Basarabia. 
În bătaie de joc administraţiei române i s-au dat doar trei zile 
pentru evacuare, dar nici această înţelegere nu a fost respectată. 

Nimic nu se poate compara cu durerile, chinurile, lacrimile 
sutelor de mii de copii, femei, bătrâni morți în chinuri, cu 
chinurile zecilor de mii de nevinovaţi trecuţi prin camerele nkvd- 
iste ale morţii din închisorile staliniste, care le întreceau cu mult 
prin metodele diabolice utilizate pe cele din Evul Mediu, cu 
chinurile zecilor de mii de deportaţi, dintre care 2/3 erau femei 
şi copii — fiinţe absolut nevinovate. 

Cine le poate alina câtuşi de puţin durerile sufleteşti ale 
supravieţuitorilor acestui calvar? Nimeni nu le poate întoarce 
înapoi tinereţea irosită în zadar, sănătatea compromisă de 
tratamentul inuman, la care au fost supuşi, liniştea sufletească, 
pierdută pentru totdeauna şi înlocuită cu o permanentă dureroasă 
nelinişte. Pleoapa trecutului tresare, ascunzându-şi lacrima, şi nu 
lasă uitarea să se cearnă peste ceea ce a rămas în istoria 
românilor din Basarabia — blestematul an 1940-1941. „Au venit, 
maică, nenorociții ăştia de comunişti la putere si ne-au luat tot: 
părul din cap, pământul, căruţa. Un singur lucru nu ne-au putut 
lua. Sufletul” spun martorii oculari. Cu părere de rău la foarte 
mulți le-a luat şi sufletul. 

Te cutremuri ascultând tristele amintiri ale celora, care au 
trecut prin iadul comunist şi mai sunt în viaţă: Feodosia Cozmin, 
Valentina Sturza, Eugenia Ceban, Silvia Petruşcu - sunt doar 
câteva nume din sutele de mii de jertfe ale comunismului. Dar 

câţi au plecat dintre cei vii, ducând cu ei durerea înăbuşită, 
nepermiţându-li-se să se destăinuiască. 

Deosebit de importante pentru generaţiile de azi şi de 
mâine, care nu au cunoscut urgiile războiului şi „marile succese 
ale socialismului”, sunt concluziile regretatei Eufrosinia 
Kersnovski, trecută prin întreaga maşinărie diabolică stalinistă: 
desproprietărire — deportare — închisoare — lagăre de 
concentrare. „Acum, când viaţa unei generații întregi ne separă 
de sfârşitul războiului totul este privit altfel. Mânuind dibaci 
Jfoarfecele şi cleiul orice operă literară poate fi totalmente 
modificată. O carte de istorie poate fi schimbată şi mai mult. La 
dispoziția celor care o redactează sunt nu numai foarfecele şi 
cleiul, dar şi „„amintirile” scrise la comandă, chiar şi 
„literatura artistică”, care îndeplineşte aceeaşi misiune. O 
metodă şi mai însemnată de influență asupra sentimentelor este 
filmul. Cinematografia este o forță mare, care impune nu prin 
logică, ci vizual, aproape instinctiv, să fie recepționat ceea ce se 
doreşte a fi luat drept real. „Nimic nu este uitat, nimeni nu este 
uitat” — aud aceste cuvinte foarte des. Aceste cuvinte mândre 
înfrumusețează monumentele, sunt folosite drept epigrafe. Cu 
părere de rău, totul este uitat, toți sunt uitaţi. Oamenii de vârsta 
mea ţin minte cum au fost falsificate evenimentele, destinele 
oamenilor, faptele. Însă ei tac. Aşa e mai liniştit şi sigur. Mai 
trec câțiva ani şi noi, ultimii martori ai revoluţiei şi NEP-ului, 
colectivizării şi a terorii staliniste — vom muri şi nimeni nu va 
putea spune: ,,Nu! A fost cu totul altfel!” De aceea încerc să 
„fotografiez ” ceea ce am văzut cu ochii proprii. Oamenii trebuie 
să cunoască adevărul, pentru ca repetarea acestor atrocități să 
devină imposibilă”. 

Importanţa acestor concluzii este cu atât mai mare cu cât 
ele sunt ale unei basarabence de origine rusă, sunt propriile 
impresii retrăite pe propria persoană. Istoria acestei doamne, 
istoriile cunoscute ale altor mii de basarabeni trebuie să-şi 
găsească locul în acea „carte neagră a comunismului”. Este 

datoria generaţiilor, care i-au urmat, pentru viitorul cărora s-au 
jertfit. 

„Nimic nu este uitat, nimeni nu este uitat” se obişnuieşte 
să se spună şi la noi, la români. Să fie asa? Un exemplu recent 
pune la indoiala acest lucru. În perioada 22-23 iunie la Chişinau 
sub coordonarea înflăcăratului profesor Vasile Şoimaru (autorul 
minunatului proiect „Romanii din jurul Romaniei”, cel care, 
făcând mii de kilometru cu propria maşină, a pus o cruce la cotul 
Donului, unde au murit peste 150000 de ostaşi români, lucru 
care până acum nu a fost făcut de cei de la guvernare!) la 
Chişinău a avut loc comemorarea a „75 de ani de la dezrobirea 
Basarabiei, Nordului Bucovinei şi Ținutului Herţa — 22 iunie 
1941” prin organizarea unei importante Conferinţe Ştiinţifice 
Internaţionale, la care au luat parte cu lucrări specialişti în 
domeniu, profesori universitari. 

Aproximativ în aceeaşi perioadă, la 15 iunie, chiar in inima 
Romaniei, la Bucuresti a fost desfăşurată o altă acţiune. La 
inițiativa Centrului Rus de Știință şi Cultură a fost organizată 
masa rotundă cu tema: „75 de ani de la începerea Marelui 
Război pentru Apărarea Patriei. Experienţa şi învățămintele 
anului 1941”. Îmi pun întrebarea: unde ne este demnitatea 
Domnilor ? „Daca demnitatea îţi lipseşte. Să ştii că nici viitor 
nu ai!” ne spun minunaţii copii de la liceul de Creativitate 
„Prometeu” din Chisinau conduşi de ilustrul pedagog, scriitor si 
filozof, directorul Liceului dr. Aurelian Silvestru. 


http://revistasingur.ro/altele/15 185-valeriu-dulgheru-76-de-ani-de-la- 
invadarea-basarabiei?q=altele/15 188-valeriu-dulgheru-76-de-ani-de-la- 
invadarea-basarabiei 

CALVARUL ROMÂNILOR BASARABENI ÎN 
PERIOADA 28.06.1940 — 22.06.1941 


„Au venit, maică, nenorociții ăştia de comunişti şi 
ne-au luat totul: părul din cap, pământul, căruţa. Un 
singur lucru nu ne-au putut lua. Sufletul. ” 

(Martori oculari) 


Se spune că Domnul la ziua Marii 
împărțiri ne-a dat nouă, românilor, cele 
mai bune pământuri, dar pentru 
echilibru — şi cei mai răi vecini. De fapt, 
vecinul din est se face vecinul oricui 
dacă doreşte. Aşa a procedat întotdeauna, lăţindu-se pe a şasea 
parte a Terrei. Aşa a procedat la 1812, când a rupt din trupul 
vechii Moldove cea mai frumoasă parte a ei — Basarabia. De 
atunci s-au început marile probleme pentru frântura de popor 
român din Basarabia, care continuă aproape 200 de ani. Însă cea 
mai mare belea căzută pe capul basarabenilor pe parcursul 
istoriei milenare de existenţă cu certitudine a fost regimul 

comunist-stalinist, adus pe vârful baionetelor de către 
„eliberatorii” ruşi la 28 iunie 1940. Nimic nu se poate compara 
cu durerile, chinurile, lacrimile sutelor de mii de copii, femei, 
bătrâni morţi în chinuri în groaznica foamete organizată de 
regimul comunist în 1946-'47, cu chinurile zecilor de mii de 
nevinovaţi trecuți prin camerele enkavediste ale morţii din 
închisorile staliniste, care întreceau cu mult prin metodele 
diabolice utilizate pe cele din Evul Mediu, cu chinurile zecilor 
de mii de deportaţi, dintre care două treimi erau femei şi copii — 
fiinţe absolut nevinovate. Cine le poate alina câtuşi de puţin 
durerile sufleteşti supravieţuitorilor acestui calvar? Nimeni nu le 
poate întoarce tinereţea irosită în zadar, sănătatea compromisă 
de tratamentul inuman, la care au fost supuşi, liniştea 
sufletească, pierdută pentru totdeauna şi înlocuită cu o 
permanentă dureroasă nelinişte. Pleoapa trecutului tresare, 
ascunzându-şi lacrima, şi nu lasă uitarea să se cearnă peste ceea 
ce a rămas în istoria românilor din Basarabia — blestemul anilor 
1940 şi 1944. „Au venit, maică, nenorociţii ăştia de comunişti la 
putere şi ne-au luat tot: părul din cap, pământul, căruţa. Un 
singur lucru nu ne-au putut lua. Sufletul”, spun martori în viaţă 
ai acelui îngrozitor calvar. Cu regret, la foarte mulţi le-a luat şi 
sufletul. Te cutremuri ascultând tristele amintiri ale celora care 
au trecut prin iadul comunist şi mai sunt în viaţă. Dar câţi au 
plecat dintre cei vii, ducând cu ei durerea înăbuşită, 
nepermiţându-li-se să se destăinuiască. 

Prin soarta sa vitregă, Basarabia nu a avut parte de linişte 
şi pace. Toate nenorocirile ne vin din est. Neamuri fără de lege 
şi Dumnezeu (chiar dacă unii se consideră mari apărători ai 
creştinismului, după cuceriri de noi teritorii în vest, crucea era 
înfiptă drept par de hotar), străine de civilizaţia noastră 
multimilenară şi de cea europeană, în general, au atentat şi mai 
atentează asupra sfintei sfintelor unui popor — trecutul şi viitorul. 
Din nefericire, visul abia împlinit al românilor basarabeni în 
perioada de linişte 1918-1940 s-a spulberat din nou. „Din 

nefericire însă, visul abia împlinit/Tot ca visul cel de-o clipă, 
repede s-a risipit.../Două dintre copilițe, tam-nisam şi fără 
vină,/ Basarabia cea blondă şi cu dulcea Bucovină,/ Rupte 
iarăşi, cu cruzime, din fruntariile Ţării,/lau toiagul pribegiei, şi- 
al tăcerii, şi-al uitării” (on Filipoiu. Golgota poporului român). 

Se apropia anul de cumpănă 1940. În Eurasia apar doi 
căpcăuni — Stalin şi Hitler, care vor să reîmpartă lumea. Prin 
Pactul secret încheiat între cei doi la 23 august 1939 Basarabia 
este din nou trădată. La 28 iunie 1940 Basarabia este ocupată de 
cei cu secera şi ciocanul. „Vin bolşevicii, cu noi rânduri,/ La 
Prut, de sârmă ghimpată,/Vine satana, ascunsă-n odăjdii 
divine./ Vine minciuna. Vine teroarea. Negura vine”, scria cu 
durere în suflet despre acele zile negre reputatul poet şi patriot 
al Neamului Gr. Vieru. Doar peste o lună — la 30 august acelaşi 
an — din trupul rotunjit după Marea Unire de la 1918 al Țării este 
tăiată şi Transilvania de Nord — de astă dată cu acordul celor cu 
svastica — Germania şi Italia. cea mai cumplită teroare, pe care a 


28 junie 1940 


cunoscut-o această aşchie de popor român în întreaga sa 
perioadă de existenţă. Chiar din momentul când cizma rusească 
a călcat pe pământul Basarabiei. 

Peste capul basarabenilor a venit urgia sovietică, iadul pe 
pământ s-a mutat în Basarabia. Crimele comise de regimul 
sovietic stalinist, chiar în primele luni ale ocupaţiei, sunt 
inimaginabile prin numărul şi cruzimea lor. După reocuparea 

Basarabiei şi Bucovinei de Nord, ocupanţii sovietici au declanşat 
exterminările în masă, arestarea şi deportarea aşa-numitelor 
„elemente antisovietice ” — intelectuali, lucrători ai cultelor, foşti 
funcționari, foşti membri ai partidelor politice, dar pur şi simplu 
a tuturor celor care, în opinia autorităţilor, nu aprobau regimul, 
uneori chiar ajungând la absurd (de exemplu în cazul tânărului 
Vadim Pirogan — ce „duşman al poporului” putea fi un tânăr de 
numai 16 ani?). 

Imediat după ocuparea Basarabiei, la 28 iunie 1940, 
comuniştii au perseverat în a instaura „viața nouă” în sensul, pe 
care îl înțelegeau ei: arestări, deportări, execuţii, toate fiind 
menite să-i asigurare viitoarei guvernări liniştea pentru mulţi ani 
înainte. Acest lucru se petrece la 1940, când situaţia „favorabilă” 
(democraţia europeana era călcată de cizma germană şi nu putea 
să-şi apere foştii aliaţi) i-a permis Rusiei Sovietice să-şi satisfacă 
poftele canibalice, când sub acelaşi pretext, fortificat şi de falsul 
motiv molotovist precum că Basarabia ar fi fost populată 
preponderent de ucraineni, Basarabia este alipită la R.A.S.S.M. 
Dacă România ar fi opus rezistenţă şi s-ar fi opus ultimatului din 
26 iunie 1940, URSS ar fi anexat întreg teritoriul fostei Țării 
Moldovei. Motivul invocat de conducerea stalinistă despre 
unirea moldovenilor de pe ambele maluri ale Nistrului este un 
fals camuflat deoarece în afara aşa numitei R.S.S.M. au rămas 
imense teritorii din Basarabia de nord şi de sud, Bucovina şi 
practic 2/3 din teritoriul fostei R.A.S.S.M. Drept confirmare că 
anume teritoriul dintre Nistru şi Prut cu o populaţie şi suprafață 
mult mai mari a fost anexat la teritoriul din partea stângă a 
Nistrului (numit astăzi Transnistria) este şi faptul că întreaga 
conducere a R.S.S.M. nou formate a fost adusă de la Tiraspol 
(chiar şi comuniştii, care au activat ilegal pe teritoriul Basarabiei 
contra Regatului, nu au fost incluşi în noua conducere). Drept 
confirmare aşi aduce aici câteva extrase din Buletinul nr. 4 al 
primei sesiuni a sovietului suprem al R.S.S.M., şedinţa a 6° din 
11 februarie 1941, la care a fost format guvernul. Salogor 

(moldovean din talpă?), prin secretar al PCM a propus 
următoarea componenţă a guvernului: preşedinte al Consiliului 


de Comisari Norodnici (miniştri) —  Constantinov Tihon 
Antonovici; Rudi Gerasim lacovlevici — vicepreşedinte; Ilinskij 
Fiodor  Grigorievici — vicepreşedinte;  Butco Andrei 


Haritonovici — vicepreşedinte şi comisar al controlului de stat; 
Antoseac Gheorghii Fiodorovici — vicepreşedinte şi preşedinte 
al Comisiei de Stat de Planificare, şi comisari ai poporului 
(miniştri): al industriei alimentare — Pocotilov Petr lacovlevici; 
al industriei forestiere — Diacenco Luca Stepanovici; al 
pământului (agriculturii) — Kovali Nicolai Grigorievici, al 
finanţelor — Mozolevschii Nicolai Nicolaevici; al comerțului — 
Akimov Grigorii Grigorievici; al justiției — Gonţa Feofan 
Semionovici; al afacerilor interne —  Sazykin Nicolai 
Stepanovici; al sănătăţii — Babanov Ilia Panteleimonovici; al 
gospodăriei comunale — Şevcenco Alexei Petrovici; al educației 
— Forş Valentin Fiodorovici; al industriei locale — Popovici 
Vasilii Ivanovici, al asigurării sociale — Varvareţkaia Anna 
Nicolaevna; al transportului auto — Lukianov Alexandr 
Ivanovici, emisar al comisarului poporului al colectării al URSS 
— Moskovko Ivan Ivanovici; emisar al comisarului poporului al 
comunicaţiilor al URSS — Kuşnariov lakov Tihonovici. Tot 
atunci a fost aprobată unanim componenţa Judecătoriei 
Supreme a R.S.S.M.: Verlan Efim Macarovici — preşedinte; 
Praţevici Serghei Mihailovici — vicepreşedinte; membri: Oprea 
Martian Romanovici; Voloşin Mihail Avtonomovici; Lipp Mihail 
Benţianovici;  Aseev Evdochia  Andreevna; Usov Pavel 
Fiodorovici; Fomin Varvara  Kuziminicina;  Vengherţev 
Vladimir Ivanovici |Dulgheru V. Crimele comunismului. P.234- 
235]. Las pe sama cititorilor să stabilească câţi moldoveni au fost 
numiţi în primul guvern al R.S.S.M. În perioadfa sovietică în 
popor circula o zicală „Dacă vrei să fii ministru, trebuie să fii de 
peste Nistru”. Această practică a continuat până prin anii 80 ai 
secolului trecut. 

După revenirea autorităţilor române în Basarabia în a. 1941 
au fost descoperite foarte multe urme ale grozăviilor sovietice: 
gropi comune, sute de cadavre mutilate. În apropierea satului 
meu de baştină, în s. Baimaclia, pe atunci centru raional, la 11 
iulie 1941 (când a fost „eliberar”) a fost găsit un beci nemţesc, 
în care au fost descoperite cadavrele mutilate ale unor gospodari 
şi intelectuali dispăruţi din sat. Cine poate să ne spună exact câte 
mii de oameni au fost exterminați în primele luni ale aşa-numitei 
„eliberări ”? 

Odată cu instaurarea administraţiei româneşti în Chişinău, 
s-au întreprins măsuri pentru a identifica unele crime ale 
regimului sovietic, locurile de masacru în masă a oamenilor 
nevinovaţi. Cu toate că bolşevicii au încercat să distrugă orice 
urmă, documentele de arhivă arată că unul dintre aceste locuri a 
fost clădirea fostului Consulat italian din str. Viilor — actualul 
teritoriu al aşa-numitei estrade de vară din str. Alexe Mateevici, 
din imediata apropiere a Academiei de Muzică, Teatru şi Arte 
Plastice. În acel imobil NKVD-ul şi-a instalat sediul între 28 
iunie 1940 şi iulie 1941. Publicăm mai Jos spicuiri din rapoartele 
semnate de chestorul poliţiei şi şeful Biroului Siguranţei din 
Chişinău, informaţii redactate pe urme proaspete, din care 


desprindem primele 
mărturii documentare 
privind atrocitățile 
sovieticilor în Basarabia. 
Imaginile completează 


documentele. Un prim 
raport al Chesturii poliţiei 
municipiului Chişinău, 
Biroul Siguranţei este datat 
cu 31 august 1941: „Făcând 
informaţii şi cercetări 
pentru a se stabili locul de 
înhumare a victimelor 


Călău nkvdist împuşcând doi 
deținuți în parcul din Valea Morilor. 

politice ale terorii roşii, am putut stabili în ziua de 30 august 
1941 următoarele: În localul fostului Consulat Italian de pe str. 
Viilor în prezent ars complet [nu s-a păstrat nicio imagine a 
imobilului - n.n.], în partea din fund a curții, în apropierea unui 
beci, într-un loc viran camuflat cu scânduri înalte în parte arse, 
se găsesc două gropi mari, proaspete, în care se află îngropaţi 
mai mulți oameni împuşcaţi în timpul retragerii din Chişinău a 
trupelor roşii. S-au găsit şi două tărgi pline de sânge cu urme de 
gloanţe la extremităţi, ceea ce denotă că persoana pusă pe targă, 
dacă mai avea convulsiuni, i se trăgeau focuri de revolver în 
cap, pentru a se asigura că este moartă (loviturile de armă se 
: văd la capătul tărgii). De 
asemenea, s-au găsit 
mănuşile lungi de piele 
pline de sânge, cu care se 
ridicau cadavrele 
însângerate şi se aruncau 
în groapă. Execuţia se 


DD one za A EN a făcea în beciul 
G victimă a rkudistilor cu mânia Consulatului, unde sunt 
O victimă a nkvdiştilor cu mâinile G 

legate la spate. urme evidente de aceasta 


şi unde s-au găsit şi cele 
două tărgi şi mănuşile. În tot locul înconjurat cu gard şi care are 
o suprafaţă de circa 150/160 metri pătraţi, se găsesc cadavre. 
După aspectul stratului superficial de cadavre (îmbrăcămintea 
indică persoane de bună condiţie socială), şi din informaţiile 
culese reiese în mod neîndoielnic, că printre morţi ar fi şi multe 
persoane, dintre cei socotiți dispăruţi sau deportaţi, fruntaşi ai 
luptei naţionale, care au fost executaţi în secret” | Anton Moraru. 
Basarabia dezrobită ]. 

Câteva momente din raportul chestorului poliției Maior 
Vasilache, Şeful Biroului Siguranţei Comisar Tr. Andreescu: „În 
timpul stăpânirii ruseşti, aici îşi avea sediul biroul central al 
serviciului NKVD local şi aici se făceau ultimele şi cele mai 

riguroase cercetări, pentru deţinuţii politici. Urmează a se face 
deshumarea cadavrelor pentru identificarea celor ce au fost 
victime ale terorii bolşevice în acest oraş...Din informaţiile 
culese şi din cercetările făcute, rezultă că execuţia se făcea după 
sistemul Ceka, prin împușcare pe la spate, în cap, de către doi 
călăi, care executau atribuţiunile în mod consecutiv. S-au mai 
găsit şi o căldare şi un panou de carton, cu numeroase perforări, 
care din cercetări, era folosit pentru exerciții de tragere în 
vederea execuţiei. Lovituri de gloanţe şi câteva proiectile se mai 
află şi azi în peretele subteranei, unde se făceau împuşcările....În 
asistența delegaţiilor autorităţilor locale interesate în cazul 
celor executaţi de soviete şi îngropaţi în grădina fostului 
Consulat Italian din str. Viilor, s-a procedat azi 5 septembrie 
1941, cu o echipă de lucrători, la deshumarea cadavrelor. Până 
seara s-au scos 32 de cadavre de bărbaţi şi tineri elevi, care 
după aspectul corporal şi al îmbrăcămintei par a fi intelectuali 
şi studenți sau elevi din localitate. Victimele, în majoritate, au 
fost executate prin împușcare în cap, din spate. S-a constatat de 
asemenea că împuşcarea s-a făcut în serie, iar cadavrele au fost 
aruncate în stare muribundă în gropi, în dezordine. Deshumarea 
continuă... În continuarea cercetărilor persoanelor executate de 
soviete şi îngropate în grădina fostului Consulat Italian din 
strada Viilor, până în seara de 6 septembrie 1941, s-au 
dezgropat 85 cadavre. După actele găsite la ei, în majoritate 
sentinţe de condamnare, s-au identificat numiții: Teslaru loan, 
Banu Ilie, Doroftei Dionisie, Truşcă Ene Grigore, Schiba 
Nicolae, Vieru Dimitrie, Guţu Teodor, toți foşti în serviciul CFR 
şi condamnați în ziua de 3 iunie 1941 la 25 ani inchisoare. De 
asemenea, sau mai identificat următorii: Filipenco David, 
Melentevici,  Cernevschi Vlad şi Șevcenco. Deshumarea 
continuă. ...Efectuându-se deshumarea, s-au scos din gropi 
comune un număr de 75 de cadavre, până în seara zilei de 7 
septembrie, când s-a întrerupt lucrul. După actele găsite la ei — 
în majoritate, sentinţe de condamnare — s-au identificat numiții: 

Țanţu Pavel şi Țanţu Petru (primul - funcţionar la postul de 
radio local, iar secundul - învăţător), fiii fostului prefect de 
Lăpuşna Vasile Ţanţu şi maior în regimentul moldovenesc, 
preotul Tudorache Nazarov, subdirector la banca oraşului, 
informator C. II], Truşcă Ene Grigore, Schiba Nicolae, Vieru 
Dumitru, Guţu Teodor, aa pensionar, Roşca Ilarion, şef de 
secţie de jandarmi în și 
comuna Străşeni, 
Suruceanu (fără alt 
nume, deoarece nu s- 
a putut ceti pe 
sentință), Popescu 
Ioan, funcţionar 
comunal şi Bădăluţă, 
fost primar în comuna 
Durleşti. Dintre 
cadavrele 
neidentificate se observă un cadavru îmbrăcat în rasă 
preoțească, elevi de liceu, identificaţi după şepci, studenți şi 
restul de cadavre, după îmbrăcăminte, par a fi oameni 
intelectuali... Dintr-o groapă au fost scoase 15 cadavre, dintre 
care unul a fost identificat după sentinţă, a lui Cernevschi 
Vladimir, fost şef de secție de gardieni publici la Chestura 
Poliţiei Chişinău, ceilalți neidentificaţi. Toţi sunt legaţi la mâini, 
iar Filipenco, fost agent la Corpul III Armată, are şi picioarele 
legate. Sentinţele au fost date de Tribunalul Militar al NKVD- 
ului, semnate de colonelul Zonov şi sergenţii Grigorenco şi 
Gucianov, iar secretar Gruzinschi. Cadavrele au fost ţinute 
expuse la dispoziţia publicului, pentru a se putea identifica după 
ce au fost dezinfectate de medicul legist Filatov Petru. 

...În ziua de 8 septembrie 1941, orele 12 s-a oficiat un 
serviciu religios, de un sobor de preoţi în frunte cu II.S.S. 
Mitropolitul Bălan al Ardealului şi S.S. Efrem locotenent 
mitropolitan al Basarabiei. Au asistat şefii autorităţilor civile şi 


Trupuri practic ieinacopltă — victime ale 
călăilor sovietici, care s-au retras în grabă. 

militare şi un numeros public, printre care şi familiile îndoliate 
ale victimelor, ce au putut fi recunoscute. Cadavrele au fost 
băgate în sicrie de lemn, împodobite cu flori şi aşezate pe care 
cu boi, în formă de cortegiu. Cortegiul a fost precedat de un grup 
de tineri cu flori, reprezentanţi ai comunelor învecinate, cu 
pancarte ocazionale. A cuvântat după efectuarea serviciului 
religios I.P.S.S. Mitropolitul Bălan, preaslăvind jertfa celor ce 
au căzut victime terorii roşii luptând pentru cauza românească. 
Înmormântarea s-a făcut la cimitirul ortodox, într-un loc 
rezervat pentru aceasta”. În ziua de 7 septembrie 1941, la 
Chişinău au avut loc funeraliile naţionale ale celor 450 persoane 
găsite în gropile din curțile Consulatului italian, Palatului 
Mitropolitan, Facultăţii de Teologie [Paul Goma, Săptămâna 
Roşie]. Aceste rapoarte vorbesc doar de o infimă parte din 
atrocitățile comuniştilor în Basarabia, iar lista celor executaţi la 
sediul NKVD rămâne a fi identificată. Mihai Taşcă, dr. în drept 
secretarul Comisiei prezidenţiale pentru studierea şi aprecierea 
regimului comunist totalitar din Republica Moldova. 

Pe lângă masacrul populației civile regimul comunist a 
folosit tactica „pământului pârjolit” la retragerea lor în 1941, 
distrugând toate bazele economice normale, introdusese sistemul 
colectivist, care suprimase „cadrele si elementele structurale ale 
unei vieti economice legate organic de realitati”. Dupa cum 
scria ziarul „Curentul ” (din 7 noiembrie 1942), „...bolşevicii îşi 
făcuseră o religie din a distruge, substituind valorile lor 
negative temeinicelor aşezări de civilizaţie. În economie, în 
comerţ, industrie, agricultură, dezordinea nu era întrecută decât 
de cupiditatea antreprenorilor; nu se făcea nimic, iar unde se 
făcea ceva, era fie exploatând neomeneşte materialul uman, fie 
urzând noi şi noi mijloace pentru un plan vast de distrugere 
generală. În locul zidirii propriu-zise, ruşii au preferat metoda 
comodă a transformărilor, instalându-se săli de spectacole în 
bisericile noastre” [M. Taşcă. Ziarul „Timpul, Chişinău, 2010]. 

Deosebit de grav prin numărul victimelor a fost şi aşa 
numitul „Masacrul de la Tatarca” (o localitate de lângă Odesa), 
investigat de experții de la Katyn. Putem doar presupune că 
printre victimele de la Tatarca s-ar fi aflat şi deţinuţi basarabeni 
şi bucovineni de la Tiraspol, dar şi de la Chişinău. Pentru 
identificarea şi stabilirea cauzelor exacte ale morţii acestora, a 
fost instituită o comisie specială, condusă de dr. Alexandru 
Birkle, medic legist din Bucureşti - care de curand revenise de la 
Katyn, unde, alături de alți experţi europeni, investigase cazul 
masacrării de către sovietici a cca. 40.000 de militari polonezi. 
Dr. Birkle fusese şi la Vinita, unde, la fel, se descoperisera gropi 
comune cu jertfe ale totalitarismului bolsevic. Din Comisie mai 
faceau parte dr C. Chirilă, subdirector al Sănătății din 
Guvernământul Transnistriei, şi câte un reprezentant al primăriei 
municipiului Odesa, al Inspectoratului de Jandarmi Transnistria, 
al armatei germane şi al Universităţii din Odesa. La 6 august 
1943, medicul legist Alexandru Birkle a prezentat “Raportul 
medico-legal provizoriu asupra cercetărilor de la Tatarca”. 
“Potrivit documentului, până la acea dată, fuseseră descoperite 
42 de gropi comune şi reperate încp 10-20. În fiecare groapă se 
aflau aproximativ 80 de cadavre, adică în total cca. 3500 de 
cadavre. Din cele 516 cadavre exhumate, 486 fuseseră 
examinate medico-legal, iar concluziile, care se impuneau, erau 
că victimele au fost împuşcate cu revolvere militare sovietice 
3,5-5 ani în urmă” [Alexandru Moşanu, Ion Buga, Gheorghe 
Palade (coord.). Anexarea Basarabiei în anul 1940 de către 
Uniunea Sovietică. Astra” — „O. Ghibu”, 2002]. 

Să încercăm să analizăm doar unele din cele mai 
monstruoase crime (elucidate) ale acestor monştri cu chip de om. 
Organele sovietice de represiune au lovit cu bestialitate în puţinii 
intelectuali şi fruntaşi ai vieţii publice rămaşi între Prut şi Nistru, 
condamnându-i la ani grei în gulagurile staliniste, soarta 
scriitorului Nicolae Costenco servind drept exemplu dramatic al 
modului, în care Sovietele au urmărit să anihileze cugetul liber, 


252 


au efectuat execuţii sumare, dosind urmele asasinării a sute şi 
mii de oameni nevinovaţi în subsolurile NKVD sau în gropile cu 
var. Omorurile în masă, impunerea unor taxe şi impozite 
sufocante ţăranilor, prigoana preoţilor şi Bisericii, anularea 
limbii române şi interzicerea alfabetului românesc, inversarea 
scării valorilor şi instaurarea unei atmosfere de frică şi teroare 
generalizate au fost alte efecte ale actului de ocupaţie sovietică 
din 28 Iunie 1940. 

Imediat după 22 iunie 1941 NKVD-ul a lichidat pe cei mai 
devotați reprezentanți ai poporului român din Basarabia. 
Problema ca atare încă urmează a fi cercetată. În R.S.S.M. au 
fost organizate 63 de batalioane de distrugere (istrebitel'nye), 
inclusiv un batalion alcătuit din 200 de oameni din Chişinău. 
Către 25 iunie 1941 Comisariatul militar din Chişinău a 
mobilizat în Armata Roşie peste 10 mii de oameni. Aici s-au 
organizat primele regimente de voluntari, care se ocupau cu 
teroarea populaţiei, distrugerea uzinelor, fabricilor şi clădirilor. 
Comandant al acestui regiment a fost numit P.A. Orlov, 
ministrul adjunct al NKVD-ului din R.S.S.M., iar comisar a 
devenit un oarecare I.A. Muhin, specialist în mişcarea 
subversivă din R.S.S.M.. 480 de comunişti au fost antrenați în 
luptă cu populaţia locală. În pădurea mănăstirii Căpriana au fost 
ucişi peste 30 de ostaşi români, paraşutaţi în această localitate. 
Au fost terorizate şi împuşcate mai multe persoane la staţia 
Revaca. În regiunea străzii Mioriţa au fost împuşcaţi peste 300 
de oameni nevinovaţi (AOSPRM, D.153, inv.1, d.281, R.1-3). 
Agentura MGB-istă (Nik. Griţko, V. Nedoruban, M. Petrov ş.a.), 
la începutul lunii iulie 1941 a trecut Prutul cu misiune de spionaj 
împotriva României. Mai târziu, în septembrie - octombrie 1941, 
spionajul şi colectarea datelor în spatele Armatei Române era 
coordonat de Lucheria Repida. Această femeie a comis cele mai 
mari crime de trădare împotriva neamului românesc. De la 28 
iunie 1940 şi până la 30 iulie 1941 din Basarabia au fost 
deportaţi, maltrataţi, condamnaţi peste 250.000 de oameni 

nevinovaţi. În lucrarea [Raportul Tismăneanu, p. 99] se specifică 
faptul că “...numai la 12-13 iunie 1941 din Chişinău au fost 
ridicaţi şi deportaţi peste 25.000 de oameni, inclusiv E. Catelly, 
N. Secară, Gr. Turcuman etc. După 22 iunie 1941 mulţi dintre 
aceştia au fost ucişi. La sediul NKVD de pe Strada Viilor au fost 
găsite corpurile neînsufleţite ale românilor lon Teslaru, Ilie 
Banu, Ene Truscă, Nicolae Schiba, Teodor Guţu, Petre Ţanţu, 
Pavel Țanţu, Vlad Cerneavski, David Filipenco”. 

Mii de crime au fost minuţios documentate de autorităţile 
româneşti la finalul acelui an de ocupaţie. Cu toate că nu există 
o înregistrare clară a numărului de deportaţi, cunoscutul istoric 
american Larry Watts estimează că „„...între 100.000 şi 500.000 
de etnici români rămaşi în aceste teritorii au fost deportaţi de 
autoritățile sovietice în Asia Centrală şi Siberia. Multe dintre 
aceste deportări au fost denumite realocări de muncă şi mutări 
voluntare. De exemplu, în august 1940, 53.365 de tineri şi tinere, 
predominant români (moldoveni) din satele basarabene, au fost 
trimişi la muncă forțată în alte zone ale Uniunii Sovietice prin 
ceea ce a devenit o realocare permanentă, Moscova plângându- 
se că ţinta de 77.000 nu fusese atinsă. Preocuparea Moscovei 
pentru aceste operaţiuni este sugerată de „alegerea ” în Sovietul 
Suprem al RSS Moldova, la începutul lui 1941, a lui Stalin, 
Hruşciov, Molotov, Voroşilov, Kalinin şi Timoşenco. În mai 
1941, reprezentantul Moscovei în noua RSS Moldova a solicitat 
„deportarea în alte regiuni a 5.000 de „elemente 
contrarevoluţionare ” împreună cu familiile lor”. În noaptea de 
12 iunie 1941, 5.479 de persoane au fost arestate „ca fiind 
membri ai organizaţiilor contrarevoluţionare şi alte elemente 
anti-sovietice ”, iar 24.360 de membri ai familiilor acestora au 
fost deportaţi. Deportații erau încadraţi la categoriile „membri 
ai organizațiilor  contrarevoluţionare şi elemente anti- 
sovietice”, „evadați din URSS”, „repatriați din România” şi 
persoane care „solicitaseră să fie repatriate în România”. Ei au 
fost trimişi în gulagurile din republicile Kazahstan şi Komi, din 

Altai, Kirov, Krasnoiarsk, Novosibirsk şi Omsk. În toată 
perioada 1940-1960, Moscova a continuat să facă publicitate, 
oferindu-le emigranților voluntari moldoveni să se stabilească 
oriunde în „zonele virgine”. 

Date despre primele victime ale regimului comunist în 
Basarabia găsim şi în Raportul final al Comisiei Prezidentiale 
pentru Analiza Dictaturii Comuniste din Romania, capitolul 
„Represiunile comuniste în Moldova Sovietică» redactat de 
istoricul barasabean Igor Caşu (p.581-582): „Primii, care au 
căzut victime ale regimului comunist au fost 1.122 de persoane 
arestate în perioada 28 iunie - 4 iulie 1940, constituind foşti 
funcţionari ai statului român sau suspecți de colaborare cu 
administraţia română. În următoarele luni au fost arestate alte 
cca.. 2.000 persoane, majoritatea fiind lucrători ai căilor ferate, 
în care regimul sovietic nu avea încredere. Cele mai importante 
arestări ale populaţiei locale vor avea loc în ajunul atacului 
german asupra Uniunii Sovietice din iunie 1941. Operaţiunea 
majoră de arestare şi deportare a fost stabilită pentru noaptea 
de 12 spre 13 iunie 1941, fiind vizate 32.423 de persoane din 
Basarabia, Bucovina de Nord şi ținutul Herţei. Dintre acestea, 
6.250 urmau să fie arestate, iar 26.173 — deportate. În total, în 
primul an de ocupaţie sovietică au avut de suferit — prin 
arestare sau deportare — nu mai putin de 86 604 persoane din 
Basarabia, Bucovina de Nord si tinutul Hertei”. Faptul că cifrele 
prezentate în cele trei surse diferă este explicabil din câteva 
motive: în primul rând, este foarte greu de stabilit numărul real 
al victimelor din cauza metodelor utilizate de nkvdişti, care, în 
multe cazuri, au ştiut cum să şteargă urmele; în rândul doi este 
factorul uman: diferiți istorici tratează unele evenimente diferit. 
De exemplu, observăm că în Raportul Tismăneanu nu este inclus 
numărul persoanelor mutate voluntar, „invitate ” la lucru, care, 
de fapt era o formă ascunsă de deportare, numărul nemților 
„repatriați ” care a fost de cca. 124000 de oameni, mulți din ei 

foarte buni gospodari. Istoricul american Larry Watts estimează 
numărul victimelor în limite mai largi — 100 000 - 500 000. 

Toate relele căzute pe capul basarabenilor şi bucovinenilor 
după 1940 sunt consecinţe ale Pactului Ribbentrop — Molotov 
sau Hitler — Stalin, sau, mai corect, ale Protocolului secret 
adițional la acest Pact. Deportările masive în trei valuri în mod 
direct şi al patrulea în mod camuflat (după 1953, care a fost cel 
mai masiv), războiul, foametea, colectivizarea forțată, 
deznaţionalizarea — toate sunt consecinţe ale Pactului criminal. 
Cum a lucrat acest partid inuman, continuator al căruia este 
partidul comuniştilor din Republica Moldova, demonstrează 
cifrele din sursele citate. Descrierea tuturor crimelor cunoscute 
ar reprezenta sute de volume. 

O scurtă informaţie despre primele victime comuniste 
aduse de Basarabia pe altar. Prima ocupaţie sovietică (28 iunie 
1940 — 22 iunie 1941). În mai puţin de un an, peste 300.000 de 
persoane au fost arestate, deportate, ucise, aceasta reprezentând 
12.23% din populaţia Basarabiei interbelice. 

1. Arestări: - 48.000 persoane: 

e Oameni politici, care militaseră pentru Unire, învinuiți de 
trădare, dintre care: 4 foşti deputaţi din Sfatul Țării (Codreanu, 
Leancă, Secară, Catelh), 1 fost senator; 

e Funcționari civili şi militari — transferați la Tiraspol pentru 
siguranţă; 

e 40 elevi ai Colegiului Pedagogic din Orhei. 

2. Deportări: — aproape 300.000: 

e 135.000 persoane până în sept. 1940 (în doar două luni); 

e 19.200 persoane între octombrie - noiembrie 1940; 

e 27.000 persoane în decembrie 1940; 

e 100.000 persoane, începând cu 13-14 iunie 1941. 

3. Ucişi: — 30.000 prin împușcare sau tortură: 

e Orchestra Simfonică a Basarabiei este ridicată pe 3 iulie 
1940 din gara Chişinău la întoarcerea din turneu, dusă lângă 
Orhei şi împuşcată; 

e 1.000 persoane (copii, femei, adulți) - împuşcate lângă 
Odesa prin pereţii de lemn ai unui tren de marfă, care-i transporta 
în Siberia; 

e 450 persoane — găsite (multe mutilate) în gropile de la 
Consulatul Italian, Palatul Metropolitan, Facultatea de Teologie 
din Chişinău. Printre ei studenţi, elevi, preoţi, ceferişti; 

e 87 persoane — la sediul NKVD, Chişinău (într-o groapă 
comună); 

e 19 persoane — găsite la sediul NKVD — Cetatea Albă; 

e 6 persoane — la sediul NKVD, Ismail (5 bărbaţi şi o 
femeie). 

4. TOTAL victime în prima ocupaţie sovietică: 330.000, 
inclusiv: 
e Deportaţi: 300.000. 
e Ucişi: 30.000 

Doar într-un singur an cca. 12% din populaţia de atunci a 
Basarabiei a cunoscut pe pielea sa efectele noii puteri. Este foarte 
mult. Este un adevărat genocid. În spatele acestor cifre se află 
destine mutilate ale tinerilor, care nu şi-au mai văzut visurile 
realizate, părinţilor, care nu şi-au mai văzut copiii, copii care n- 
au mai cunoscut căldura părintească, fiind despărțiți de ei, 
oameni duşi de pe meleagurile natale atât de dragi şi calde în 
Siberia rece şi străină, mulţi dintre care nu s-au mai întors. „A 
urmat un an de bolşevizare forțată, cu deportări masive, execuţii 
sumare, torturi şi gropi comune. O avanpremieră tragică pentru 
ceea ce avea să fie soarta întregii Romanii” |Moşanu A. ş.a.]. 
Istoricul basarabean P. Moraru prezintă date concrete despre un 
Katyn românesc ocultat de sovietici şi urmaşii lor. 

Două evenimente — 28 iunie 1940 şi 22 iunie 1941 — sunt 
legate între ele în modul cel mai direct. Aceste două evenimente 
sunt poate cele mai acoperite de minciună şi neadevăr. 
Propaganda sovietică, pe parcursul a peste 50 de ani, le-a 
prezentat într-un mod tendenţios. „Ziua de 28 iunie 1940 este 
ziua eliberării Basarabiei de sub jugul moşierilor români” şi 

„Ziua de 22 iunie 1941 este ziua când Germania fascistă şi 
România regală au atacat URSS”, ne „luminau” politrucii ruşi 
sovietici de odinioară şi mai continuă neopolitrucii comunişti 
gen Voronin, Dodon ş.a., asistați de o haită de istorici gen 
Nazaria, Stati ş.a. „Ziua de 28 iunie este ziua cotropirii 
Basarabiei de către hoardele sovietice”, iar „Ziua de 22 iunie 
1941 este începutul eliberării Basarabiei de sub ocupația 
sovietică”, spun majoritatea istoricilor neaserviţi ideologiei 
comuniste. 

În continuare vom încerca să infirmăm aberaţiile 
politrucilor sovietici şi să confirmăm cele spuse de istoricii 
basarabeni despre „regimul Antonescu” ca aliatul principal al 
Germaniei. lon Antonescu a venit la putere la sfârşitul lui august 
1940, dată la care Germania şi Italia fasciste prin tratatul de la 
Viena rupseseră din trupul Țării nordul Transilvaniei în favoarea 
Ungariei hortyste fasciste, Bulgaria, aliatul Germaniei fasciste - 
Cadrilaterul, iar Rusia sovietică, aliatul Germaniei fasciste — 
Basarabia. Aflată în această situaţie foarte grea, când trupul Țării 
era înjumătățit, când Franţa era îngenuncheată, iar Marea 
Britanie — blocată, România nu avea altă soluţie decât să se 
alieze Germaniei la sfârşitul lui 1940, mult mai târziu decât 
Ungaria, Bulgaria şi URSS. De ce dar atunci România este 
considerată agresor? Cu URSS România se afla, de fapt, în 
război de la 28 iunie 1940, când i-a fost răpită Basarabia. La 22 
iunie 1941, România de atunci a început eliberarea provinciei 
sale Basarabia, care-i fusese înstrăinată cu un an înainte. Atunci 
să ne întrebăm: de ce România, care şi-a luat înapoi ceea ce îi 
fusese rupt din trupul ei şi îi aparţinea pe drept, este considerată 
agresor, iar URSS, care ocupase cu forța într-un mod banditesc 
acest teritoriu, este considerată victimă? 

Pactul Molotov-Ribbentrop. Totul a pornit de la 
protocolul adiţional secret la „Pactul de neagresiune” Molotov- 
Ribbentrop. Timp de cincizeci de ani, conducerea comunistă 
sovietică nu a recunoscut existenţa acestui document adițional 

secret, care a pecetluit soarta Basarabiei, Poloniei, Lituaniei, 
Estoniei, Letoniei. Această cea mai mare conflagrație din istoria 
omenirii au început-o doi căpcăuni ai secolului XX — Hitler şi 
Stalin, vinovaţi în aceeaşi măsură de crimă odioasă împotriva 
umanităţii. Regimul comunist sovietic în frunte cu Stalin este 
vinovat chiar într-o măsură mult mai mare, dacă luăm în 
consideraţie numărul victimelor regimului comunist. 

A intenționat Stalin să respecte pactul? Să-l ascultăm pe 
Stalin: „Războiul poate întoarce cu susul în jos orice 
înțelegere”. Aceste stări de spirit s-au răspândit în Armata Roşie 
şi partid. Generalul-locotenent S.M. Krivoshein îi scria 
adjunctului său P.M. Latyshev (în acel moment Krivoshein 
comanda Corpul 25 de armată mecanizat; cu puţin înainte, 
comandase împreună cu generalul H. Guderian parada comună 
sovieto-germană de la Brest cu ocazia împărțirii Poloniei): „4m 
încheiat cu nemţii un acord, dar asta nu înseamnă nimic... Acum 
este momentul favorabil pentru o rezolvare definitivă şi 
constructivă a tuturor problemelor mondiale...” (S.M. 
Krivoshein, Fapte de arme). Intenţiona oare Armata Roşie să se 
oprească la limitele atinse? După ocuparea Lituaniei, Letoniei şi 
Estoniei, ordinul  mareşalului Uniunii Sovietice S.K. 
Timoshenko spunea: „În Lituania, Letonia şi Estonia a fost 
nimicită puterea moşierilor şi a capitaliştilor, putere urâtă de 
cei ce muncesc. Lumea capitalistă a fost nevoită să se restrângă 
un pic şi să cedeze. Însă nu ne stă în caracter nouă, luptătorilor 
Armatei Roşii, să ne înfumurăm şi să ne găsim pacea numai cu 
cele atinse!” (S.K. Timoshenko. Ordinul comisarului poporului 
pentru Apărare, nr. 400, 7 nov. 1940). În același context vine şi 
declaraţia amiralului Flotei Uniunii Sovietice N.G. Kuznetzov: 
„Pentru mine e clar un lucru: I.V.Stalin nu numai că n-a exclus 
posibilitatea războiului cu Germania hitleristă, ci chiar îl 
considera inevitabil. I.V.Stalin a condus pregătirea pentru 
război - pregătire complexă, rezultată din calcule proprii. Hitler 
i-a zădărnicit toate calculele” (N.G. Kuznetzov. În ajun). 

Conform planului stalinist, “...războiul urma să înceapă în iulie 
1942, moment când din Germania nu va mai rămâne piatră pe 
piatră” (Victor Suvorov. Spărgătorul de gheaţă. Iaşi, Editura 
Polirom, 1995), gândind că războiul împotriva Franţei şi Marii 
Britanii va dura mai mult, rezistenţa va fi mare şi părţile se vor 
epuiza după vreo doi ani de măcelărit. Însă căderea rapidă a 
Franţei şi refuzul lui Hitler de a debarca în Marea Britanie 
(serviciul de spionaj sovietic ştia despre acest lucru la sfârşitul 
lui 1940) au încurcat jocurile lui Stalin. „Eliberarea Europei” a 
fost reprogramată din vara lui 1942 pentru vara lui 1941 (6 iulie). 

Și atunci cine a declanşat cel de al Doilea Război 
Mondial? Să încercăm să prezentăm cronica evenimentelor de 
atunci. La 23 august 1939 este semnat Pactul Stalin — Hitler, care 
a fost cheia Războiului al Doilea Mondial. La 1 septembrie, 
conform Pactului, Germania şi URSS urmau simultan să atace 
Polonia. Motivând că trupele sale nu sunt pregătite şi au nevoie 
de puţin timp, Stalin îl lasă pe Hitler să înceapă războiul. Astfel 
Hitler este primul care atacă Polonia, ocupând partea sa conform 
Pactului, deci, şi cel care a declanşat cel de-al Doilea Război 
Mondial. Stalin face acelaşi lucru pe data de 17 septembrie, 
ocupând cealaltă parte a Poloniei conform înţelegerii (o armată 
întreagă — 800000 de soldaţi), dar nu se numără printre inițiatorii 
războiului. De fapt, există o logică în această gândire defectă 
stalinistă. Ca şi în toate cazurile de cotropiri, care au fost şi care 
vor urma, URSS este eliberator, nu cuceritor. Rezultatele sunt 
cunoscute. Katynul face parte din domeniul „ajutorului”, în 
treacăt fie zis. 

Prin toate mijloacele Stalin simula prietenia pe durată 
lungă între popoarele Germaniei şi U.R.S.S. (v. felicitarea din 
25 decembrie 1939). 

Stalin a considerat că a ajuns timpul să se pună în aplicare 
planul său „Furtuna”. Conflictul militar dintre Germania şi 
URSS era iminent, era important cine începea primul. „Trebuie 
să surprindem inamicul, să prindem momentul când trupele 

Berlin. Rezoluția lui Stalin pe raport este ,„...Poți să-ți trimiți 
sursa la... Aceasta nu este o sursă ci desinformator”. La 13 
iunie 1941, Radio Moscova transmitea un comunicat TASS mai 
puţin obişnuit, în care se afirma că „Germania respectă neabătut 
condiţiile pactului sovieto-german de neagresiune, ca şi 
Uniunea Sovietică...” şi că „aceste zvonuri constituie o 
propagandă stingace, e sa 
ticluită de forțele duşmane Aase 
URSS-ului şi Germaniei, *- 
interesate în extinderea pe 
mai departe şi escaladarea 
războiului...”. A doua zi, Ys 
ziarele sovietice centrale au y, pete ari pe 
publicat acest comunicat, i A fa ae: 

iar peste o săptămână ÎN Fg ua | 
Germania a atacat URSS. Există destule indicii că termenul de 
începere a operaţiunii sovietice „Furtuna” era 6 iulie 1941. 
Memoriile mareşalilor sovietici, ale generalilor şi amiralilor, 
documentele de arhivă, analiza matematică a informaţiilor 
privind mişcarea miilor de eşaloane, toate indică data 6 iulie 
1941 - ultima duminică înainte de concentrarea completă a 
trupelor sovietice. „Trupele germane au reuşit să ne depăşească 
cu două săptămâni”, scrie generalul de armată S.P.Ivanov. 
Acestea sunt doar câteva din multiplele argumente că Stalin se 
pregătea intens de ofensiva din 6 iulie 1941. Atacând URSS la 

22 iunie 1941, Hitler i-a stricat toate planurile lui Stalin. 
Competiția dintre cei doi căpcăuni a adus omenirii pierderi de 
peste 50 de milioane de vieți omeneşti (dintre care 24-27 
milioane din URSS), mari pierderi materiale, cu punerea sub 
cizma comunistă sovietică pe o perioadă de 50 de ani a estului 
Europei. Dar ce contau aceste cca 26 de milioane de vieți 
omeneşti pentru Stalin? O simplă statistică. În schimb, a câştigat 
o jumătate de Europă. Asta este socoteala criminalului. 

Puţini români din vechiul Regat ştiu prin ce calvar a trecut 
această frântură de popor român din Basarabia: „68953 de 
români basarabeni refugiați în Țară în 1940 de urgia comunistă 
(conform altor surse — cca 300.000 de refugiați); transferarea 
forțată în Germania a 124 de mii de nemți — cei mai buni 
gospodari; lichidarea florii intelectualității basarabene chiar în 
primele zile ale ocupației sovietice, deportările în vagoane 
pentru vite din 1940, 1946-1953 a peste 200.000 de oameni 
(bătrâni, copii, femei) în străfundurile Siberiei reci la direct şi 
la figurat, exodul masiv peste Prut în 1944, în special al 
intelectualităţii, care se estimează la cca 700.000 de oameni; 
foametea organizată din 1946-1947, care a dus la dispariţia a 
încă cca 200-300 de mii de oameni, ajungându-se la cazuri de 
canibalism; colectivizarea forțată din 1949-1950; trimiterea la 
munci în zonele îndepărtate ale URSS a 196.000 de persoane în 
perioada 1948-1960, la sfârşitul anilor '80 fiind peste 500.000 
de moldoveni înstrăinaţi, răspândiţi pe întreg teritoriul URSS” 
[Barbăneagră A. ş.a. Memoria refugiului]. Acelaşi lucru îl cons- 
tată şi Oldrich Andrysek, reprezentantul Înaltului Comisariat al 
ONU pentru Refugiaţi (ICNUR) în Republica Moldova: 
„Înspăimântătoarea statistică dintr-o perioadă când drepturile 
omului erau subordonate intereselor superioare şi când regula 
dreptului era ignorată arată că cca 2.000.000 de persoane au 
devenit refugiaţi sau au fost deportaţi numai din această regiune 
(Moldova-n.n.)”. E o cifră enormă pentru o frântură de popor de 
aproximativ 3 milioane, reprezintă peste 60%. 

Primul val de deportări din 
13 iunie 1941. „Mereu bătuţi şi 
înjuraţi. Lacrima lor n-avea 
cuvinte. Avem părinți, avem şi frați. 
Azi în Siberii prin morminte” (V. 
Bardă în „Scrisoare din 

: Basarabia”). 

În urmă cu aproape 70 de ani, în noaptea de 12 spre 13 
Iunie 1941, plânsetul şi jalea s-a aşternut peste Basarabia. 
Fruntea comunităților locale, pilonii de rezistenţă din tată în fiu 
ai satelor noastre moldoveneşti, ucraineşti, găgăuze, bulgăreşti, 
ruse sau mixte, ai târguşoarelor evreieşti, familii întregi, bărbaţi, 
femei, copii şi bătrâni, din Basarabia şi până în Nordul 
Bucovinei, au fost urcați cu baionetele la spate în vagoanele de 
vite şi duşi spre întinsurile Siberiei, de unde mulți nu s-au mai 
întors. Documentele de arhivă consultate de membrii Comisiei 
relevă date cutremurătoare: până şi noi-născuţii în „bou- 
vagonul” sovietic erau trecuţi şi ei, alături de părinţii lor, pe lista 
„duşmanilor poporului”(!...). Operaţiunea de deportare a fost 
inițiată, autorizată şi supervizată de Biroul Politic al CC al PC(b) 
din toată Uniunea, iar structurile de partid, de Securitate şi de 
Interne ale URSS şi ale R.S.S.M. au fost baza logistică a 
mecanismului represiv. „În noaptea de 12-13 iunie 1941 
(simultan cu represiunea din Ţările Baltice), au fost arestate şi 
deportate în Siberia şi Kazahstan, 18392 persoane din R.S.S. 
Moldovenească, iar din celelalte părți ale Basarabiei ca şi din 
Bucovina de Nord (teritorii ocupate de URSS şi incluse în R.S.S. 
Ucraina), alte 11 844 persoane (97% din aceştia-români). Ceea 
ce e interesant este faptul că aceste deportări în masă aveau loc 
cu două săptămâni înainte de Operaţiunea „Barbarossa ”, prin 
care Hitler încălca înţelegerea cu Stalin” [Ziarul „Curentul”, 7 
noiembrie 1942]. 

De ce anume pe 13 iunie a fost aleasă ziua marilor 
deportări? La numai o săptămână până la începerea războiului. 

Oare nu vorbeşte acest lucru despre faptul că conducerea 
sovietică ştia despre începerea războiului. Trimiţându-i în 
Siberia pe cei mai buni gospodari ei au ucis doi iepuri dintr-o 
singură împuşcătură: - au recrutat robi pentru lucrările efectuate 
pe parcursul întregii perioade de război; — iau dus mai departe de 
linia frontului pe cei care ar fi putut lupta contra lor. Printre 
bocetele femeilor şi plânsetul copiilor deseori se auzea o 
îngânare tristă „De ce m-aţi dus de lângă boi? De ce m-aţi dus 
de acasă”). Foarte puţini îşi dădeau seama ce se petrecea cu ei, 
ce chinuri îi aşteptau în viitor, şi peste cât timp îşi vor revedea 
țarina părăsită. Mulţi dintre ei nu au mai văzut-o niciodată, 
oasele rămânând să putrezească în ţara frigului. Dar pentru 
început aceşti oameni au fost supuşi primei torturi - tortura 
victimelor prin ruşine, care era mai grea decât foamea, setea, 
deoarece era extrem de ruşinos să te foloseşti în faţa tuturor de 
un astfel de veceu (drept veceu servea o gaură în unul din pereţii 
vagonului, în care era instalată o ţeavă de lemn). 

Cu regret, o parte din executanţii operaţiunii de deportare 
din 12-13 iunie 1941 au fost recrutaţi dintre localnici, în marea 
lor majoritate, elemente declasate, care urmăreau un beneficiu 
strict personal. Drept răsplată stăpânii lor (regimul sovietic) i-au 
făcut preşedinţi de soviete săteşti, secretari ai sovietelor săteşti, 
activişti de tot soiul, komsomolişti, membri de partid. Goliciunea 
şi prostimea triumfa. Anume aceşti lachei au fost executorii 
fideli ai planului diabolic al regimului sovietic de exterminare a 
celor mai buni gospodari şi intelectuali basarabeni. Ei au fost cei 
care alcătuiau listele aşa-numiţilor „culaci” (cei mai buni 
gospodari ai satelor pentru a le lua averile). Ei au fost cei care 
cotrobăiau prin poduri, şoproane şi alte locuri dosite, măturând 
totul, lăsând în urma lor copii înfometați şi bătrâni în lacrimi. Ei 
au fost acei care au întrat primii în kolhozuri — această formă 
anacronică de gospodărire a pământului — un fel de robie rurală, 
importată şi implementată de ruşi, şi modalitate lejeră de însuşire 
a bunurilor materiale produse de ţărani (de la cei individuali era 

totuşi mai greu de făcut acest lucru) de către funcţionărimea 
sovietică (se vorbea că pe la sfârşitul anilor 1970 numărul lor 
atinsese cifra de 18 mln în fosta URSS). Pentru bunii gospodari, 
pentru adevărații intelectuali au venit timpurile lui antihrist. Nori 
grei au acoperit cerul senin de vară al Basarabiei. Anul 1940 a 
pus începutul calvarului acestei frânturi de popor. Doamne, câte 
familii distruse, câte destine (în special de copii) mutilate, câte 
speranţe nerealizate a adus această aşa-numită eliberare de sub 
„jugul moşierilor români”, această ciumă a secolului XX. 
Despre aceste lucruri s-au scris multe atât de istorici, cât şi de 
cei, care au trecut prin maşinăria diabolică a deportărilor şi 
gulagurilor. Un material factologic deosebit de important din 
perioada nominalizată sunt lucrările lui Valeriu Pasat, fost 
ministru al fostului KGB din Republica Moldova [Stephane 
Courtois. Pata oarbă a memoriei europene]. Intuiesc o reacție 
negativă din partea unor cititori (am şi eu unele rezerve pe 
marginea mai multor comentarii ale autorului), însă, în opinia 
mea „nu contează de ce culoare e pisica, important e să prindă 
şoareci”. Cărțile sunt în mare parte o culegere de documente 
inedite, practic toate cu grif „Secrer”, „Strict secret”, care 
oglindesc cu lux de amănunte acea perioadă tragică pentru 
Basarabia. DI Pasat a avut acces la arhivele secrete atât de la 
Chişinău, cât şi de la Moscova şi este meritul lui că le-a scos la 
lumina zilei, argumentând prin documente caracterul criminal al 
regimului de ocupație sovietic din Basarabia postbelică. 
Altcineva n-ar fi putut să facă acest lucru. 

Am considerat oportun să fac cunoscute unui cerc mai larg 
de cititori, desigur cu foarte mari comprimări de text, atrocitățile 
comise de regimul sovietic în acea perioadă (şi nu numai) şi cel 
de astăzi, care se declară continuatorul liniei p.c.u.s. în problema 
edificării societăţii comuniste — o idee pe cât de frumoasa, pe atât 
de utopică. Dar să ne oprim la unele crâmpeie din unele 
documente mai semnificative, spicuite din cărţile nominalizate. 
Pentru o mai bună prezentare a materialelor vom împărți 

documentele în trei părți: perioada deportărilor din 1940-1941; 
foametea şi deportările din 1946-1949 şi deportările din 1952 
(cum, de altfel, sunt împărțite în cărțile nominalizate). 

Una dintre cele mai mari deportări din Basarabia şi 
Bucovina a fost aşa-numita repatriere a nemților în urma 
înţelegerii dintre guvernele Germaniei fasciste şi URSS 
comuniste. Interesul era din ambele părți. Şi unii şi alții se 
pregăteau de război. În rezultat, într-o perioadă extrem de scurtă 
(doar de câteva luni) au fost repatriați cca. 124000 nemți. O bună 
parte au fost forţaţi să se repatrieze, conştientizând faptul că dacă 
rămân vor fi considerați de ambele guverne „elemente 
dușmănoase”. Vă puteţi da seama ce lovitură asupra economiei 
Basarabiei a avut această acțiune a Moscovei, luând în 
consideraţie că practic toți nemţii erau buni gospodari şi jucau 
un rol pozitiv în dezvoltarea economică şi culturală (erau un 
exemplu demn de urmat şi de către băştinaşi), în special în zona 
rurală. Fiind luaţi sub scutul Germaniei, nemţii au scăpat de 
exterminării în masă, ceea ce s-a întâmplat cu o bună parte a 
românilor basarabeni, neocrotiţi de nimeni de urgia comunistă. 

Pe parcursul perioadei 28 iunie 1940-13 iunie 1941 
căpcăunii din Kremlin şi slugoii de pe loc au pregătit minuţios 
aşa-numita operaţie „..Po iziatiu (ce termen utilizat!) 
antisovetskogo elementa v Moldavscoi SSR, Cernoviţcoi i 
Izmail’scoi oblasteah” (...referitor la scoaterea elementelor 
antisovietice în R.S.S.M. şi regiunile Cernăuţi şi Ismail). Am 
căutat în dicționare sensul cuvântului „iziatie” şi am găsit 
următoarele sensuri: retragere (din circulaţie a unor obiecte); 
confiscare (a unor obiecte) etc. După cum vedeţi, oamenii pentru 
acei neoameni erau nişte obiecte, nişte animale. Conform 
directivei Comisariatului norodnic al afacerilor interne şi a 
Comitetului norodnic al securităţii de stat din 4 iulie 1941, 
„bărbații şi femeile, vârsta cărora depăşeşte 60 de ani, nu 
urmează să fie deportate...La deportare deportaților li se oferă 
48 de ore pentru a se pregăti sub semnătură de a nu părăsi 

teritoriul, în care locuiesc”. Cum însă s-a întâmplat în realitate? 
Din cartea [Balan Vasile. A baştinei eternă amintire] spicuim că 
Ghiţă Danalache, un consătean de al meu, deşi avea 84 de ani, a 
fost deportat, iar oamenii erau ridicaţi în toiul nopţii, fără a li se 
permite nici să ia cele mai necesare lucruri. Cunoscuta 
duplicitate comunistă: una spun şi alta fac. 

Operația s-a început la ora 2 şi 30 minute în noaptea de 12 
spre 13 iunie 1941. Conform „Adendei la informaţia privind 
rezultatele operaţiei de scoatere a elementelor antisovietice”, 
alcătuită de locţiitorul comisariatului norodnic al securităţii de 
stat al URSS Kobulov din 14 iunie 1941, adresată t. Stalin, 
Molotov, Beria, din Republica Moldova au fost ridicaţi 29839 
oameni, dintre care au fost arestaţi 5479 oameni şi deportaţi 

s 24360 oameni. Trebuie de 
menționat faptul că în 
diferite documente cifrele 
sunt diferite. De exemplu, 
din „Informația nr.1 despre 
mişcarea garniturilor de 
tren speciale” din 16 iunie 
1941 cu grif „strict secret”, 
făcând un calcul al 

Copii deportați privesc cu tângă numărului persoanelor 
meleagurile părăsite prin transportate de cele 33 de 

ferestruica bou-vagonului eşaloane, s-a primit 35017 
oameni. Aceasta vorbeşte despre faptul că deportarea a fost 
efectuată în mare grabă. Pentru aceste zeci de mii de oameni, 
majoritatea dintre care femei şi copii, încărcați în vagoane pentru 
vite, care erau transportați spre locurile de deportare timp de 2-3 
săptămâni, pe o căldură insuportabilă, fără o elementară asistență 
medicală, s-a început adevăratul calvar. Iată unele secvențe din 
amintirile unei jertfe a deportărilor şi martor ocular, dna 
E.Kersnovski: „Printre cei care au fost încărcați în vagoane 
erau astfel de elemente antisovietice: o femeie gravidă cu vreo 

10 copii semigoi; o învățătoare dintr-o şcoală profesională; un 
bătrân semiviu; un copil de vreo 10 ani, luat fără părinți, 
deoarece se afla în ospeție la bunica; 2 domnişoare surori în 
rochițe pentru bal şi în pantofi albi, luate direct de la serata de 
absolvire... in minte gloata de soldaţi, răcnete, înghesuiala 
insuportabilă din vagonul plin cu oameni dezorientaţi... 
nenorociţii nu înțelegeau pentru ce s-a prăbuşit asupra lor 
această pedeapsă cruntă, rupţi din mediul lor obişnuit, pierzând 
totul ce au agonisit timp de o viaţă... ” [Eufrosinia Kersnovschi. 
Scol'ko stoit chelovek (4 volume)]. Nu pot fi numiţi oameni cei 
care au făcut acest lucru. Şi când te gândeşti că pe unii dintre ei 
îi mai poţi întâlni şi astăzi pe străzile Chişinăului sau la 
manifestaţiile, organizate de conducerea comunistă, cu prilejul 
marii eliberări sau a armatei sovietice. 

La locurile de destinaţie, absolut nepregătite pentru trai 
(lucru menţionat în diverse documente), deseori bieţii oameni 
erau descărcaţi direct în pădure, departe de localități şi sub cerul 
liber. Lucrul acesta, vrând-nevrând îl recunoşteau şi autorităţile 
după unele controale. Astfel s-au început chinurile de 
supravieţuire, de umilinţă, de luptă pentru existenţă, care pentru 
marea majoritate au durat cca. 15-20 de ani, cu excepția celora, 
oasele cărora au rămas pe veci în pământul rece siberian. În 
continuare vom prezenta doar câteva mărturii ale celora, care au 
trecut prin infernul deportărilor staliniste. 

O pagină amară din viaţa doamnei Valentina Scafaru- 
Sturza sunt zilele de 13-14 iunie 1941, pe care — la fel ca şi ziua, 
în care regele României venise la Chişinău — nu le va uita 
niciodată: „Am lăsat toată gospodăria, casa din localitate, 
restaurantul, totul, după ce ruşii au ocupat Basarabia în 1940, 
pentru că tata ne pregătise moral că aceşti ruşi nu mai sunt ca 
aceia de acum 25 de ani, ei sunt comunişti, şi am plecat la casa 
noastră din vie. Eu, fraţii, mama şi bunicul eram la casa, pe care 
o pregăteam pentru trai, când a venit bunica cu căruţa şi ne-a 
luat pe toți în sat, fără a ne spune nimic. Era ziua de 13 iunie 

1941. Deşi copil, totuşi am înţeles că s-a întâmplat ceva; maturii 
păstrau o linişte înfiorătoare. Ajungând acasă, nu l-am văzut pe 
tata, spunându-ni-se că e în casă, arestat şi cercetat de soldați. 
Mama, bunica, eu, sora şi fraţii, toți plângeam, neînţelegând ce 
se întâmplă. Abia la ora 16.00 tata a ieşit din casă, înconjurat 
de doi soldaţi. Unul dintre ei ne-a spus: , Vă ducem în altă parte. 
Luaţi ce-i pe voi şi puțină mâncare! ”. Mama a luat nişte fasole, 
făină, brânză de oi. A vrut să ia o maşină de cusut, însă nu i-au 
permis. La 16.30 toți opt am fost urcați într-o trăsură. Se 
adunase la casa noastră multă lume din sat, speriată şi curioasă, 
în acelaşi timp. Şi bunicii mei din partea mamei au venit, aflând 
tragedia. Pentru ei această zi a însemnat o mare lovitură, căci 
trei dintre copiii lor au fost deportați: mama mea, cu toată 
familia, sora mamei — Ciobanu Maria —, cu soțul şi cinci copii, 
şi fratele mamei — Pojoga Tudor —, cu soţia şi doi copii. Am fost 
duşi pe imaşul satului, unde mai erau câteva familii: a 
directorului şcolii, două familii de evrei şi încă o familie, pe care 
eu nu o cunoşteam. În total, atunci au fost deportate opt familii 
din Ciuciuleni. Noaptea târziu, am fost duşi la Străşeni, unde am 
fost urcați în vagoane de vite. Pe jos erau aşternute paie, era 
foarte aglomerat şi aproape că nu puteai respira. Noaptea ne- 
au dus la Tiraspol. Când am trecut Nistrul, la Tiraspol, toți 
bărbaţii au fost coborâţi din vagoane. Ni s-a spus că ei vor 
merge înainte să ne pregătească casele, unde suntem aşteptaţi. 
„Saşa, ai grijă de copii|... ”, a reuşit să strige tata, cu lacrimi în 
ochi, căci, probabil, înțelegea că minciuna dulce a bolşevicilor 
ascundea un adevăr dramatic. Acest adevăr a devenit cunoscut 
soțiilor a doua zi, căci dimineaţă m-am trezit într-un vuiet 
infernal de bocete ale femeilor. Am înţeles că l-am văzut pe tata 
ultima oară... Comuniştii întotdeauna au minţit, de acest lucru 
m-am convins pe tot parcursul vieţii. Trenul a pornit, iar femeile 
plângeau şi cântau „La Nistru la mărgioară... ” — era o imagine 
care m-a marcat pentru toată viaţa. Am mers mult timp, vreo 
două săptămâni. Ne alimentam cu peşte sărat şi o cană de apă 


269 


pe zi. La întrebările noastre, unde ne duc, ni se răspundea: „„n- 
aveți grijă!” La fiecare staţie de trenuri, erau coborâte câteva 
familii din vagon. Ne-a venit şi nouă rândul, la Tereniuzeac 
(Kazahstan). Am locuit într-o cameră comună câteva familii. 
Lucram la gară. Am trecut prin umilinţe de neinchipuit, dar 
aceasta e o poveste aparte. Când frontul a ajuns la Stalingrad şi 
a început retragerea trupelor germane, noi ne-am retras cu ei. 
În 1944 am trecut Nistrul. Mama a căzut în genunchi şi a sărutat 
pământul, zicând: „Acesta e pământul nostru basarabean! ”. Am 
ajuns la Bălți şi de acolo am mers pe jos până la Ciuciuleni. Am 
trecut şi de al doilea val de calvar — foametea din 1946-1947. 
Dacă nu au putut să ne distrugă prin foamete, am fost deportaţi 
a două oară în 1949...“ 

Deosebit de interesantă este istoria dnei siberiadei 
Eufrosinia Kersnovski, rusoaică de origine. La 13 iunie 
împreună cu alți basarabeni nevinovaţi, Eufrosinia Kersnovski 
este împinsă într-un vagon pentru vite a unui tren, care a luat 
calea spre Siberia. „În vagonul nostru era şi o elevă din clasele 
mari. Era foarte frumoasă. O chema Muza. Cu ea erau doi 
cavaleri care îi făceau curte. Ei îi era atât de ruşine în faţa 
bărbaţilor cunoscuţi, şi în special, a cavalerilor săi să treacă 
procedura veceului, încât se întâmpla cu ea un soi de paralizie. 
Oameni! Cine din voi ştie cei aia ruşine — arzătoare, amară, 
chinuitoare — aţi înțelege cât e de chinuitor. În Rusia la multe se 
uită cu alți ochi: în şcoală se obişnuieşte să se între în veceu cu 
gloata; în baie femei de diferite vârste se găsesc împreună 
goale; în sfârşit foarte multă lume au trecut prin închisori, unde 
simţul ruşinii se atrofiază, dispare. La noi însă, în Basarabia, 
unde mama nici odată nu va apărea goală în faţa fiicei, iar tatăl 
— în faţa fiului; chiar privitul imaginii proprii în oglindă se 
consideră ruşine. Fie, din cauza ruşinii oamenii nu mor, însă e 
greu de exprimat prin cuvinte cât de chinuitor este. Foamea, 
setea, mizeria — ne însoțeau întotdeauna, însă erau mai uşor de 
suportat!” îşi aminteşte Eufrosinia Kersnovski. 

Calvarul numai începuse. În vagoanele îmbâcsite până la 
refuz cu bătrâni, copii, femei, bărbaţi tineri şi de vârstă medie nu 
erau. „În vagonul vecin erau 18 copii. Pe drum se născuse încă 
o fetiţă — al 13% copil al bietei femei, cel mai mare fiind de 14- 
15 ani — un copil cu disabilităţi. Cu-i ia trebuit să deporteze 
această femeie cu o droaie de copii? ”. Îşi mai aminteşte cum o 
comisie ia ales pe majoritatea bărbaţilor, despărțindu-i de restul 
familiilor. Aceste animale cu chip de om mai erau şi inventive în 
felul lor. Uitaţi-vă cât de „ingenios” au rezolvat cei din escorta 
trenului problema transportării fără pierderi (se avea în vedere 
fără evadări) la locul destinat a acestor oropsiţi ai sorții. „La 
bocetele femeilor, când li s-au luat bărbaţii, ei le-au explicat că 
acolo unde sunt duşi locurile nu sunt pregătite. De aceea, 
bărbaţii vor pleca înainte pentru a pregăti locul şi le vor întâlni 
pe loc. Desigur, nici o familie nu şi-a mai văzut bărbaţii, taţii, 
fraţii. În schimb nimeni nici nu a încercat să evadeze, să opună 
rezistenţă, chiar să plângă, fiind încrezuţi, că la locul destinat 
îşi vor reface familiile, şi, împreună, le va veni mai uşor să 
înfrunte greutăţile. Minciuna s-a descoperit în toată plinătatea 
cinismului ei doar în momentul debarcării, în loc. Molceanova 
de pe Obi, de unde trebuiau să ne împartă. Trebuie să ai inimă 
de piatră ca să râzi, văzând cum bocesc soțiile, cum îşi frâng 
mâinile mamele... lar ei — cei care ne-au eliberat de sub jugul 
capitaliştilor şi moşierilor se uitau la ele, se hlizeau şi le aruncau 
glume de prost gust”. 

„Un blestem mai mare pe capul nostru, al românilor 
basarabeni, decât comunismul roşu, sovietic, nu putea fi. 
Aproape nu a existat şi nu există familie de români din 
Basarabia asupra căreia să nu se abată nenorocirile şi 
suferințele acestei năpaste, care a fost comunismul roşu, 
sovietic. Sutele de mii de deportaţi în Siberia şi ucişi fără milă 
sunt mărturii despre ceea ce a însemnat ocupaţia sovietică 
asupra Basarabiei. Toate acestea le-a avut de suportat şi 
propria mea familie. Cu toate acestea, într-atât am fost de 

îndobitociţi, de mankurtizați, încât chiar şi acum buneii şi 
părinții mei continuă să tânjească după acel trecut nenorocit” — 
constată cu durere în suflet scriitorul loan Busuioc. Din păcate, 
regimul criminal sovietic, care folosea metode prea diabolice, 
metode mârşave, a deformat serios psihicul şi morala creştinului 
român basarabean, a generat tot soiul de cozi de topor gen 
Voronin, Muntean, Ceban, Sârbu, Stepaniuc ş.a. 

Nimic nu se poate compara cu durerile, chinurile, lacrimile 
sutelor de mii de copii, femei, bătrâni morţi în chinuri în 
groaznica foamete organizată de regimul comunist în 1946-'47, 
cu chinurile zecilor de mii de nevinovaţi trecuţi prin camerele 
nkvd-iste ale morţii din închisorile staliniste, care le întreceau cu 
mult prin metodele diabolice utilizate pe cele din Evul Mediu, 
cu chinurile zecilor de mii de deportaţi, dintre care 2/3 erau 
femei şi copii — fiinţe absolut nevinovate. Cine le poate alina 
câtuşi de puţin durerile sufleteşti ale supravieţuitorilor acestui 
calvar? Nimeni nu le poate întoarce înapoi tinereţea irosită în 
zadar, sănătatea compromisă de tratamentul inuman la care au 
fost supuşi, liniştea sufletească, pierdută pentru totdeauna şi 
înlocuită cu o permanentă dureroasă nelinişte. Pleoapa trecutului 
tresare, ascunzându-şi lacrima, şi nu lasă uitarea să se cearnă 
peste ceea ce a rămas în istoria românilor din Basarabia — 
blestematul an 1940-1941. „Au venit, maică, nenorociţii ăştia de 
comunişti la putere şi ne-au luat tot: părul din cap, pământul, 
căruța. Un singur lucru nu ne-au putut lua. Sufletul” — spun 
martori în viaţă ai acelui calvar îngrozitor. Cu părere de rău, la 
foarte mulți le-a luat şi sufletul. Te cutremuri ascultând tristele 
amintiri ale celora care au trecut prin iadul comunist şi mai sunt 
în viaţă. Teodosia Cozmin, Valentina Sturza, Eugenia Ceban, 
Silvia Petraşcu sunt doar câteva nume din sutele de mii de jertfe 
ale comunismului. Dar câţi au plecat dintre cei vii, ducând cu ei 
durerea înăbușită, nepermiţându-li-se să se destăinuiască. 

CAPITOLUL III 


Portrete în timp, opinii, 
reflecţii 


„Sunt mulţi chemaţi - puţini aleşi” 
(A. Vlahuţă) 


N. Dulgheru 

MAESTRUL MARCEL ZGHEREA - LA 50 DE 
PRIMĂVERI ÎMPLINITE 


„Acel ce scuipă în izvorul / Şi tulbură apa curata / 
Acel ce mi-a rupt tricolorul / Şi-i gata să-mi rupă şi harta 
/Acela zic eu nu e fratele meu...” 


SIE > (V. Ignat şi M. Zgherea) 
CAHUL 


Acest colţ de ţară pe nume 
Basarabia, în pofida sorții vitrege, a dat 
naştere multor personalități marcante, 
care ne-au dus faima departe de hotarele 
ei. Una din ele este maestrul Marcel 
Zgherea, considerat pe bună dreptate cel 
mai mare folkist contemporan, un Tudor Gheorghe al 
Basarabiei. Bardul de la Văleni merită cu prisosinţă aceste înalte 
aprecieri: pentru talentul cu care l-a hărăzit Dumnezeu; pentru 
poziţia civică şi coloana-i vertebrală verticală; pentru 
cumsecădenia lui proverbială. 

Să vedem de unde vine acest meşter al cântecului şi 
răscolitor al sufletelor. Născut într-un sfârşit de toamnă, la 12 
noiembrie 1966, într-un frumos colţ de rai din sudul Basarabiei 
— Vălenii de pe malurile Prutului şi al lacului Beleu. Vine de 
acolo unde, vorba maestrului, s-a născut veşnicia — de la ţară, 
dintr-o familie de simpli ţărani. Pe parcursul întregii vieţi i-au 
rămas dragostea de baştină, de dealurile şi văile Vălenilor pe 
unde — „...copil fiind” — le cutreiera. Se mândreşte cu satul său 
de baştină cu oameni buni şi harnici, ieşiţi din viţă de gospodari 
din „bejenari cu carte de scutire” ai lui Vasile Ruset. Satul s-a 
format din vechile localități Deleni şi Văleni, prima atestare a 
căruia a fost la 1436 într-un act al domnitorului Ştefan al II. 
Se vorbeşte că şi Petru Rareş ar fi trecut prin sat înainte de 
încoronarea lui. 

A urmat şcoala medie din sat, studii de actorie făcute la 
Soroca, urmând o activitate profesională de actor la Teatrul 

„B.P.Haşdeu” din Cahul, mai recent absolvind şi Facultatea de 
Drept a Universităţii „B.P. Hasdeu” din Cahul. Însă ceea ce l-a 
marcat a fost cântecul. De mic copil era vrăjit de farmecul 
cântecului popular, mai apoi al cântecului folk, drept model 
servindu-i marele folkist român Tudor Gheorghe. Această 
patimă 1-a marcat destinul, îndrăgostindu-se pe viaţă şi legându- 
şi soarta de prima dragoste — ghitara. 

Ceea ce îl caracterizează mai mult pe maestru este 
nemărginita sa dragoste de neam, dragoste atât de bine 
pronunţată în celebrele sale cântece scrise pe versurile lui Mihai 
Eminescu, Grigore Vieru, Adrian Păunescu, Nicolae Dabija, 
cântece mobilizatoare, care îi fac să vibreze până şi pe duşmanii 
Neamului. Cu această cea mai puternică armă, pe care o are 
Neamul Nostru, maestrul a participat în 1990 la o întrunire în 
satul Tătăreşti, unde emisarii secesionişti găgăuzi încercau să-l 
includă în autonomia lor. Mesajul militant al cântecului lui M. 
Zgherea, cu care i-a îndemnat pe localnici de pe o scenă 
improvizată dintr-o caroserie a unui camion, să fie „...Cu cei ce- 
mi Sfinţeşte stră bunii / Şi limba mea sfântă şi glia / Cu mâna sa 
trage cărbunii / Să-mi coacă pânica sfinţia / Acela zic eu nu e 
fratele meu... ”, a fost unul hotărâtor. Au urmat şi alte acţiuni 
mobilizatoare ale lui Marcel Zgherea în sudul Republicii, 
mobilizându-i prin cântecul său pe cei care plecau cu mâinile 
goale să-şi apere țarina de secesioniştii găgăuzi susținuți de 
unităţi ale armatei regulate de la Bolgrad. 

Cu regret, şi astăzi se mai află pe baricadele Mişcării de 
Eliberare Naţională. Cât de previzionar a fost maestrul în 
cântecul său de la începuturi. Peste 25 de ani un derbedeu de-al 
lui Dodon, într-adevăr, a rupt harta României în plină şedinţă a 
Parlamentului şi acum şeful său Dodon se doreşte a fi 
preşedintele tuturor! 

Bardul a evoluat cu programe artistice în diverse oraşe din 
România, Italia, mai puţin este cunoscut în acest colţ de ţară. 
Ultimii zece ani a devenit un foarte bun prieten al Universităţii 

Tehnice din Republica Moldova, participând la diverse acţiuni 
cultural-patriotice, una din ele fiind impresionantul Simpozion 
Cucuteni 5000 REDIVIVUS, la programele culturale a 9 ediţii 
din cele 11 organizate. Mulţi dintre participanţi, în special, din 
România, vin la Simpozion pentru programele culturale 
excepţionale ale lui Marcel Zgherea. 

Cine dintre feciorii de ţărani nu-şi aminteşte cu pioşenie 
de părinţii lor. lar maestrul Zgherea prin cântecele sale a 
construit un cult pentru mama şi tata. Auzindu-l interpretând 
minunatele cântece cu o adevărată încărcătură filozofică 
țărănească, îi simţi tânga după rădăcinile ţărăneşti, îi simţi 
coarda vibrantă de ţăran. 

Ajuns la aceste formidabile înălțimi, bardul de la Văleni 
Marcel Zgherea este venerat de foarte multă lume, pe care a 
fermecat-o cu talentul său. Este venerat de cei care l-au auzit 
măcar o singură dată acasă sau în Țară. Este venerat de mulțimea 
de prieteni, care vin să-l felicite cu ocazia împlinirii frumoasei 
vârste de 50 de ani. Cei care l-au cunoscut cu ani în urmă 
menţionează că maestrul Marcel Zgherea a rămas acelaşi: 
întotdeauna binevoitor, amabil, cu un surâs nelipsit pe buze. ŞI, 
în sfârşit, este venerat de soţia sa înţelegătoare, de fiul şi fiica 
lui. 

Ei bine, cu certitudine maestrul Marcel Zgherea este un 
om împlinit. Însă deoarece de la o anumită vârstă începem tot 
mai mult să înclinăm spre filozofie — filozofia vieţii, — să 
încercăm să nu ocolim şi de această dată acest viciu, frumos 
viciu uman. Să ne întrebăm: ce este totuşi o viaţă de om? 
Răspunsul încerc să-l găsesc acolo unde, vorba românului, „s-a 
născut veşnicia”, adică la ţară (de unde vine şi stimatul nostru 
bard). Nimic nu este mai caracteristic unei naţiuni decât ceea ce 
se păstrează şi dăinuieşte în timp — tradiţiile naţionale. Ţin minte 
spusele părinților mei, dar ei le-au preluat de la stră- străbunii 
lor, că pe parcursul vieţii Omul trebuie să aibă o familie şi să 
crească copii, să sădească cel puţin un pom şi să sape o fântână. 

Dacă e să pătrundem în esenţa acestei filozofii ţărăneşti, atunci 
sensul direct este: să creşti copii ca o condiţie a perpetuării 
Neamului în timp, a continuității lui; să sapi o fântână pentru 
oameni, pentru drumeţul însetat. Cu cât fântâna este mai adâncă, 
cu atât apa e mai bună; să sădeşti un pom pentru ca trecătorul 
obosit să se bucure de umbra lui. Maestrul Marcel Zgherea în 
sensul indirect al acestui înţelept sfat a îndeplinit toate aceste 
condiţii. A săpat o fântână foarte adâncă din care îşi vor potoli 
setea încă multe-multe generaţii de fani setoşi de frumosul tezaur 
românesc. A sădit foarte mulți pomi. Mii de admiratori ai 
talentului său din Țară şi departe de hotarele ei îl aşteaptă. Are o 
familie model. Creşte doi copii: o frumoasă salcie şi un brav 
brad. Din acest punct de vedere putem spune cu certitudine că 
maestrul Marcel Zgherea este un om împlinit. 

Îi port o deosebită stimă bardului Mircea Zgherea, 
concitadinului meu din sud, pentru talentul său inestimabil, 
pentru cumsecădenia şi omenia care-l caracterizează. Închei cu 
cuvintele ilustrului cărturar şi om politic Nicolae Iorga „Ce 
puțini oameni respectabiliţi respecta”. 

La Mulţi Ani Maesttre !!! 


Literatura şi Arta nr. 48, 1 decembrie 2016 

PROMOTOR FERVENT AL CUNOAŞTERII 


Profesorul Universităţii Tehnice 
din Republica Moldova, doctor în 
tehnică, Vasile Comendant a împlinit 
recent o vârstă onorabilă, a mai întors o 
filă în calendarul vieţii sale — cea de 70 
de ani, dintre care 52 de ani sunt legaţi 
de Institutul Politehnic din Chişinău, 
astăzi Universitatea Tehnică din 
Republica Moldova. Cu un surâs nelipsit 
pe buze, întotdeauna binevoitor cu 
colegii şi, în special, cu studenții, 
exigent, însă corect, fapt pentru care este foarte stimat, dl Vasile 
Comendant este un model al profesorului pentru generațiile mai 
tinere. Este un dascăl înnăscut, este dedicat trup şi suflet 
educației tinerilor ingineri. Chiar dacă a picat la examenul 
profesorului Comendant, studentul iese cu zâmbetul pe buze, 
convins şi încurajat de profesor că mai trebuie să învețe. Pe bună 
dreptate, mareleGoethe spunea: „Cei de la care învăţăm se 
numesc, pe drept cuvânt, învățătorii noştri, însă nu oricine 
dintre cei ce ne învaţă merită acest nume”. Profesorul Vasile 
Comendant face parte din categoria celor care merită pe deplin 
acest frumos nume, din păcate, actualmente cam șters, cam palid 
din cauza mizeriei în care se află această pătură neapreciată de 
societate la justa ei valoare şi importanță. 

Să vedem de unde vine acest stimat profesor prin vocație. 
La 9 noiembrie 1946, într-o zi de toamnă târzie, în plin dezmăț 
al cumplitei foamete organizate de regimul comunist, prin 
părțile Sorocii, în satul Slobozia-Vărăncău, se năştea un copil, 
pe care părinţii l-au botezat cu un nume ce ne reprezintă Neamul 
— Vasile. Urgiile foametei au trecut ca un vifor peste întreaga 
Basarabie, neocolind nici Slobozia-Vărăncău cu familia 
Comendant. Vine de acolo unde, vorba maestrului, s-a născut 

veşnicia — de la ţară. Pe parcursul întregii vieţi i-au rămas 
dragostea de baştină, de dealurile şi văile baştinei pe care, 
„copil fiind”, le cutreiera. Se mândreşte cu satul de baştină, cu 
oameni buni şi harnici ieşiţi din răzeşii lui Ştefan cel Mare. 

Copilăria nu i-a fost uşoară, a fost plină de nevoi, ca la 
majoritatea copiilor din perioada postbelică, după foamete, după 
colectivizare ş.a. Era un copil sârguincios. După absolvirea 
şcolii de 8 clase din sat, dornic de învăţătură, a plecat să-şi 
continue studiile la o şcoală medie din or. Soroca (1964), şcoală 
cunoscută prin profesorii săi de excepţie, formaţi în perioada 
interbelică, în România Mare. A venit să cucerească cetatea 
cunoştinţelor Sorocii şi a cucerit-o, fiind deosebit de 
recunoscător profesorilor săi de excepţie, de care deseori îşi 
aminteşte cu evlavie. După absolvirea ei în acelaşi an, este admis 
la Institutul Politehnic din Chişinău. A fost studentul din prima 
generație de candidați ai Politehnicii basarabene, deschisă în 
acelaşi an în pofida opunerii acerbe a ştabilor din Kremlin. Până 
la el generaţii de copii dornici de a face inginerie erau siliți de 
soartă să-şi caute norocul în instituţii de învățământ tehnic 
superior din Odesa, Kiev, Harkov, Moscova, Leningrad ş.a. 
Tânărul Vasile a avut noroc în acest sens. A ajuns să studieze în 
una dintre cele mai prestigioase instituţii de învăţământ tehnic 
superior din fosta u.r.s.s., Institutul Politehnic din Leningrad, 
însă într-un mod organizat, fiind selectat pentru pregătirea 
temeinică pe care o avea de către administraţia Institutului 
Politehnic din Chişinău. În pofida cunoaşterii insuficiente a 
limbii ruse, datorită sârguinței şi capacităţii de muncă 
remarcabile, tânărul Vasile Comendant era în topul celor mai 
buni studenţi, absolvind cu succes, în 1970, Facultatea de Maşini 
Energetice. 

După absolvire a revenit la Institutul Politehnic din 
Chişinău, care se confrunta cu o nevoie acută de cadre 
profesorale. Activează la Catedra de Teorie a mecanismelor şi 
organe de maşini din 1970 până în prezent: în 1970 este angajat 

în funcţia de asistent, apoi în cea de lector superior. În 1982 
susține teza de doctorat în ştiinţe tehnice la Institutul de 
Maşinologie din Moscova — portdra pelul ştiinţei sovietice în 
domeniul tribologiei. În 1986 obţine titlul ştiinţifico-didactic de 
conferenţiar universitar. În perioada 1994-1995 a fost şef de 
catedră interimar. A avut stagii în Bucureşti (1980), Toulouse 
(1982) şi Kiev (2002). Experienţa bogată, inclusiv lingvistică, 
acumulată i-au permis să fie selectat pentru predarea inginerii 
mecanice la una din filierele francofone de la Universitatea 
Tehnică din Republica Moldova. Este titularul cursului Bazele 
proiectării maşinilor, o disciplină care se află la temelia formării 
inginerilor mecanici. Pe parcurs a publicat peste 60 de articole, 
a obţinut 4 brevete de invenţie. Sub aspect profesional profesorul 
Vasile Comendant este un om realizat plenar. 

Mă gândesc uneori cu groază ce s-ar fi întâmplat dacă 
tinerii ambiţioşi de la ţară din acele generaţii postbelice nu şi-ar 
fi făcut loc în rândul intelectualităţii basarabene de astăzi. Când 
le auzi astăzi pe unele progenituri ale „eliberatorilor de ieri” 
alungându-i la ţară: „Bâdlo. Ubirajtes v svoiu derevniu” 
(inscripţie murală pe coridorul unui bloc de studii), te cutremuri 
la gândul că mulţi din intelectualii de astăzi veniţi de la ţară nu 
ar fi ajuns în rândurile intelectualităţii. 

Profesorul Vasile Comendant este venerat de foarte multă 
lume. Este venerat de o întreagă pleia dă de foşti studenţi, pe 
care i-a educat pe parcursul celor 46 de ani de activitate 
profesorală universita ră. Este venerat de mulțimea de prieteni, 
care vin să-l felicite cu ocazia împlinirii onorabilei vârste de 70 
de ani. Cei care l-au cunoscut cu ani în urmă menţionează că 
profesorul Vasile Comendant a rămas acelaşi: întotdeauna 
binevoitor, amabil, cu un surâs nelipsit pe buze. Şi, în sfârşit, 
este venerat de soţia sa, Claudia (profesoară şi dânsa), de fiica 
Cristina şi fiul său Viorel (ingineri şi ei), de cei trei nepoţei şi o 
nepoţică. Ei bine, cu certitudine profesorul Vasile Comendant 
este un om împlinit. 

Însă deoarece de la o anumită vârstă începem tot mai mult 
să înclinăm spre filozofie — filozofia vieţii, să încercăm să nu 
ocolim nici acum acest frumos viciu uman. Să ne întrebăm: ce 
este totuşi o viață de om? Răspunsul încerc să-l găsesc acolo 
unde, vorba românlui, „s-a născut veşnicia”, adică la ţară (de 
unde vine şi stimatul nostru profesor). Omul trebuie să aibă o 
familie şi să crească copii, să sădească cel puţin un pom şi să 
sape o fântână. Dacă e să pătrundem în esenţa acestei filozofii 
ţărăneşti, atunci sensul direct este: să creşti copii ca o condiţie a 
perpetuării Neamului în timp, a continuității lui; să sapi o fântână 
pentru oameni, pentru drumeţul însetat. Cu cât fântâna este mai 
adâncă, cu atât apa e mai bună; să sădeşti un pom, pentru ca 
trecătorul obosit să se bucure de umbra lui. Profesorul Vasile 
Comendant, în sensul indirect al acestui înțelept sfat, a îndeplinit 
toate aceste condiţii. A săpat o fântână foarte adâncă, din care îşi 
vor potoli setea de cunoştinţe încă multe-multe generaţii de tineri 
setoşi de carte. A sădit foarte mulți pomi. Miile de studenţi 
educați aplică cunoştinţele sale de profesor în diverse instituţii 
din ţară şi departe de hotarele ei. Are o familie model. A crescut 
doi copii, este înconjurat de nepoți. Din acest punct de vedere 
putem spune cu certitudine că profesorul Vasile Comendant este 
un om împlinit. 

Îi port o deosebită stimă colegului de departament, 
profesorul Vasile Comendant, pentru talentul pedagogic, pentru 
cumsecădenia şi omenia care-l caracterizează. În final, ţin să 
afirm cu toată certitudinea că profesorul Vasile Comendant, prin 
tot ce face, prin activităţile sale educaţionale de excepţie, prin 
verticalitatea de care a dat dovadă permanent, merită tot 
respectul nostru, al miilor de studenţi. Citându-l pe ilustrul 
cărturar şi om politic Nicolae Iorga, profesorul Vasile 
Comendant este unul dintre „...puținii oameni respectabili pe 
care-i poți respecta”. 

La mulţi ani, profesore!!! 


Literatura şi Arta nr. 51, 22 decembrie 2016 

CUCERITORUL ŞTIINŢEI 


Zilele acestea inginerul, inventatorul şi cercetătorul 
Valeriu Dulgheru a atins frumoasa vârstă a maturității, a 
împlinirilor, rotunjind 60 de ani. Voi încerca să-i fac un mic 
portret. 

Născut la 9 martie 1956 în c. Cârpeşti, judeţul Cahul, un 
sat din sudul Basarabiei, acolo unde se termină stepa Bugeacului 
şi încep cunoscuţii Codri ai Moldovei. Absolvent eminent al 
şcolii medii din satul natal. Printre altele, şcoala primară şi 
biserica din acest sat au fost fondate în 1861, pe timpul domniei 
lui A. I. Cuza, la doar doi ani de la Unirea Principatelor. În 1973 
a fost admis la Institutul Politehnic din Chişinău, Facultatea de 
Mecanică, specialitatea „Tehnologia construcţiei de maşini”. 
Absolvent cu diplomă de excelență. După o experienţă 
profesională de inginer de aproape 3 ani la Uzina de Tractoare 
din Chişinău, la propunerea mea a fost invitat la Institutul 
Politehnic, unde a fost angajat în activităţi de cercetare în cadrul 
direcției ştiinţifice nou fondate la Catedra de transmisii planetare 
precesionale:  angrenaje, tehnologii de fabricare, calcul 
ingineresc. Teza de doctorat în tehnică a fost elaborată în 
domeniul cercetării transmisiilor planetare precesionale şi 
susținută în 1987 în or. Vladimir, Rusia. Teza de doctorat 
habilitat a fost elaborată sub conducerea subsemnatului, de 
asemenea în domeniul elaborării şi cercetării transmisiilor 
planetare precesionale şi susținută la Universitatea Tehnică a 
Moldovei în 1995, printre membrii Consiliului de susţinere fiind 
prof. FI. Tănăsescu, ministru al Cercetării din România; prof. M. 
Gafiţanu, rector al Universităţii Tehnice „Gh. Asachi” din Iaşi; 
prof. S. Creţu de la aceeaşi universitate; prof. A. T. Skoibeda., 
Academia Politehnică Bielarusă, Minsk. Pe parcursul anilor de 
activitate la Universitate V. Dulgheru s-a manifestat ca un 
cercetător şi inventator excelent format, capa bil să realizeze 
elaborări şi cercetări de performanţă. Autor a peste 800 de lucrări 

ştiinţifice, inclusiv peste 180 brevete de invenţie şi 35 de 
manuale şi monografii, dintre care o monografie editată la 
Editura Springer şi trei culegeri de lucrări ştiinţifice scoase la 
aceeaşi editură. Este coautor a 4 volume de Antologia 
invențiilor, care cuprinde fundamente teoretice ale elaborărilor 
din domeniul transmisiilor planetare precesionale şi sistemelor 
de conversie a energiilor regenerabile, aplicaţii în diverse 
domenii şi descrierile tuturor invențiilor. De menţionat că la 
Expoziţia Internaţională Eurolnvent din Iaşi (2012) „Antologia 
Invenţiilor” a fost distinsă cu Premiul Special al Juriului 
Internaţional. 

Activitatea ştiinţifică a lui V. Dulgheru a fost apreciată la 
cel mai înalt nivel. V. Dulgheru este laureat al Premiului de Stat 
în domeniul ştiinţei, tehnicii şi producției (1998); laureat al 
Medaliei de Aur a Organizaţiei Mondiale de Proprietate 
Intelectuală OMPI, Geneva (2004); laureat al Premiului 
Republican “/novatorul Anului 2006”; inventator de Elită al 
României (1994); Om Emerit (Inventator Emerit) al Republicii 
Moldova (1995); laureat al Ordinului „Merite de 1'Invention” 
Brusselles (2008); Laureat al Ordinului „Leonardo da Vinci” 
Iaşi (2009); laureat al Ordinului „Gogu Constantinescu” Cluj- 
Napoca (2012); laureat al Ordinului „Gloria Muncii” (2014); 
laureat al Premiului Special al Academiei de Ştiinţe a R. 
Moldova pentru rezultate ştiinţifice merituoase (2005, 2011); 
laureat al Premiului Senatului în domeniul cercetării şi 
creativităţii tehnice (1998 — 2013); Deţinător a peste 190 de 
medalii de aur şi argint, a peste 30 de premii speciale obţinute la 
cele peste 100 de expoziţii internaţionale. 

Este doctor honorius causa al Universităţii Tehnice „GA. 
Asachi” din laşi (2015), Membru de Onoare al Academiei de 
Ştiinţe Tehnice a României (2015). 

Activitatea publicistică a lui V. Dulgheru este deosebit de 
fructuoasă: autor a peste 700 de articole de publicistică inserate 
în reviste din republică şi de peste hotarele ei; autor a 17 cărţi cu 

aspecte privind istoria zbuciumată a Neamului; Laureat al 
Premiului săptămânalului „Literatura şi arta” (1999, 2000, 
2001, 2005 — 2015); laureat al Festivalului Naţional al Cărţii şi 
Lecturii. Ed. a V*, 2015. Topul celor mai citite 10 cărți în 2014, 
Basarabie răstignită, vol. 12. 

Membru al Biroului Asociaţiei Inginerilor din R. 
Moldova. Membru corespondent al Academiei Româno- 
Americane de Ştiinţe şi Arte ARA (2003). Membru de Onoare 
al Forumului Inventatorilor Români (2007). Membru al 
Comisiei de Experţi a CNAA (secţia tehnică, 2012 — prezent). 
Redactor şef adjunct al revistei tehnico-ştiinţifice „Meridian 
ingineresc” (1995). Membru al Consiliului editorial al 
revistelor: „„Intellectus” AGEPI (2002); „Fizica şi tehnologiile 
moderne”, Chişinău (2003); „Tehnologia inovativă. Construcţia 
de maşini”, ICTCM Bucureşti; „Tehnocopia”, Bălţi; „Analele 
Universităţii Ovidius”, seria „Inginerie mecanică” (2007); 
„Analele Universităţii „Dunărea de Jos” din Galaţi, seriile 
„Inginerie mecanică’ şi  „Metalurgie” (2009); „Analele 
Universităţii din Petroşani”, membru al Colegiului de redacţie 
al revistei „Balkan Journal of Mechanical Transmisions” 
(editor: Balkan Association of Transmissions and ROAMET) 
(2011); membru al colegiului de redacţie al revistei „Romanian 
Distribution Committee Magazine”, Bucureşti (2010); membru 
al Comitetului de evaluatori al revistei „Robotics and Computer 
Integrated Manufacturing”, Cambridge University Press 
Elsevier Editorial System (2012); membru al Comitetului de 
evaluatori ai revistei „Hidraulica”, Bucureşti (2015); membru al 
colegiului de redacție al revistei „International Journal of 
Mechanical  Engineeringand Automation”, SUA (2015); 
membru al colegiului de redacţie al revistei „Journal of Control 
Scienceand Engineering” (ISSN 2328-2231). David Publishing, 
USA (2015). 

Din 1995 până în prezent V. Dulgheru ocupă postul de şef 
al catedrei de teoria mecanismelor şi organe de maşini, din 2012 

— şef al Departamentului Bazele Proiectării Maşinilor. În ultimii 
15 ani la Catedră: 

— a fost deschisă o nouă Direcţie ştiinţifică: Elaborarea 
sistemelor de conversie a sistemelor de conversiune a energiilor 
regenerabile; 

— a fost fondat Centrul de Creativitate Tehnică, în cadrul 
căruia a fost deschis Cercul Tinerilor Inventatori, în care 
activează cei mai buni tineri din rândul doctoranzilor şi 
studenţilor, învaţă şi asimilează din arta creaţiei inginereşti; 

— a fost fondat Centrul de Elaborare a Sistemelor de 
Conversie a Energiilor Regenerabile, în cadrul căruia au fost 
efectuate ample investigaţii ştiinţifice în vederea elaborării 
sistemelor de conversie a energiei eoliene, a energiei cinetice de 
curgere a apei râurilor şi energiei valurilor, a energiei solare. În 
Laboratorul de Tehnologii Noi din cadrul Centrului au fost ela 
borate tehnologiile de fabricare a  palelor rotoarelor 
microhidrocentralelor şi turbinelor eoliene bazate pe utilizarea 
materialelor compozite. 

Un aspect important al ştiinţei universitare este 
implementarea rezultatelor ştiinţifice în procesul de studiu. 
Acest lucru Valeriu Dulgheru îl face pe parcursul întregii 
activităţi profesorale. Încă în 1989 a elaborat împreună cu prof. 
I. Tofan un curs nou: „Principiile creaţiei inginereşti”, pe care 
îl predă pe parcursul a peste 25 de ani studenţilor de la 
Facultăţile de Inginerie şi Management în Construcţia de Maşini 
şi Inginerie şi Management în Mecanică. Din 2001 până în 2007, 
Valeriu Dulgheru a predat un curs de creativitate tehnică 
masteranzilor de la toate facultățile Universităţii Tehnice a 
Moldovei. Din 2008 predă cursul „Bazele cercetării ştiinţifice şi 
creativitate tehnică” studenţilor de la masterat, ciclul II, 
conform procesului de la Bologna, de la 4 specialităţi ale 
facultății IMCM şi 3 specialităţi de la Facultatea TMIA (2008- 
2010). Din 2011 predă disciplina „Istoria şi metodologia 
domeniului de cercetare” doctoranzilor, ciclul III, conform 

procesului de la Bologna, de la toate specializările cu profil 
ingineresc din Universitate. În acest domeniu a editat 5 manuale, 
iar manualul „Din Istoria Tehnicii” este recomandat 
doctoranzilor pentru pregătirea către examen. 

Din 2008 V. Dulgheru a deschis la Catedra „Teoria 
Mecanismelor şi Organe de Maşini” o specialitate nouă de 
masterat — „Ingineria sistemelor de conversie a energiilor 
regenerabile”. Manualul elaborat „Sisteme de conversie a 
energiilor regenerabile” (autori: I. Bostan, V. Dulgheru, I. 
Sobor, V. Bostan, A. Sochireanu), este foarte util pentru 
acoperirea didactică a disciplinelor predate masteranzilor 
specialități nominalizate. Editat într-un tiraj de 1000 ex., care 
au fost distribuite prin sistemul bibliotecar la toate facultățile 
UTM, la bibliotecile republicane şi municipale, instituţii de 
învățământ superior din Republică şi din România, conţinând un 
vast material analitic al stării de lucruri în domeniul energiilor 
regenerabile în lume şi în Republica Moldova, de asemenea, un 
număr mare de elaborări create cu participarea prof. V. 
Dulgheru, argumentate teoretic şi experimental, manualul este 
foarte solicitat de specialişti din economia națională, 
businessmani, persoane din domeniul privat — potenţiali 
utilizatori sau producători ai sistemelor de conversie a energiilor 
regenerabile: solară, eoliană, hidraulică, a valurilor mărilor şi 
oceanelor şi curenților mareici din Republica Moldova şi din 
afara ei. De menţionat că la Salonul Internaţional de Carte, 
Chişinău, 2008, organizat de Ministerul Culturii şi Turismului al 
Republicii Moldova, Biroul de Informare al Consiliului Europei 
în RM şi Biblioteca Naţională a RM, manualul a fost distins cu 
premiul „Cartea anului în domeniul tehnicii”. 

Ei bine, cu certitudine profesorul Valeriu Dulgheru este un 
om împlinit. Însă deoarece de la o anumită vârstă începem tot 
mai mult să înclinăm spre filozofie — filozofia vieţii, să încercăm 
să nu ocolim nici noi acest viciu, frumos viciu uman. Să ne 
întrebăm: ce este totuşi o viaţă de om? Răspunsul încerc să-l 

găsesc acolo unde, vorba românului, „s-a născut veşnicia”, adică 
la ţară (de unde vine şi profesorul). Nimic nu este mai 
caracteristic unei naţiuni decât ceea ce se păstrează şi dăinuieşte 
în timp — tradițiile naţionale. Ţin minte spusele părinţilor mei, 
dar ei le-au preluat de la stră-străbunii lor, că pe parcursul vieţii 
Omul trebuie să aibă o familie şi să crească copii, să sădească 
cel puţin un pom şi să sape o fântână. Dacă e să pătrundem în 
esenţa acestei filozofii ţărăneşti, atunci sensul direct este: să 
creşti copii ca o condiţie a perpetuării Neamului în timp, a 
continuității lui; să sapi o fântână pentru oameni, pentru 
drumeţul însetat. Cu cât fântâna este mai adâncă cu atât apa e 
mai bună; să sădeşti un pom pentru ca trecătorul obosit să se 
bucure de umbra şi fructele lui. Prof. Valeriu Dulgheru, în 
deplinul sens al acestui înţelept sfat, a îndeplinit toate aceste 
condiţii. A săpat o fântână adâncă, din care îşi vor potoli setea 
de cunoştinţe încă mult mai multe generaţii de tineri setoşi de 
carte. A sădit mulţi pomi. Miile de studenţi şi masteranzi educați 
aplică cunoştinţele implantate de profesor în diverse instituţii din 
Țară şi departe de hotarele ei. Are o familie model. Soţia sa 
Nadejda i-a fost mereu alături, a izbutit să menţină aprinsă 
încontinuu flacăra în căminul familial. A crescut doi copii, ambii 
înzestrați cu harul de a crea lucruri măreţe, care, cu certitudine, 
ca şi tatăl lor, vor face ca neamul nostru să dăinuiască spiritual 
în timp: o frumoasă salcie, Natalia, şi un brav brad, Adrian. Fiica 
sa, Natalia, l-a fericit cu un nepot, Yosua, şi o nepoţică, Lidia. 
Din acest punct de vedere, putem spune cu certitudine că 
profesorul Valeriu Dulgheru este un om împlinit cu prisosinţă. 
La mulți ani, dragă profesore! 


Ion BOSTAN 

Academician al Academiei de Ştiinţe 
a Republicii Moldova, 

profesor, doctor habilitat 


Literatura şi Arta nr. 10, 09.03.2016. 

Valeriu DULGHERU: BIOBIBLIOGRAFIE 


„Şi aşa stau la cei 60 de ani ai mei, sigur şi tare, mândru şi 
drept înaintea conştiinţei mele şi a judecății vremurilor ”. 
(Nicolae Iorga) 


Biblioteca Universităţii Tehnice a Moldovei a iniţiat la 
solicitarea dlui rector, academician Ion Bostan, editarea colecției 
de  biobibliografii în cadrul proiectului „Personalități 
universitare în ştiinţă şi tehnică ”, dedicat celor care au întemeiat 
şi consolidat Universitatea Tehnică a Moldovei. Lucrările din 
seria sus-amintită sunt destinate să menţioneze continuitatea 
intelectualității tehnice din Basarabia. Pentru ca fiecare 
publicaţie bibliografică (internă) a acestui proiect să poarte o 
structură de avangardă în alcătuirea altor bibliografii şi 
biobibliografii eliberate de sub autoritatea oricăror dogme 
sociale şi etnice, se insistă la respectarea normelor naționale, 
internaţionaleşi la respectarea prescripţiilor angajatorului. 
Pentru a promova o unitate în expunerea materialelor, a facilita 
accesul la conţinutul lor, descrierile bibliografice sunt prezentate 
într-o singură grafie. Contribuţia noastră bibhografică impune, 
după caz, transliterarea publicaţiilor cu caracter chirilic. Astfel 
edițiile româneşti apărute cu caractere chirilice au fost transcrise 
iar cele de limbă rusă au fost transliterate conform GOST 7.79- 
2000 (ISO 9-95) „Pravila transliteracii kirillovskogo pis 'ma 
latinskim alfavitom ”. Această practică este o metodă euristică şi 
ține de o însuşire rapidă a textelor în mai multe limbi fără 
translator, doar mulţi termeni tehnici sunt internaţionali. În toate 
domeniile ştiinţei la nivel internaţional se recunoaşte prioritatea 
grafiei latine ca premergătoare şi succesoare. 

Pe parcursul întocmirii bibliografiilor constatăm cu multă 
uimire şi satisfacţie — chimia, fizica, matematica, medicina etc. 
în grafie chirilică abundă de simboluri, formule, ecuaţii în grafie 
latină. Bibliograful în rolul său de cercetător se simte şi istoric, 
analist, jurist, şi dacă unii din cercetători ori specialişti ai 
cuvântului se mai dezmeticesc, bibliograful rosteşte verdictul — 

suntem români şi limba noastră este limba română. În acest 
context clasicul român Grigore Vieru ne îndeamnă: „Dacă 
trecutul este nu din vina noastră împrăştiat, el trebuie cules, 
înmănuncheat şi aşezat ca o comoară de aur înaintea copiilor şi 
tinerilor întru înălțarea noastră în ochii lumii ca neam vrednic 
şi sănătos”. Bibliografia este Cartea de inventar a Neamului. 
Biobibliografia este testamentul care alimentează prosperitatea 
şi asigură evoluţia unei naţiuni. Bibliografia este o artă, fiecare 
autor transmite prin coarda bibliografică tot ce simte şi vrea să 
transmită — Dragostea de neam, istorie, limbă, tradiţie, viaţă. 
Prezenta lucrare „Valeriu Dulgheru —  biobibliografie”, e 
dedicată aniversării a 60* a naşterii a profesorului. E vorba 
despre o documentare amplă privind activitatea de peste 35 de 
ani a savantului. Lucrarea cuprinde apr. 2000 de titluri. De 
asemenea, sunt evidenţiate lucrări publicate, precum şi lucrări 
înregistrate în baze de date. Informaţiile incluse în lucrare sunt 
structurate în cinci părți distincte. Părțile 1, 2, 3 şi 5 reprezintă 
viaţa în imagini — trecut şi prezent, familie, serviciu şi societate. 
Partea a patra dezvăluie selectarea bibliografică, care 
înmănunchează două capitole de bază — opera ştiinţifică, 
didactică, de invenţie şi publicistică. Capitolul întâi include 
monografii, manuale, studii ştiinţifice, brevete de invenţie, teze 
la conferinţe şi simpozioane — în original şi în rezumate traduse 
în engleză. Materialul este dezvăluit cronologic şi prezentat 
tematic. Capitolul doi include activităţi publicistice, care 
cuprind 17 cărţi şi peste 700 de articole. Valeriu Dulgheru în 
Declaraţii şi Apeluri. La rubrica „Publicistică” materialul este 
actualizat şi prezentat în formă de „dialog”, deci nu se respectă 
aranjarea cronologică ori alfabetică. E o carte care urmăreşte 
destinul unui profesor, cercetător şi inventator deosebit, care 
face cinste Universităţii Tehnice, dar şi întregului Neam 
românesc 
La mulți ani!! 
Elena Plăcintă, bibliograf 
Literatura şi Arta nr. 11, 16.03.2016. 

O ALTĂ ISTORIE A BASARABIEI 


Este vorba despre impresionanta cartemanual „O istorie a 
Basarabiei”, scrisă de un redutabil colectiv de istorici — unii 
dintre cei mai buni istorici activi, pe care-i are acum acest colţ 
de Țară, Anatol Petrencu (redactor ştiinţific), Ion Eremia, Ion 
Niculiţă, Ion Gumenâi, Gheorghe Palade, Ion Şişcanu, Anatol 
Țaranu şi mai mult decât istoric, patriotul şi un mare cercetător 
al românilor din afara României, doctorul în economie Vasile 
Şoimaru. Cartea, prefațată de un alt mare istoric, academicianul 
Andrei Eşanu, a văzut lumina zilei în exclusivitate graţie lui 
Eugen Statnic, basarabean de origine de prin părțile Orheiului, 
inginer de electronică, inventator, care a lucrat circa 40 de ani la 
cunoscuta companie germană Siemens, revenit acasă după 70 de 
ani de pribegie. 

Despre Basarabia s-a scris mult. Au scris vechii cronicari 
Gr. Ureche, M. Costin şi I. Neculce. A scris domnitorul Dimitrie 
Cantemir „„...cel mai învățat principe din ultimul mileniu”, 
despre care au scris Voltaire, Byron, Shelley. Au scris marii 
istorici A.D. Xenopol şi N. lorga. Au scris basarabenii M. 
Kogălniceanu, cu obârşia în Coluneştii Lăpuşnei, B. P. Haşdeu, 
cel din Cristineştii Hotinului. Au scris adevărate pagini de istorie 
a Basarabiei acei care au făcut această istorie a Basarabiei după 
1900 — marii înaintaşi din generația Unirii de la 1918 — P. 
Halippa, Şt. Ciobanu, Al. Boldur şi bucovineanul I. Nistor. 
Desigur, au exploatat acest subiect şi falşi istorici din perioada 
ţaristă, precum F. Vighel, A. Ciujbinski, A. Nacco, A. Petrov, 
M. Şimanovski ş.a., dar şi cozi de topor din perioada modernă 
de după ocuparea Basarabiei de U.R.S.S. la 1940 — A. Lazarev, 
S. Grosul, A. Mohov, V. Ţaranov, N. Moldovanu, S. Nazaria şi 
P. Şornikov, ultimii doi decoraţi în 2013 de V. Putin pentru 
„contribuţie considerabilă în consolidarea şi dezvoltarea 
prieteniei şi cooperării cu Federaţia Rusă”, cu alte cuvinte 

„pentru serviciile acordate fratelui mai mare”, promotori activi 
ai moldovenismului primitiv deşănţat. 

„De ce trebuie scrisă o istorie a Basarabiei acum, după ce 
s-au scris atâtea?”, se întreabă răzeşul din Neamul 
Şoimăreştilor, profesorul Vasile Şoimaru. Aceeaşi întrebare 
mi-o pun şi mie. „Istoria Basarabiei nu trebuie să rămână o 
enigmă pentru mulţi oameni din Europa, ci trebuie scrisă de 
istoricii acestui pământ românesc, pentru că ei cunosc mai bine 
decât orice străini din est sau vest satele, văile, mănăstirile şi 
bisericile lor. Aşezările tirageților, valurile romane, davele 
dacilor, locaşurile rupestre de cult ale primilor creştini în 
malurile Nistrului şi Răutului, cetăţile vechi Chilia, Cetatea 
Albă, Tighina, Soroca, Hotin... Ei ştiu de suferinţele unui popor 
harnic, modest şi cinstit, dar înrobit şi sărăcit trupeşte şi 
sufleteşte timp de aproape 200 de ani, ani întunecaţi în istoria 
neamului. lată de ce trebuie scrisă din nou, cu adevăr, o istorie 
a Basarabiei”, răspunde în cuvântul său introductiv inimosul 
Eugen Statnic, remarcabil om de ştiinţă şi cultură, fidel 
pământului natal, pasionat de istoria românilor şi a Basarabiei, 
în special. 

O altă istorie decât cea a lui Lazarev, Mohov, Grosul şi cu 
mai noi, Nazaria, Șornikov & Co. Urmând acest îndemn, 
colectivul respectiv de istorici a scris o altă istorie a Basarabiei, 
dezarmându-i cu argumente incontestabile pe noii moldovenişti 
gen Dodon, Voronin, Usatii, pentru care istoria Basarabiei 
începe de la 1812 sau chiar de la 1940. Gârboviţi sub povara prea 
marii închinăciuni faţă de ţarul din est falşii istorici nu au cum 
să vadă întreaga măreție a acestei aşchii de popor, care are o 
istorie, pe care nu o au multe popoare astăzi atât de belicoase. 
Primul mileniu al erei noastre a fost foarte zbuciumat pentru 
poporul nostru. Interminabilele invazii din est, începând cu 
avarii, goții, hunii, despre care marele A. Vlahuţă scria „...De pe 
țărmurile Mării Negre mereu se reped hoardele flămânde, le 
spulberă gospodăriile şi-i împing la adăposturile munţilor. 

Când valul se retrage ei se întorc, îşi ridică iar bordeiele din 
talpă, n-apucă însă bieţii oameni a-şi încropi alb în căpistere, 
că iar vin pustiitorii şi-i gonesc la munte. Trec aşa o sută de ani, 
şi când să zică şi ei: Doamne ajută, iată că se prăvale din 
podişurile Asiei un nou puhoi de barbari asupra Europei. Nu-i 
o armată, nu-i un popor, e o lume nesfârşită de călăreți, de care 
şi de gloate pe jos, ce-ntunecă zarea şi zguduie pământul — un 
fluviu de oameni ce curge mereu şi creşte mereu, şi nu mai 
isprăveşte - e lumea cea sălbatică şi îngrozitoare a hunilor”, au 
continuat cu valurile de bulgari de pe Volga, slavi şi, în final, cu 
ungurii veniți tocmai de pe Kama, care, conform unor avocaţi ai 
ungurilor gen D. Darrel, „au venit pe un loc gol!” 
Prof.univ.dr.hab. I. Eremia vine în continuare cu 
descrierea Basarabiei din secolul al X2 până în al XIX". După 
unguri vin pecenegii care, conform surselor bizantine, au creat 
aici Patzinakia, apoi cumanii, care au întemeiat Cumania, apoi 
tătaro-mongolii (1241-1242), care au întemeiat Tărtăria, parte 
componentă a Hoardei de Aur, aceştia fiind ultimii migratori 
(evident după ruşii de mult mai târziu). În sfârşit, au apărut 
condiţii prielnice pentru constituirea unor formaţiuni statale. La 
1360 a apărut pentru prima oară într-un document maghiar 
denumirea de Țara Moldovei. Autorul descrie minuţios, aducând 
argumente mai puţin cunoscute, constituirea şi perpetuarea în 
timp a acestui stat, relaţiile lui cu vecinii săi unguri şi tătari, apoi 
lituanieni, polonezi, turci şi mai târziu ruşi, despre care se spune 
că „se fac vecini cu cine doresc ei”. Sunt descrise argumentat 
primele „apropieri” de Rusia (dacă ştiau cu ce se va solda 
ulterior această apropiere, probabil n-o mai făceau!) prin acordul 
încheiat de domnitorul Moldovei Gheorghe Ştefan cu ţarul 
Rusiei Alexei Mihailovici (tatăl lui Petru I) la 1656, fiindu-i 
garantată integritatea teritorială, prin acordul de la Luţk din 
1711, care includea acelaşi concept teritorial, campanie care s-a 
terminat ruşinos pentru Petru I şi pribegia întregii curți a lui D. 
Cantemir, printr-o serie de războaie ruso-turce, care au avut loc 

pe parcursul a peste 100 de ani, soldându-se cu ruperea 
Basarabiei din trupul Principatului Moldovei la 1812. 

Basarabia sub dominaţia ţaristă a fost oglindită în carte de 
conf.univ.dr. I. Gumenâi. Având la început un anumit grad de 
autonomie conform Regulamentului din a. 1828, Basarabia 
devine o simplă gubernie a Imperiului Rus cu toate consecinţele 
de rigoare. Timp de peste 100 de ani populaţia românească a 
Basarabiei a fost supusă unui proces diabolic de 
deznaționalizare, de îndepărtare de valorile culturale şi spirituale 
proprii. „Pe moldovenii noştri țarul cel milostiv şi bun voia să-i 
facă orice: ruşi sau bulgari, tătari sau nemți, numai români să 
nu mai fie... Îşi blestemă românul ceasul în care s-a născut, atât 
e de crud jugul”, scria la 1915 intelectualul basarabean I. Costin. 
Îzbăvirea a venit la 1918 după reunirea cu Patria-Mamă. A fost 
o perioadă de 22 de ani de vindecare a rănilor provocate de 
îmbrăţişarea ursului. Basarabia în cadrul statului român întregit 
este foarte bine descrisă în carte pe cele peste 40 de pagini de 
conf. univ. dr. Gh. Palade. Raptul Basarabiei şi ocupațiile 
sovietice în perioada 1940-1944 este oglindit de prof. univ. dr. 
hab. A. Petrencu, drept urmare a Pactului Molotov — Ribbentrop, 
a impus regimul sovietic la toate nivelurile. 

Perioada sovietică a Basarabiei (1944-1991) este descrisă 
în carte de prof. univ. dr. hab. Ion Şişcanu. Reocuparea 
Basarabiei de către URSS (în 1944) a produs profunde schimbări 
de ordin politic, economic, social, instituțional, național şi 
cultural. Pentru implementarea colectivizării prin îmblânzirea 
țăranilor individuali regimul sovietic a provocat straşnica 
foamete din 1946-47, în care au murit cei mai mulţi din URSS 
raportați la mia de locuitori (după datele unor cercetători, au 
murit circa 20000-30000 de oameni). Una din cele mai 
dramatice pagini ale totalitarismului bolşevic o constituie 
deznaţionalizarea populaţiei băştinaşe începută de regimul țarist. 
Perioada Republicii Moldova de după independenţă, relevată de 
este descrisă de conf. univ. dr. A. Țăranu, oribilul conflict de pe 

Nistru şi organizarea celor două „așa-numite republici” 
transnistreană şi Găgăuzia. În viaţa politică cursul demarat de 
primul parlament democratic este deviat de venirea PDAM la 
putere în 1994 şi a comuniştilor pe o perioadă de 8 ani (2001- 
2009). După revoluţia tinerilor din 7 aprilie 2009, la guvernare 
vin mai multe coaliții de integrare europeană, care însă, din 
cauza găinăriilor politice şi economice, nu au fost la înălțimea 
aşteptărilor. „La momentul actual cetăţenii Republicii Moldova 
se găsesc în faza unei decizii istorice pentru propriul destin. 
Decizia finală încă nu este luată”, scrie în final autorul. Un final 
pe potrivă al cărţii-manual este compartimentul „Basarabia 
istorică în imagini contemporane”, prezentat de conf. univ. dr. 
Vasile Şoimaru. În stilul care-l reprezintă sunt selectate cele mai 
simptomatice şi frumoase imagini de pe acest mult pătimit 
pământ basarabean. 


Literatura şi Arta nr. 5, 4.02.2016. 

APEL 
către alegători la prezidenţiale în turul doi 


Noi, oamenii de creatie, de stiinta, de cultura si arta si din 
domeniul educatiei, adresam acest apel intr-un moment crucial 
al istoriei prezente, in care urmeaza sa hotaram insasi soarta 
noastra, viitorul nostru, drumul pe care trebuie sa indrumam 
pasii nostri in continuare. 

Acum, in clipa de fata, trebuie sa decidem daca ramanem 
pe loc, in bezna in care suntem aruncati sau ne miscam inainte 
spre lumina, spre progres, spre lumea civilizata care ne intinde o 
mana de ajutor pentru a ne salva. 

Trebuie sa constientizam ca nu putem avea alta orientare 
decat spre Vest, spre Europa, unde suntem chemati sa ajungem 
cu valorile noastre. Cu ceea ce producem material si spiritual, cu 
ceea ce facem bun in toate domeniile: stiinta, cultura, arta, 
agricultura. 

Avem o singura solutie - sa rezolvam numeroase probleme 
spirituale cu care ne confruntam: s-o votam in cel de-al doilea 
tur al alegerilor prezidentiale pe MAIA SANDU. 

Impreuna cu ea, in calitate de Presedinte, am putea sa 
construim o societate bazata pe respectul legilor si increderea in 
oameni care formeaza bunul suprem, pe cultura, stiinta si 
inovare. 

Impreuna cu ea avem singura sansa sa scoatem republica 
din haos, dezordine si nepasare, sa dezradacinam raul in 
administratie, din justitie, din toate domeniile vietii. Preocuparea 
pentru om, pentru ridicarea nivelului de trai, pentru crearea 
locurilor de munca si stimularea materiala a muncii care sa 
opreasca migratia masiva in strainatate trebuie sa devina o 
preocupare de baza. 

Sa ne aducem aminte ca Eminescu, poetul nostru national 
si universal, vorbea despre Europa ca despre un organism din 
care facem si noi parte, ca suntem europeni nu numai din punct 
de vedere geografic, ci si prin cultura, prin traditiile si valorile 

pe care le cream - domenii pe care dna Maia Sandu le cunoaste, 
le sustine si le promoveaza. 

Programul Maiei Sandu este unul care decurge din aceste 
nevoi urgente, din realitatile triste pe care le avem, din 
necesitatea de a fi in rand cu Europa si cu toata lumea. 

Adresam tinerilor, care au fost intotdeauna in avangarda 
miscarilor noastre de schimbare a mentalitatii, a reformarii 
mecanismelor sociale, a punerii in capul listei a valorilor - 
munca, stiinta, cultura - sa dea dovada de o implicare activa in 
campania electorala, sa le lamureasca celor de la tara beneficiile 
integrarii noastre in Europa, ale revenirii la matricea identitatii 
culturale si la europenitate. 

Votati MAIA SANDU! 

Din partea oamenilor de creatie, de stiinta, de cultura si 
arta si din domeniul educatiei : 


acad. Teodor Furdui, Vasile Iovu, artist al 
acad. Mihai Cimpoi, poporului, 
acad. Eugen Doga, Alexei Marulea, om de afaceri, 
acad. Gheorghe Tibirna Claudia Balaban, bibliotecara, 


acad. Gheorghe Ghidirim, Nicolae Botgros, dirijor, 
acad. Alexandru Ciubotaru, Aurelian Danila, profesor, 
acad. Mitrofan Ciobanu, Prof. Emil Rusu, 
acad. Andrei Ursu, Ion Ciocanu, scriitor 

acad. Pavel Vlad, Ion Melniciuc, profesor, 

acad. lon Geru, Tulian Filip, scriitor, 

acad. Nicolae Biletchi Vasile Romanciuc, scriitor, 

acad. Nicolae Dabija, Spiridon Vangheli, scriitor, 

acad. Ion Hadarca, Aurelian Silvestru, scriitor, 

Acad. Tudor Lupascu, pedagog, 

Acad. Sergiu Dumitrache, Dulghieru Valeriu, profesor, 
Arcadie Suceveanu, scriitor, Petru Hadarca, regizor, 
Andrei Strambeanu, scriitor, Ninela Caranfil, actrita, 
Vasile Bahnaru, profesor, Ion Gagim, profesor 


Sandu Grecu, regizor, 

ORICE VOT PENTRU DODON E CONTRA TA! 


Duminică, 13 noiembrie 2016 se vor desfăşura alegerile 
preşedintelui Republicii Moldova. E cel mai important scrutin 
de la declararea independenței încoace. Vom avea de ales nu 
între două persoane, ci între orientarea spre civilizația Europeană 
şi sclavia Euro-asiatică, cu toate consecințele lor. De aceea 
credem că e important fiecare vot! Ca să evităm catastrofa care 
amenință acest spațiu, alegătorul trebuie să conştientizeze că de 
el depinde viitorul, prosper sau amenințat de dezastre, al copiilor 
şi al nepoților săi. Dacă scrutinul va fi câştigat de Dodon, acesta 
va schimba vectorul european al Republicii Moldova, nu vor mai 
veni bani de la Uniunea Europeană şi România, iar Federația 
Rusă are prea multe pe capul ei: Crimeea, războaiele din Estul 
Ucrainei, din Siria ş.a., ca să poată — aşa cum o făcuse cu 
Transnistria, abandonată financiar de ea — întreţine şi Republica 
Moldova. Nimeni nu va mai primi pensii şi salarii, nu — mai 
mari, ci de niciun fel. 

Cine va vota pentru Dodon — va vota ca să nu mai aibă 
pensii şi salarii. Şi acest lucru se va întâmpla chiar în 
următoarele două-trei luni de zile. Dacă va câştiga Dodon, 
cetăţenii Republicii Moldova vor pierde dreptul de a călători fără 
vize în Uniunea Europeană. Drumul către ţările Uniunii 
Europene le va fi închis pentru totdeau-na. Acesta a fost declarat 
persona non grata pe teritoriul Ucrainei, ulterior sancţiunea 
urmând a se răsfrânge şi asupra poporului pe care eventual îl va 
conduce, „prezidențiabilul” urmând să fie declarat persona non 
grata şi pe teritoriul României în timpul cel mai apropiat pentru 
declaraţiile lui aberante contra a tot ce-i românesc. Afirmațiile 
lui iresponsabile conduc la blocajul Republicii Moldova din 
toate părțile. Astfel ţara noastră va deveni statul cel mai izolat 
din lume, mai abitir decât regiunea Kaliningrad a Federaţiei 
Ruse, unde se poate ajunge pe căi maritime. Nimeni nu va putea 
sosi aici, nimeni nu va putea pleca. Toţi cei care au afaceri în 

Federaţia Rusă vor fi blocaţi, Ucraina, nu va permite tranzitul 
mărfurilor, din cauza lui Dodon, pe teritoriul ei, afacerile lor 
falimentând în cel mai scurt timp. 

Dodon a promis să scoată „unioniştii” în afara legii. Dar 
cum poţi scoate circa un milion de consângeni în afara legii? 
Conform promisiunilor lui cei care au cetățenie dublă — peste 
500000 de cetăţeni — dacă nu vor renunţa la cetăţenia României, 
de fapt la cetăţenia Uniunii Europene, vor fi eliberaţi din funcţii. 
Absolvenţelor instituţiilor de învăţământ din România li se va 
interzice accesul la funcţii publice. 

Dacă va câştiga agentul Federaţiei Ruse în Republica 
Moldova Dodon, acesta va federaliza republica, ce va fi o „fară” 
cu trei subiecți: Moldova, Transnistria şi Găgăuzia, fiecare cu 
drept de veto. Toate deciziile, legile, hotărârile importante vor 
deveni legale doar dacă vor avea acceptul celor trei „subiecţi”. 
Astfel se vor realiza doleanţele Federaţiei Ruse: rămânerea 
pentru vecie a Armatei a 14° pe teritoriul republicii, decretarea 
a trei limbi de stat — rusă, „moldovenească” şi găgăuză, care va 
însemna de facto limba rusă de stat —, trecerea la alfabetul 
chirilic (una din condiţiile „impăcării” înaintate încă acum 15 
ani de către I. Smirrnov), renunţarea la tricolor, stemă şi a altor 
simboluri naționale. Republica Moldova va fi anexată Rusiei, 
devenind o gubernie rusească. 

Cine va vota pentru Dodon va vota pentru lichidarea 
Republicii Moldova ca stat, în şcoli şi în instituțiile de 
învățământ superior va fi interzis Adevărul Ştiinţific privind 
istoria noastră, se va reveni la manualele gen „Istoria RSS 
Moldoveneşti”. Vor fi interzise noţiunile de „limba română”, 
„român”. Cine le va folosi se va alege cu dosare penale, 
Minciuna şi Ura vor redeveni politici de stat în Republica 
Moldova. Nu v-aţi săturat încă, dragi concetăţeni, de Minciună 
şi Ură? Nu v-au obosit? Dodon va încerca să realizeze 
promisiunile sale aberante şi în republică vor urma proteste 
fireşti, el va porni un război contra propriului popor. A vota 

pentru Dodon înseamnă a vota pentru declanşarea unui posibil 
război civil. 

Tot el e unul dintre cei mai mari corupți, tatăl mafiei cărnii 
şi peştelui, miliardul dispărut din bănci fiind furat cu 
complicitatea lui. A vota pentru el înseamnă a vota pentru 
perpetuarea corupției. 

Dacă va câştiga Dodon, acesta va institui o dictatură, iar 
Republica Moldova va înceta să mai fie un stat de drept. Se vor 
închide instituţii de învăţământ, iar în locul lor vor fi deschise 
închisori. Tinerii nu vor mai putea pleca la studii în România şi 
alte ţări europene. 

În Republica Moldova va fi instaurată fărădelegea. Pe cei 
care se gândesc că — dacă se vor adeveri preîntâmpinările noastre 
— vor vota data viitoare contra lui Dodon, îi atenţionăm că data 
viitoare s-ar putea să nu mai fie: acest individ avid de putere va 
face tot posibilul să se menţină veşnic la putere, subordonându- 
şi toate instituţiile statului şi făcând din Republica Moldova un 
stat captiv al unei singure persoane. Va reuşi oare impostorul, cu 
ajutorul minciunilor şi calomniilor, să câştige aceste alegeri? 

De noi depinde. 

MAIA SANDU este unica soluţie ca să putem scăpa de 
Dodon şi de forțele răului pe care le reprezintă aceasta din urmă. 

Dragi concetăţeni! 

Nu veţi vota duminică doar pentru destinele voastre, ci şi 
pentru destinele generaţiilor viitoare! 

Să vă lumineze Cel de Sus după marea mila Sa! 

Deputaţii Sfatului Ţării-2: 
Nicolae Dabija, preşedinte; Constantin Codreanu, 
vicepreşedinte; Alecu  Reniţă, vicepreşedinte; Ghenadie 
Cosovan, vicepreşedinte; Nicolae MisaiL, secretar general; 
Anatolie Caraman, Valeriu Dulgheru, Aurelian Silvestru, 
Ninela Caranfil, Valerian Dorogan, Mihai Patraş, Gheorghe 
Răileanu, Gheorghe Viţă, Valerian Grosu, Vitalie Prisăcaru, 
Grigore Popa, Vlad Maidu, Ion Savin, Mihai Cimpoi, lon 

Ungureanu, lon Buga, Mircea Druc, Nicolae Jelescu, Veaceslav 
Afanasev, Sergiu Aga, Ştefan Aghachi, Victor Alexeev, Maria 
Andronachi, Ricky Ardezianu, Nicolae Arsen, Sergiu Artenie, 
Mihail Bagas, Vasile Bahnaru, Maria Bajura, Anastasia 
Balmuş, Artemis Balan, Ana Bejan, Dumitru Berestean, Petru 
Bogatu, Zinaida Bolboceanu, Sergiu Bolgaru, Nicolae Botgros, 
Petru Buburuz, Eugenia Bulat, Valeriu Bulhac, Vlad Caragia, 
Vasile Caraman, lacob Cazacu, Ionel Căpiţă, Pavel Cerbuşcă, 
Eleonora Cercavschi, Sergiu Chircă, Mihail Chişcă, Ștefan 
Chitoroagă, Tatiana Ciobanu, Valeriu Ciobanu, Sergiu 
Cojocaru, Iurie Colesnic, Adrian Crețu, Sergiu Croitor, Vitalie 
Curăraru, Grigore Curmei, Valeriu Daraban, Cornel David, 
Gheorghe Diaconu, Vasile Dobrogeanu, Eugen Doga, Andrei 
Dumbrăveanu, lulian Filip, Gheorghe Filipovici, Dragoş 
Galbur, Vasile Gavriliţă, Ion Găină, Gheorghe Ghidirim, Victor 
Grebenşcicov, Sandu Grecu, Tudor Grigoriță, Vasile Grozavu, 
Vladimir Gulii, Irina Guţu, Petru Hadârcă, Sorin Huluţă, Tudor 
Iaşcenco, Maria Iliuţ, Veaceslav Inculeţ, Iurie Ioniță, lon 
Iovcev, Vasile Iovu, Andrei Ivanţoc, Nina Josu, Ion Leaşcenco, 
Chiril  Levinţă, Ştefan  Maimescu, Sergiu Matei, Virgil 
Mândăâcanu, Vasile Micu, Vlad  Mischevca, Alexandru 
Morărescu, Alexandru Moşanu, Mihai Morăraş, Lilia Neagu, 
Ion Negrei, Alexandru Negru, Claudia Nestor, Nicolae 
Osmochescu, Valeriu Ostaş, Alexei Paluţă, loan Paulencu, 
Valeriu Pelivan, Anatol Petrencu, Nicolae Petrov, Leonid 
Platon, Vlad Pohilă, Alexandru Popescu, Leonid Popescu, lon 
Roşca, Maria Sarabaş, Gheorghe Sârbu, Romeo Șcerbina, Ilia 
Şişcov, Corneliu Solomon, Mariana Solonaru, Maria Stoianov, 
Arcadie Suceveanu, Vasile Şoimaru, Silviu Tănase, Sergiu 
Tătaru, Tudor Târceag, Ion Teleman, Octavian Țăcu, Silvia 
Turcanu, Tudor Ungureanu, Anatol Ursu, Daniela Vacarciuc, 
Alexandru Vakulovski, Spiridon Vangheli, Anatol Vidraşcu, 
Boris Volosatii 

Chişinău, 6 noiembrie 2016 

APEL 
către Curtea Constituţională 

Conducerea „Sfatului Țării-2” împărtăşeşte îngrijorarea 
cetăţenilor de bună-credinţă privind fraudele enorme comise la 
alegerile prezidenţiale şi îngrădirea dreptului la vot a zeci de mii 
de moldoveni de peste hotarele Republicii Moldova şi face apel 
către Curtea Constituţională de a nu valida rezultatele scrutinului 
din 13 noiembrie 2016. Este mai mult decât evident că pretinsul 
preşedinte Igor Dodon a utilizat cele mai murdare mijloace 
pentru a-şi atinge scopul, sfidând şi încălcând în mod premeditat 
drepturile constituţionale a milioane de cetăţeni la informația 
veridică, la dezbateri civilizate, la cunoaşterea unui program de 
dezvoltare a societății moldoveneşti pentru viitorii 4 ani. 

Dincolo de partizanatul Comisiei Electorale Centrale față 
de milioanele de lei sosite din Federaţia Rusă prin firma din 
Bahamas pe contul Partidului Socialiştilor şi de cumpărarea 
voturilor din Transnistria şi Comrat, atenționăm că declaraţiile 
şi mesajele de homofobie şi xenofobie, de incitare la vrajbă 
interetnică, de ameninţare deschisă a circa un milion de unioniști 
de a fi scoşi în afara legii demonstrează cu prisosinţă că Igor 
Dodon a încălcat flagrant prevederile Constituţiei Republicii 
Moldova şi Declaraţia universală a drepturilor omului, ratificată 
de Parlamentul de la Chişinău. 

Curtea Constituţională este detaşată de partidele de la 
guvernare sau din opoziţie, de confruntările politice din forul 
legislativ. În momentele cruciale din ultimii ani, ea a reuşit să 
apere Constituţia şi drepturile fundamentale ale cetăţenilor. 
Facem apel către cea mai înaltă instanţă de drept de a examina 
cu maximă responsabilitate încălcările flagrante ale Constituţiei 
de către candidatul Igor Dodon în timpul campaniei de alegeri 
prezidenţiale, fraudarea masivă şi încălcarea dreptului 
constituțional la vot a zeci de mii de cetățeni moldoveni aflați 
peste hotarele Republicii Moldova. 

Nevalidarea rezultatelor alegerilor din 13 noiembrie 2016 
ar reîntoarce încrederea societăţii în justiţie, în statul de drept. 
Avem nevoie de un preşedinte reprezentativ, nu de un impostor! 
Ultimul cuvânt în apărarea drepturilor constituţionale ale 
cetăţenilor rămâne să fie rostit de către Curtea Constituţională. 


Consiliul Director al „Sfatului Țării-2” 
Literatura şi Arta, nr. 47, 24 noiembrie 2016 

CE-ŢI DORESC EU ȚIE, RĂSTIGNITĂ BASARABIE ÎN 
A. 2017 


1. Cu ce sentimente vă despărțiți de anul 2016? 

Cu un sentiment amar legat de pierderile alegerilor 
prezidenţiale, de înroşirea tot mai puternică a estului Europei 
(Bulgaria, Basarabia, Cehia, Serbia, Ungaria, acum şi România), 
dar şi cu o încredere în posibilitatea mobilizării centru-dreptei 
(drept exemplu este mobilizarea într-un timp foarte restrâns în 
jurul candidaturii Maiei Sandu!). Dacă luăm în considerare 
fraudele majore comise de gruparea Dodon-Plahotniuc este clar 
că Dna Maia Sandu a câştigat alegerile. A câştigat în pofida 
lipsei totale a suportului financiar (un votant de-al Maiei Sandu 
a costat bugetul de zece ori mai puţin decât un alegător de-al lui 
Dodon). A câştigat în pofida faptului că nu a avut nici pe departe 
o promovare pe măsura celei a lui Dodon (făcută prin imperiul 
mediatic ruso-dodono-plahotniucist (vreo 20 de posturi de 
televiziune), prin intermediul cărora tot soiul de minciuni 
scornite în minţile bolnave ale lui Dodon-Plahotniuc au ajuns la 
moş Ion iar adevărul nu a mai reuşit să ajungă!). A câştigat în 
pofida nesusţinerii totale din partea unor colegi de pe segmentul 
centru-dreapta, dar şi a unor intelectuali. A câştigat în pofida 
unei perioade foarte scurte (doar vreo trei săptămâni!) de 
formare ca lider unic al centru-dreptei. A mobilizat (nu ea 
personal ci fenomenul Maia Sandu) la un nivel nemaiîntâlnit 
până acum diaspora, care a dat o lecţie de patriotism celor de 
acasa (părinţi, studenţi, intelectuali ş.a.). 


2. Ce aşteptaţi de la anul 2017? 

În primul rând aştept o mobilizare majoră a forţelor 
unioniste, proeuropene de pe centru-dreapta, o reformatare a 
forţelor politice de pe acest segment prea fărâmiţat de ambiţii 
nesănătoase ca o condiţie expresă de realizare a Reunirii în 2018, 
la centenarul de o sută de ani de la Marea Unire, care ar fi cel 
mai mare cadou pentru aşchia de popor român prea oropsit şi 

plin de nevoi din Basarabia. Anul 2017 va fi unul hotărâtor în 
pregătirile către alegerile parlamentare din 2018. Pierderea 
acestor alegeri ar însemna o catastrofă în acest colţ de ţară atât 
de prost guvernat. Ar însemna preluarea puterii totale de către 
forţele de stânga proruseşti, antinaţionale, cu consecinţele de 
rigoare: federalizarea Republicii; readucerea definitivă a 
Basarabiei în lagărul rusesc prin noua structură numită 
Novorosia. Dar alegerile pot fi câştigate doar prin unirea în suflet 
şi în gând a tuturor celor cu gândire românească, europeană. Prin 
postarea lui Dodon în fotoliul prezidenţial, prin retrogradarea lui 
Lupu din fruntea PDM Plahotniuc deja a demarat procesul de 
constituire a unui pol de stânga puternic din toate aşchiile de 
stânga (PDM, PSRM, PCRM. PSD ş.a.), controlat de Kremlin 
care după 2018 să aplice în practică planurile geopolitice ale 
Moscovei. Centru-dreapta are şanse de a stopa avalanşa prorusă 
de stânga doar dacă va avea capacitatea să se mobilizeze şi să se 
unifice în cel mult două formaţiuni sau blocuri politice: unul de 
dreapta (prounionist, din cioburile PL, PLR, PNL, Dreapta ş.a.) 
şi altul de centru-dreapta (proeuropean din formațiunile: PAS, 
PPEM, PPDA, PLDM, PDA ş.a.). Liderii acestor formaţiuni vor 
trebui să dea dovadă de maturitate politică, de responsabilitate 
majoră pentru destinul acestei aşchii de popor, şi nu în ultimul 
rând de rațiune. 


Literatura şi Arta nr. 1, 5 ianuarie 2017 

LAUREAȚII SĂPTĂMÂNALULUI LITERARURA ŞI 
ARTA PE ANUL 2016 


La sfârşit de an, colectivul săptămânalului “Literatura şi 
arta” împreună cu cititorii acestuia, desemnează personalităţile 
notorii ale vieţii publice şi culturale ale anului, care s-a scurs. 

Laureaţi ai Premiilor săptămânalului “Literatura şi arta” 
au devenit: 


Publicistică: 
Valeriu Dulgheru Efim Josanu 
Iov Rusnac Virgil Mândâcanu 
Vasile Şoimaru Eugenia Tofan 
Nicolae Schiţco Gheorghe 
Romeo Şcerbina Calamanciuc 
Octavian Moşin Gheorghe Baciu 
Dumitru Gabura Gheorghe Reabţov 
Ognean Stamboliev Ion Ciutac 
(Bulgaria) Gheorghe Popa 
Florian Copcea (Turnu Galina Martea 
Severin) Nicolae Cojocaru 
Mariana Gabura Dumitru Pasat 
Mariana Jioară Ana Sîrbu 
Iulius Popa Anatol Petrencu 
Sergiu Miron Viorica Morăraş 
Vlad Vlas Ion Pârnău 


Literatura şi Arta nr. 52, 29 decembrie 2016 

a Iom i o mm 


Ecouri 


Am avut şansa de a-l cunoaşte personal pe Profesorul Dr. 
Habilitat Valeriu Dulgheru, cu ani în urmă când împreună cu 
un prieten drag mie -academicianul Sergiu Rădăuţan - 
participam la un seminar tehnic la Atena. Nu cunoștințele sale 
temeinice în domeniu m-au impresionat şi nici mulțimea de 
proiecte pe care le dezvoltase, ci modul său de a gândi, de a 
judeca şi măsura, de a avea la baza unei judecăţi pe care o 
pronunţă, argumente fundamentate pe dovezi verificabile, atent 
și cumpătat în a judeca ce se petrece în jurul său, mândria 
faptului că este fiu al ţării sale. În timp, voi avea ocazia să 
constat că dragostea sa faţă de ţară, este o trăsătură de bază. 


Profidr.ing. Florin Teodor TĂNĂSESCU 
Vicepreşedinte al Academiei de Ştiinţe Tehnice din România 


Ex - Ministru al Cercetării în guvernul Contstantinescu. 
teii 


LT m ———————— 


Profesorul Valeriu Dulgheru, adevărat savant cu renume 
internațional, şi-a vărsat cu patimă durerea neîmplinirii unităţii 
de neam, ajungând cu „Basarabia răstignită” la al XIII! 
volum. Să fie al XII! ceas? Să fie 2016 pentru Basarabia, anul 
scoborării de pe cruce? Despre Basarabia s-a scris mult în 
limba română, mai ales după Pacea de la Bucureşti (1812). 
„Basarabia cu jale”, (frumoasa poezie a regretatului poet 
Grigore Vieru), i-a adunat, nu numai pe moldoveni, în jurul 
focului aprins de necaz şi cu gânduri de re-întregire a neamului. 


Prof.univ.dr. Dumitru MNERIE 
Timişoara Banatului împărțit la Marea Unire 
Ex - Rector al Universităţii „loan Slavici” din Timişoara 

A 


Stimate Domnule Dulgheru, 
Vă mulțumesc mult pentru materialele trimise. Eu nu am 


încredere în americani, dar am o sută de motive să nu-i iubesc 
pe ruşi! Poate iese ceva din această dragoste a unchiului Săm... 


Cu deosebită stima, 

Driing.prof., 

Ex - Ministru al Cercetării şi Tehnologiei, D.D.Palade 

n mmm 
Stimate Domnule prof. Valeriu Dulgheru, 


Vă mulțumesc mult pentru materialele trimise care sunt 
interesante şi argumentate. Trebuie să ducem o luptă continuă 
cu minciuna. Agenţii Moscovei au trecut în ofensivă. 


Cu respect, 
Ion Costaş 
Ex - Ministru MAI, MAp Republicii Moldova. 
General de brigadă 


5 mmm 


Multstimate Dle profesor, citesc cu deosebit interes 
publicaţiile D-voastre, î-mi plac fiindcă sunt scrise din suflet, 
din retrăiri personale și grija ca să nu ne pierdem ca națiune. 
Cu părere de rău, trebuie să recunoaștem că în Republica 
Moldova permanent ne guvernează mancurții, lacheii și corupții 
dirijaţi fie de ruşi fie de mafia oligarhică. Socialiștii cucerind 
fotoliul de şef de stat prin fraudă și corupție au trecut în ofensivă 
și prin tot ce fac doresc să întroneze în republică şi ideologia 
proimperială rusă promovată pe această palmă de pământ de 
peste 200 de ani. Unioniștii noştri, visători de idealuri, pașnici 
și smeriţi, răzleți, împarțiți pe partide politice şi mai multe 
mișcări obşteşti nu prezintă o forță serioasă ca stârpească 
viperele. Pentru ca să nu ne domine dondoniştii trebuie să ne 

unim toate forțele şi capacitățile pentru a nu admite badjocora 
față de istoria, cultura și demnitatea noastră naţională. Isteria 
antiunionistă nu se va termina până când nu-i vom pune la 
respect pe acești ţincani nesimţiţi. Vă doresc și în continuare 
mult curaj şi izbindă. 


Cu deosebit respect, 
Victor Catan, 
Ex. ministru MAL, General 


——— r mmm 


Sunteti singurul care scrie, singurul moldovean cu rațiune 
şi conştiinţă. Tonul dvs. este superb. Mă bucur ca ați trimis acest 
articol, il postez prioritar astazi (referitor la articolul ,„Dihorele 
a ieşit din nou la vânătoare”. Mi se pare logic sa puneti punctul 
pe i / avand in vedere dramaticul situatiei. Eu postez tot ce vine 
de la Dumneavoastră, mă  bazez deci pe sprijinul 
Dumneavoastră. 

Cu prețuire, 

Dipl.-Ok. Lucian Hetco 
Redactor şef revistă AGERO, Stuttgart, Germania. 


E — 


Activitatea publicistică în presa culturală de peste Prut a 
istoricului, militantului pro european şi al Reîntregirii 
neamului, îl aduce pe profesorul Valeriu Dulgheru în galeria 
oamenilor importanţi ai istoriei noastre recente. Cu discreție 
spirituală, echilibru, bărbăţie dar şi intransigenţă, față de 
incertitudini şi echivoc, autorul Basarabiei răstignite, aflată la 
cele de-al 13-lea volum, reface Golgota Moldovei într - un 
context plin de adevăr şi cutezanţă. 

Irina Lungu, prof-dr.ing., 
Prorector responsabil de relaţii internaţionale şi 
imagine universitară 

Universitatea Tehnică „Gh. Asachi” Iaşi. 


309 


DT 

Mult stimate domnule profesor. Imi scot pălăria şi vă 
admir din tot sufletul pentru tot ce întreprindeți în vederea mult 
doritei reuniri. Mă tot întreb de unde aveți atâta infinită energie 
şi-mi doresc, din inimă, să reuşiți, cât de curând. 


Cu deosebită admiraţie, 
T.-M. Băjenescu 
Prof.univ.dr.ing., Elveţia 
2 ———————————— 
Draga d-le Prof. Dulgheru, 
Sunt profund impresionat de acest articol. Întrebarile prof. 
Mindicanu sunt extrem de actuale, cu efect major asupra 
viitorului Tarilor Romane. Opiniile Dvs. sunt absolut 
memorabile prin obiectivitatea lor. Fie ca soluțiile pe care le 
vedeți Dvs. să devină realitate. Orice patriot român este de 
partea Dvs. 
Cu profunda consideratie , 
Liviu Hostiuc, prof.univ.dr. 
Universitatea Tehnică „Gh. Asachi” laşi iasi 
TD 
Mulţumesc frumos, Maestre! Foarte bine scris (referitor 
la articolul „Dihorele a ieşit din nou la vânătoare”). În general 
materialele dumneavoastră publicate în săptămânalul 
„Literatura şi Arta” sunt interesante. 


Cu drag 
Prof. Iacob C. Istrati, 
Canada. 


i—i — 


Mă plec până la pământ, distinse Dle Prof. Valeriu 
Dulgheru pentru sublima Dvs. dăruire în a îndrepta 
strâmbătatea istoriei diriguite de imperiul de la Răsărit. Vă ştiu 
ca fiind un savant în domenii care țin cu precădere de zestrea 

minţii, dar şi ca pe un patriot desăvârşit, un tribun al 
redeşteptării naţionale în spaţiul românesc din stânga Prutului, 
râul cel silit să despartă Neamul. Vă citesc săptămânal în 
“Literatura şi arta”, dar mă bucur şi de onoarea rezultată din a 
avea unul dintre volumele Dvs. de publicistică, oferit personal 
la Chişinău. Mi-aţi acordat privilegiul să îmi solicitaţi, la 
schimb albumul monografic al comunei mele de pe malul 
Moldovei, locul Descălecatului voievodal din care a rezultat 
organizarea statală a Moldovei medievale. 

Aveţi în sumara mea intervenţie de aici, distinse Dle Prof. 
Valeriu Dulgheru, expresia receptării mesajelor Dvs. şi de catre 
noi, cei de pe malul drept al Prutului, primindu-le cu 
românească vibraţie întru empatie şi solidaritate frăţească. Ştiu 
că prestaţia Dvs. de bun român, neatins de tara dezrădăcinării, 
e dedicată nefericiţilor basarabeni care şi-au pierdut legătura 
cu strămoşii. Dar vă asigur că dăruirea Dvs. publicistică ne 
resuscitează şi nouă, celor rămaşi Acasă, sentimentul pierdut al 
solidarităţii cu fratele uitat peste nedreptul hotar. 

Fie ca dăruirea Dvs. neobosită să-şi afle cât mai curând 
roadele! Cu sfiala celui care vă știe statura socio-culturală, 
primiţi firava mea îmbrăţişare frăţească! 

Gh. Pârlea, prof. 


Com. Miroslovești, jud. Bacău 


——— m 


Draga Valeriu. 

Sunt foarte impresionat de entuziasmul şi perseverenţa ta 
care de fapt sunt expresia unei seriozităţi personale şi 
consecvente reale, greu de întâlnit printre frații noştri de 
sange... din pacate... Eu nu sunt aşa de dedicat şi nu mă stimez 
neapărat pentru asta... Dar aş dor din suflet să mă înşel! 

Aşa că în speranța că se vor împlini lucrurile cum le 
înfăţişezi tu, doresc să ai şi să avem parte de o aşa mare, mare 
bucurie! 

Ioan DAJ, prof.univ. dr. 
Universitatea “Transilvasnia” din Braşov. 

Domnule profesor, 
Folosesc acest prilej pentru a vă spune că am fost întotdeauna 
impresionat de competenţa, hărnicia şi civismul Dstră. De multe 
ori recitesc unele articole pe care le-aţi publicat în ziarul 
„Literatura şi Arta” şi mă bucur că aveti o inima mare de român 
bun la suflet şi limpede în gândire, activând plin de curaj nu 
numai pentru educarea profesională a tinerilor studenţi ci şi 
pentru luminarea celor care încă mai speră că poporul nostru 
nu şi-a epuizat rostul în lume. 
Cu stimă, 
Costel Bejan, 
Prof.univ.dr.ing. 
Universitatea „Transilvania ” din Braşov. 


PP —D agaaa 


Stimate dle Valeriu Dulgheru, 

Va mulțumesc pentru materialele foarte utile şi interesante, 
pline de adevăr istoric şi de dragoste de ţară şi neam, pentru 
efortul de a mentine mereu aprinsa flacara patriotismului şi a 
idealului nostru sfânt. În toate şcolile Moldovei ar trebui citite 
şi discutate materialele semnate de către dumneavoastră la 
orele de istorie, literatură sau orele de clasă. 

Aveţi dreptate când spuneți că Markel nu mai este 
slujitorul bisericii, cu adevărat el este slujitorul serviciilor 
secrete ale Rusiei. Aşa sa fie și să ne ajute Dumnezeu. 

Cu respect 

Maria Vasiliev, conf.univ.dr., 
sef Departament Formare Continuă Cadre Didactice, 
Universitatea Tehnică a Moldovei 

POSTFAŢĂ 


„Istoria ne ajută să cunoaştem trecutul, să înțelegem 
prezentul şi să credem în viitorul României. ” 
(Academician loan Lupaş) 


Excelenţa Voastră, Domnule Igor Dodon, 
Preşedintele Republicii Moldova 


Aş dori, mulţumindu-i pentru onoarea acordată să prefaţez 
noua carte a Domnului prof. univ. dr. hab. Valeriu Dulgheru, 
„Basarabia răstignită (13)”, prin a vă pune o simplă întrebare: 

Simţiţi româneşte? 

Dacă răspunsul dumneavoastră va fi DA: 

e Puteţi fi mândru că aparţineţi spaţiului spiritual românesc 
Carpato-Danubiano-Pontic; 

e Puteţi fi mândru că aici s-a format Cultura Cucuteni, una 
dintre cele mai vechi civilizaţii din Europa, care a precedat cu 
câteva sute de ani toate aşezările umane din Sumer şi Egiptul 
Antic; 

e Puteţi fi mândru că aici au trăit Geto-Dacii, pe Geţi, 
Herodot introducându-i în istorie prin următoarea menţiune: 
„geții sunt cei mai bărbaţi şi mai drepţi dintre traci”; 

e Puteţi fi mândru că Regatul Daciei a ajuns la cea mai mare 
întindere a sa în timpul regelui Burebista, având ca hotare: 
țărmul Mării Negre şi Bugul - spre est, Cadrilaterul boem, 
Dunărea panonică şi Morava - spre vest, Carpaţii Păduroşi - spre 
nord, iar Muntele Haemus (lanţul Balcanilor) - spre sud. O 
inscripție grecească din Dionysopolis (Balcic) îl descrie pe 
Burebista ca fiind: „cel dintâi şi cel mai mare dintre regii 
din Tracia”; 

e Puteţi fi mândru că Poporul Român s-a născut creştin; într- 
un spaţiu în care Sfântul Apostol Andrei, „Cel întâi chemat“, a 
propovăduit creştinismul, a fi român şi a fi creştin sunt expresii 
sinonime, creştinismul fiind un factor de unitate spirituală şi 
etnică a românilor; 

e Puteţi fi mândru că Marele Voievod, Ştefan cel Mare şi 
Sfânt, a fost considerat o personalitate marcantă a istoriei 
României, înzestrată cu mari calități de om de stat, diplomat şi 
conducător militar, ctitor a peste 40 de mănăstiri şi biserici atât 
în Moldova, cât şi în Țara Românească, Transilvania sau 
la Muntele Athos. A.D. Xenopol, vorbind despre titulatura de 
„cel Mare”, aminteşte naționalitatea voievodului: „Unul singur 
din bogatul, preabogatul şirag de domni ai Țărilor Române, 
poartă numele de Mare şi acesta este Ștefan...”. 

e Puteţi fi mândru că Mihai Voievod Viteazul devenea în 
1600 „Domn al Țării Româneşti şi Ardealului şi a toată 
țara Moldovei”, fiind numit de Papa Clement al VIII, „cavaler 
al lui Hristos şi apărător al creştinătăţii“, fiind singurul 
domnitor român cântat în toți Balcanii ca eliberator al 
Bizanțului; 

e Puteți fi mândru că Alexandru loan Cuza devenea la 24 
Ianuarie 1859 primul domnitor al Principatelor Unite şi al 
statului naţional România, că Moldova şi Țara Românească au 
format un stat unitar, adoptând oficial, în 1862, numele de 
România şi formând statul român modern, cu capitala la 
Bucureşti, cu o singură Adunare şi un singur Guvern. 

e Puteţi fi mândru că în urma Războiului de Independenţă, 
la 9 Mai 1877, Mihail Kogălniceanu a proclamat Independenţa 
României. A doua zi, la 10 Mai, actul a căpătat putere de lege 
prin semnarea lui de către principele Carol I. 

e Puteţi fi mândru că la 27 Martie 1918, Sfatul Ţării a votat 
Unirea Basarabiei, ruptă din trupul Moldovei în 1812, la Patria 
Mamă, România, Declaraţia de Unire fiind semnată de Ion 
Inculeţ, Preşedintele Sfatului Țării, de Pan Halippa, Vice- 
Preşedinte şi de Ion Buzdugan, Secretarul Sfatului Țării; 

e Puteţi fi mândru că la 1 Decembrie 1918 Marea Adunare 
Naţională de la Alba Iulia pecetluia Unirea Transilvaniei cu 
Regatul Român. Rezoluţia Unirii e citită de episcopul greco- 
catolic Iuliu Hossu: „Adunarea naţională a tuturor românilor 

din Transilvania, Banat şi Ţara Ungurească, adunaţi prin 
reprezentanţii lor îndreptăţiţi la Alba lulia în ziua de 1 
Decembrie 1918, decretează unirea acelor români şi a tuturor 
teritoriilor locuite de dânşii cu România. Adunarea proclamă 
îndeosebi dreptul inalienabil al naţiunii române la întreg 
Banatul, cuprins între Mureş, Tisa şi Dunăre.” 

e Puteţi fimândru că la 4 august 1919 armata română a intrat 
în Budapesta sub comanda generalului Gheorghe Mărdărescu, 
alți generali ai armatei fiind Demetrescu, Holban, Traian 
Moşoiu şi locotenent-colonelul Ion Antonescu. A fost cucerită 
capitala, Budapesta, Bela Kun (iniţial Bela Cohen) demisionând 
şi regimul comunist fiind astfel înlăturat. Béla Kun a evitat 
capturarea fugind în după-amiaza zilei de 2 august la Viena cu 
un tren blindat împreună cu colaboratorii săi. Au fost arestaţi şi 
ţinuţi într-un lagăr până în iulie 1920 când a făcut obiectul unui 
schimb de prizonieri între Austria şi Rusia. Acuzat de legături 
cu troţkismul, Bela Kun împreună cu soţia, fiica şi ginerele au 
fost arestaţi în mai 1937 şi trimişi în Gilag. În 1989, guvernul 
sovietic a anunţat că Bela Kun a fost executat în Gulag la 29 
august 1938. 

e Puteţi fi mândru că Tratatul de Pace de la Paris de la 
28.10.1920, a recunoscut oficial unirea Basarabiei cu România. 

e Puteţi fi mândru că în noaptea de 21 — 22 iunie, la ora 
24.00, Armata Română a declanşat operaţiunile militare pentru 
eliberarea Basarabiei şi Bucovinei de Nord de sub ocupaţia 
sovietică instaurată în aceste stravechi ţinuturi româneşti, în 
urma semnării pactului criminal Ribbentrop- Molotov Mareşalul 
Ion Antonescu, conducătorul Statului Român, s-a adresat 
Armatei, spunând: 

„OSTAŞI, Vă ordon: treceţi Prutul! Sdrobiţi vrăjmaşii din 
răsărit şi miazănoapte. Desrobiţi din jugul roşu al bolşevismului 
pe frații noştri cotropiţi. Reîmpliniţi în trupul ţării glia străbună 
a Basarabilor şi codrii voevodali ai Bucovinei, ogoarele şi 
plaiurile voastre. [...]. Să luptaţi pentru desrobirea fraţilor 

noştri, a Basarabiei şi Bucovinei, pentru cinstirea bisericilor, a 
vieţii şi a căminurilor batjocorite de păgâni cotropitori. Să 
luptaţi pentru a ne razbuna umilirea şi nedreptatea. V-o cere 
Neamul, Regele şi Generalul Vostru. OSTAŞI, Izbanda va fi a 
noastră. La luptă. Cu Dumnezeu înainte!” 

e Puteţi fi mândru că la 27 august 1991, Parlamentul 
Republicii Moldova, constituit în urma unor alegeri libere şi 
democratice, a adoptat Declaraţia de Independenţă a Republicii 
Moldova, proclamând: 

“Republica Moldova este un stat suveran, independent şi 
democratic, liber să-şi hotărască prezentul şi viitorul, fără nici 
un amestec din afară, în conformitate cu idealurile şi năzuinţele 
sfinte ale poporului în spaţiul istoric şi etnic al devenirii sale 
naționale”. 

e Puteţi fi mândru că la 5 Decembrie 2013, Curtea 
Constituţională din Republica Moldova a decis că limba română 
şi cea moldovenească sunt identice. Astfel, limba romănă este 
limba de stat a Republicii Moldova, deoarece acesta este 
termenul precizat în Declaraţia de Independenţă a ţării; 

e Şinuînultimul rând, având în vedere cele mai sus expuse, 
în întâmpinarea aniversării Centenarului Marii Uniri, ce va fi să 
fie la 1 Decembrie 2018, Domnule Preşedinte Igor Dodon puteţi, 
cu mândrie, dumneavoastră, împreună cu milioanele de Români 
din stânga Prutului, care nu au facut-o încă, cere cetățenia 
română şi reîntregirea României Mari, prin reunirea Republicii 
Moldova la patria mamă, România. 

DACĂ simţiţi româneşte! 
Aşa să ne ajute Dumnezeu! 


Cu mulțumiri pentru consideraţia acordată, 
Valentin Bercă 
„România Magnifică ” - www.romaniamagnifica.ro - un 
proiect cultural pentru unitatea spirituală a Românilor de 
pretutindeni. 9 ianuarie 2017 

